
m — din — din — din . . . razlijegao se po 
zraku sitni zvuk čevrljavih zvona lapadskoga 
sv. Mihajla, odzivo se poput veselog ženskog 
kikotanja po bregovima, titrao neumoljiv kroz pinjeve i 
čemprese, navješćujući svim onima, koji ga hoće i koji 
ga ne će slušati: vedrini rujanskoga dana, zemlji i moru, 
ljudima i zadnjim lastama, da su u skromnoj crkvici za¬ 
paljene voštanice, da iz srebrne kadionice suklja miri¬ 
savi tamjan, — u kratko, da je dan, koji samo jedan 
put na godinu dolazi, — dan domaćega sveca: — ar- 
kangjela Mihajla! 

Oh ! kako je malo zvono razumjelo svoj posao;.... 
kako je onog jutra naoštrilo glas, kako je naknadilo 
slaboću zvuka hitrinom treptaja, razmahav se, da mu se 
zjalo dotaklo kamenoga svoda, pod kojim je visjelo. Vi¬ 
kalo je tako dugo, tako neumorno, da se svi visoki po¬ 
zvanim napokon nasmješiše; — i za volju njegova dobra 
glasa i boljega gospodara svi se po redu odazvaše. Samo 
prava velika gospoda znadu počastiti skromne prijatelje 
onakovim posmjehom i tako pristojnim ruhom! 

Svaki dobri Dubrovčanin, a pod tim razumijevamo 
stanovnike cijele bajne okolice od Cavtata do Strna, ba¬ 
civši pogled na krasno rujansko jutro, ma i ne čuvši ve¬ 
sele zvonjave sa lapadskoga brežuljka, bio bi u prvi 














mah raspoznao, da se slavi tamo u zakutka med masli¬ 
nama i borima u maloj kamenoj crkvici spomendan 
staroga dubrovačkoga sveca. 

Hladno šuškanje sjevernjaka, burinića, kako ga naši 
zovu, slazilo je niz kamenite stijene Srgja, čisteći svaku 
hrid i svaki listić sivuljastog zelenila maslina, žureći se 
svjež i hitar, da od Konala pak do zadnjega obronka 
Rijeke prišapne naravi, da su po kamenijem stazama 
procvali žuti kaleži miholjica, — taj prvi znak izmi- 
nuloga ljeta. A1 nigdje nije taj slabi zimski dah imao 
više posla nego li u Lapadu, tamo gdje se svaka pu¬ 
kotina, hridastih ograda uresila žutim jesenskim cvijetom, 
gdje su se zavinute grane maslina plele i križale nad 
puzećim trakovima loze. I on kao da je prvi pohrlio u 
pomoć i u pohode Mihaljskome zvonu. Očistiv crven¬ 
kastu prašinu ceste i prošibav sve što je u zraku stršilo 
i cvalo, zače prenositi okolicom zvučne valove iz sakri¬ 
venoga tornjića. Boljega pomagača ne vidje brbljavo 
zvonce. Ne bi niti ono samo prepoznalo svoj istrošeni i 
cinkasti glas u odjeći razvučenih talasa. Vjetrić je tjerao 
na svojim lakim razmahanim krilima sve ono dobro, 
što je u mjedenome grliću bilo ostalo; razvlačio umjet¬ 
nim crescenclom srednje metalne zvukove, gušio na ma¬ 
hove hrapavost neprestanoga jednoličnoga klopotanja, 
baciv u tamnu plavet jesenskoga neba po dvije po tri 
ko iz srebrenoga grla otisnute note, koje se pomaljale 
i gubile, sraziv se u daljini tanke i sjetne, kao da pro¬ 
diru iz nategnutih žica eolske harfe. 

Veseli i sjetni prijelazi Mihaljskoga zvona pričinja- 
vaku se pratnjom pjesme, koja se dizaše nad morem i 
zemljom. Često vidjeh posmjeh veseo, vedar, kako ras¬ 
tvara usne, porumenjuje lice i trese grocem, — al iz 
oka provirila bi u isti čas i suza tiha i sitna. — Dok 
se usne smijale, ona je slazila iz vlažne zjenice i spu- 


štala se niz obraz, iščezavala na vrućoj puti - al nije- 
sam znao, otkuda joj izvor, kamo joj cilj.. 

Koja sličnost med tim pojavima! Čovjek i narav, 
onaj u svojoj maljušnosti, ova u beskrajnoj veličini, po¬ 
kazuju iste slaboće, iste tuge i iste zagonetne smjerove 
plača i posmjeha. 

Sjaj ljetnih jutarnjih prizora bijaše tu. Ista kristalna 
prozirnost neba, isto tamno zelenilo, koje se penje uz 
bregove kao mahovina po suhim panjevima, — sunce 
našega juga sipalo je još uvijek nad obzorjem zlatno 
svjetlo, koje oživljuje i uzveličava razbočene hridine, 
pođavajući našim gorama smione prilike divskih ruševina, 
našim gradovima sliku mausoleja. 

Ali .... uz taj smijeh — vidio si, ne-, 

ćutio si, da se neizvjesna sjeta stere nad tolikim čarom. 
Onaj vjetrić zavijao je potiho kroz granje, gladio je more 
dugim mahovima, davao mu tamniji ljubičasti odsjev, 
koji se prostirao nad cijelom površinom zarubiv obzorje 
oštrom crtom. Nestalo zlatne prasne koprene, koja po¬ 
kriva plavkaste crte planina odaljiv ih, razmahnuv okvir, 
kao da je suncu i taj prostor preuzak. Sada se sve pri¬ 
bližilo, sve se stislo Daljina obzorja činila se prekinuta 
zastorom tamno-modroga neba, planine pokazale sve 
rupe, sve zareze, kao da ih gledaš kroz staklo durbina, 
katkad zavrtila se cestom prašina i odpuhnula vjetrom, 
koji je jadikovao kroz granje prvu jesensku tužaljku. 

Din .... Din ... Din_!-slijedila zvonjava 

u šumici maslina. 

Prvi se Gruž odazvao njegovome pozivu. 

Prozori se otvarali u Gružu, ženice provirivale i 
dozivale se mašući rukama uranjelim prijateljicama, uz 
smijeh muževa i vrisak djece. Od kuće do ulice za- 
čeli razgovori i pitanja: — Ideš li sv. Mihajlu ? Kako 
ne bi!-čekaj me Mare. — Jesi li vidjela gospodju 

L UCU ? _ Jesam i Vicu Perovu. — Ostat ćemo na misu 
veliku. — Bona fešta, Miho! — Svaku sreću i veselje! 
— Sva ta pitanja, usklici, pozdravi križali se nuz obalu 
od Kantafika do Lapada. 

Vesele povorke izlizanih i nakićemh Gruškinja slije¬ 
dile kamenu obalu mirnoga zalijeva, kamo je tekar do¬ 
pirao dah burinića, — penjale se lapadskom stazom mije¬ 
šale se s Konalicama i raznim Dubrovkinjama, ostavljajući 
za sobom u tišini rosnih zakutaka žamor, smijeh i miris 
tradicionalnoga bosioka. 

Sunce se dizalo iza Petke, probijalo već narančastim 
tracima sitnu sjenu maslina. Tankim glasovima ženica 
odazivaše se krupno nazdravljanje pomoraca, koji se 
dozivahu iz daleka istom silom glasa, istim rastegnutim 
naglasom, istim prekinutim, bučnim izrekama, kao da se 
sastaju na ladjama u morskoj daljini. 

. Vesele družine slijedjahu vijugastu cestu stisnutu 
med kamenitim niskim ogradama, zaraštenim busovima 
kupjena, nad kojim su klimale u jutarnjem vjetru ras- 
krečene grane maslina. Mora nije bilo vidjeti, svuca 
naokolo sitna mrežasta sjena treptećih stabala, kioz 
koja je virilo tamno modro nebo.^ Crvena prašina ceste 
žarila se na mjestima o suncu. Čevrljavi svijet pobo/- 
nika, — naučan jutarnjemu radu u kući i na skcem, gdje 
nemaš vremena a niti volje da baciš dulji pogled na 
sjajnost obzorja i na ljepotu naravi. - stupao je lijenim 
korakom i radoznalim pogledom po lapadskim stazama. 
Ženice pripovijedahu sitne dogadjaje domaćega života, 
podvikivahu katkad hrlećoj dječurliji, — al zaostajale 
putem motreći nekim začudjenim pogledom stoput vi- 
djeni prizor vedroga dana. Neka djetinjasta radoznalost 
i raskalašenost obuzela te ljude žuljavih ruku i potam- 
njelih lica. Vrisak'i usklici pozdravljali svaki poljski 
cvijet, koji je virio kroz pukotine medja, — Na prsima 

svakoga zataknuo se zlatni kalež miholjica. Smijeh ved¬ 
roga rujanskoga dana odsijevao ispod gustih runjavih 
pomorskih brkova. 

A zvono zvučilo jasnije, kreštavije; — zvalo je i 
one, koji se jedva iz grada kretali prema dalekoj crkvici. 
- Ko da se ogluhne onome glasu i onome jutru? Kroz 
Pile. niz Boninovo, redale se i Dubrovačke gospedje. Pod 
rastvorenim suncobranom prepoznao bi mnoge vladike i 
sradjanke, mnoga gospodska lica, koja se trudila da pri- 
spiju k prvoj misi u „Mihajlu". I te grupe sastadoše 
doskora povorku Gruškinja i Konalica. — „Gospo, dobro 
jutro!« — „Adio Kata" — „Dobro nam došli i vi gospo 

Mara". - „A gdje si?"-„Nuti Pere!“ - — S jedne 

strane rastegnuti dugi pozdrav ženica klanjajućih se 
gospodstvu, — s druge strane prijazni posmjeh i onaj 
familijarni odzdrav gospodja, koje žmirećim pogledom 
čude se prepoznati u „inkašanijem" haljinama susjedu 
iz ..kafetarije" ili kakovo krizmeno kumče. 

Koliko se puta opetovali ti prizori i kako su si 
uvijek slični! Izumiru porodice, mijenjaju se prijestolja, 
ginu narodi, — ali Dubrovnik u svojoj nepomičnosti sačuvao 
sve običaje, sve mane i sve kreposti prošlosti. Moć je 
utrnula u vječnost, al puk opetuje u velikim i u sitnim 
stvarima iste pojave, dapače iste slike starih izminulih 
dana. Otkada je ono zvonce odjekivalo 30. rujna, ope¬ 
tovahu se isti prizori na strmoj cesti Lapadskoga brijega. 
Ta reko bi, da se na sličnim dnevima sve i svi dogovore, 
da će se naći na, istome putu, i da će se pozdraviti 
istim posmjehom. 

Tako je bilo i onoga jutra, prije dvadeset i pet 
godina, a tako je i sada. Vjetar odnese lišće a vrijeme 
ljude, — ali u Dubrovniku sve je uvijek zeleno a ljudi 
jednaki. 

_ Zazvonite djeco i po treći put! rekao stari 

crkveni podvornik Mato ugledav rpu ljudi oko crkvice 
svetoga Mihajla. — Iz dječje čete, koja gledaše pred 
crkvenim vratima u vis, pobrzali malne svi, što bolje mogahu, 
do visećega konopa. Krika i rvanje nastade, koga li će za¬ 
pasti sreća, da razmahne po zraku zjalo umorenog mje¬ 
denog Lapadskog glasnika. Nekoji se svalili na zemlju, 
dok se dva jača derana zažarenoga lica natezali i 
rvali. Da nije bilo Mate i njegove teške ruke, kojom 
zgrabi obadvojicu za uho, dočim turnu najbližemu toli 
zaridjeni oguljeni konop, ne bi bilo više glasa starome 
zvonu. Ali onda! . . . slavodobitnik iz patuljske borbe 
zgrabi konop grčevito objema drhćućim rukama, pak 
pogledav rastvorenim očima mirno zvono i isplaziv za- 
sramljenoj dječurliji jezik zamahne i .... po treći put 
zazveči u vedrini i miru onog jutra bučni glas izlizane 
mjedi još oštrije, još veselije. Jeka tog zvučnoga titranja 
pokrila sav žamor ljudstva, zaokupila zrak metalnim du- 
danjem, a svjetina zašutila i uprla nehotice pogled u 
njihanje toga staroga krieštavoga klopoca, kao da mu 
dovikuje: „Bona fešta, stari brbljavče!“ — Božemoj, ko¬ 
liko snage u onome mjedenome njihalu; — koliko vike 
za — toli malu crkvicu! 

Pomislite si kamenu kocku, veliku kao .... kao 
oveću sobu, sa tri izlaza i malim drvenim trijemom sa 
strane. Nad krovom, okruglim crijepom pokrivenim, di¬ 
zaše se sićušan zvonik, — šta zvonik! — kameni svod 
okrunjen zardjalim gvozdenim križem. Pod njime v i- 
sjelo naše zvono. 

I ništa drugo? — Ne, vjerujte mi, ništa nego to, 
— osim bršljana, koji je puzao po rdjavim stijenama, i 
trave, koja je rasla medju zarezima crkvenoga pločnika. 
Prava seoska primorska crkvica — ali ne na stršećoj 
hridini, otkle je mogu brodovi i tihe suze odlazećih po¬ 

„dravljati, kao našu Gospu, već izgubljena, saknta u 
zelenilu guste maslinove šume, okružena vinogradima, 
kojih je široko lepezasto lišće virilo radoznalo nad me¬ 
dama — crkvica dražestna i prijazna: — mjesto sastanka, 
kratke molitve i — čevrljanja. To prijazno čuvstvo ne 
bijaše pomućeno niti grobovima poredanim tik crkvice 
uzduž starinskoga zida, polusakrivenim pod kitama pe¬ 
lina i badelja, - a niti ogromnim prikazama stoljetnih 
čempresa, koji se poredali nepomični, tamni, ogromni 
poput gotičkih tornjeva, stražeći mrko ali vjerno Sićušnu 
seosku crkvicu. — Nije bilo ograde niti zaključanih 
vrata, koja bi udaljila šetaoce i ušutkala ugodne razgo¬ 
vore veselih družina. 

Nikome ne dodje na pamet okrenuti se ili baciti 
pogled nastranu, otkle se dizahu bijeli križi i crni cem- 
presi; — to je sve bilo pod ruku nekako tiho i . — 
ugodno, kao da su one kamene ploče dobjegle iz tuž¬ 
nih, zapuštenih naših groblja, da u prijaznoj zabiti smje¬ 
raju uz žamor, smijeh i jeku živih. A živi su dobro 
razumjeli glas prošlosti. Nigdje se nije zadirkivala i 
smijala mladež Dubrovačke okolice tako od srca, nigdje 
se ne razbrbljale bake tako hitro kao kraj crkvice sv. 
Mihajla, naslonjene o podnošku kamena, na kom bijahu 
urezana imena preminule vlastele. Mnoga lapadska djeca 
naučila prva slova azbuke na tim ozbiljnim, izglodanim 
pločama. 


II. 

Na zvonika župne crkve u Gružu moglo je već od¬ 
biti sedam i po sati, kad se prostor oko sv. Mihajla 
sav napunio ljudstvom. Premda je mali dječak potezao 
sveudilj konopac a zvono opetovalo neprestano svoje 
dvije prodiruće note, misa nije bila jošte započela. Pred 

glavnim vratima crkvice stajaše skučenih ramena stari 
Mato, podvornik Lapadskoga župnika, i razgovaraše se 
običnim hrapavim gundranjem sa starijim pomorcima i 
sa dva mlada svećenika, koji bijahu pohrlili n grada, 
da zapjevaju sa župnikom veliku misu. Cijeli svijet po¬ 
znavao Mata, vjernoga ali despoti čnoga slugu svoga go¬ 
spodara, znao mu je za prirodjenu runjavu narav. Mnogi 
se podsmjehivahu prividnoj oštrini njegove ćudi i načinu, 
kojim govori o svome župniku, — ali u prkos tomu 
svako bacaše nehotice pogled na namršteno lice staroga 
„vukodlaka 11 prisluškujuć, da dočuje, zašto se ne zapjeva 
služba božja Žamor sakupljenih družina postajaše sve 
to jači, čim je dulje zujilo neumoljivo zvono i čim je 
Mato krupnije zabreknuo na svjetinu. 

- Što im se dogodilo, da nema jošte mise? pitala 
neka našuškana Gruškinja svoje drugarice. 

— Ne vidiš, da se dum Frano ođocnio, odvratila 
stara Lapađkinja, zobljući groždje. — Čini mi se, da 
je naš parok počeo venuti. 

— Ja ti dohodim, draga moja, svake godine na ovu 
misu, ali niti prijašnji dum Antun, Bog mu do duši raj, 
a niti dum Frano nije nigda docnije od sedam ura po¬ 
čeo misiti. 

— Pusti, draga Luče, — neka jadan dum Frano 
ustaje, kad hoće; — bit će bio noćas na kakvoj ispovijesti. 

— Kakva ispovijest! — prekinu Mato brbljavice 
ošinuv ih mrskim pogledom pod kuštravim sijedim obrvama. 
Što mislite, da je dum Frano, Bože prosti, vaš djetić! 
— Otkad se vidjelo, Ja ćete mu vi zapovijedati, kada 
će ustati? 

— A zašto si do zvonit, kad ga još nema, — upane 
mu u riječ stara Luče razmahnuvši glavom, da joj se 
duge naušnice zanjihaše na an’šavome vratu. 

— Jer mi je bilo drago, — otrese Mato gnjevan 
— i ako ja hoću, zvonit će do sudnjega dana. Daj, 
Luko, zvoni, zvoni, da bi oglušile! — Nije trebalo pre¬ 
poruke malomu zvonaru. Namignuv jednomu od svojih 
drugova, objesiše se obojica za konopac i zvono stade 
mahati zjalom kao pomamno. 

Mato pogleda naokolo nekakovim porugljivim smije¬ 
hom pomorce i ženice, koji se zablenuše gledajući u 
vis mahnito njihanje maloga zvona, pak baci oko prama 
strani župnikove kuće, koja je lišćem sakrivena bila. 
Htio je napokon, da njegov dum Frano čuje očajno 
dozivanje župnoga zvonca i da utjera u laž Lapadske 
ženice, koje čekaju popa, damu zažele: „dobro jutro 11 , a 
tek onda napune domaću crkvicu. —- Uh! te žene! — 
Samo što bi ih Mato vidio, namrštile bi se sijede obrve a 
prste bi nekako stisnuo u pijesti. 

„Dobro jutro, Mato! 11 šaptale bi mu one na pro¬ 
lazu, dovikivale mu iz obližnjih vrtova mašući iz daleka 
objema rukama. — „Dobro jutro! dobro jutro!‘ zujili bi 
mu sa svih strana prijazni i zadirkavajući pozdravi, a on 
skučio ramena i zarežio med krnjavim zubima kratkim: 
„dobro ti bilo!“, koji je u istinu značio više: „bijes te 
ponio !“ Mrzio žene ne s kakova pobližega razloga niti iz 
osvete za kakovu prošlu prevarenu nadu, — ali on, čuvar 
crkvice sv. Mihajla, najbliža osoba kraj gospodina pa- 
roka, sudio je slabiji i možda ljepši spcl po onomu, što 
se njega i njegova gospara najviše ticalo! Da nema 
žena, ne bi bilo više truda i smetanja; mi ne bi morali 
ustajati iz postelje i trčati sad na krštenje, sad na pokop, 
sad na pomazanje, sad na vjenčanje. U brizi za svojim 
gospodarom napadao je na one, koje su ga najviše mo¬ 
rile, i u toj podaničkoj skrbi bacao je na njih krivnju 
svih onih čina i nesreća, koje zahtijevaju župnikovu pomoć. 
Zaboravljaše pri tome čudnovatu opasku, da ne bi trebalo 










14 


župnika, kad ne bi bilo žena. Ali dotle nije dosizala 
oštroumnost Matova. On je obožavao svoga gospodara, ali 
na svoj način. Da je bilo po njegovu, dum Frano bio bi 
papa, onako bogato obučen s okrunjenom mitrom na 
osamljenome zlatnome prijestolu, kako je vidio na sli¬ 
kama u župnikovu dvoru. Eh! da je tako — ne bi 
se dum Frano dizao po noći i hrlio po buri i daždu, da 
ispovijeda one neotesanee, kojim se ne će umirati po 
danu. Jedio se na sve i na svakoga, čak i na slijepu 
župnikovu majku, „ sveticu “, kako je Mato inače na¬ 
zivaše, koja je tihim glasom preporučala sinu kakovu 
ubogu bolesnicu, koja bi se njezinoj dobroti obratila. 

Začepiti usta ženskadiji, bijaše cilj i slast mrmlja- 
voga podvornika. A1 nikada mu nije još za rukom pošlo 
ušutkati i oglušiti čevrljavu radoznalost pobočnica, kao 
ovoga jutra, kada se zvono svetoga Mihajla razmahnitalo 
u zelenome zakutku Lapada. Svi bjehu uprli pogled na 
taj čudnovati pojav, i za čas zavladalo u tišini rujan¬ 
skoga jutra samo zvekanje gnjevnoga zvonca. Vjetar 
prigibaše grane i mahaše haljinama Lapatkinja, — u 
toj buci nijesi mu čuo šuštnje — ali — dum Frano 
nije jošte dolazio. 

Za sreću da je jednomu od nadošlih misnika pala 
jednostavna misao na pamet ići u župni dvor i zamoliti 
paroka, da se uputi. Ne rekav niti riječi izmakne se 
dum Nikola iz kruga pomoraca, koji su pred crkvenim 
stropom dosta glasno i vatreno raspravljali. Niko od 
ovih ne opazi odlazak jednoga od slušalaca, već raz¬ 
govor nastavi se sve bučniji, čim je dulje trajalo gr¬ 
čevito cinkanje Lapadskoga zvona. Nešto važno, što 
je moralo zanimati sve te potamnjele plećaste ljude, 
stisnu ih u gusto klupko nedaleko od ostaloga ljudstva. 
Bilo je med njima starih ljudeskara čadjava, nagreš- 
pana lica i tamna troma pogleda. Kratkim, preki¬ 

nutim riječima, kojim su gušili govorljivost drugih, 
ođavahu svoju moć, svoje veliko iskustvo po stoljeća 
brodarenja po svim pučinama, borba sa svim olujama. Kad 
bi stari kapetan Pasko podignuo svoj štap i skinuo lulu 
sa ustiju, nastala bi tišina i med onima, koje nazivahu: 
,,mrnarićima“. Svi bi pogledali za čas ona stara krezuba 
Paskina usta, koja se otvarahu, ali jošte ništa ne govorahu. 
Čekali su, dokle bi iznemogli, suhi glas 90 godišnjega 
mornara prodro kroz hrapovo grlo, a onda slušali ne¬ 
pomični pripovijesti bez kraja i konca, u kojima se mije¬ 
šala imena gradova, rtova, brodova, kapetana, oluja prije 
dvadeset, trideset i četrdeset, pedeset — Bog zna koliko 
godina, i niko ne maknu obrvama priznavajući u doga- 
djajima burnoga starčeva života jednu, glavnu prednost, 
bolje rekuć krepost, pred kojom mornar sam znade 
skinuti kapu i koja se sadržaje u kratkoj izreci: „Trpio 
je više od nas!“ — Ali čim je koji od ovakovih matadora 
prestao u sveopćoj tišini brojiti svoja putovanja i tudje 
brodolome — razvezali bi se jezici. Onda prigovorima 
ni kraja ni konca. Nekakovo dječinsko natjecanje bodrilo 
i najmladje članove čudne svojte, da iznesu pred sakup¬ 
ljenim zborom svoje doživljaje, da im istaknu važne 
strane, da doprinesu napokon nešto netaknutome časnome 
naslovu „pomorca 1 *. Sve to bivaše odrješitim, kadkad su¬ 
rovim, uvijek iskrenim naglasom, onom smjesom domaćega 
narječja i talijanske pohrvaćene terminologije, koja se 
dojimlje slušaoca kao miris suhih riba i morske trave, 
koji lebdi za tiha vremena pod večer na obalama naših 
gradova. 

Morski slap diše iz svake pjege ovih pocrnjelih lica, 
iz kretanja, govora, pogleda te hrabre družine. Oštrina 
njihovih izraza i nespretnost nišućega se hoda, neobični 
kroj svečanih nošnja, oni ukočeni nabori preširokih ru¬ 
kava, prstenje i lanci, koji zvekeću i sjaju na bijelim 

prslucima, njihova bučna udvornost: sve to glasi, viče na 
sva usta, da su jadnici izgubljeni na kopnu kao ribe 
izvan vode. Nema sumnje, zadovoljni su, trbuh im se 
širi, rađjaju im se djeca, u besposlici znadu ih ušutkati 
brundajući sa lulom u ustima staru koju pomorsku 
pjesmu, — ali ipak ćutiš, da su to vojnici bez puške, 
bez uniforme, bez rata, — osudjeni da gaze pretvrdo 
tlo, prisiljeni da sade kupus i da sanjaju tek po noći o 
svojim ostarjelim ili poginulim ladjama. 

— Nemoguće, kapetane Baldo! — stari Dubović 
ne daje svoje „drage Vice“ drugome iz ruke .... 

— Ali kad ti ja velim, da će je prepustiti sinu 
Marka Gjurovića .... 

— Mladomu Antunu?. . onomu, koji je prije pet 
mjeseci došao s brevetom iz Livorna .... 

— Da! baš njemu .... 

— Ja opetujem, da je to sve puka šala . . . nastavi 
još vatrenije kapetan Ilija Marković, posijedi, suhonjasti 
pomorac, koji je prije malo godina predao mladjemu 
bratu brod, a sada uživao mir i dohodak lijepe svotice. 
— Što? . . . zar ne poznate staroga Iva? . .*. 

— To je sve istina .... prekinu jedan iz pomor¬ 
skoga kruga. Bijaše to dobričina kapetan Andrija, mu- 
čaljiv i pokoran pred većim društvom, jer bi ga uvijek 
utjerali u smetnju sjećajući ga njegove, nesreće. — Iz¬ 
gubio dva broda nasukav se na pržini. Za sreću da 
je jedan prodo po što po to ribarima Irske obale a 
drugomu bar spasao nakrcano žito. U žamoru laščeu- 
ljanoga društva, pod cinkanjem bučnoga zvonca, usudio 
se prozboriti misleći, da ga i tako ne će niko slušati. 

— Istina je, što govori Ilija . . . kako bi pustio 
„dragu Yicu“ drugomu, kad ima sina Pera ... na¬ 
stavi kapetan Baldo, lijepi, plećasti Riječanin, široke 
brade i vesela lica. — Ivo Dubović ima sina, da 

mu služi, dok mu treba, i da mu šalje dukata, dok 
ih zna štediti ; . . ali jednom, kada se ponudi zgoda 
većega dobitka, ili ako se počne bojati, da je sin rasip¬ 
nik, ili da je veći gospodar nego on . . . onda će zatvo¬ 
riti sina doma, a brod će dati onomu, koji će mu biti 
bolji rob, nego li mu je bio Pero . . . 

— Cristo santo ! ... Baldo govori ko iz knjige! . .. 
odazove se iznenada kapetan Pasko. Svi ušutiše za čas 
i pogledaše deveđesetgođišnjega pomorca. Njegov glas 
obično drhtav — zazvečio oštrinom mladosti. Podignuv 
prignutu glavu, pogleda Balda malim smjelim očima, 
dotakne mu se batinom ramena. Vidjelo se, da su riječi 
Baldove izraz i njegovih misli, ali nešto naglo kao gnjev 
pritisnulo mu za čas grlo i oživilo obumrle živce. — 
Mahnitao, mahnitao . . . nastavi potiše Pasko skučiv se 
na kamenom sjedalu ispod nepomičnih čempresa i na- 
sloniv podbradak na štap: — A ko ne bi poznao Ivana 
Dubovića! Jeste li ikada čuli, da je imao što drugo u 
glavi . . . hej! hej! . . . prodo bi i oltar sv. Mihajla za 
dva solda . . . 

— Ne vjerujem, gosparu Pasko . . . nije vrag . . . 
prekinu ga smijući se jedan od mladjih pomoraca . . . 

— A što znaš ti, djetetino , . . odvrati Pasko oši- 
nuv ga prijekim pogledom. . . . Gdje si bio ti, kad je 
Ivo Dubović jedrio . . . Nije te bilo ni u pameti božjoj! 
. . . Ja znam što znam: prodo je prvi brod ,,Angjelinu“ 
tamo u Cardiffu nekomu Inglezu, a mornari su glado¬ 
vali i prosjačili, jer ih je kapetan njihov ... Ivo Du- 
bović . . . ostavio na cjedilu bez plaće, bez kruha. . . . 

— Sramota! . . . pomrmljaše potiho pomorci stisnuv 
se u tijesni mučaljivi okrug oko starca. Njegov glas oja¬ 
čao govoreći, a riječi slijedile nagle sa malim stankama, 
dok je zvono klepetalo u hladnome rujanskome buriniću. 
lamo gori u baršunastoj plaveti neba, koja se poput 

Vojnović : Ksanta. 9 

šatora rastegnuta med crnim stupovima čempresa, hrlili 
sa sjevera rijetki pramovi bijelih oblaka, te iščezavali 
za Petkom hitrinom napuhanih jedara. 

_ A gdje mu je drugi brod? . . . slijedio Pasko 

pogledav po redu sva šutljiva lica svoga slušateljstva. — 
Razbio se . . . čuo si valjda, dušo moja . . . lobija ga 
bacila na hridine Azora — da ... to je svako vjerovao, 
dok nije Pasko prišapnuo nekomu, da su obale Azora 
una bagatella . . . šala za staroga pomorca . . . dok 
se nije dočulo, da su one noći mornari bili za čudo svi 
pjani ... a kapetan Ivo upravljao krmilom . . . 

— Nečuveno. 

— Tako su govorili svi, tako je i sud u Triješču 
izreko i njega riješio — — — dok nije Ivo sagradio i 
treći brod, ljepši, prostraniji od „Angjeline" i „Sv. Ni¬ 
kole “. — 

— Spominjem se, — prekinu ga kapetan Ile — 
— zvali su ga pred pomorsku komisiju, govorilo se, da 
će mu dignuti brevet - 

— Jest-ali Ivo Dubović iznio svjedočanstvo 

svoga skrivana, nekoga vražjega Malteza, koji je kazao, 

da je kapetan junak . . . Sagradio i treći brod- 

a znate li, kako ga je nazvao?-zapita stari 

Pasko podignuv batinu kano da hoće zamahnuti na koga 
i zareživ pocrnjelim licem. 

Niko mu ne odgovori. Za, čas je žamor svijeta, krika 
djece i neprestana zvonjava nadvladala raspaljenu jeziča- 
vost staroga pomorca. Pustili su ga, da izgovori poznate 
grijehe mrkoga kapetana Dubovića; — znali su napokon, 
da će Pasko ponoviti ono pitanje i da će sam sebi od¬ 
govoriti, razgaliv tako možda po tisući put povod one 
zastarjele nikada neudušene mržnje. Svaka pjega na na- 
grešpanom licu nabrekla i zacrvenila. A rući dah iz 
krezubih rastvorenih usta prodje mimo lice bližnjega 

slušaoca, a ovaj oćuti kao plameni dah iz toga slom¬ 
ljenoga tijela. 

_ Okrstio ladju imenom svoje mucemce, svoje žrtve, 

koja leži ispod ovoga čempresa ... i pokaza prstom na 
sivu u travurini napola sakrivenu ploču. — Na brodu 

i na ovome grobu stoji napis: „draga Yice“- 

Draga Viče . . • umrla je, jer je on ubio . . . 

Pasku nestade rieči. Grlo ga iznevjerilo. Na- 
smijav se glasno kano da se nasladjuje svojom oštroum- 
nosti, udari batinom po zemlji i rukom odgali čelo 
Laloke su mu se tresle a dvije debele plavkaste žile 
zategnuše na kožnatome čelu. 

_ Hej-Pasko . . . velike si grijehe na¬ 
brojio. oglasi se iz umukle družine kapetan Ile zateg- 
nuv iz prazne lule ... Ali . . . spetta im poco ... i Bog 
ne spi! • • • 

— Vidjet ćemo, što će mu sin Pero;-prije 

malo dana došao je s „dragom Vicom« i već se govori, 
da ostaje doma. 

_ Ha —-eto dum Prana! . . . začu se tanki 

glas sa crkvenoga krova. Jedan od dječaka bio se uspeo 
i prvi ugledao kroz grane Lapadskoga župnika. Žamor 
naroda i pridušena vika ženica, koje se tiskale u malu 
crkvicu, tisuću radoznalih pogleda i zadnje veselo ma¬ 
hanje jadnoga zvonca pozdraviše dolazak odoenjeloga 
dum Frana. 

Parok pohrli prarna prepunoj crkvici bacajući na 
sve strane pozđravljajućemu ljudstvu ljubezni posmjeh 
svojih debelih usana i zabrinuti pogled čovjeka, koji hoće da 
se u hitrini ispriča. 

— „Dobro jutro, djeco!“ — „Dobro jutro, go¬ 
sparu!" šuštilo je sa svih strana. Glave se otkrivale, 
ženice se klanjale — a dum Frano, skinuv široki 

crni šešir, prodje kroz guste redove župljana tamći 

* 

modrim rupcem oznojeno čelo. Prvi ga zaustavi pred 
pročeljem crkvenoga stropa mrki zvonar. Kroz guste 
obrve namrgodjenoga lica, na stisnutim usnama staroga 
Mata, u načinu kako se dohvati parokova šešira, 
mogo je zakasnjeli „gospar župnik 14 najbolje upoznati, 
da se doista odveć dao čekati. 

— Jesi li zvonio po treći put? . . . zapita hitro 
parok zvonara . . . 

— Što ? . . . nijeste čuli! . . . propenta Mato, zapa¬ 
njen. Ne čuti onakova klopotanja! Što to znači? . . . 

Jadni dum Frano oćuti u onaj čas, kako je osudje- 
niku. Na staračkome licu pomoli se posmijeh. Pogladiv 
sijedu kosu, koja je blistala u punome svjetlu kao svi¬ 
lena kudjelja, htjede nešto reći. Tražio je valjda nekoga, 
da glasno opravda svoj grijeh, ali orgulje oglasiše se i 
on pohrli k sakristiji, ne opaziv međjutirm da sav narod, 
koji bijaše ostao pred vratima prepune crkvice, okrenu 
glavu prama drugoj strani, otkud se pojavilo četvero 
ljudi — bolje rekuć dva vrlo zanimiva para. I zvonar, 
koji se bio dohvatio željezne posude sa žeravkom za 
kadionicu, ostade nepomičan ugledav gdje od-strane 
župnikova dvora stupa Ivo Dubović sa sinom i dvjema 
ženskinjama. Sreća za Mata, da nije bio sam, jer inače 
bio bi — vjere mi! — zavikao! — 

— On?! . . . Stari grješnik — koji nije ugledao sv. 
Mihajla, otkad mu zakopaše pred 20 godina ženu Vicu, 
onaj Dubović, o kom se govorilo, da mrzi i oltare i po¬ 
pove i dum Frana i sve što po tamjanu miriše — on? 
.... To je bilo za jedno jutro prenmogo. Što se bilo 
dogodilo, da zvonar Mato nije pogadjao taj nenadani 
dolazak? . . . 

— Sanjam li? bi prva misao njegova. A ipak nije 
bila varka a niti san. Mato je ćutio i hladni vjetar, 
koji je lepršao med stupovima, i žegu sunčanih trakova 

i žamor molećega puka kao u prepunoj košnici — dakle? 

_ _ Ostarjele oči nijesu ga varale;-pred njim 

na dvadeset koračaja dizao se visoki stas velikoga po- 
lusijedoga starca, skučenih ramena i zastrta pogleda. 

P£ _ ona ista, porugljiva usta sakrivena pod visećim 

tamnim brkom, onaj isti pogled uprt u zemlju, koji se 
prezirno diže pomalo pod sakrivenim vedjama te zaokru- 
živ hitro okolicu spušta se na tle kao da traži crva ili 
guštera u prašnoj kamenom posutoj cesti, da ga teškom 
svojom batinom ili potplatom smrvi. Bijele ljetne hlače, 
dugi crni kaput, baršunasti prsluk i smedji svileni ru¬ 
bac, kojim je zavezao vrat sve do pođbratka, — sve to 
pa i maleni koraci oslabljenih mu nogu, kao da ne 
podnose težine toga orijaškoga tijela; ta prepoznata slika 
staroga „tirana k ‘, kako su ga u Lapadu nazivali, pojavi 
se u zelenome zakutku med žamorom veseloga svijeta i 
preseneti svakoga. Stotinu pogleda uprlo se u Ivu Du- 
bovića a tiho šaptanje pozdravi njegov dolazak. Iz crkve 
dolazila pridušena pjesma naroda i duboki glas orgulja. 
Vjetar je šuštio jače, vrtio se pun mirisa posutoga pelina 
oko crkvice i zujio toli čudnovato sjetno kroz crne grane 
čempresa. 

Ivo Dubović stupio već pred crkveni strop ne 
baciv niti pogleda na svjetinu i rijetke znance, koji 
su ga pozdravljali. Sva briga poštare Mare Lucove, 
udovice graditelja na škveru Lučića, njeno bučno smi¬ 
janje, način kojim ga je pozdravljala, klimajući izlizanom 
glavom, sve nastojanje da razvedri namrštenoga druga, 
da prisili znance približit mu se, — bi uzaludno. On je 
mučao i gledao preda se kao da ne vidi zapanjene 
radoznalosti svijeta, kao da ne ćuti svoje osamljenosti u 
tome mnoštvu. Pred njime se ugibala djeca i starci. 
Praznina ga okružila i dovela bez stiske do prvih stuba 
kraj crkvenih vrata. 

— Hoćeš li, Ivo, na mala vrata! — zapita ga po¬ 
tiho njegova drugarica. 

— Svejedno! — promrmlja on i slegnuv ramenima 
baci hitri pogled na onu stranu, gdje su se grobovi širili 
u požutjeloj travi. Sunce se odbijaše po izgrizenim 
spomenicima razgaljujući svaku pukotinu sivoga im ka¬ 
mena. U čempresima cvrkutali vrabci. — Ivo Dubović 
okrenu se još jednom, da pogleda sina, koji za njim 
stupaše, pak skinu šešir i udje u tminu prepune crk\e. 
— Mare Lucova ostade u prkos mamljenju pobožnika 
baš pred vratima, raskrili veliku zelenu lepezu nad 
očima i mahnu rukom Dubovićevu sinu, koji je zaostao 
bio sa njenom kćerkom Klarom i malim rodjakom 
Antunom. 

Mladi opaziše turski šal i zelenu lepezu. 

— Zove nas, da se žurimo, reče mladić glasno i 
pogleda djevojčicu, koja je kraj njega stupala. 

Ona se zažari pod širokim slamnatim šeširom i 
pogleda uzgor plaho mladića. Bio je toliko veći od nje. 

— Grjehota .... odvrati ona požurivši se da po¬ 
gleda majku Zatim plaho, kao da se boji izreći nešto 
smjelo, pritisnu molitvenik i više prišapnu nego li iz¬ 
govor ■ — Slušala sam te tako rado .... 

Mladić upre bolje oko u njeno lice. Slamnati šešir 
sakrivao joj oči; vidjeli se samo obli rumeni obrazi i 
punahne usne, koje su se smiješile i stisle. Duge zlatne 
pletenice visjele niz pleća. — Baš grjehota, što su ga ti 
dosadni ljudi tako zabezeknuto motrili i što je majka 
bila blizu, jer inače nešto ga je vuklo, da joj skine 
šešir i da joj pogleda u te sakrivene zjenice. 

— Ja ću Vas čekati na dvoru. — S Bogom! — 
izreče potiho mladi Pero Dubović Mari Lucovoj pri 
erkvenome ulazu i stisnu potajno sa strane Klarinu 
ruku. Ta mala, gotovo djetinska ruka zadrlita u plos¬ 

natoj, mornarskoj šaci. — Za čas žene udjose ne mareći 
za maloga Antuna, koji zaostajaše s djecom Pero Du¬ 
bović obadje crkvicu i dodje do malih vrata sv. Mihajla, 
gdje je nešto praznoga mjesta bilo, prekriži ruke i nasloni 
se o prag. Njegov pogled prodje hitro preko načičkanoga 
mnoštva, dok u polus eni ne opazi nad svima uspravljenu 
blijedu glavu svoga oca. Za čas se zagleda u to lice, 
koje je s daljine imalo nešto nepomično, neživuće 
a zatim svrnu oko na oltar. Voštanice rasvjetljivale 
sliku letećega arkangjela. Tamnjan se dizao kao pram 
ljetne magle, pozlatio se u ođsjevu tolikih svijeća. Pred 
oltarom stisnuli se u tamnome klupku pomorci kao po¬ 
časna straža domaćega sveca — a pred njih stupio 
starac dum Frano. Odsjev đuplijera zacakli se u po¬ 
zlaćenu odijelu, i zažari župniku bijelu kosu. Sve se ostalo 
gubilo nejasno u tmini. Sjajno rujansko jutro dopiralo 
samo do praga crkvenih vrata. Pero je gledao i za¬ 
mislio se. 


III. 

Svako kretanje, svaka riječ, koja je mogla doprijeti 
do ušiju znatiželjnika, — isti onaj pogled staroga Du- 
bovića sa strane na Mihaljske grobove, — sve to bi 
opaženo, promotreno i medju razišlim svijetom pretreseno. 
Nešto se zbivalo, dapače nešto se već moralo dogoditi, 
što Lapad još nije znao. Ali što? 

To je isto pitanje mozgao i okretao u glavi stari 
Pasko. Sjedeći na strani, zaklonjen cd vjetra i žege 
izlazećega sunca, bijaše prvi ugledao neobični pojav kape¬ 
tana Iva, onoga istoga, o kome je malo prije opetovao 
pred sakupljenim pomorcima grijehe i zločine I njega 
se kosnu ta prikaza kao nešto novo, nečuveno u ma¬ 
lome Lapadskome svijetu, tim više što je kraj svoga 

neprijatelja vidio ženu, prijateljicu svoju. Prije osam 
dana bijaše posjetio Maru Lucovu, popio kod nje šalicu 
crne mirisave moke i prižvakao fjelicu „pandišpanja", 
— ali razgovor nije se niti riječju dotaknuo Dubovića. 
Sjećao se samo, da je Klara bila zabunjena, i prvi put 
otkad je poznavao, zarumenila se, kad joj je po svome 
običaju uštinuo punahno lice i zapitao je po stoti put: 

— A kad ćemo u svatove? 

Jedva onoga jutra, kad je kroz zgrnuto mnoštvo 
upoznao pod slamnatim šeširom rumeno lice male Klare 
Lucićeve, a kraj nje vitkoga nepoznatoga mladića, — 
onda — — udari štapom o zemlju i pridušena kletva 
istisnu se iz krezubih usta. Misao, koja se najedanput 
stvorila u njegovoj glavi, bila mu je odveć nesnosna i 
mučna; — htio se uvjeriti i -- on ustade. Slijedeći 
okom mladenački par, šuljao se oko crkvenih vrata, dok 
se Dubovićev sin odstranio i na druga vrata naslonio, — 
a onda opaziv zvonara približi mu se trpkim korakom, 
prelomljenim skvrčenim tijelom. 

— Jesi li vidio, Mato? — zapita starac potiho 
potegnuv ga za haljinu i pokazav lukavim okoni na 
mladića. 

— Jesam! gosparu Pasko!-Ko bi bio reko! 

Jučer se vjerio Pero Dubović s Klarom Lučićevom — a 
danas navijestili se gosparu dum Franu! — Zato se 
parok odocnio. 

— Od koga si to čuo ? 

— Reko mi je mali Antun Lučić! . . . Grjehota! 

— Zašto? .... 

— Jer .... jer kuća Lučića nije trebala Dubo- 
vićevih dukata. 

— Dobro, dobro! — promrmlja Pasko i odstrani se 
zabrinuta lica. 


Dakle ne bijaše se prevario. Sin „tirana" dočepao se 
tihe mirne golubice. Nagla, divlja krv Dubovića tražila 
je opet plahu, nježnu žrtvu, kao da im je u naravi bilo 
naći ropkinju, a onda satrti je. U Paskinoj glavi kuhalo 
je, kipjelo od gnjeva; —da mu se bilo uspraviti i pro- 
turati batinom u ruci kroz nagomilanu svjetinu, pak 
zgrabiti onoga staroga „hajduka" i baciti ga iz sredine 
klečećega pobožnoga svijeta, doviknuti mu: — Ne vjeruješ 
ni u palicu, čemu onda stojiš pred oltarom ? — Ah! starost 
nemoćnoga tijela! Hodati a ne moći se uspraviti, ne 
moći podignuti lice prama onomu, koji mu trovaše mir; 

— ali ovako — sjedati i uvijek sjedati. 

Starac se dovuče do kamenoga sjedala malo na 
stranu, da ga nije mogao vidjeti Pero Dubović. Htio je 
motriti mladića, — upoznati iz vanjštine, da li je jabuka 
s istoga stabla. Poznavao ga je doduše kao dječaka, 
kada je trčao s ostalom Lapadskom djecom do vrata 
samotne njegove kućice. Otac mu zabranio da predje preko 
praga one „jezičine", — i Pero je stajao pred gvozdenom 
rešetkom vireći mučaljiv i žalostan, gdje stari nemoćni 
kapetan dijeli šipke i orahe njegovim drugovom. — „Ti 
si Dubović; tebi ništa!" — rugali mu se drugovi za- 
griznuv u crveno zrnje šipaka. Koliko je puta htio 
otvoriti vrata, staviti se pred kapetana Paska i reći 
mu: — „Ja sam Dubović — zašto ne smijem ktebi", — 
i koliko puta motrio je Pasko sa medje svoga vrta lijepo 
lice maloga Pera te bio na omaku, da mu otvori vrata 
i da zadovolji pohlepu onih crnih plamtećih djetinskih 
očiju! Ali to se ne zbi. Medju starim dobričinom, koga 
obožavahu djeca, i med onim mučaljivim dječakom dizala 
se slika njegova oca i Pero ne progovori niti riječi 
sa kapetanom Paskom. Jedan jedini put dovela pokojna 
Perova majka, dobra i blaga Viče, svoga sina u njegov 
stan. Ona je plakala. Blijeda i slaba puštala, da joj suze 

tek« niz lice i niz taninu opravu, — a Pasko bucio, 
psovao, vikao, kao pomaman vrtio se po sobi lupajući 
batinom, dočim su mu suhe oči zacrljenile i krvlju se. 
podlile. Dječak se privinuo majci i gledao starca u strahu 
Ćutio je, da onaj gnjev pada na polai na njega; — znao 
ie da mu grdi oca. — Od onda prošle godine; — viče 
umrla — a on odjedrio i ne vidio više Paska; niti ovaj 
se ne brinuo više zu Dubovićeva sina. 

Moralo je doći ono jutro 30. rujna 185'" da se 
sastane u hladu Mikaljskoga zelenila sa Perom Dubo- 
vićem, kapetanom „drage Viče“. On, Pasko, bijaše uvijek 
skvrčen star i prestar, — a onaj mladić, koga je sada 
gledao i čija je slika budila toliko živih uspomena, postao 
plećatim, snažnim pomorcem guste crne brade i tamne 

kože. 

Pasko je motrio proždrljivim pogledom pomorca, koji 
se ondje, obasjan živim svjetlom sunca, isticao na tam¬ 
nome zatku crkvenih vrata. Zastrt u sjenu granata 
grma kupjena, slijedio je starac istraživati radoznalo, da 
li se u toj slici mladosti i snage nalazi trag srodnosti, 
nešto od omraženoga oca. Kao tamničar, koji kroz rupicu 
zaključanih vrata slijedi svaki kret zatvorenoga zločinca, 
i traži iz svake crte, iz svakoga miga, iz svake žilice 
uapšenika iščupati tajnu, koja se u moždanima njegovim 
sakriva, tako je i starac iz svoga zakloništa vrebao, da 
iz mladićeva lika istrgne trak očeve ćudi. - „Jabuka 
ne pada daleko od stabla 11 , - zborila je prastara odveć 
poznata izreka. I Pasko ju je bio izrekao kao nešto 
stalno, neoborivo, jur dokazano, — ali u istinu nije 
joj vjerovao tako neograničeno; — bojao se, nešto mu 
je govorilo, da će se prevariti, a onda? Onda ne bi 
se bio nasladio, da, recimo tu grdu istinu, ne bi doživio 
osvetu i kaznu staroga „tirana 11 . Prignut na kamenome 
sjedalu, naslonjen cijelim tijelom na batinu, koju je objema 


rukama upirao o tle, — upijao je Pasko očima zamišlje¬ 
noga Pera. Nije pazio na čeljad, koja je prolazila kraj 
crkvice i gubila se šaptanjem u zelenilu šumice; — 

— njegov oštri sluh nije raspoznavao više pridušeni, 
pobožni glas orgulja i crkvenoga pjeva, koji je prodirao 
iz prepune crkvice, i gubio se uz vonj pelina i sukljanje 
tankili pramova tamjana, vjetrom i šuškanjem granja; 

— za njega ne bijaše onoga sjetnoga tajinstvenoga šuma 
mrkih čempresa, koji te sjeća žamora dalekoga uzburka¬ 
noga mora ; — Pasko je imao u onaj čas dva oka malena, 
crna, okretna, koja se upilila nepomičnošću zmije u svoju 
žrtvu. Te crne zjenice promatrale su visoki, orijaški 
stas, slijedile su svaku crtu njegova bujnoga mužev¬ 
noga tijela, i zagledale se u oblu glavu mladića. Svjetlo 
sunca, koje je sa strane ponešto po visoko padalo, do- 
diralo se kratke crne kose odsjevom ocjela, oživljujući 
vanrednom oštrinom tamnu put žilavoga vrata i lica. 

Kratka brada okruživala čvrste laloke i ponešto 
uglasti podbradak, dok su pod gustim crnim brkom 
jedva virile rumene mesnate usne. Ravni, pravilni nos 
i kratko čelo odavalo je sve skupa odlučnost i snagu 

— i nešto, što Pasko nije kod svih pomoraca opažao, 
nešto gospodsko, oholo. 

Iz daleke prošlosti dozivao je Pasko uspomenu 
staroga Dubovića, kad se naprasit, nasilan, svuda na- 
glošću i preziranjem prvi, vraćao sa dalekih krajeva u 
tiho Lapadsko gnijezdo, da ponizuje bahatošću svu oko¬ 
licu, da se natječe sa vlastelom, gdje je bilo pitanje o 
bogatstvu i o raskoši, da prkosi svemu i svačemu. 
Ondašnji mladi Dubović bio je ovomu sličan kao jaje 
jajetu; — samo pogled Pera, crn i dubok, gubio se pod 
guste obrve zamišljen i . . . sjetan. Da! — zaludu je 
Pasko tražio pohlepno u tom pogledu trag nasilnosti i 
zloće, — to bistro tamno oko gledalo je sa strane gdje 

se sunce žarilo na grobnim pločama nepomično, ali kao 
zastrto nutarnjom sjetom. Čim se slike prošlosti i sada* 
njosti miješale pred očima starca, čim je napetost i jedva 
zatajena mržnja počimala jenjati u tome zraku toli 
punom mirisa, sunca i zvukova, — tim ga je onaj 
snatreći pogled sjećao na Perovu majku. Je li mladić 
mislio na nju ? 

Njegovo oko zagledalo se tamo, gdje su se badelji 
sa raskoštrenim ljubičastim glavama njihali u vjetru i 
pokrivali bjelkastu ploču. Niski križ podigo se nad tra¬ 
vom — i ništa drugo. Tu je počivala Viče Dubovića 
mirni jedva dočekani san. A sin je gledao kako se 
nepokošena travurina njiše, kako se u zlatnoj povlaci 
sunčanoga traka vrte ose i žuti leptiri, — slušao je 
vjetar gdje se zavija kroz čemprese zvukom metalnih 
žica, i zaboravio, da stoji na pragu prepune crkvice, za¬ 
boravio, da se poji misa i da natiskano ljudstvo mrmoši 
tihe molitve. Sva njegova ćutila pretvorila se, slila se u 
promatranje požutjele trave i onoga tmastoga križa, koji 
je virio kao da se zagledao u mladića 

Majka V .... ondje pod izgrizenom pločom bijaše 
zatvorena, ona — — — majčica. — Čudnovato. Ta 
riječ puna milja — taj pojam pun tuge — zaokupili 
mu dušu spokojem. Davno bilo, bar za njega, kad ju je 
zadnji put vidio, kad je blijeda, iznemogla izdahnula 
pritisnuv drhtavu ruku na njegovu kosu i šapnula mu 

nešto-nešto. — Ah! dao bi po života, da se 

mogao sjetiti njenih riječi. Jadnica, grčevito je natezala 
prsa i olirapavjelo grlo, da istisne nekoliko Slovaka, al 
u onaj čas otvoriše se vrata — otac pokaza se 11 a 
pragu — i ona izustila nešto . . . glas očev, koji 
zazvao tresućim glasom: ,,Vice!“ pokrio njezin dah, 
udušio možda želju, molitvu, preporuku — ko bi ikada 
saznao! —Koliko puta bijaše se Pero sjetio onog časa. 

Godine su prolazile, utisci mladosti iščezavali kao slova 
napisana na pržini, postao u tudjini, u borbama teškoga 
pomorskoga života mužem, — tuga za majkom raspla 
nula se — ali — često sunula bi mu na pamet iznenada 
radoznalost, hlepnja da čuje još jednom onaj glas — 
onu nerazumljivu riječ. Gledajući uski stan zakopane 
majke pitaše Pero sam sebe, zašto je ona za života 
trpjela, zašto je na samrtnoj postelji blijedi posmijeh 
razvedrio voštanu bjeloću njenoga razrovanoga lica? . . . 
Ivo da mu na to odgovori? .... Slike miješahu se u 
njegovoj glavi kao da se udaljuju, kao da im se okrajci 
šire, gube, iščezavaju u neizvjesnu sivu maglu. Lice 
majčino toli lijepo izražavalo uvijek neku bol, katkada 
njemu dječaku dopirali do ušiju usklici vike očeve, ali 
njezina glasa nije bilo čuti. 

Zašto je majka plakala? Zašto mu je pri srcu bilo, 
kao da je majci bolje pod vitkim čempresima? Mladiću 

nestade pitanja u glavi-— nehotice se prenu i 

okrenu glavu u nutarnjost crkvice. Pred zablištenim 
očima ne vidje drugo van tminu. Tamo na oltaru trep 
tile zlatne piknje. 

Zvonce zazvoni na Sanctus ; i šapat prodje tim mra¬ 
kom kao da se duboki uzdah vinuo prema suncu i 
vedrini. Pera zazeblo, zaklopio hitro oči, da ga prodje 
odsjev sjajnoga rujanskoga dana, zatim za kratki tren 
otvori ih i pogleda naokolo. Tmina se pretvorila u 
polusjenu. Pred njime bjelasala se u zatku nepomična 
sijeda očeva glava. Malo dalje upozna u kutu kroz 
stisnuto mnoštvo slamnati šešir i zlatne Klarine ple¬ 
tenice. 

Sve što je imao 11 a tom svijetu, sastalo se u sv. 
Mihajla. Ona počivaše pod kamenom, — u crkvici za¬ 
klonilo se njih troje. — Preletjev sve krajeve svijeta, 
prošav svoju mladost 11 a palubi, preživjev slasti života, 

komu nema veriga ni stega, eto ga kao u snu prene¬ 
senoga u kraj djetinskili jur zaboravljenih uspomena, 
gdje sluša na pragu sv. Mihajla, poput svih omh 
starih preživjelih primoraca, jutarnju misu — okružen 
svim onim, sto ljudi nazivlju lijecima, obitelj i dom. 

A ipak — neko tegobno čuvstvo nezadovoljstva, nemira 
spopalo mladu mu krv. Nešto mu je falilo. Ćutio se 
maljušan, izgubljen, stegnut. Ona niska polutamna cr¬ 
kva, ono tiho jadikovanje orgulja, ona neizvjesna čežnja 
za velikim prostorima, za slobodom kretanja, onaj osjećaj, 
da nije više gospodarom svoje sudbine, da imade ljudi, 
koji ga drže za ruku, koji imaju nekakovo pravo na 
njega, — stezalo mu je grudi, sjećalo ga je, da se nešto 
pretrglo u njegovome biću, budilo je ogorčenost kao da 
mu ugrabiše nešto dragocjeno, nenaknadivo! . . . 

Din, din, din — — — Zvono prekinu bujicu nje¬ 
govih misli. U tišini prodre zvuk jak, možan, kao da se 
oglodana mjed staroga Mihaljskoga zvona pretvorila u 
željezo. Jeka širila je taj glas nad cijelom naravi, uz- 
vinula ga prema modrim rujanskoga neba. — Pero po- 
sluknu. — Pričini mu se čuti na beskrajnoj plavoj pučini 
doziv krmilarskoga zvona. Hladni vjetar zabuji kroz 
masline, kroz čemprese šumom morske pjene. S daleka 
dopirala mu do ušiju rastegnuta pjesma mornara, i cn 
se sjeti svoje ladje! 

S Bogom crkvice bršljanom zarašćena, s — Bogom 
hrabri sv. Mihajlo sa tvojim orguljama, sa tvojim mi¬ 
risom pelina. — — Gdje vam je moć, vaš tihi čai ? 
Tvoje zvono stvorilo pomorcu živu zamamnu sliku po¬ 
nosite ladje, nabreknutik bijelih jedara, snješkaste pjene, 
koja se razbija ispod krme, zraka i slobode. Za njome 
čeznuo je on u snu i u javi. Krv prošumi njegovim 
žilama; i pohlepa ne steže tolikom silom razdražene 

živce, kao njega u onaj čas pomisao na ostavljeni brod 
_ na kraljevstvo i raskoš svoju — na „dragu Vicu“. 

Nagon i navala neobuzdane želje odstrani Pera sa 
crkvenih vrata. Što ga je tu držalo? Moliti nije mogao; 

_ neka sv. Mihajlo pomogne onim, koji trebahu mir. 

Ali njemu ? On je htio borba i oluja, i baciv pogled na 
oltar, prekriži se i okrenu se prema zapadu. 

Pasko čekaše na njegov odlazak. Pokriv glavu ši¬ 
rokim šeširom mogao je iz svoga zakutka zaokružiti 
jednim pogledom mladenački lik. .Sad mu se on prikaza 
u cijeloj snazi i bujnosti; kip atlete a na licu izraz sile 
i pritajene strasti. — Med gustim obrvama zategle mu 
se dvije brazde. 

Starac kininu glavom, dok prolazaše ohola prikaza 
Dubovićeva sina. On ga ne opazi, niti ne svrnu oko na 
znatiželjnike, koji bjehu stali da ga motre. Išao je za 
svojim ciljem, tudj ovome svijetu i osamljen u svojoj 
mučaljivosti. Za čas zakrenu na desno, gdje je put vodio 
kroz vinograde prama zalijevu i iščeznu. 

— Dobro, da je Viče umrla, — prozbori iza kratke 
stanke kapetan Pasko na glas — gledajući sveudilj 
onamo, otkud je Pero bio izniknuo. — Bolje za nju — 
i za njega. Sad je na staroga red! — te izvadiv veliki 
modri rubac useknu se bučno; — očiti znak zadovoljstva. 


IV. 

Staza, kojom je Pero stupao, presijecala je cestu, 
vijugala je kroz baštine i ogradjena je bila sa obiju 
strana medjama i gdjegdje popločena širokim bjelkastim 
kamenjem. Na desnu dizala se, nad sivim lišćem maslina 
i penjućih se vinograda, Petka. Zelenilo njezina borja 
obasjano samo s jedne strane suncem, prelijevalo se iz 

živoga smaragdova odsjeva do tamne boje flamanske 
kadite. Taj baršunasti plašt zastiraše vrhunac pružajući 
se mekan bez nabora do pećinastoga crvenkastoga pod¬ 
nožja. Tamo prama sjeveru vidik bijaše zastrt gustom 
šumom maslina, koje se previjale i Djelasale u pitat - 
n i e mu vjetru. Mladić hodao ne pazeći na okolicu. Bijaše 
toliko puta vidio istu zelen, iste bregove osjetio isti 
Šum vjetra i neizvjesne glasove ljudstva, katkada hitac 
kojega lovca nad Nuncijatom ili jeku vojničke tiublje, 

_ a ipak ćutio se tudjim u tome svijetu, u toj naravi, 
koja bijaše nekada njegovom. Pogled zastrt i sumoran 
prebiraše svaku sitnicu probudjenih uspomena iz djetinsk. 
dobe Svaki potez, svaka pjega okoliša pozdravljaše ga 
kao lice prijatelja pouzdana i vjerna. Bilo je tu med 
stabaljem malih praznih prostora, kroz koje je vino si¬ 
ćušni kameniti obronak Srgja, bjelasajuca se kuc.ca, 
daleka staza; - sve se to zaodijevalo plavom maglom 
daljine, smiješilo se u žaru sunca i sjeća o ga P b 
šetnja uspomena, natrkivanja sa kojim drugom, kada 
t Su o P podneva loveći leptire i zelene skakavce 
Gledao je a nije vidio dobrotu stare nepromijenjene slike, 
nije čuo tihoga pozdrava, šaptanja iz stotinu zakutaka 
rodnoga kraja. Samo u dnu duše onaj nemir, ona čežnja, 
nešto kano mukli gnjev nad tim krajem, koji mu je 
nudjao samo počinak, koji mu se rugao svojim suncem, 
svojom vedrinom, svojim čarom boja i tijesnih obzoij . 

Verige i ništa nego verige za njegovu naglu neo¬ 
buzdanu ćud. Prsa mu se nadimala nutarnjim nemirom, 
ruka široka i žilava stiskala štap, mahala njime po bu¬ 
sovima, po draču, koji je virio kroz kamenite ograde, 
sjekla stršeće badelje, čupala grčevitim kopanjem niske 
railioljice, odrubljala grimizno cvijece divljih šipaka 
ostavljajući za sobom stazu posutu prelomljenim cvijećem 
kao da je onuda prošla kakova seoska ophoda, /a cas 

bi stao i posluhnuo. Vjetar slazio i zavijao sa sjevera 
orbavim maslinama, tresao plosnatim lišćem smokava, 
puzo po crvenkastoj zemlji med prepletenim trakovima 
loze, i prolazio dalje prama Petki žamorom svega tog 
uzburkanoga lišća i granja. Pero uzdahnu duboko i 
posluhnu. Taj šum prenuo ga, sustavio ga usred kamene 
ceste. Okrenuv glavu prama Petki, zagledo se za čas u 
njeno zaježeno baršunasto zelenilo, te raširiv nozđrve, 
zanjuši u mirisu rujanskoga vjetra, u tome ođuhu pinja, 
zasijanih hridina, posutoga vriesa, onaj svježi oštri dah, 
onu duhu osušenijeh školjka, gnjilećih alga, zažarene 
soli, koju pučina i obala širi zrakom i zemljom. 

Smrknuto lice razvedri se, kad mu vjetar baci u 
lice daleki odisaj mora. On oćuti, kako mu isti slazi kroz 
žile opojan i jak, kako mu cijelim bićem teče hrabrost 
prošlih borba i neobuzdane slobode. Neka slatka tuga, 
neka raskošna čežnja okovala ga 11 a mjestu; — htjede 
se vratiti, izgubiti u labirintu puteljaka i stabala, do¬ 
hrliti do sv. Mihajla, da se otme vječnoj obmami sirene; 
— ali vjetar zamahnu jače, zahuji jekom lamajuće se 
pjene. Naglim koracima uspne se Pero kroz stramputice, 
ostavljajući za sobom stazu, koja ga je vodila do najbliže 
obale, na dva koraka od njegove kuće. Preskakao je 
ograde, opkolio zažarena lica sav onaj prostor, što se 
stere od Lapadske doline do visočine „Babina Kuka“, 
dok zasopljen, shrvan, rastrgav rukama šikarje dračavih 
bora i smrekovine, svali se bolnim, zatravljenim vriskom 
11 a vruću hrid. 

Pred njime sterala se neizmjerna mođrina pučine. 
Dokud je oko sizalo, od istoka do zapada, jedna crta 
med zategnutom svilenom plaveti lieba i med tamnim 
zelenkastim modrilom mora; ništa nego jedna boja, ali 
u n J°j svi odsjevi, sve dražesti, sve blistanje, sva 
razuzdanost mođrine. Zabliješteno mladićevo oko tonulo 

Vojnović : Ksanta. o 

ie nekim tajnim strahom u tu orgiju svjetla. Gore — 
sa sjevera, nad razbočenim, golim brdinama, kristalna 
dubina, nešto prozirno i svježe kao svod tvrdoga safira; 
odanle — iz te hladne gotovo mramorne glatkoće 
prelijevao se vazduh u nježnu, zlatom prepletenu 
koprenu, dok je daleko, daleko slazila, gubila se, 
upadala u pučinu srebrolikim, mliječnim odsjevom zoie. 

A dolje?_sa vlažnih hridina sve dalje, dalje, — 

prostranije rastezalo se more, dizalo se kano da hoće 
da. dostigne neizmjernost neba. Naježena površina di 1 - 
ta ge — život kolao tom drugom plaveti. Dugi mahovi 
vjetra lizahu, bacajući fantastičkim neredom ljubičaste 
sjene i ogromne lepezaste pojase, otkrivahu na mjestima 
zelene ljage dna, tjerajući se daljinom, dok se pucina 
doticaše obzorja, dok se utisnula unj kao zid malalata, 
nepomičnom oštrom crtom. Sa visine, otkud je Pero zuno 
u daljinu, vidio si na istoku pučinu presječenu zlatnom 
blistavom mrežom. Pod žarom okomitih sunčanih - tra¬ 
kova more uzavrjelo, rastalilo se u kipuce zlato, otku 
je vjetar razbaco na sve strane pune pregršti plamtecih 

1 sk 3.1c! —- 

Nepomičan, shrvan sjedio je Pero na kamenu pod- 
bočiv objema rukama lice, te upijao tamnim pogledom 
svu tu zamaniu plaveti. Osamljen med nebom i morem, 
opojen zrakom, motrio je pred sobom lik prošlosti, koja 
se razvalila razbludna, smiješeća, nakicena kao da čeka 
zagrljaj dragoga, — i sliku budućnosti — tamo dolje 
sakrivenu, zagušenu u šikarju maslina, u onoj niskoj 
dolini, koju si jedva med nagušćemm pinjima raspo- 

Odreći se toga! . . Odreći? - čudne li oprjeke, 
strašnog li nesmisla u toj riječi. - - Okrenuti ledja 
beskrajnoj pučini, njezinim čarom i njenim velebnim 
borbam, ne presijecati više krmom gomilajuce se valove, 

ne razbijati pjenu, praćen letom galeba i zavijanjem 
vjetra kroz zategnuto konoplje, ne vidjeti više tonuti 
ogromnu zasijanu sunčanu kruglju u ljubičasti val, ne 
rvati se više nikada lice u lice sa vihorom, sa gro¬ 
movima, ne oćutiti nikada više one nadčovječne naslade: 
biti slobodan u slobodi; — a to sve zapustiti, ostaviti! 

Zašto?-zašto? .... Uzalud opetovaše 

se u glavi mladoga pomorca to kratko, neznatno pitanje; 

_ kao da traži u žaru rujanskoga jutra, u divnome 

pogledu plaveti i pučine uzrok svojoj tajnoj boli. Pred 
sobom je gledao samo crtu, koja dijeljaše obzorje, ne¬ 
pomičnu, plavu; — nebo je ljubilo val, nestajalo u tom 
zagrljaju neizmjernosti. A on skučen, sjetan upro pogled 
u daljinu, nemiran, da mu u tom uživanju nešto steže 
grlo i tišti srce. Za čas zaboravi na sve; — bio je opet 
na palubi svoje ladje, srkao požudno morski zrak, 
slušao dozive mornara i jedrio, jedrio .... ali nešto 
ga je zvalo u dnu zadrijemalih uspomena, jeka čudnih 
poznatih glasova zašumi vjetrom, — ćutio je, da ga 
nešto priteže i sili da okrene glavu, kao da je neko 
upilio pogled u njega i da ga to privlači. Pero okrenu 
nehotice glavom. Petka potamnila pred njim u tolikome 
sjaju, a tamo dolje Lapadske kućice virile kroz gusto 
zelenilo. Negdje prozor, vratašca, dimnjak; al sve to 
maleno, pritišteno, zabašureno medju granjem, rek bi 
zamrljano neukom rukom početnika slikara. Cesta i 
poljske staze gubijahu se, provirivahu na mjestima u 
crvenkastim prugama, po kojih prolažahu ljudi, sitni kao 
mravi. Iznenada otkri tanke vrbe čempresa. Njihove 
crne prikaze prodirahu zgušćeno granje, kao kažiprst 
pred jednoličnom sivkosti maslina. Nešto ga zazehe. 
Malo časova prije gledaše ih sa podnožja, gdje se po¬ 
nosni, vitki dižu u plavu visinu, a on se pod njima 

bijaše naslonio o vrata crkvice i upoznao u tmini sijedu 

* 






36 


očevu glavu i zlatni pram djevojačke kose. — Oh! kako 
ie u jedan mah gledao pred sobom neumoljivom jasnoćom 
istine uzrok svog nemira - - svoje nemoći. Zato, da zato 
ostavljaše pučinu, zato dohrli pohlepno do one visine, da 
ie ioš jednom pozdravi u svemu sjaju njene zamamljive lje¬ 
pote -kad nije već moglo inače da bude. Moralo je tako' 
da bude. Ta ista misao preleti mu sad preko mozga kao i 
onda, kad je u Odesi pročitao u očevom pismu prvi 
doziv iznemogloga starca. Još i danas sjećaše se čudnoga 
čuvstva, koje ga obuze, kada opazi na kraju prve stra¬ 
nice one četiri riječi: „grli te tvoj otac“. Mnogo je tražio 
starac u onome listu, ništa manje nego da zaključi 
račune i da se vrati doma. Zlovolja ga obuzela i neka 
slutnja kano da će „draga Viee“ broditi i dalje, ali 
sama bez njega. U časovitome gnjevu odluči oprijeti se 
toj nenadanoj zapovijedi i odjedriti put Amerike Htio 
je napokon, bar jednom, vladati po svojoj volji, kad je 
imao i svoj vlastiti dio imetka i dobitka u jedva sa- 
gradjenoj ladji. Ruka mladićeva već bijaše zgrčila po- 
žutjeli papir, da ga razdere, uništi, al . . . • • na dnu sta¬ 
klo : grli te tvoj otac 8 . - Nikada ne bijaše cuo od oca ta¬ 
kove izreke, nikada ne-niti onda, kada vrativ se mrk 

i blijed sa ženina sprovoda, ostade sam sa sinom u 
sobi, u kojoj lebdijaše još miris voštanica i cvijeća, onaj 
dah smrti, koji već zaudara po 'gnjiloći i mštavilu. Od¬ 
onda prošlo godina i godina, - rastavio se od sina, 
povjerio ga rodjaku kapetanu Vukasoviću. - Prosio 
opet mnogo vremena, a Pero postao kapetanom, brodio 
po svijetu, ali ne primio nikada ljubezne neci za sva 
ona žarka, djetinska pisma, koja je slao ocu iz svi 
krajeva svijeta. Dva puta vratio se kroz to dugo vrijeme 
u Lapadsko gnijezdo, — našao kuću ko i prije, tihu i 
osamljenu, a u njoj oca. Stisnuo bi mu ruku i pogledao 
bi ga u lice kao da traži na tim oštrim, hladnim usnama 

trag riječi, koje ne ču otkad mu majke nestalo. Mrkih li tad 
dana za vatrenu, neobuzdanu narav mladoga pomorca ; u 
samoći i odaljenosti, prisiljen bio da položi račun o 

svome putovanju, o trgovini, o carini, o budućim podhva- 
tima, — i to sve u četiri oka s ocem, koji ga 

je ispovijedao kao neuka dječaka i gledao pred so¬ 
bom samo svoga punomoćnika, svoje orudje. Koliko 
puta uzavrjela krv Perovijem žilama i on ustao 
usljed razgovora i pobjegao hrlim, dugim koracima 
tamo kroz masline i loze, po pećinama i vrućem žalu. 

Nikakova druga, da razbije te duge dane, da oživi 

zadrijemalu kuću, da se tisne med njih dvojicu! 

Prijatelja Ivo Dubović nije imao. Pomorci su ga mrzili 
za prošlost i za sadanjost, — a on ih nije trebovao. Katkada 
dojurili iz Stona neki daleki rodjaci, donijeli prasaka 
i skorupa pak pobjegli brže bolje gladni i žedni od 
„dragoga Iva“. Jedina vjerna mu susjeda bila i ostajala 
udovica Mare Lucova. Sama bez muža, bez kćerke Klare, 
koju zatvorila u samostanski zavod, nije vodila za 
sobom nikakove družine osim svoga jezika i lukavosti. 
Njezin poduzetni duh, ono nešto muško u govoru i 
mišljenju, a osobito veliko poznavanje trgovačkih posala 
i kombinovanje svakojakih prištednja i dobitaka otvoriše 
joj vrata Dubovićeve „saloče", gdje se zasjedne kao 
školjka na hridi. Ona sama napunjala kuću brbljanjem 
i kričanjem; — za nju samu znala je gluba djevojka 
(sluškinja) Frana staviti oveći ,,imbrik“ na oganj i po¬ 
nuditi joj kavu. — Pero bi doskora odletio sretan, da 
se može dovinuti zraka, kretanja, buke. More ga zaoku¬ 
pilo, obmamilo. Živio je u toj vječnoj borbi i uživao je; 
— njegova ladja bila mu draga i gospodarica. Za nju 
sve pomnje, sva milovanja, sva ona oholost, onaj djetinski 
ponos, kojim muž obožava i mazi svoju ljubovcu, — ali 

za sebe i sve pogibelji, sve poteškoće, riječju ropstvo 
čovjeka, koji se žrtvuje, ubija za svoju ljubav. 

Pero Dubović dostao se domalo medju pomorcima 
osobita glasa. Smionost, kojom je tražio pogibelj, prezir 
svake prakse starijih kapetana, nepromjenljiva sreća, 
koja je ovjenčavala toliku bahatost, — budila je zavisti i 
začudjenje. Malo ko ušao do dna te mladenačke naglosti, 
niko ne razumje, da taj vražji, vratolomni život nije 
drugo već nužda, neodoljiva fizična potreba ishlapljivanja 
bijesne, prevatrene krvi i ugušenih želja Pomorci prati- 
jabu s daleka nečuvene uspjehe mladića; svak se snebivao 
— i svako stresnuv ramenima zaključio stereotipnom 
zlobnom primjedbom: — „Što ćete? ... sin je Iva Du- 
bovića!“ Osudiše ga jednom riječi; — njemu upisaše u 
grijeh očevo ime, možda i očevu sramotu. On je bježao 
iz kuće, gdje otac nije imao za njega niti posmjeha, 
niti milovanja, valjda niti ljubavi, bacao se u naručje 
pučine, utišavao u njoj svoj jad, svoj tajni čemer — a 
nije znao, da ga drugi ne razdružuju od oca. Vrijeme 
ipak utiša i tu buru. Pero je postajao muževnijim, samo¬ 
stalnijim, bogatijim, — i zaboravljao, da je sam. Želja 
za domom, taj neutrnjivi plamen, koji grije pomorčevu 
dušu, ta preslatka i prebolna čežnja, nestade u srcu čo¬ 
vjeka, koji nije imao majčina zagrljaja. Njegov dom 
bijaše ladja, zvala se kako joj drago, — na njoj je 
nalazio mir i ognjište. 

Ocu je pisao redovito, k6 i prije, slao mu je ster- 
linge i coupone, navješćivao mu je točno, što je nakrcao 
i koliko je dobitka, polagao račune o prihodu i o izdatku, 
— ali nije čekao na odgovor. Posao, — to bijaše jedini 
razlog, zašto je stari Dubović znao točno, na kojem se 
moru nalazi kapetan Pero sa njegovom ladjom i koliko 
je tonelata nakrcao, — i zašto Pero Dubović nije želio 
ugledati zeleni kuk Petke. Zato i zadrhta Perova ruka, 

kad pročita u blijedome širokome pismu svog oca onaj 
nenadani doziv, onu čudnu nemoguću ali toli slatku 
riječ: „grlim te“. — Prvi put da je u listu stajalo: 
„čekam te za stalno; — soba je spremna — đodji“. 
Sin prignu požutjeli papir, zamišljen spremi ga u svoju 
lisnicu i sjeti se nakon dugoga vremena praznoga stana 
u Lapadu. U prvi mah bio je odlučio odgovoriti ocu, 
da mu nije za sada moguće, da ima pri ruci probitačnu 
trgovinu; — htio je nakrcati žita za Englesku, — al 
pred očima pojavila se slika polutamne sobe i sijedoga 
starca, koji je venuo i dozivao sina. Znao je Pero, da 
otac ne bi nikada izrekao one riječi a da ga nešto ne 
tišti — možda bolest — starost .... Četrnaest dana 
kasnije brodila je „draga Viče" Egejskim morem a po¬ 
četkom rujna jednoga jutra, malo poslije izlaska sunca, 
sterale su se hridine Dubrovačke gore u ružičastome 
odsjevu i ladja doplovi pred gradske zidine. Mornari 
gledahu šutljivi, kako se sunce odbija na Lovrijencu i 
na mrkim pećinama, katkada dovikivahu si pridušeno 
imena zvonika i kuća, koje su virile nad stršećim zidi¬ 
nama — dok jedan glas ne zaori sa palube: „Eto Gospe, 
— pucajte". Šapat prodje onom tmastom plećatom dru¬ 
žinom, kad se brod približi crkvi mornarskih zavjeta i 
molitava. Željezni križ na malome tornjiću blistao poput 
plamteće iskre, a gole zidine Bogorodičina hrama pre- 
obukle se rumenilom prvih sunčanih zraka. Top zatutnji 
sa ladje, zastava se spusti do tri puta i sve se glave 
otkriše. Pero se naslonio na jarbor, prekrižio ruke i 
gologlav gledao hrid, na kojoj se dizaše Gospa od milo- 
srdja. Srce je kucalo jače, nešto ga stislo u grlu, nije 
niti sam raumijevao, zašto je ganut. Zahman godine i 
zaborav, zahman ugušene uspomene; — u vedrini onoga 
jutra, kroz dim topova hica, koji se polako širio i sve tanji 
i tanji dizao u vis poput laganih pramova tamjana, po- 

zdravljak ga domovina — smiješila mu se iz svih 
nabora njenih izrovanih pećina, u zelenilu njenih pinja 
i aloa vukla ga pred onu osamljenu crkvu, koja je sa 
-vrhunca svoje hridi gledala pučinu i dozivala raštrkanu 
djecu Dubrovačkoga gnijezda. 

Po sata kasnije usidrila se „draga Vice“ u Gruškoj 
luci. Na obali zgrnuo se svijet, da pozdravi ladju i 
mornare. Rupci su mahali po zraku, žene dizale djecu 
u vis,a sa broda orilo se: „oje oj‘‘ i ladja se teško ali 
polako približi obali. Niko nije čekao Pera — nigdje 
traga staromu kapetanu Duboviću. Kapetan prispijeloga 
broda bijaše jedini, koji je smrknutim čelom, mučaljiv 
namrštiv obrve gledao taj bučni pozdrav sakupljenoga 
svijeta. — Oko podneva sve bijaše tiho na brodu i na 
obali. Sve se raspršilo — on zadnji sadje drvenim 
mostom na Gruško tlo. Za čas stade na prašnoj cesti i 
okrenu se ostavljenoj ladji. Ona zasjela mirna i lijena 
n zategnutome kristalnome valu. Na palubi ostalo ne¬ 
koliko mornara, zavijajući konopce na podnožju jarbora, 
koji se dizahu tanki kano ugljenom risani na zasijanome 
nebu. 

U moru duljila se zelenkasta oštra sjena ogromnoga 
tijela; — sve je počivalo u podnevnomesuncu. U bi¬ 
strome zrcalu Gruškoga zalijeva zagledali se bijeli dvo¬ 
rovi i tamna zelena Petka. Iz daleka čulo se kukurikanje 
pijetla i lupanje nakovala negdje u kovačnici. Tiha 
bibavica klokotala na kamenoj obali. Bijaše pravo Gruško 
podne, sunčano i saneno, tiho i mirisavo. Pero se ipak 
trgnu. Samoća ga se dojmi, utuživ mukli nemir. Sad je 
dobro znao, što ga čeka i gdje mu je cilj. Pogledav još 
jednom počivajuću ladju, okrenu pješke prema Lapadu. 

Svud ista svijetla osamljenost. Prašina crvenkaste 
ceste slegla se na tmaste kupjene, lepršala u zlatnim 
atomima po mirnome zraku. Mladić nije čuo svojih 

koračaj a, — ali je slušao u tome miru kucanje svoga 
srca. što me čeka? — pitao je sama sebe i nehotice 
pomislio, da oluje nisu najteže stvari na svijetu. Sav 
onaj predjel, koji mu se sada ispod nogu sterao, sakriven 
u prepletenome granju, prošao zaokupljen tom jedinom 
misli. Podne odjekivalo u Gružu, odazivalo se bliže na 
Mihajlovom zvoncu, — a on stupio na prag rastvorenih 
kućnih vrata. Sve tiho. Negdje u gornjem katu čuli se 
koraci, on se uspne po stubama, stupi u ,,saloču“ i vrata 
očeve sobe se otvoriše. 

— Isuse .... zavika stara Frana ugledav veliku, 
nepoznatu prikazu. 

— Što je, ludo! . . . reče potiho Pero zgrabiv je 
za ruku. — Ne poznaješ me ... . 

— Vi, gosparu Pero .... 

Jedva što bijaše izustila te riječi, nešto se maknu 
u bližnjoj sobi, i u čas pomoli se visoki stas i sijeda 
glava Ive Dubovića. 

— Pero!. . . . izusti starac drhtavim glasom držeći 
se za stijenu. Sin ne reče niti riječi. Radost, ganuće i 
tuga svezala 'mu jezik. Pred slikom onoga razrova- 
noga staračkoga lica, one bijele raščešljane kose, one 
ruke, — koja se zgrabila grčevito stijene kao da se 
cijela snaga još u nju slegla, — Pero oćuti do 
dna duše nešto kao neizrečenu hlepnju obuhvatiti tu 
staračku prikazu, pritisnuti je k srcu i rasplakati se 
— od smilovanja. Starac pogodi valjda u vlažnome po¬ 
gledu sina, što se sve kuhalo u njegovu srcu. Pruživ 
mu ruku dovuče ga u tamnu sobu, gdje nije niti sluš¬ 
kinja ulazila, i tu hitro kao da se boji da će ga neko 
zateći, zgrabi objema rukama mladićevu glavu te položi 
na njegovo čelo hitri, nenadani cijelov. 

V. 

— Ostani kod mene! — bijahu prve riječi, koje 
izusti starac. 

Svaliv se u veliki naslonjač, izgledao je još nemoć- 
niji i slabiji. Uzrujanost ga shrvala. Disao je teško, i 
otvoriv napola usne, zgrabi podjedno objema žilavim 
rukama držalo naslonjača. Pod gustim tamnim obr¬ 
vama sakrile se poluzatvorene oči, izduble se, ^ da im 
nijesi vidio zastrtih zjenica. — Pero ga gledaše pre¬ 
strašen. Nakon četiri godine odsuća mjesto postaroga 
muža, kako ga bijaše ostavio, našao pred sobom slom¬ 
ljenoga starinu, nevoljnika, koji se hvataše života kao 
utopljenik plutajuće daske. To li bijaše onaj ponositi 
Dubović, onaj hladni neumoljivi pomorac, — nepokolebiv 
kao hrid ? . . . U prvoj navali ganuća nije opazio Pero 
tu promjenu. Očev zagrljaj obmamio ga; — ona prita¬ 
jena srdžba za prijašnji nemar, za toliko godina hladnoće 
i nesporazumljenja otela mu snagu, da zapita za uziok 
te neočekivane promjene. Bijaše našao oca — kakova 
je u mnogim časovima prikora želio; suze, koje 
uzavrješe iz dubine srca, oslijepiše ga, i on sakri s dje¬ 
tinjim milovanjem lice na očevom ramenu. A1 na po¬ 
sljetku one časovite slaboće nestade, i on pogleda pied 
sobom lik iznemogloga, shrvanoga starine. 

_ Bio si bolestan? . . . zapita Pero ne pazeći na 

njegove riječi. 

— Jesam. Stiglo me prije mjesec dana ovdje u 
prsa . . . zlo, zlo . . . 

— A sada? 

— Biti će bolje, Pero. 

— Zašto mi nijesi odmah pisao . . . 

— Mislio sam, da je samo nahlada, — bila bi 
ludost, da štetuješ za ništa; — kasnije mi pozlilo, a 
onda Mare Lucova, poznaješ li je — dobra duša, dobra ... 

— Je 1 istina, da joj je muž umro? 

_ Da — ostavio lijepih dinara i . . . milu dje¬ 
vojčicu Klaru .... vidjet ćeš je, — a onda, kad je li¬ 
ječnik rekao, da je bronhita i vrag ti zno što još — 
donijela ti mi je sama pero i .... i poslah ti onaj 
poziv. Kasnije ne znam, što je i kako je, — jer sam ti 
lež6 u febri, ... ali sad je bolje ... bolje ... — 
Htjede se nasmješiti i pokazati nadalje svoju hrabrost, 

_ ali ona ga iznevjeri. Prsa mu se nadimala a glas 

izlazio hropeći, prekinut. Nasloniv glavu sklopi za čas 
oči. Kroz otvorene usne sikao vrući dah bolesnika. 

— Oče! — uskliknu Pero položiv mu ruku na rame. 
Strah ga obuzeo; — činilo mu se, da vidi pred sobom mrt¬ 
vaca. Jedva što je upoznao oca, — da mu ga nestane; — ne 

— ne — bilo bi okrutno, nečovječno, značilo bi otro¬ 
vati mu cijeli život prijekorom i predbacivanjem. To 
sve mine Peru preko glave. Naučan gledati smrti u lice, 
tražiti je u morskim olujama, čekati je bezobzirno i si¬ 
gurno kao posjet staroga znanca — protrnu ipak pred 
bljedilbm očeva lica. On se sjeti u taj par svoje majke. 
Bilo je tamo u bližnjoj sobi — i ona se naslonila i — 
izdahnula. Odonda započelo njegovo potucanje po svim 
krajevima svijeta — a sada? . . . čemu ga zagrli otac, 
da mu vidi zadnji čas ... da ostavi u njem neizbri¬ 
sivu sliku tuge. 

— Oče! — viknu Pero jače — što ti je? ... . 
Starac otvori oči i zagleda se u lice svoga sina, koje ga 
se skoro doticalo. Vidio mu je tanke žile na tmastome 
čelu, ćutio je gotovo kucanje njegova srca. Gledajući 
svoga sina — ono nešto tudje ali ipak dobro poznato, 

— došuljala se valjda preda nj slika pokojnice, koja 

položivši đrhćuću ruku na djetinju glavu rek bi otela 
sobom u zadnjem času svu sinovljevu ljubav, a njega 
ostavila sama bez ljubavi — i bez sina. — Starac se 
trgnu iz te časovite nesvjestice; podignu glavu i stavi 
ruku na njegovo rame. 

— Ostani kod mene! — — reče muklo, — ne 
ostavi me- 

— Ne boj se, oče, ostati ću! — 

Da — on izusti tu riječ, i nje se je sjećao i sada na 
vrhuncu „Babinoga Kuka“ zamamljen morem svjetla i ve¬ 
drine. Ona ga dovela do samotne hridi, ona sama prikovala 
ga, da gleda val i nebo, kako se šire i gube u te daljine, 
kojih nemogaše više prebroditi, — ona mu bacila u 
dušu tupu zdvojnost onoga časa, — nju je ope¬ 
tovao vjetar, koji je šumio, jadikovao, tresao šika¬ 
rama i šaptaoPeri rugalicu pjesmu: „Ja ću ostati"; — 
i zujila mu je u ušima, vrtila mu se u glavi kao list u 
vihoru. „Ostati" — odjekivalo tamo dolje med peći¬ 
nama, gdje je more grizlo hrid i lamalo pjenom. Sve, 
što se kasnije zbilo, potjecalo je iz onoga prvoga sa¬ 
stanka, iz one riječi u strahu i ganuću izrečene. Sjećao 
se jur svega i to potanko sa svim sitnicama onih ne¬ 
znatnih, ali za njega toli odlučnih dogadjaja. — Neiz- 
mjernost prostora, glasovi naravi, koji lebdijaku po 
zraku, predstavljahu mu čudnovatom varkom stotinu 
malenkosti, cijele razgovore, izraz poznatih lica, sve se 
to redalo pred zabliještenim očima mladića. U toj na¬ 
vali uspomena on upozna svoju slaboću i verige, koje 
bijaše sam sebi oko vrata okovao. 

I time bijaše njegova sudbina odlučena! 

Jednoga dana pozvao ga otac u svoju sobu. Našao tu 
rodjaka, mladoga kapetana Marka Gjurovića. U malo ri¬ 
ječi razloži mu otac, ponešto hitro, da će biti bolje za 
sada predati ladju dobromu mladomu bratiću Marku: i 

tako trebalo je odjedriti u Carigrad po duhan, a on 
nije mogao ostati sam, bez svoga Pera. Ovaj pogleda 
oca, koji je trpkim jezikom i teškim disanjem pred¬ 
stavljao toli jasne, odlučne prijedloge; — i pristade. — 
Ne će trajati za navijek — pomisli za se, vratit će se 
i „draga Viče", — a onda ukrcati će se iznova. Dotle 
će ocu biti bolje, naći će nekoga pouzdanoga, koji će 
paziti i njegovati starca. 

— Ne žalosti se, Pero, — prozbori otac, kad je 
novi kapetan „drage Viče" potpisao sve uvjete broda- 
renja, te otišao. — Ako ozdravim, ođjedrit ćeš, — ako 
umrem, isto tako . . . 

— Obećao sam ti, da ću ostati, — presiječe mu 
riječ Pero, zagledav se kroz otvoreni prozor. — Dobro 
da si zadovoljan s novim kapetanom; — za ostalo ne 
brini se. — 

Od onoga dana ne bi više slova o „dragoj Vici". 
Rijetki razgovori oca i sina đodirahu se domaćih pri¬ 
lika, vrtili se o susjedima ili malo kad o puto¬ 
vanjima. — Pero se gubio hotomice u uređjivanju kuće, 
u ravnanju vrta i vinograda; znao je već, koliko mu 
kokoši nose jaja. Htio je utući rastuću zlovolju, ubiti u 
svagdanjem kućanstvu neutaženu hlepnju za slobodom i 
prostorom. Stari Ivo ne vidje nikada takova reda, to¬ 
liko brige za svoju osobu, — al Pero je šutio. Često 
usred čitanja ostao upiljena pogleda, sjetan slijedio 
je u duhu ponosni let svoje ladje, slušao je klokotanje 
mora o krmi, — al ne posjeti nikada Gruža. Strašio se 
pogleda „drage Viče", — htio je iščupati iz svoga srca r 
zaboraviv čak na dan njenoga odlaska. Doskora se i 
nešto zbilo, slučajno ili unaprijed uđešeno, — na to 
nije ni pomislio, — nešto neočekivano, što umiri prena- 
pete živce i podade njegovim mislima drugi pravac. 

Jedne večeri začu nekoga stupati po drvenim stu¬ 
bama, koje su vodile iz donjega sprata do gornjih 
soba. On je sjedio sam s ocem u njegovoj spavaćoj sobi. 
Srebrni ,,lukjernar“ rasvjetljivao sto, na koji se naslonio 
i listao rastvorenu knjigu Cooperovih putopisa. Otac 
drijemao u naslonjaču a starinska ura kucala u polu¬ 
sjeni zadrijemale sobe. 

— Ko je? upita poluglasno Pero ustajući sa stoca 
i uputiv se prema vratima. — Prije nego je do njih 
dopro, pokaza se na ulazu stara Frane držeći visoko 
nad glavom kuhinjsku svijeću. 

— Služite se, gospo Mare! reče služavka prema 
stubama, — gospari su doma. — Za čas udje u sobu 
Mare Lučica zamotana turskim šalom, a kraj nje 
druga malena ženska prikaza. 

Pero nije mogao raspoznati u tmini nepoznata lica, 
već ostao na mjestu, namrgodjen, stisnutih obrva. Ljutio 
se na posjet tim više, što su Lapatkinje bile. Ko ih je 
zvao, da razbiju tišinu zaboravljene kuće, da mute onaj 
mir, u kom su njegove misli same letjele i gdje je ba¬ 
rem sanjao za sebe minulu sreću? Glas očev prenu ga. 
Tanko starčevo uho raspozna dolazeće i pozdravi na- 
došle ženskinje. 

— Dobro nam došla! — oglasi se kapetan Ivo; 
— htjede ustati sa naslonjača, ali turski šal dohrli 
do njega te primiv ga za ramena prisili ga, da sjedne. 

— Kapetane Ivo, nedižise! prozbori ona; —svak 
na svome mjestu! Došla sam, da ti vidim sina i da ti 
čestitam. — Za tim okrenuv se ispravljenome mladiću i 
pokazav mu suhonjasto oštro postaro lice, zgrabi ga 
za ruku. 

— Ne poznaješ me? . . . Bože moj, ala je velik! — 
Ko bi rekao, da je ovo onaj mali Pero, koji je kupio 
ošćele po škveru! 

Pero se nasmješi iz udvornosti. Bijaše prepoznao 
zavinuti nos i oštri podbradak njekađanje supruge meštra 
Lučića, strah i trepet djece i besposlica. 

— A što vidim? . . . oglasi se stari Dubović ras- 
poznav drugaricu svoje poznanke. — Ako se ne varam, 
to je Klara! 

— Dovela sam i nju, izvukla sam je iz samostana, 
kapetane; — bilo nam je pusto i dosadno kod kuće, 
pak rekoh Klari: uzmi bječvu i homo! Odavna nijesam 
ti došla: — pustile smo, da se nauživaš sina. . . . Hodi 
naprijed Klaro! Ne stoj u kutu i digni obručić s glave. 

Stara govoraše hitro prekinutim izrekama, glasom 
jakim i nekim odrješitim mornarskim izrazom: nešto 
đespotično i suhoparno. 

Djevojka posluhnu te odlučne riječi i približi se 
sva smetena k naslonjaču. Jednom rukom odveza veliki 
svileni rubac, koji joj pokrivaše glavu. Svjetlo pade na 
sitnu prikazu. Pero je vidje prvi put nježnu i rumenu, 
sa zlatnim pramovima, koji se spuštahu niz pleća, — 
poniknute glave i smješećih se usana. „Dijete“ — po¬ 
misli mladić zaokruživ jednim pogledom zasramljenu 
djevojčicu. Na tamnome zatku polurasvijetljenih stijena 
risao seć njezin lik dražestan i svjež jasnoćom slikarije. 
Djetinjske crte punahna lica bijahu zaokružene glatkom 
iščešljanom kosom, koja se pomno dijelila na oniskome 
čelu. Tanke, tamnije obrve i trepavice pričinjale se 
olovkom narisane. — ,,Dijete“, u prkos oblome struku, 
koji provirivaše pod prekriženim ljetnim rupcem. 

Ko mnoge druge djevojke, koje poznavaše Pero, 
bijaše i Klara blaga i neznatna. Biljka odgojena u vru¬ 
ćoj polusjeni samostanskih izbica; — cvijet, koji ne vidi 
sunca nego ranim jutrom, kad je lišće još mokro i zrak 
pun bjelkastih pramova. I on joj se približi i stisnu u 
žuljavoj njenu drhtavu, toplu ruku. Još nikada ne oćuti 

slaboću žene kao u onaj čas. Činilo mu se, da će do¬ 
dirom svojih košćatih prsti smrviti onu meku šačicu. 
Bila je tako slaba kraj njega, njezina plavokosa glava 
dosizala mu do ispod ramena; — samo da je raširio 
ruke, mogaše je pokriti laktom i nadramenicom. Pero 
se nehotice zagleda u nju i nasmješi. One večeri sje- 
djaše kraj nje motreći začudjeno ružičaste prstiće, bro¬ 
jeći u pameti igle, koje je uvlačila i pamukom napunjala, 
Klara progovori malo riječi. Ka njegova obična, ne¬ 
znatna pitanja odvratila bi tihim melodičnim glasom, u 
kom drhtaše zabuna i stidljivost. Samo jedanput podignu 
oči sa svoje radnje i pogleda Pera. On je pripovijedao 
nešto živaknije jednu od tolikih nesreća, koje se doga- 
djale po moru te predstavljao jezgrovitim, karakteristič¬ 
nim kazivanjem zadnju oluju, kojoj bijaše za čudo iz¬ 
bjegao. Zanesen uspomenami prošlih borba, podavao se- 
bezobzirno svojoj strasti, svome svagdanjemu snatrenju,. 
— govorio je vatreno zureći u svjetiljku, kano da pri¬ 
povijeda samomu sebi strahotu one tamne noći, kada su 
se crni valovi dizali gore i bacali mu ladju sa visina u 
vrtoglavi ponor, kada je vihor slomio ,,trinket“ i ubio 
jednoga od jadnih mornara, a on u toj noći propasti 
stajao užetom svezan do krmila, probijajući tu vječnost 
tmine i užasa, brodeći prema cilju, koji bijaše samo 
smrt. Klara se zagledala u mladićevo lice. Drhtala je 
pred tolikom grozotom i motrila sa strahom i udivlje- 
njem toga mladoga pomorca, koji je doživio toliku borbu 
i ipak shrvao bijes naravi, činilo joj se vidjeti pred 
sobom neko nadzemno biće, sjećala se svojih molitava 
i bajka, te za čas pomisli, da plamteće lice arkangjela 
nije moglo biti ljepše, uzvišenije, kad bacaše sa vrhunca 
nebesa ohole neposlušne božje krilatnike. Taj pogled 
začaranoga djeteta osvijesti Pera. On ga bijaše oćutio 
kao da ga nevidljiva ruka pogladila po licu. Na djetin- 

skome licu male Lapatkinje sjale su velike modre oči. 
Zjenice blistale vlažne, raširile se i rasvijetlile Klarino 
lice odsjevom mističnoga zanosa. Takove oči mogla je 
imati samo: — žena. Kratka stanka nastade. Ono četvero 
bijaše umuklo. Klara spustila dublje glavu, da sa¬ 
krije zabunu i strah. Za sreću Frane prekinu tišinu, 
donesav na sto šalice pune mirisave dimeće se moke. 

Kako se zbilo, da je Pero četrnaest dana kasnije bio 
zaručnikom one maljušne, stidljive Klare? ... Što ga 
je prisililo, da joj dva dana prije sv. Mihajla pruži ras- 
cvali žarki cvijet šipka i zapita je: —„Hoćeš li mojom 
biti?" — Ljubav? — Ne. — Srce mu nije kucalo jače 
motreći dražesnu djetinjastu priliku Klare Lučice, — 
u žilama tekla krv mirna; — mislio je kao i prije na 
prošlost, kao na izgubljeni raj. 

Pero bijaše izustio one riječi promišljeno, znajući 
dobro, da će oženiti Klaru i da neukoj djevojci žrtvuje 
sve. On je ne htjede varati niti jednom ljubavnom ri¬ 
ječi, — ćutio je, da ga stidljiva djevojka obožava; njeno 
rumenilo, zabuna i rijetki pogledi odavahu mu njenu 
tajnu. Njegova zamisao bijaše proračunana i egoistična, 
ali sebi nije ništa predbacivao. On je njoj davao sreću, 
koju njezino srce u najblaženijim sanjama jedva smišljalo, 
al ona, tiha i smjerna ženica pružala mu jedino 
sredstvo, da se otme nesnosnoj besposlici Lapadskoga 
života, — otvarala mu je daleko obzorje neobuzdane 
slobode. Jednom oženjen, otac nije trebao njegove paž¬ 
nje; meka ručica nevjeste, brižljiva pomnja kćerke 
vrijedila više od nespretnosti nezadovoljnoga sina. To 
nenadano riješenje napunilo ga kratkom radošću. Veselio 
se samome sebi. — a taj iznenadani odsjev radosti pre- 
seneti oca i staru Lučicu, — i zamami Klaru. 

Njihove nade bijahu prestignute, — on je ljubljaše. 
Staii Dubović ustade sa svoga naslonjača kao da su 

Vojnoviđ: Ksanta. a 

novi živci zategli oslabljelo tijelo. I on je vidjao obi- 
stinjen svoj cilj. Njegov sin privezao se sam uz očinski 
dom, — a ladja jedrila daleko pod vladanjem čovjeka 
njemu podvržena, sluge, koji će trgovati a ne plandovati 
kao galeb po morskim pučinama. Ala se starac smijao 
u sebi i blagosivljao sve bolesti, koje ga skrhale i do 
groba dovukle. Sada je morao živjeti. Jednom kad je 
zarobio sina i vratio gospodstvo u svoje lakome ruke, 
moralo se povratiti i zdravlje. Sreća .... ta prazna 
riječ, taj slijepi pojam udesa, slijedila ga uvijek i posvuda. 
Što mu stalo, da je samotan, omražen, zavidjen spro- 
vadjao dane u osami i zaboravi, — čemu sve borbe 
prošlosti, napadaji, klevete, grijesi, — čemu ona jadna 
Viče, žrtva njegova nasilja i brutalnosti . . . čemu sve 
te mrlje prošlosti, taj neizvijesni žamor udušene sa- 
vijesti, — kada mu je sve išlo za rukom? Gospodario 
cijeli vijek, — morao je i vladati do zadnjega uzdaha. 

— Ja ću vas pratiti, djeco, do dum Frana, reče 
kapetan Ivo udariv batinom o drveni pod. 

— Sutra je sv. Mihajlo, slušat ćemo zajedno misu 
— odvrati Klara zagledav se blažena u muževno lice 
svoga zaručnika. 

Misao, da će moliti uz dragoga, da će cijelim svi¬ 
jetom stupati ona mala, neznatna Klarica do orijaškoga 
junačkoga Pera, napuni joj dušu neizrečenim blaženstvom. 
S kolikom harnošću, s kojim udivljenjem, zanosom gle¬ 
daše svoga junaka! Nešto je tjeraše, da se baci na nje¬ 
gove široke grudi, da se izgubi u zagrljaja toga čo¬ 
vjeka, koji se prignuo i izabrao nju — — baš nju, 
jadno zaboravljeno dijete. 

— Sv. Mihajlo? . . . zapita Pero gledajući rumene 

usne Klarine. Što ćeš ga moliti?-Dobroga muža, 

he?- 

— Ne rugaj se, šapnu Klara, baciv polugnjevan 
pogled mladiću, — mogao bi i tebi pomoći- 

— I hoće, velim ti, Klaro. — Kad ga jednom 
počnem »ja dozivati, onda mu nema pomoći, tvoj sv. 
Mihajlo saći će s oltara, da mi dade . . . 

- Što? 

— To je moja tajna, dovrši mladić prignuv se do 
kraj djevojke i stisnuv u tamnoj šaci svileni pram vi¬ 
sećih pletenica. Ona se udalji hitro. Plamen zažario joj 
lice; — znala je, da je Pero ljubi-— 

* * 

* 

Vjetar je liujio sve to jače, tresao smrekovim grm- 
ljem, vrtio se oko zamišljenoga pomorca, šumio po 
čistome zraku turobnim glasom. Pero ga je slušao. Slike, 
koje se tolikom oštrinom stvorile pred njime, počeše ne- 
stajati malo po malo u žamoru vjetra, iščezavati jedna 
za drugom kao dim, koji se gubi u vazduhu. Hladni 
dah prođiro mu do kosti. On prođrhta na visočini osam¬ 
ljenoga kuka i razgleda se sve naokolo. Bilo mu je kao 
da se budi^ iz duboka sna; — — uspomene raspršile 
se, čim se je napetost živaca slegla. Sve smišljene na¬ 
kane, sve doživljene zgode onih zadnjih dana, isti ča- 
soviti zanos za postignuće toli žuđjenoga cilja — 
pretvoriše se u neizvijesnu sumornost ćutila. Pred njime 
sterala se nedogledna pučina vjetrom potamnjela; — u 
daljini pušila se zlatna pjena, lebdila nad zadnjom crtom 
obzorja poput razmahane prašine. Tamo dalje, u dubini 
pljuskalo more o pećine jednoličnim klokotanjem. To 
bijaše opet doziv za izgubljenom prošlosti — jeka vla¬ 
stite tuge. 

Da, sv. Mihajlo osvanuo. U malenoj sobici žup- 

nikovoj izrekao obećanje, — Klara mu bijaše pred 

* 

savijesti i pred Bogom zaručnicom. — Svezan — svezan, 
— zujilo mu u ušima. Što budućnost? . . što sanjarenje 
.... što sloboda, koju se nadao dostići, kad se je već 
onoga jutra odrekao! — S Bogom neizmjernosti rasteg¬ 
nutih valova, s Bogom divna pučino ! Odsada mogao ju 
je gledati, mogao je roniti pogledom u smaragdnu joj 
dubinu, mogao je kao svaki uznik slijediti let galeba i 
oblaka; — mogao se nadati, da će jednom oćutiti pod 
nogama talasanje, — ali sada — — nestade mu sreće. 
Kao utopljenik, koji se iza brodoloma dohvatio obale, — 
motrio je zdvojno plavu neizmjernost i pitao samoga sebe, 
da li ima razlike med njime, komu oteše brod i svezaše 
ga u seoskoj kućici, i med jadnikom, koji gleda zadnji 
vrh prekinutih jarbora, gdje tone u sklopljenome valu. 

Koliko je dugo sjedio na pećini ? Ni sam ne saznade 
toga. Sunce se već primicalo podnevu, kada Pero ustade 
i poče slaziti prema Lapađu. Mjesto da se vrati istim 
stramputicama, slijedio je puteljak na obronku brežuljka, 
koji se spuštao strmo do obale. Htio je čim dulje slu¬ 
šati morski šum. Vjetar nije dopirao do njega, jer bijaše 
zaklonjen gorom, al zato je more pjevucalo, šaptalo. 
Doskora približi se obali na malo stopa visine, već 
mogaše brojiti u tihoj zaklonjenoj površini bjelkaste 
kamičke i duge ljubičaste vlasi morskih trava. U tome 
zakloništu sve je bilo mirno, — samo gore u zraku čulo 
se pridušeno zavijanje vjetra, a more stislo se, pokrilo 
modruljastim, ljuskavim oklopom Negdje u maslinama 
kriještio čvrčak — a Lapadsko zvono klepetalo umornim 
dugim rastezanjem. Najednom pričini mu se čuti malo 
niže ispod izbočene hridi tik žala obale glasni ženski 
smijeh. On posluša — nu sve je šutilo. Promisli, da se 
prevario; — možda negdje u polju zakvičala prepelica. 

Ali ne-jeka donese mu do ušiju nešto dalje 

opet isti zvonki, veseli, ponešto priđušeni zvuk. 

Čudno bijaše slušati u miru sunčanoga podneva, 
kroz šapat mora, uz daleki šum vjetra — taj nenadani 
ljudski glas, — taj krik radosti iz nečijih nevidljivih 
usta. Pero pogleda more kao da će se pomoliti bijeli 
vrat kakove povodkinje vile, — zatim slijedeći pravac, 
otkud je glas dopirao, dodje do hridi, koja je stršila 
nad obalom. Znao je dobro, da je tu zadubljena mala 
pećina, obični zaklon kupalaca. Guste kite orčesa i si¬ 
ćušni grm pinjevine prodirahu kroz rupe. Laganim, 
opreznim korakom uspne se do kraja, te uh vat i v se 
rukama kamenih razbočina, legne potrbuške, te pogleda 
u dno. 

Krv mu skoči u glavu i vruća, strastvena košnja 
preleti njegovim tijelom. — U hladu crvenkaste hridi, 
na bijelome žalu obale ležala pružena žena; — — ne, 
Afrodita sama. Bijeli platneni ogrtač zavijaše se na 
mramorna uda, pokrivaše je sniježnim oklopom. Ruke 
provirivale tmaste, ali oble, ko iz starinske mjedi lije¬ 
vane, i savinuM se ispod glave. Pram gavran-kose ras¬ 
krilio se napola na pijesku zmijastim zavoj cima, a jedan 
zavojak prikrio lice. Samo poluzatvorene usne smješile 
se tajinstveno nad statuarnim oblinama pođbratka i raz- 
vraćenoga bujnoga vrata. — Taj nepomični, raskošni 
kip ležao bezbrižno pred modrom pučinom; — val ljubio 
gole, krasne noge, dok bijeli ogrtač drhtaše na rasteg¬ 
nutome tijelu. Još nikada se ne razgali pred njegovim 
zadivljenim pogledom ljepota u tako savršenome obliku. 
Disao je teško, — prsa su htjela da iskoče ; — nije 
razumijevao, da li je vrućica njegove mašte stvorila 
varavu čarobnu sliku, ili je zabludio na kakov bajni 
otok Oceanije, gdje bajno cvijeće preko noći klica iz 
ražarenoga tla. Koji je božanstveni kipar bacio na žal 
čednoga Lapadskoga zakutka đivotnu Kariatidu, — koji 

je val položio nevidjeni plijen: — božicu zastrta lica? Gr¬ 
čeviti pritisak njegove ruke obrubi pećinu i — maleni 
kamičak otkotura se sa njegova dokloništa na gole 
lakte ležećega kipa. — U isti čas ruke se raskriliše. 
Kroz pram, koji zastiraše lice, zablista sijevajući, crni 
pogled. Ona ugleda nad sobom ljudsku glavu, koja je 
virila med pećinom i dračavim grmljem kržljavoga pinja. 
Vrisak prodre oštar kao doziv ranjena galeba, i u jedan 
skok nestade prikaze u nutrini zadubljene špilje. Pera 
ostade nepomičan zureći u bijeli, prazni žal. Sunce se 
igralo na zaježenoj modrini mora, zapaljivalo za čas 
cijelu pučinu zlatnim iskrama, a po zraku zujio sama 
šum drhćućega lišća. On posluša bolje, — ali iz špilje 
ne dopiraše nikakov zvuk. Božica iščezla — rasplinula 
se. Mladić ustade te iščupav iz vruće hridi cijelu kitu 
mirisavoga cvieća, baci je dolje na bijeli pusti žal kao 
žrtvu nestaloj božici. On se niti ne ogleda, da li je 
koja mramorna ruka pobrala taj poklon udivljenja, već 
ode zamišljen i sumoran. 


VI. 

Dani su prolazili jednolični i lijeni. Jesen tjeraše 
na nebu čopore tmastih, teških oblaka i jadikovaše kroz 
vječno zelenilo pinjeva. Kiša već sakrivaše bregove gu¬ 
stim zastorom, šuškaše lišćem, puzala po obroncima goia, 

_ slegla se u vlažnim, sivim koprenama na pjenastu, 

uzburkanu pučinu. 

Bijaše doba, kad se nad zemljom savija mokri 
plašt, a vlaga prodire iz kamenja, cijedi se iz raspuklik 
zidina, curi niz hrapava debla, kad iz svake rupice, iz 
svake sjekotine prodire slaboća onemogle naravi. U 

Lapadu bilo sve pusto. Kućice i Ijetišta zatvorila vrata. 
Na prozorima virila dosadjena lica, a vjetar kucao i 
drmao staklima. Sve se stisnulo u sobama, gdje je svje¬ 
tiljka bacala mirni odsjev na stijene, sve se sakupilo kraj 
komina, da sluša praskanje suha granja na plamenu 
i jaukanje vjetra kroz dimnjak. Malo je ko izlazio dalje 
od dvorišta, — a kad je oluja tresla k6 pomamna šumom 
te nosila preko bregova slap i buku mora, — mirni 
stanovnici samotne Lapadske doline drijemahu od stoca 
do stoca slijedeći mišlju bijesni let vihora. — Pomorci 
su kroz te dane šutili. — Glasovi trzajuće se naravi 
pripovijedahu im toliko poznatih, još nezaboravljenih 
zgoda, — prenašahu te morske izagnanike na zapuštenu 
palubu, — budijahu zaspalu otromljelu ćud uspomenama 
borba, koje su se bez njih na mrkim, ogromnim valovima 
vodile. Malo je ko od njih za olujno vrijeme puštao lulu 
iz usta i geografičnu kartu zategnutu na obijeljenoj 
stijeni s vida. Sumornim pogledom, sukljajući plavkasti 
dim iz usta, pratili su tek nevidljivih ladja po zalijevima 
i po nedoglednoj veličajnosti bjesnećega oceana Vjetar 
treso prozorima, urlikao oko kućnih zidina, — a oni, 
poput onih ostarjelih vojničkih bedevija, koje ržu i 
poskakuju, kad im iz daleka dopire jeka bojne korač- 
nice, — razapinjali jedra brodovima svojih sanjarija 
te zagledav se u svoje vlastite mašte, sjekli su naga- 
njajuće se valove, upijali dažd i morski slap, bdili ne¬ 
pomični kraj crvene svjetiljke krmila, izgubljeni med 
strahotom crnih valova i crnoga neba. Tome snatrenju 
nije bilo kraja, niti kad se vruća para mirisave juhe 
pušila na stolu, niti kada je san sklopio oči tim do¬ 
bričinama uljuljanim bitkom vjetrušine i tugaljivim ža¬ 
morom drhćuće šume. 

Vječno snatrenje! Pero Dubović oćuti sve to i još 
više. Dok su se Lapadski pomorci, u prkos prirodjenoj 

neutišanoj čežnji za slobodom i gospođovanjem, priučili 
domaćemu tihomu životarenju i u dnu svoga srca osje¬ 
ćali ono malođušno, egoistično, ali toli naravno čuvstvo 
udobnosti, koja im je i u najživljemu spominjanju šaptala : 

„ipak nije zlo kod kuće!“ — on je hrlio kroz vjetar, 
dažd, oluju dovrh Petke, prema zalijevu, na koju god 
stršeću hrid, samo da utaži i nemir i čežnju, i neobuz¬ 
danu pohlepu i sav onaj toli teško udušeni gnjev na taj 
život nerada, slaboće i ženskadije. Na visočinama, gdje 
su vjetrovi bjesnili neizrečenom silom, lamali granjem, 
zviždali kroz zičaste bore, bacali dažd u guste oblake 
— stao bi i zagledao se u pučinu, u tu smjesu razbi- 
jajućih se pjena, valovlja, magle, oblačina, urlikanja. On 
bi se zahvatio za vlažno deblo kakovoga bora te žabo 
nokte u popucanu koru, zavikav u oluji nerazumljive, 
bijesne riječi, samo da se izlane, da dade oduška buri, 
koja se je vrtila u njegovoj duši. Koliko je puta za tih 
prvih jesenskili oluja pobjego noću do obale, da oćuti 
još jednom u tmini šibanje dažda i razbijanje valova o 
nevidljivim hridinama,— da raširene zjenice ugledaju je, 
da li u tmastoj noći trepti kakova crvena svjetiljka. 

Niko nije znao za te tajnovite posjete. Jedini je 
otac slutio uzrok čestih odsuća Perinih. Mrki pogled 
mladićev odavao mu je borbu, kojoj nije bilo jošte kraja. 
Svake večeri, bilo lijepo ili ružno vrijeme, dolazila Mara 
Lučica Klarom. Starac se veselio tim posjetima nesamo 
jer mu se mililo brbljanje udovice, već i jer mu 
je bila omiljela njegova buduća snaha. Njezino djetinsko 
dražesno lice, ona nježna ali ujedno i vesela djevojačka 
ćud djelovala je na njegove živce čarom blagosti. Kad 
bi ga Klara zagrlila i naslonila nježnim milovanjem 
svoje bijelo lice na nagrešpano ćutkasto čelo staroga 
kapetana, on bi je drhćućom rukom pogladio i zamrle 
■oči postale bi vlažne, čudio se sam sebi, što djetinja 

sklonost djevojčice budi u njemu nešto kao ganuće, neku 
nepojmljivu želju za domaćom srećom. Pod glatkom 
ručicom one, koja je doskora morala biti njegovom 
kćerkom, zadrhtaše zardjale žice starčeva srca. Bio je 
zadovoljan, da ipak niko ne vidi u njem Dubovića 
— nesmiljenoga, osamljenoga Perova oca. Prvi cijelov 
Klaričin bijaše uvijek za starca, koji je drijemao u na¬ 
slonjaču. — Ah-ti si. Klarice!-progovorio bi 

Dubović, pruživ ruku djevojčici. — A ko bi drugi bio, 
znala bi odgovoriti Klara prignuv se nad njime veselim 
licem; — kako ste mi, gosparu Ivo ? — I ne ćeš se 
odučiti nazivati ga gosparom, — prekidala je mati, ođ- 
vezujući s glave rubac suhonjavim gospodujućim glasom. 

— Ne mogu, mamice, ne mogu!-ja vas volim 

gospa ... ne ... oče Ivo — ali nijesam naučna vi¬ 
djeti oca ... i teško mi je . . . 

— Govori, dijete moje, kako hoćeš — mi se razu¬ 
mijemo ... i starac pogladi bijelu ruku. 

— A gdje je Pero — zapitala mati bacajući oštre 
poglede u polusjeni polurasvijetljene sobe. 

— Sad će doći, — odgovorio bi otac muklo znajući, da 
sin nije bio nikada prvi kod večernjega sastanka. Do 
malo prispio bi Pero. Svukav sa sebe mokri ogrtač, 
ozbiljnim, smrknutim licem pružio bi ruku Klari staviv 
joj zlovoljnim glasom obično pitanje: — Kako je, Kla¬ 
rice? .... 

Djevojčica nije osjećala neznatnost, prazninu toga po¬ 
zdrava ; — njegov glas znao je uzdrmati i smesti. Ponik- 
nuv glavom, da sakrije rumenilo, jedva bi stisla pruženu 
ruku i šapnula drhćući kratku riječ: — dobro. Kraj njega 
obuzimala je strašivost prvoga rastanka. Uzalud pre¬ 
poruke majčine i toliko puta opetovana odluka, da će 
svome zaručniku, „dragome", kako je čula od drugih da 
se mora nazivati Pero, pokazati bar iskru nutarnje ra- 

dosti i ponosa. Bijaše on za nju nešto kao neobičan, pre¬ 
veliki, preobožavani stvor. Kad bi se njegova vruća 
široka desnica dotakla maljušnih prsta, — ona sama bi 
razumijevala u drhtanju svoga djevičanskoga srca, u 
plamenu, koji bi preletio kroz nježno tijelo, da ga ljubi, 

— al i to, da rijeci zapinju u grlu, — da joj sreća 
svezala jezik i utrnula ćud. Razgovor se vuko težak, 
prazan. Klara sjedala kraj Dubovića i vezla na sivome 
„canovas-u“ ogromne kite cvijeća. Igla nadjevena šarenim 
vunicama zabadala se hitro u započetu radnju. Zastrte 
trepavice pokrivale svilenim dlakama spušteni pogled. 
Dok je Mare Lucova plela bječve i kriještala u sumor¬ 
noj tišini sobe razglabajući po tanko i po široko domaće 
neprilike, neređnost sluškinja, zlobu susjeda, — kapetan 
Ivo je drijemao ili mrmljao, a Klara katkad bacila 
hitri pogled na zamišljenoga mladića, zagledala se za 
čas u ono muževno tmasto lice i — bila sretna. 

Pero je prebirao nemirno po prosutoj vuni i slušao 
gdje jesenska oluja zavija u crnoj noći. Pred sobom 
gledaše u jasnim crtama lik one, kojoj bijaše dao vjeru, 

— al misao pratila žamor vjetra i lamanje valova. Oluja 
trajala je one godine neobično dugo. Dan za danom isti 
vjetar, koji se u noći pretvarao vihorom, iste nagle 
navale kiše, isto sivo maglovito nebo, koje se doticaše 
uzburkanoga mora. Kroz tih četrnaest dana opetovalo 
se kasno plandovanje Peuovo. Neka vrst boležljive eksal- 
tacije tjerala ga po mokrome kamenome tlu u magli 
i daždu. Sve mu je bilo pretijesno. Od najvećega vrška 
Babina Kuka spuštao se tamo daleko do Gospe od Milo- 
srđja, do Boninova, čak do Orsole; — bio bi još i dalje 
slijedio hriđaste visočine naše obale, samo da udovolji 
toj prokletoj vrućici, tome nemiru, koji mu je trovao 
dane. — More, — more . . . pjenasto, nedogledno, raz- 
derano zelenkastim, smedjim izdubinama, presječeno va¬ 

lovima, koji su se gonili sa beskrajne maglovite daljine 
hitri, nagli, preskakujući cijelo obzorje haosom pjene i 
buke — to bjesneće more bacalo se o Dubrovačke hridi 
pomamno tjerajući bijelu prašinu razbijenih valova u 
vir, grizući mokre stijene, urličući nemoćno u svome 
gnjevu. — Pero slušaše tu veličajnu simfoniju naravi, 
razumijevaše joj strašnu ljepotu. Svaki posebni zvuk 
toga divljega orkestra dopirao do ušiju mladiću, koji 
je razabirao u dnu svoga srca i u vihoru istu zdvoj¬ 
nost, istu nemoć. Njegov pogled bijaše upio toliko tmina 
i magla, bio se zagledao tako prodirno u nemir pu¬ 
čine, neutaženi prijekor za izgubljenom slobodom bijaše 
se uvriežio tako duboko u njegove moždane, da kod 
tihih večernjih sastanaka nestale bi mu riječi, i on je 
zabliješten zurio u crveni plamen lukjernara bez misli, 
bez osjećaja. Djevojka, koju bijaše izabrao kao sredstvo 
da se izbavi iz te tamnice, sjedala je na malo koračaja 
od njega mirna i smješeći se pod zlatnim pletenicama. 
On je gledaše začudjen, nemaran, pitaše sama sebe, 
zašto je svezao svoje ropstvo uz to djevičansko biće. 
U prvoj navali uzrujanosti bijaše pružio prvi ruku Klari 
Lučici, ne kao ljubovnik, već kao kupac, koji traži jam¬ 
čevinu za posao. Prvi dani prodjoše u obmami. Njegova 
mašta bijaše stvorila već sliku budućnosti. Ponosan brod 
letio glatkom površinom, a on navrh palube prekrižio 
ruke, disao miris mora, bio opet gospodarom svoje sud¬ 
bine, — neobuzdani brodar oceana. Al čim ta prolazna 
časovita opojnost prodje — on ugleda pred sobom, u 
osamljenosti praznoga doma, oca, koji je ginuo, i dijete, 
koje je trebalo njegove desnice, da bude ženom. Njemu 
se jasno pokaza mreža, u kojoj se sam uhvatio. Kao 
ulovljena riba trzao se, opirao se da razdere spone, koje 
su ga vezale, — al istina otkrivaše se sve to bistrijom, 
očajnijom. Žena, koju mu narinuše, — imala je još veća 

prava nego drijemajući, iznemogli starac. Igračka, da 

-ona ružičasta, stidljiva djevojčica mogla je biti 

šalom u burnome životu pomorca, — ljubav, koju je 
ona tražila, mogla ju je naći u zagrljaju muža, — al 
njezina neznatna, plavokosa prikaza mogla je za čas 
ustati gospodaricom i u svojoj tužnoj osamljenosti za- 
viknuti: „ja sam tu — gdje je tvoja zakletva?“ — Te 
misli, te sumnje vrtile se neumoljivim tekom u hlad¬ 
nome mozganju mladića, — njihova jasna, neoboriva 
dosljednost tjerale su ga u prirodu, bacale su ga kao 
zatvorenu zvijer od hridi do obale, od oluje do oluje, da 
ušutka glas savijesti. Kao iznemogli galeb, koji se hita 
na kamenome ostrvu oslabljelih ranjenih krila i otvo¬ 
rena kljuna, — tako se i Pero umoran, osamljen za¬ 
klanjao u tišinu svoga stana i ondje zurio u sliku mira, 
od koje je zazirao i bježao kao da mu trga sa prsiju 
nemilu moru. 

— Jadni pomorci — uzdahnu jedne večeri Klara. 
Podignuv glavu slušala je urlikanje vjetra, koji se hvataše 
stijena Dubovićeve kuće kao da je hoće da iskorjene. 
Nehotice prignula se k Peru kao da traži zaštitu od 
nevremena. 

— Zašto ih žališ? — zapita je Pero poluglasno 
zagledav se u njezine bistre, vlažne oči. —-Oni se bore 
s olujom — a mi sa životom. Komu je bolje? 

Klara nije shvatala tih tamnovitih riječi, njegov glas 
zvučio je turoban kao da žali ono bezimeno mnoštvo 
patnika prosuto po crnoj noćnoj pučini. Sažaljenje obuzme 
njeno blago srce. Ona bijaše toli sretna, što je Pero 
sjedio zaklonjen u tihoj toploj sobi, da joj nehotice duša 
zadrlita od veselja i harnosti — ali u isti čas oćuti 
ukor savijesti i ona ustade. Tamo u kutu u polutami 
sobe visjela na stijeni starinska tmasta slika Bogorodice. 
Njoj se morala odužiti za sreću i mir onoga časa. 

Stidljiva, ali ozbiljna okrenu se svojoj majci, koja je 
kraj naslonjača staroga Dubovića plela bječvu i šaptala 
kapetanu. 

— Majko, pomolimo se za jadnike, koji brode u 
ovoj strašnoj noći, reče ona drhtavim glasom te pri- 
bliživ se visećoj Gospi kleknu na tvrde opeke. Tamo 
vani lamahu se grane, dažd praskaše na zatvorene žaluzije 
a u sobici sve tiho. Plamen svjetiljke dizao se ravno, 
bacao jednako svjetlo na ono četvero ljudi, koji bijahu 
umukli i prignuli glavu. Klara je molila poluglasno: 
„spasi kraljice". Njezin šapat miješao se sjekom oluje; 

— molitva prodirala iz djetinjih usta prema tamnoj slici 
Gospe. Pero bijaše ustao. Nešto ga steglo u grlu. Ona 

— žrtva njegove samovolje, klečala je u zakutku i dozi¬ 
vala pomoć za putnike, za pomorce, za jadnike, koji se 
trzahu one noći po tamnim valovima za njega, — koji 
se borijaše sam sobom. Kad je Klara ustala i mirno se 
približila svojoj stolici, on joj nehotice uhvati ruku i 
približiv je k sebi položi na nju hitro vrući cijelov. 
Dubović bio se zagleđo u polutami a usne mu drhtale. 

— Otkada si se naučila moliti za putnike ... zapita 
je Pero vedrijim licem prignuv glavu do njezina obraza. 

— Od onoga dana, kad postadoh zaručnicom po¬ 
morca, — odvrati Klara i pogleda ga bistrim okom; — 
zatim s posmjehom na usnama nastavi: — Što bi vi 
jadnici, da nije naših molitava? . . . 

— Zar misliš, da ne znamo, gdje je nebo ? — — 
— Oh ! da, kada vam voda dopre do usta — al 
inače .... Sjećaš li se sv. Mihajla? 

— Sjećam, dan naših zaruka. 

Onda — nije bilo oluje. — Mi smo klečali u 
crkvi i molili smo za neke ljude, koji se bijahu naslonili 
na vrata i zaboravili izustiti dva Očenaša za svoju sreću 
Prije podizanja ti stanoviti pobožnici iščeznuše. 

— Klatarili se, reci Klaro; — prekinu je mati 
smijući se glasno i poravnav naočale. — Uk! ala je bio 

umoran, uskošen iza šetnje! 

_ Sunce me omamilo, — reče Pero i nehotice po¬ 
tamni mu lice. - Sv. Mihajlo! . . . dobroćudno ime 
Lapadskoga sveca osinu ga kao da se pred njime lzne- 
buške u jedan tren stvorio sav plamen onoga sunčanoga 
dana. 'On sklopi za čas pogled. Bliještilo mu se u glavi; 

— nenadana vruća bujica krvi stvori, razgali pred njime 
sliku počivajuće neznanke. Koliko puta iza onoga iu- 
janskoga jutra sjetiv se pruženoga prekrasnoga tijela 
zadrhta, i tajnovita čežnja dovuče ga do samotnoga, zala 
kao da traži na vlažnome pijesku utisnuti trag iščezle 

božice. Ali nigdje joj glasa! 

Jesenske oluje zahujile morem, pokrile cijelu narav 
oblacima i vodom; — sunce se sakrilo, — neznanka 
ostala pustom sanjom, Pero ne htjede da prizna samomu 
sebi, da ludilo njegovih živaca i bjesnoća nije drugo van 

borba za slobodu, žedja za ljubavlju. —-^esto 

ga je vuklo, da istražuje sva ljetišta okolice, da se upita 

kod ženica, ribara, zvonara, gdje je ona-ali kako 

da je opiše? Osim divotne golotinje i gavran-kose ne 
vidje ništa, što bi ga dovelo do otkrića. Ali — da, — 
usne crvene kao zrnje šipka i na strani porugljivo uz¬ 
dignute. A komu da otkrije tu sliku, ko bi šutio u tom 
zelenom, čevrljavom Lapađu. On uduši svoju čežnju kao 

što bijaše žrtvovao svoju budućnost. — 

Sv. Mihajlo. — Tu riječ izustiše djetinjska usta 
Klarina. Molitva lebdila je još u toplome ziaku tihe 
rasvijetljene sobe, vani bjesnio vihor; — ništa se ne 
bijaše promijenilo - ali Pero umuknuo i gledao u 
ravni plamečak „lukjernara“ kao onoga dana, kad je 
zurio sa pećine na drijemajuću sirenu. One večeri ne 
progovori više ni riječi. Ganuće bijaše prošlo, Klara 

pokazala mu se u času mitičnoga tronuća krasnom 
uzvišenom. Ali pred zavodljivom raskošnom prikazom 
njegove mašte — njena slika problijedi i on ostade 
zaduben u svojem snatrenju, izgubljen pred zagonetkom, 
koja se vrtila neriješena u njegovoj bolesnoj, izmučenoj 
glavi, zdvojan da mu živci, krv, srce, šta li prodrktava 
samo za puste sanje i varke. 


VII. 

Deset sati odbijaše na staroj mletačkoj uri u sobi 
Iva Dubovića, kad Mare Lucova skinu očale, pak za- 
motav započetu bječvu, ustade sa stoca. 

— Docno je. Klaro, digni se. 

— Ne ćeš li počekati, da prestane kiša? — zapita 
je stari kapetan. 

— A kad će dospjeti? — Ne, dragi Ivo — moramo 
se žuriti. Sve kasnije, sve to gore. 

— Ja ću vas dopratiti, reče Pero, i približi se 
prozoru. Otvoriv nutarnje staklo raširi spuštene žaluzije. 
Silan mali vjetra zahuji kroz tijesan otvor. Vani crna, 
burna noć. 

— Koji li vjetar! uzdahnu Klara .... 

— Ne smeta, — prekinu je mati zamatajući dugi 
košćati struk sivkastim plaids-om. — Ti se ne bi makla 
odavle, — ala, brzo, — eto ti šala, ubručića, stavi i 
ovaj kapuč, pak homo! 

Stara je zapovijedala poput njezinog pokojnog muža 
na škveru, — suhim, oštrim glasom i kratkim izrekama 
nešto presječeno kao da se naučila i ona govoriti kroz 
tučnjavu maljića i sjekira. Toj kratkoći naloga nije bilo 
odgovora. U malo trenutaka Klara bi zamotana, po¬ 
vijena i sakrita u raznim šarenim zamocima. Od tanke 

djevojčice stvorila se komična masa vunenih pokrivala, 
— samo komadić obraza, nos i rumene usne virile i 
smješile se kroz navučeni crveni kapuč. 

— A gdje su svijeće? zapita stari Dubović podignuv 
se teško sa naslonjača. 

— Evo ih, evo! odazove se Pero sa donjega sprata. 
On bijaše hitro odhrlio u kuhinju te zapalio dva fenjera. 
Za čas pomoli se na vrata čudni goso. Sakriven u 
dugome waterproofu iz kaučuka, koji mu je slazio sa 
glave do dna peta, držeći u svakoj ruci po jednu za¬ 
paljenu „intijernicu“ (fenjer), pričinjao se dvostruko širi 
i ogromniji. Klara udari u veseli smijeh. 

— Nuti maškara! uskliknu djevojčica i potrčav 
k Peru, uzme mu iz ruku jednu svjetiljku. Poznaješ li me, 
dragi moj crni domino ? 

— Po nosiću da, — odgovori Pero iz svoga lja- 
štećega oklopa, — malen, zloban, reko bi, da si ga uzaj- 
mila od neke Klare Lučice, — ali po perju ne mogu da 
prepoznam pticu. 

— Ah, ti cijeniš, da sam prelijepa za taj nosić. — 
Ljepšega perja ne vidje niti u Australiji. 

— Djeco, mičite se, — odreza Mare Lucova. A 
sada kapetane, s Bogom, a rivederci! 

— S Bogom, Mare — djeco! 

Klara držeći u ruci svoj fenjer dotrči do starca. 

— Ne mogu da vas zagrlim-vidite, da su me 

svezali, — ali poljubite me — moj oče! — i djevojčica 
pruži starcu svoje zamotano lice. 

Ivo Dubović prignu se i pritisnu cijelov na te svježe, 
mile usne. Za čas ostade sam, dok je ono troje sla¬ 
zilo niz stube. Smijeh Klaričin zvučio u zadrijemaloj 
sobi kao čevrljanje lastavice. Stidljiva narav djevojčina 
oživjela u tome krugu, ona je gledala oko sebe sve što 
je njenom srcu trebalo : svijet tihe radosti i skromnoga 

uživanja. Ona je ljubila prvim čarobnim izlijevom duše, 
koja ne pozna drugog neba do Lapadskoga, druge radosti 
do kućnoga rada, druge sreće do Pera. Rijetko je ot¬ 
krivala to nutarnje veselje; — jedino posmjeh na usnama 
odavao raj, koji se sakrivao, koji je klicao u cijelome 
biću procvale djeve. One večeri uz buku i lamanje 
oluje, opojena mislima plaveti' i pjeva, razriješi se prepuno 
srce, i njezin klicajući smijeh zazvuči u najskromnijem 
kutu- osamljenoga dvorca. Slazeći niz skaline Pero je 
slušaše. Nenadana živahnost neznatne tihe Klarice spo¬ 
menula ga krika morskih ptica, koje prije oluje napunjaju 
teški vazduh svojim kliktanjem. Ptičica je pjevala — 
a on? 

Frane otvori kućna vrata i sve troje nadjoše se 
u vihoru i u gustoj tmini. Na prvi mah nestade im 
sape Silni vjetar ugasnu u jedan tren ,,intijernieu“, koju 
je Klara nosila, zaokruži ih hladnim, bijesnim svojim 
dahom i prosu im cijele pregršti debelih kapalja kiše u 
lice. Crna, nemila noć sterala se nad zemljom, pokrivala 
svaki izlaz, zabašurila narav u jednu nerazderivu, bes¬ 
krajnu crnu mrlju. Urlik oluje, koja je ogromnim ža¬ 
morom trzajuće se šume letjela tamnim zrakom, odjekivao 
je u kotlini Lapadske doline poput razbijene jeke gromova, 
miješao se sa dalekim muklim šumom lamajuće se pučine. 
Bijaše groza haosa bez traka svjetla, bez oduha. U toj 
strašnoj noći turaše se ono troje prignute glave, stis¬ 
nuti u klupko, da odole navali. Klara zgrabila ruku 
mladićevu i drhtala kao izgubljena ptica. On je vodio 
nju i staru Lučicu teškim ali sigurnim korakom. Svje¬ 
tiljka, koju je držao u ruci, bacala mali krug svjetla na 
mokru zemlju, odsijecala se za čas u barama, u potocima, 
koji se uzbujali blatni po kamenim stazama. Kiša padaše 
nejednaka, na mahove, — eaklila se poput rastaljenoga 
olova u traku fenjera, koji prodiraše tminom u svijetlim, 

Vojnović- Ksanta. 5 

drhtavim kolobarima. Jedva sto koračaj a dijelilo njihove 
kuće, — ali se oni zaustavljali svaki čas, kraj kamenih 
ograda, u zaklonu gušćih kupjenovih odrena, nijemi, ne¬ 
pomični, dok bi prošao silniji vihor, koji je prigibao 
maslinova stabla poput tankih vrbž, valjajući se po 
zemlji rikom bjesnećih bikova i odjurio u tminu noseći 
sobom rastrgnuto granje, razrovanu zemlju, sve to smije¬ 
šano u vlažnome prahu kiše i morskoga slapa. Pero je 
ipak koracao dalje; okretao je oprezno fenjerom, da ne 
sklizne koja od njegovih drugarica na poplavljenom tlu, 
vuko za sobom one dvije žene, koje su teturale i drh¬ 
tale. Napokon pojavi se rasvijetljeni prozor Lučićeve 
kuće. U dva skoka dotrčaše do vrata, — još na vrijeme 
da se ugnu naglome pljusku kiše, koja zaštropota kao 
zrnje olova na lišće i na tvrdi pločnik ulaza. Mara 
Lučićeva izvadi brzo ključ i otvori vrata. 

— Dodji unutra, počini, — šapnu Klara skočiv u 

ulaz. 

— Ne mogu — otac me čeka, — bi kratki odgovor. 
S Bogom! — i zalupa vratima. — On ostade sam u 
strahovitoj noći. čim ga tmina i vihor opkoliše, — po- 
morčeva narav nadje se u svom elementu. Zakriliv ru¬ 
kama svjetiljku pogleda gore tražeći točku, otkle će 
upoznati bjesnilo te jesenske noći. Kao nekada na svojoj 
ladji htjede da saznade ime neprijatelja, s kojim će da 
se bori. A1 nigdje traka — nigdje svjetlijeg odsjeva u 
toj crnini. Jedva se opažale gdjegdje orijaške rpe niskih 
hrlećih oblaka tamnijih od same tmine ; sve ostalo bijaše 
kao tintom zamrljano. Narav iščezla; — samo jauk i 
zavijanje oluje, borba vjetra i dažda. Struja oblaka i 
snaga vihora sjetiše ga oluja Crnoga mora, kada jugo- 
istočnjak razbija brodove i utaplja mornare. Gdje je sada 
„draga Viee?“ Ala je konoplje moralo zviždati, — pjena 
i valovlje pokrivalo kuvjertu, prova stršila sada u zrak 

a sada raskidala gore valovlja. Pero se maknu. Studen 
i dažd ukočila mu ruku, kojom je fenjer držao. Doma! 
doma! mislio za se slazeći prvašnjom stazom, — ali buka 
bjesnećega vihora zvučila mu poznatom harmonijom, 
hujila je u visinu jekom lamajućega se mora. Fenjer, 
koji je u ruci Perovoj drhtao, sjeti ga njegove ladje — 
onih besanenih noći, kada je privezan na svome kasaru 
motrio nikanje crvenoga svjetla na jarborima, i bdio na 
ponoru uzburkane, rastvorene pučine. Oh! da mu je bilo 
u onom času bditi sa svojim ljudima, zapovijedati svojoj 
,,Vici“, penjati se s njome na vršak grđih talasa, gledati 
gdje se crni bjesneći valovi otvaraju kao da hoće da 
proždru tu ljusku čovječje drskosti, — a on uvijek dalje 
bacajući u burni crni zrak svoj zategnuti zapovijedajući 
vrisak. Poginuti, ali bar na njezinoj palubi kao vojnik 
časti i dužnosti! Sve te misli rađjale se hitre kao vjetar 
bi'išući svaki trag sadanjosti. Tmina ga opojila — možni 
glasovi pomahnitale naravi zaokupiše ga udušiv u njemu 
čuvstvo ovoga ropstva — i on htjede stramputicom, — 
zaboraviv na tihu očevu sobu i na starca, koji je drijemao 
u toplome zraku osamljenoga stana. Sve žile, svi živci 
pomorca zategli se, zatitrali u noćnoj buci. Kaširenih 
zjenica pilio je u tminu kao da traži kakav znak, kakav 
plamen daleke morske svjetiljke. I doista — srce mu 
zakuca silnije, sapa htjede ga zadušiti, strah, veselje, 

čudo priveza ga na mjesto. Ne, — nije moguće- 

a ipak je kamenje pod nogama oštro, — granje se 

treslo ko pomamno u vihoru, da, bio je u Lapadu- 

ali tamo u daljini zablista crvena plamena točka,-- 

podignu se, spusti se, iščeznu, pak opet zasja kao krvavo 
upiljeno oko. — To svjetlo osvijesti ga. — Baci pogled 
na nebo, da li je možda zvijezda prodrla oblake — ne, 
— sve tamno — a ta goruća iskra kretala se dublje, 

mijenjala položaj, hrlila.-Neko je bludio k6 i 

* 

on u burnoj noći. Ali ko? —-Pero podignu svoju 

svjetiljku i zamahnu njome zrakom kao krmilar, kad 
mijenja stražu. Stisnuv se kraj niske ograde, da mu 
dažd ne utrne svjetlo, on počeka. 

Crvena točka bijaše iznikla. Pera nešto zazebe. 
Samoća, zima, tmina, nestrpljivost stinula mu krv. Možda 
se svrnuo noćni putnik u kakov zaselak ili iznemogao 
klonuo u duboki jarak, — možda je bila varka napetih 
živaca zablenutih očiju; — htjede da se okrene al 
na jednom svijetla točka zablista jasnije, prodirnije. 
Pero ustade i htjede doviknuti noćnome putniku, zamah¬ 
nuti još jednom svojim fenjerom, i bio bi doletio, da ne 
prodre u isti čas tminu daleki, zadušeni vrisak. 

_ Hoje, hoj!-oglasi se Pero u žamoru 

treskajućih stabala. 

Drugi slabiji, tužniji krik dopre vjetrovitim zrakom. 
Nije bilo vremena časiti. Neko zvaše u pomoć i Peio 
se uputi prema titrajućemu plamenu. Vjetar i nagon 
tjerahu ga po niskim sklizavim stazama; — zasopljen, 
mokar od kiše i znoja teturaše k strani, otkle je žarka 
točka prodirala i nestajala kao da joj oblaci sakrivaju 
svjetlo. Glas bio umuknuo; — samo vjetar bučio u cr¬ 
nome prostoru, kuda su jurila jedan prema drugomu dva 
sitna plamena. Te dvije iskre, rek bi zadnji trak dalekoga 
utrnuloga požara, bludile su tminom, privlačile se, do¬ 
zivale se zlatnim nitima treptećega svjetla, da se i u 
■pustoj, tmastoj noći dotaknu, sjedine, sliju i utrnu. 

Jedva malo koraka pred buđećim, svjetlom Pero 
ugleda slabo rasvijetljenu crnu žensku prikazu. U njenoj 
ruci drhtao fenjer. Tamni rubac sakrivao posvema glavu, 
svijao se oko cijeloga struka. Samo ruka bijaše obasjana 
blijedim plamenom svijeće. 

— Ko si ? . . . zapita Pero podignuv svjetlo nad 

glavom. 

Sjena se ne maknu, činilo se, da je slabost obuzela 
i da zebe. 

Vjetar mahaše njenom haljinom, a svjetiljka drhtala 
u ruci i njihala se kao da visi o nestalnome klinu. 

— Pokaži mi put, koji vodi do župnika . . . oglasi 
se slabi, zasopljeni glas. 

— Što ćeš tamo po toj oluji ? zapita je Pero upiliv 
pogled u zastrto lice. 

Svjetlo nije moglo prodrijeti kroz spušteni ogrtač; 
jedino dvije svijetle točke zacaklile se pod svezanim 
rupcem. 

— Je li ko na umoru? . . . 

— Ne znam. 

— Trebaš li pomoći ? . . . 

Sjena htjede da govori, ali urlik vjetra zazviždi 
zrakom i proleti tijesnom stazom. Granje široke masline, 
koja se skvrčila nad njima, zašiba zrakom prosuv guste, 
debele kaplje na tmasti par. U zraku bučilo kao da se 
more podiglo i valovljem naganjalo po nebu. Žena se 
prignu i nasloni o niski zid. Peru se pričini, da jeca, 
približi joj se kao da će je da uzdrži, al ona se uspravi 
ter slobodnom rukom stisnu rubac na licu. 

— Govori, — nastavi Pero, — ako je komu pozlilo, 
mogu i ja pomoći, — naučan sam vračiti; — al ako 
umire, dopratit ću te do župnika. 

— Majka mi je bolesna, — sama sam-valjda 

ne će .... i slabi glas prekinu se, kao da riječ ,,smrt“ 
nema izlaza kroz njezine usne. 

— Pokaži mi put. 

— A ko si ti ? . . . 

— Bio sam pomorac, odvrati Pero spustiv svje¬ 
tiljku, — a sada đvoi’im bolesnoga oca. — Idemo. 

Niti riječi ne prozboriše više. Žena se maknu, a on 
za njome. Kroz tmicu i oluju stupale su mučaljive dvije crne 

sjene i dvije trepteće svjetiljke. Ona se žurila, gotovo 
trčala. Kao da je nova snaga ili nada ojačala umoreno 
tijelo, _ penjala se neznanka hitrim koracima po ka¬ 

menoj, mokroj strmini. Vidjelo se, da je skrb i strah 
goni. Niti jedanput se ne okrenu. Njezin hod postojao 
sve to nagliji i sigurniji. Pero je slijedijaše zureći u 
plamen njezine svjetiljke." Nje nije mogao vidjeti; 
noć sakrila svaku crtu nepoznate prikaze. On nije po¬ 
mišljao, niti se zanimao, da otkrije zastrto lice, da sa- 
znade za ime bolesne joj majke. — Hodao je u burnoj 
noći prama nepoznatoj kući, jer je htio pomoći nesret¬ 
nicima, jer je bio naviknuo vršiti milosrdje kao dužnost 
ili bolje kao prirodjeni nagon pomorca. Kad je brodio 
morem, znao je mnogo puta spasti život topcima, 
zašto ne bi na kopnu pružio pomoći Lapadskoj ženici 
Put, kojim je hrlilo ono dvoje, približavao se obali, pe¬ 
njući se bregovitim obronkom. Tmina bijaše zastrla sve 
obzorje, otela vidu sve visočine, al Pero prepoznao 
stazu, koja je vodila prema zapadu ispod „Babinoga Kuka“. 
Zadnji put prošao je ovuda o podnevu, kada se sunce 
žarilo u plaveti morskoj, — a sada? Pučina je bjesnila, 

_njezin divlji rik natkrilio glas vjetra, bucio strahovito, 

dok je pjena letjela po zraku u raprskanim oblacima 
kao dažd, kao magla, kao vlažni razneseni dim. Ali 
kada okrenuše iza oveće ograde nad zadnjim maslinovim 
stablom, baš gdje se put diže nad morem te slijedi 
okrajak pećina, silan mah vjetra udari ih sa strane, i 
on se uhvati za stršeće grmlje smrekovine. 

— Stani-kriknu Pero silnim glasom. Činilo 

mu se, da je svijeća tresla o zemlju. Držeći se hridi 
koraknu teškom mukom do nje. Ona se bijaše skučila u 
izdubini odrubljene pećine i prikrila tijelom svjetiljku. 

— Nema li druge staze do tvoje kuće? — zaviče 

joj Pero u urnebesu vjetra i valova, koji se sa otvorene 
pučine bacali bijesnom snagom na obalu. 

— Ova je najkraća, — odvrati neznanka jedva ra¬ 
zumljivo, -još malo. — — 

— Daj mi ruku-uhvati se za moj pojas — 

— prigni glavu. 

Pero zapovijedaše, vikaše kao da se nalazi na palubi 
pogibajućega broda. Donle vodila ga ona, — ali sada 
gdje je .vihor bacao valove nad njihovim glavama, gdje 
je nesigurni korak mogao strovaliti čovjeka u ponor, — 
tu je morala njegova ruka i njegova zapovijed da vodi 
neznanku. Ne čekajući odgovora podignu ženu; čvrstom 
rukom uhvati je za pojas. Njezina svjetiljka utrnu. 
Preostajaše jošte plamen njegova fenjera. 

Držeći neznanku gvozdenom šakom nastavi Pero 
svoj put. Prignutim tijelom stupao je spuštene glave 
probijajući vihor kao bik, koji se sprema na navalu. 
Za čas pogleda sa strane tu strahotu uzvitlane pu¬ 
čine. Dokle je dosizalo oko, penjalo se crno valovlje, 
preskakalo se bijesnim naganjanjem, razbijalo se ras- \ 
komadano u tisuću rtova i razđubina. Vihor, koji 
je letio iz tamne neizmjerncsti pomamnim zavijanjem, 
hvatao se žvižđeći tih grđih vodenih visočina, pre¬ 
kidao ih, bacajući na crnu površinu oblake bjelutaste 
pjene. U mliječnome odsjevu toga isparivanja tmina se 
razgalila; nedogledno bjesnilo haosa sakrilo se kao u 
maglovitoj, razvitlanoj mećavi. Sve obale, sve hridi iščezle. 
Sva bjesnoća pučine, sav urlik oluje valjao se na visoke 
pećine Lapadskoga obronka, udarao gromovitim bubanjem 
neoboriv bedem, bacajući orijaške vodomete, koji dosizahu 
do razmahane šumice nad stazom. Zaslijepljen vodom, 
oglušen vihorom, turao se Pero u slabome odsjevu svoje 
svjetiljke razbijajući pjenu i oluju. Jedan val utrnu i 
njegov fenjer, — a on se nadje sam držeći desnicom 

grčevito stisnut struk nesretnice. I ona se uhvatila za 
njega; — ljevicom obavila mu pleća, zgrabila se šakom 
za Perovo rame. Združeni nerazrješivim zagrljajem 
sjekli su buru, postajali da uzdahnu, hrabrili se nježnim 
pritiskom ruka, nepoznati ali pripravni pobijediti skupa 
ili poginuti. Strahota položaja sjedini njihovu volju i 
njihove duše, — jedno i drugo drhtaše za neznanoga 
nikad nevidjenoga druga; — užas, bojazan, nada bijaše 
jedna te ista. 

Pero htjede spasti tu junakinju djetinje ljubavi, — 
u dnu srca svoga ćutioje uđivljenje i ponos, da nosi umi¬ 
rućoj majci bar živu, spasenu kćer. Nehotice brižne mu 
iz dna duše molitva, koju mornar izriče, kad ga nemili 
ocean vuče u dno hladnoga, sinjega groba, — ali taj 
nutarnji vapaj bi samo za nju — za crno zavijenu ženu, 
čije lice ne vidje nikada. — Spasi je Bože! zavapi 
za se pomorac. Kao da je tajnovita jeka te misli, taj 
očajni doziv preletio kroz njegove žile u njezino biće 
— žena spusti nehotice ruku, kojom ga uhvatila za 
rame i savije je oko njegova vrata. To bijaše hitro, 
nepromišljeno, ali toli nježno, da Pero protrnu kao da 
je kroz tminu iznenada prodro topli, sunčani trak. 

Pogibelj za sreću ne potraja dugo. Staza pretvarala 
se u širi, gladji put, okretala ledja oluji i moru i slazila 
u mali zaklonjeni zalijev. 

Tu se vihor pretvorio u vjetar, koji dade oduška 
onim dvjema boriocima tmine. 

— Gle kuće, — kliknu Pero. 

— Tu smo, — odazove se njezin glas neopisivim 
izrazom radosti. Zatim istrgnuv se iz njegova zagrljaja, 
zatrča strjelimice put rasvijetljenoga prozora, koji je 
zurio u noći kao veliko bdijuće oko. 

VIII. 

Ugledav cilj svoje muke i brige, veselje i nemir 
je svlada. — Za rasvijetljenim oknom ležao dragi stvor 
— i neznanka se zatrčala kao dijete, kad vidi iz daleka 
raširene ruke i posmjeh majčin. Zatrčala se i zaboravila 
na svoga pratioca. Čim se dohvati gvozdenoga tucala 
kućnih vrata, već bijaše i zamahnula njime, i osjeti, 
da je nešto izgubila, ćutila je sa strane nad desnim 
bobom utisak čvrste ruke i nehotice se prepane, htjede 
je odbiti, ali — njega ne bijaše. Neharnica istrgnula se 
iz zagrljaja svoga spasitelja. Hitra kao misao, turnu 
vrata, koja neko konopcem potegnu i otvori, te pojuri 
natrag. On stajaše kraj niske drvene rešetke, koja je 
dijelila istrošeni pločnik od ceste. Kad prispije do njega 
i uhvati ga naglo za ruku, prenu se mladić presenećen. 

— Nemojte me koriti, — šapnu neznanka crnoj 
sjeni pomorca. Glas bijaše sladak i zvučan. Neka dje- 
tinska đražest zvučila u jednostavnim riječima; — mislim 
na onu, koja možda nema više riječi za mene — oh! 
dodjite, — pomozite! 

Ne čekajući odgovora povuče ga za sobom. Pero 
nije imao vremena, da joj išta odgovori. On je slušao 
njezin tugaljivi glas, ćutio je u svojoj šaci tanku, du¬ 
goljastu ko svilu glatku ruku, — ali sve ga to prestalo 
zanimati. Živci, koji se malo prije zategli očajnim na¬ 
porom, popustiše ostavljajući ga otupljenim i mučaljivim. 
Kad je tu ženu dopratio dotle, zašto se ne bi riješio 
do kraja svoje dužnosti? 

Otac je valjda jur spavao u toploj tihoj sobi, — 
čemu da ne prodje bar jednu noć izvan kuće, kad je 
san bio gori od jave. Pero krenu za njome i udje u 
slabo rasvijetljeni hodnik. Sve bilo pusto i tiho. Negdje 
gore kucala polagano ura, — čuli su se i mukli bosonozi 

koraci, — za čas zaškrinuše drvene skaline i mala dje¬ 
vojčica pojavi se na dnu kroz otvoreni niski prolaz. 

— Kako je? — zapita je naglo, pridušenim glasom 
neznanka. 

— Isto, — odvrati dijete zagledav se prestrašenim 
pogledom u te dvije tamne sjene. 

Žena turnu na stran malu služavku i uhvativ drh- 
ćućom rukom Pera potrči uz tijesne starinske stube. 
Ona je hrlila pred njime dodirući se jedva škripajućih 
skalina, dok ne dospije pred priklopljena vrata. Otvorivši 
ih potiho, udjoše oboje u tijesnu obijeljenu sobu. Pero 
skinu s glave kapuč i uzdahnu doboko kao da mu je 
sparni, zadušljivi zrak te sobe oteo sapu. Hitrim po¬ 
gledom zaokruži gole stijene, koje su se bez uresa, bez 
slika bijelile poput rastrtoga rublja. Nekoliko slamnatih 
stolaca i jedan poveći drveni sto pokriven izlizanim 
turskim stonjakom, a tamo kraj prozora obični drveni 
ormar — sprema i nakučalo ujedno. Siromaštvo virilo 
je 'u svakome predmetu, u golotinji praznih stijena, u 
tvrdoj ukočenoj formi oguljenoga pokućstva — u samoj 
sparini vazduha, koji je zaudarao po ugrijanome klaku. 

— Čekajte samo časak, reče neznanka spustiv Perovu 
ruku. Bila se približila vratima na protivnoj strani pro¬ 
zora. Prije nego ih otvori, stade, te nasloniv uho na 
ključanicu poslubnu. 

Ura odbijaše hrapavim zvekanjem jedanaest. Za 
čas tišina bi prekinuta zvučnom drugom tučnjavom, koju 
prodiraše jedva osjetljiva, zadušena kropnja ; kao da para 
pišti kroz prepuni zaklopljeni lonac. Peru se pričini, da 
je ona prignuta žena zadrhtala i da je strah privezo na 
pragu. Ali se jadnica ispravi. Otvoriv oniska vrata udje 
u sobu i iščezne pred Perom. Slabo svjetlo prodre kroz 
tijesni otvor, a sparni zrak zamirisa za čas vo- 
njem uvelih ruža izgužvanoga cvijeća, čudno se dojmi 

Pera taj nenadani vrući dah bilinti. Nečesa se sjeti — 
— da — nečesa poznatoga — ali posve zaboravljenoga. 
Taj odisaj trulih ruža kosnu ga se kao uspomena, koja 
se najednom pomoli nemirna, nejasna, bezimena, u pameti 
tražeći samo jedan znak, samo jedan trag iščezle slike. 
-Dok je Pero hvatao u tmini prošlosti zabo¬ 
ravljeni osjećaj, — vrata se otvoriše na pola. 

U polusjeni opazi visoki stas neznanke, koja za- 
mahnu rukom i šapnu: 

— Dodjite. 

On udje i u jedan tren kao da su nevidljiva usta 
šapnula onu zaboravljenu riječ, — on nadje u slabo 
rasvijetljenoj sobi spomen na jednoč prebrodjene krajeve, 
na — — Istok. Ali ne poetička šarenost i bizarna 
dražesna fantazija hladovitih ljetnika na Bosporu, ili 
na obalama Egejskoga mora, — ne bijaše divana zlatom 
vezenijeh, niti ćilima sa tmastim baršunastim cvijećem, 
nigdje traga svilenim zastorima i mekim dušecima, nigdje 
niti one šarene, koketne raskoši bojti i arabeska iz 
stereotipnih odaja uzdišućih, debeljastih Zulejka i Fa- 
tima. Peru se pričini, da je iznenada prenesen u koju 
kućaricu uskih, tmastih ulica Pere, ili u zadak kakove 
siromašne Skadarske kavane. Samo dvije stvari sjetile 
ga drugih običaja. Na stijeni visjela u velikome bizan¬ 
tinskom okviru srebrom okovana grčka Bogorodica. 
Svjetiljka, koja tinjaše pred njome, caklila se u ukočenim 
naborima blistajuće slike, ali jedva je otkrivala poteze 
tamnoga lica Madone i djetešca. U kutu na protivnoj 
strani bijaše obični drveni krevet. Na njem ležao blijedi 
starački ženski stvor. Sve ostalo bijaše mu poznato, sto 
puta u njegovim putovanjima ugledano. Svaka malenkost 
te sparne prepune sobe pozdravljala mladića kao staroga 
znanca, dozivala mu u pamet cijeli niz imena turskih 
luka i pristaništa. 

Niski stočići bez naslona i podnožja samo sa strana 
drvenom tijesnom rešetkom izrezani, dugi vuneni divan 
pokriven žutkastim poderanim suknom, na kom su visjeli 
ostanci iščupanoga svilenoga veza, na podu maleni pre¬ 
dugi sagovi neizvjesne poplavljele boje sa rijetkim ne¬ 
jednakim franđjama, a tamo na sve tri stijene niski 
ormarčići, etažere, na kojima se redale boce i bočice 
raznih širupa i tekućina uz naslikane škatulje slatkiša, 
torbice sa gdjekojim finim zarđjalim zlatnim vezom kraj 
prevrnutih šalica, mjedenih imbrika, polurazbijenih ta¬ 
njura, — a sve to izlizano, prašno, vremenom odrubljeno, 

— posuto stotinami crnih piknjica svih onih jata muha, 
koje su se lijepile na ostanke dalekih predjela. Prozori 
bijahu na donjoj strani prikriti bijelim organtinom. Ništa 
nije falilo, da sličnost bude potpuna: — niti poredjene 
prašne lule povrh đivana, niti pljesnivi čitruni na 
ormaru, niti oštri, topli miris osušenoga ružičnoga lišća, 
koje je napunjalo slamnatu košaru položenu kraj po¬ 
stelje, i ležalo prosuto na drvenom istrošenom tlu. Mladić 
je motrio tu čudnovatu smjesu pođrtina, disao zadušljivi 
ljekarnički vonj te sobe i mislio, kakov ga je nepojmljivi 
udes prenesao u tudji poznati kraj. Jecanje ga prenu 

— i svu pozornost svrati na onu kukavnu postelju, koja 
kan da se došuljala nepozvana, tužna med sitnarijama i 
posudjem zapuštenoga turskoga hana. 

Perova drugarica prignula se bila nad ležećim tije¬ 
lom sakriv nježnim zagrljajem lice bolesnice. Bol svinula 
hrabrost neznanke; — ona, koja je bludila malo prije 
po olujnoj noći neustrašiva i hitra, ne svukavši sa sebe 
okisnuli ogrtač, srušila se kao iznemogla jecajući grče¬ 
vito, cjelivajući majčino lice. 

— Mamuška! . . . mamice! . . . pogledaj me — 
reci mi samo jedno slovo ... ja sam tu — ne čuješ 

moj glas — tvoje dijete, tvoja dušica grli te —probudi 
se, majko moja . . . 

Glas djevojčin prekinu se u navali plača. Na postelji 
sve tiho. Pružena bolesnica ostajala nepomična, ukočena; 
— jedino slaba hropnja prodirala sa poluotvorenih, iskriv¬ 
ljenih usana. Tu se moralo pomoći. Pero se približi 
k plačućoj djevojci i položi ruku na njezino rame. 

— Ustani — djevojko, plač ne pomaže. — Ona se 
ne maknu. Gledala je u nagrešpano, žutkasto lice, u 
izdubljene sklopljene oči, a ruke položila na hladno lice. 
Nije više jecala — ali grčevito đriitanje treslo je njenim 
tijelom. Riječi mladićeve dopirale joj nejasne, kao da je 
neko iz daljine zove. Za nju nestalo pratioca, nestalo i 
nade, koja je do malo prije bodrila i tjerala: — pred 
njome bijaše samo umiruća mati. Nepomičnost staračkih 
crta, strogi izraz isušenoga lica, koje je jošte samo kroz 
slabo, hrapavo disanje živjelo, — predstavi joj strašnu, 
nevjerovatnusliku smrti: —Je li to smrt? . . . šaptala 
za se jadnica ne znajući razabrati u neizrečenoj boli 
svoj položaj, izgubivši pred tužnom slikom svoju prijašnju 
hrabrost i svoju zadnju nadu. 

— Moram li te izgubiti, mamo . . . 

— Ne-mati vam je živa, odgovori Pero ne 

dignuv ruke s njenoga ramena; — mi ćemo je spasti. 

Spasti! ... ta čarobna riječ zazveči joj do dna 
duše. Ona se okrenu, da vidi, otkle dolazi utjeha toga 
trenutka. Kao da se budi iz kratke nesvjestice, ona se 
prenu. Ustajući sa ležišta gledala je Pera i za čas nije 
razumijevala, otkle ta crna prikaza, taj nepoznati stvor 
u njenoj blizini. 

— Pustite me, da je pogledam, reče Pero tihim 
glasom — a vi sjedite i umirite se ... — Zatim svukav 
se i baciv na zemlju svoju kabanicu približi se postelji 
i prignu se nad nemoćnicom. Vještom rukom opipa joj 

bilo, položi uho na hropeća prsa, pak malo zatim okrenu 
se prema neznanci, koja je stajala na strani nijema i 
mučaljiva. 

— Donesite mi svijeću, — zapovjedi mladić. Ali 
prije svega odložite haljine — mokri ste i vi drhćete j 
— ko će paziti na vašu staricu, ako oholite? 

Neznanka se maknu. Ne imajući snage da govori, 
oslabljena od borbe onoga vratolomnoga puta, — ćutila 
je, da se očajnost hvata njene pameti, njenoga bića. 
Srećom da je odlućni glas Perov govorio o nadi, i da 
je zapovijedao djevojci kao bolesnome djetetu. Kroz tamni 
spušteni rubac, koji je sakrivaše, ona baci jošte pogled 
na postelju, gdje se mladić prignuo nad onesviješćenom 
staricom. Slabi crvenkasti trak sa Bogorodičine svjetiljke 
jedva dopirao do te šutljive grupe. On okrenuo ledja 
tako, da nije mogla raspoznati lik čovjeka, koji bijaše 
prodro oluju, da pomogne nepoznatim nesretnicima. 
Došav do vrata sprednje sobe mignu rukom, i djevojčica 
ona ista, koja ih dočekala, pristupi do praga. Rekav joj 
nekoliko tihih riječi izadje, a mala plavokosa donese 
zapaljenu uljenicu i položi je kraj uzglavlja staričine 
postelje. Pero je mogao motriti živo rasvijetljeno sta- 
račko lice. Tužne li slike onih razrovanih, stotinama 
pjega nagrešpanih obraza, one isušene, zgrčene kože, na 
kojoj vidiš urez svih gorčina, svih jada, sve ništavosti 
života. Oči se izduble, propale u šupljini kostiju, koje su 
već crtale tvrde uglove i rupe okosnice. Zične kosti i 
laloke visjele su ispod mlohave kože, — poluotvorena 
krezuba usta rastegnula se kao da hlepe za zrakom. Ako 
to nije bila smrt, bijaše barem njena krinka. Mladića 
se kosnula ta blijeda izmučena glava. Po drugi put već 
mu se prikazala u njegovu životu slika umiruće žene. 
Davno izdahla njegova mati; — godine i godine prošle, 
i on se još sjećao nepomičnoga, mirnoga izraza onog 

još mladog ali propaloga lica, u kome je dječak jedva 
raspoznavao — — majku. A sada — u muževnoj dobi 

— iznenada noćju, kroz buru i dažd, ušav u nepoznatu 
kuću da vidi zadnji čas tudje, neznane starice, — da 
sklopi valjda oči osamljenoj ženici, koja bijaše takodjer 

— majka. Koja li razlika med voštanom glatkoćom, med 
bolnim ali ujedno i nježnim crtama, kojih vrijeme ne 
mogaše izbrisati iz njegova srca, i ovom propalom, 
zgužvanom, poharanom 'starosti. Ali ipak te dvije ne¬ 
sretnice, — ona, koja je sada počivala pod čempresima 
sv. Mihajla, i ona, čije je tijelo drhtalo možda zadnjim 
trzanjem, — imale su u potezima produljenoga lica, u 
besćutnoj mirnoći izraza nešto srodno. Zar ih je smrt 
dovela do zajedničkoga, žudjenoga cilja, valjda ispunila 
njihovu skrajnu želju i dala im ono, što im je život 
kratio: — — mir! Ko da mu razjasni tu tajnu! — 

Pero se zamislio ogledajući bolesnicu-ali ne tako 

duboko, da nije opazio, kako se staričine usne rastvorile 
i jača hropnja prodrla suhim grlom. Činilo se, da vruća 
sapa ne nalazi izlaza u zadušenome zraku natrpane prašne 
sohe. On je sam ćutio, kako ga onaj truli vazduh, pun 
ishlapljivanja i ljudske sape, steže u prsima i u grlu. 
Zraka, zraka — trebalo omamljenoj glavi. Neka oluja- 
raznese nagomilane pođrtine toga mrtvačkoga stana — 
ali neka razgali, otjera taj vonj trulosti i smrti. Jednim 
korakom dodje mladić do prozora te naglo otvori staklo 
i turne zaklopljene žaluzije. 

Vjetar zahuji svom silom u sobu, natjera cijele 
pregršti ljevajućega dažda; hladan, svjež pun mirisa 
mokre zemlje i morskoga slapa zaokupi sav tijesni pro¬ 
stor. Svjetiljka pred Bogorodicom zatrepti, — crvenkasti 
odsjev na srebrenome kipu potitra kao lagani ružičasti 
plamen. Sa svakoga kutića podignu se tanka prašina, 
koja se zavrti po stotima, na staklenkama, na podu; 

zatim podignuv se u tanki žutkasti pram, pieleti kLoz 
prozor u mokrinu olujnoga zraka. Dali vjetra kao da se 
veselio mabati po zapuštenom zakutku, gdje mu nije bilo 
dosada ulaza. Zato je razmetao prosuto ružičasto lišće, 
zato je plazio po raspucanim stijenama, tjerao sa po¬ 
haranih sitnarija sve što ss još sakrilo zadušljivoga, 
mefitičnoga zraka; - zato je i dopirao do skrajnoga 
zakutka, u kom je ležalo isušeno, iznemoglo staracko 
tijelo, — te ga blažim mahanjem stao svježiti i gladiti. 

I Peru se raširila prsa. Nasloniv se na otvoreni piozoi, 
ostade za čas izložen vjetru i daždu, koji mu je hladio 
čelo i oživljao grudi. Pred njime sterala se crna, duboka 
tmina povećana svjetlijim odsjevom zatka. Zavijanje vjetra 
i jeka uzburkane pučine zvučila muklo, neprestano, 
činilo mu se, da je prignut nad nedoglednim ponorom, 
iz koga dopire šum podzemne bujice. Jači pljusak da/da 
zaslijepi mu za čas oči i on se sjeti, da je vjetar valjda 
učinio svoju dužnost. Pritvoriv samo žaluzije, da uzmogne 
čisti zrak slobodno kolati, okrenu se k postelji, ali 

_slika, koja mu se pokaza u odsjevu trepteće 

svjetiljke, prikova ga na mjestu. Oko mu se rastvori 
veliko, presenećeno, kao da se pred njim stvorilo nešto 
neobično, nevidjeno. Da se neko dodirnuo njegove ruke, 
— bio bi osjetio, da drhće Kao u snu prodje rukom 
preko mokroga čela, da rastjera varavu sliku sanja, koja 
se bila došuljala tminom k ležaju bijede i starosti. 


IX. 

Svjetiljka sa stijene i blagi plamen uljene svijeće 
poigravali se na divotnim crtama nepoznatoga, zamara¬ 
noga ženskoga stvora, stvarajući oko njega vijenac zlatnih 
trakova. Pero nije vjerovao svojim očima; — možda je 

nagla promjena iz tmine u svjetlo stvorila prolaznu, pro¬ 
zirnu sliku : — daleki odsjev zaboravljenih snatrenja. On 
se maknu prema postelji smrštenih obrva, upiljena po¬ 
gleda, — ali prikaza ne iščeznu. Njezine velike tamne 
oči slijedile su istim začudjenjem svako kretanje mladića, 

— zatreptile, a onda duge trepavice zastrle pogled laga¬ 
nim velom. Jednom rukom držala lepezu iz žutkastoga 
paomenoga lišća i mahala .bolesnici. Visoki bujni struk 
bijaše jedva prikrit tamnim crvenim rupcem, koji od- 
krivaše vrat i gr oce kao da je iz potamnjeloga mra¬ 
mora isklesano. Kroz duge bijele rukave virile oble pre¬ 
krasne ruke. Sa bokova sizala do zemlje u ravnim nabo- 
rima smeđja haljina. Sve je na njoj bilo jednostavno, 
priprosto, ali ipak neka nepojmljiva dražest, neka veli- 
čajnost u držanju, u ponositome kretu visokoga, kipar¬ 
skoga struka, preobražavala kukavnu nošnju u fantastičnu 
slikarsku odoru. Otkle se pojavila ta prikaza bujne, cva- 
tuće mladosti, — je li tmina, je li očajna osamljenost 
kukavnoga stana stvorila plamen tih dubokih zastrtih 
očiju, razkošnih usana, koje se zavrnule kao rastvoreni 
ružični list? Stotinu nepojmljivih, oprječnib pitanja na¬ 
vali najedanput u glavu mladiću, koji nije nalazio slovce, 
da razbije čar onoga trenutka Jedva nekoliko pedalja 
dijelilo ga od nje, ta mogaše je dotaknuti rukom, a on 
je kroz zguštene obrve pilio u vran kosu, koja se u ne- 
ređnim pramovima spuštala na čelo i na ramena ljepote. 

— Zatim kao da ga nešto neodoljivo, neizvijesno pri¬ 
vlači, ne obazirući se na ležeće staracko tijelo, na 
smjelost svoje zamisli, lijevom rukom zgrabi svjetiljku te 
podignuv je malko u vis približi je k licu nepoznate 
prikaze. Žar titrajućega plamena pade na glavu, na crte 
nijema lica. Svaka žilica mramornoga čela pojavi se u 
plavkastim pretankim prugama, tamna put obraza poru¬ 
čeni, kao da je krv oćutila žegu njegova pogleda. Pod 

Vojnovid: Ksanta. g 

živim doticajem svjetiljke, koja drhtaše u njegovoj luci, 
on se sjeti sunčanoga žala Lapadske obale i zamaranoga 
polusakrivenoga lika drijemajuće, rastegnute božice. Oko 
i usne bijahu doduše u onaj ćas bolne; očajnost, za- 
čudjenje, možda i gnjev potamniše zjenicu, pretvoriše 
tadanji posmjeh u preziran potez, — ali vlažni odsjev 
blistao ispod trepavica, a usne rumenile se, kao da su 
netom posrknule mirisni podnevni zrak mora i pinjeva. 
On prvi spusti pogled i položi svjetiljku na ormarić. 
Starica zastenjala bolno i pružila suhonjavi vrat. Kao da 
je nevidljiva ruka rastrgla zlatne niti snatrenja. — Pero 
se trgnu i približi k postelji. Promjena se dogadjala u 
stanju bolesnice. Drhtanje preuzelo mah prijašnjemu 
mrtvilu. Isušeni prsti micali se po tmastome pokrivaču, 
kretali se sve to brže poput paukovih noga, — htjeli 
nešto da zgrabe pri ruci, što je valjda u tmini nesvjes¬ 
tice bježalo i iščezavalo. Za čas podigoše se teške vedje. 
Tupi, stakleni pogled proviri kroz rijetke trepavice. 

_ Majko!-kriknu neznanka nad oživlje- 

lom staricom glasom, u kom se borila skrajna ladost 
i plač. 

— Tiho, zakrči Pero put daljnjemu izlijevu i snaž¬ 
nom rukom zgrabiv je za rame otisnu je na stran. 

Hoćete li je usmrtiti?-Ne vidite, da se život 

jedva vraća u obumrlo tijelo ... 

— Pustite me, da je zagrlim — da izljubim moju 

tužnicu-ako imate srca, dajte mi, da ugleda prvu 

mene ... 

— Zašto ste me zazvali, kad vam nije do posluha . . . 

— Oh ! ne korite me . . . mišljah, da nema spasa — 

— Pogibelj nije prestala, — slabost je velika: još 

jedan udarac i vi ste sirota! — Mirujte i ne maknite 
se . . . 

Djevojka umuknu. Obrisavši rukom suze, koje pu- 
zahu niz obraz, posluša odlučnu, gospodujuću riječ po¬ 
morca. Njegov glas je svladao kao malo prije, kad ju je 
olujom nosio k iznemogloj majci. Suznim okom pogleda 
neznanka uvelo staričino lice, koje se budilo iz teškoga 
sna. Ona zaboravi na sve svoje boli, na svoj strah, na 
borbu one kobne noći, i ne vidje pred sobom već blijedu 
prikazu. Nasloniv se na podnožje kukavne postelje, slije¬ 
dila je grčevitim kucanjem srca svaki mig, svako trzanje 
pruženoga tijela. Molitva, hlepnja, nada, zagušena čežnja, 
da savije ruke oko majčinih grudi, bol jedva pritajena, 
radost, — sve se to zrcalilo u raširenom, bljeskajućem, 
vlažnom oku neznane djevojke. Mramorne crte toga kipa 
pretvorile se. Misli i čuvstva, koja se naganjala divljim 
letom u njenoj glavi, odsijevahu se u svakoj žili ražare- 
noga obraza, preobražavala su mu izraze, stvarala su 
na njem časovitih vedrina i hitrih očajnih tmina kao 
da nevidljivi oblaci prolaze, zastiru i razgaljuju ne¬ 
pomičnu vedrinu. Sve mladenačko biće djevojčino visjelo 
je u onaj par o nejednakim časovitim gibanjima boles¬ 
nice. Mladić, — njegova snažna, utješna pomoć bi za¬ 
boravljena — smanjena. 

On je bijaše dopratio; — on joj bijaše rekao, da će 
spasti majku, — morao je dakle pomoći. Djevojka nije 
pazila na Pera, koji se bio prignuo te podstavio ruku 
pod staračku glavu, podignuv je, dok je drugom 
otirao znoj sa nagrešpanoga čela. Ne mareći za osjet¬ 
ljivost ženske naravi, on otkri pokrivač, pod kojim se 
pružalo mršavo u bijelim vunenim suknjama sakriveno 
tijelo, — raskopči pojas nemotnice, otrgnu puceta debe¬ 
loga zobunca te otkriv pustu, staračku suhonjavost, po¬ 
loži opet razvezano, razgaljeno tijelo na dušeke. Starica 
je počivala kao iznemogla u naručju pomorca; isušena 

prsa nadimala se a ruke se zgrčile i zahvatile se nje- 

gova rukava. Disanje prodiralo ko i prije hropeće, ali 
mirnije i redovitije, — samo noge ležale mlohave, bes¬ 
putne, kao da im se pretrgao vez s ostalim tijelom. 
Pogled pilio svejednako u prazninu odsutan, ne- 
osjetan. Pero je pogleda još jednom, pak nasloni svoje 
uho sa strane, gdje je srce kucalo. U sobi nastao muk. 
Kroz prozor dopirao glas oluje, dalek, ugušen, Ajetai 
drmao žaluzijama i pirio kroz škripce u rasvijetljeni tihi 
zakutak. Ta stanka potraja kratko vrijeme. Pomorac se 
uspravi. Pred njime ležala na pol obučena sijeda ženska 
a na dnu pružila se zaplakana, strastvena, zažarena slika 
djevojke. I ona se zagledala u iznemoglo istrošeno žen¬ 
sko biće, koje drhtaše i kazivaše svoju bijednu, jedva 
dahom života dišuću kosturu. Je li prepoznavala u onome 
liku trulosti-svoju majku? 

— Imate li rakije ili octa, da joj tijelo otrete- 

zapita na jednom Pero onijemljelu djevojku. 

Ona se dignu zbunjena. Ne odgovorivši niti riječi 
ode za čas iz sohe, te domalo dohrli sa zemljenom po¬ 
sudom. 

— Evo vam octa.- 

— Uzmite staroga sukna i tarite je po cijelom 
tijelu. Ali prije svega svucite je ... . 

— Djevojka ga pogleda plahim okom. 

— Vi ćete bolje znati od mene, — nastavi Pero 

udaljiv se od kreveta.-Žena ima blažu i ustrajniju 

ruku, — ja idem u bližnju sobu; — kad svršite, pozo¬ 
vite me. 

I on ostavi neznanku samu. 

Zamišljen povuče se u prednju sobu. Ne pazeći na 
tminu niti na sparni zrak, sjedne na prvi stolac, koji 
mu se do ruke pruži. Neka nutarnja zlovolja oslabila 

mu živce, — svalila ga smućene glave na tvrdo sjedalo. 
U polutami — daleko od prizora, koji ga presenetio, 
nije se mogao oteti čudnoj uzrujanosti mašte. Slike one 
noći, — urlik oluje, — mrtvački izraz staračkoga lica, 
ona neizvijesna smetnja čovjeka, koji je iznenada bačen 
u krug nepoznatih stvorova i tudjih nesreća, zastirahu 
mu pamet mutnom maglovitom sjenom, kroz koju pro- 
điraše jasan, oštar, neumoljiv bljesak crnoga pogleda. 
Glava mu se prignu teška, sanena, dok je neprestano 
buljio u zatvorena vrata, otkle je svijetli trak puzao po 
opekama i sjao se na obijeljenoj stijeni. On ne opazi, 
da je mala bljedolika djevojčica donesla uljenicu i iščezla 
u sobu bolesnice; — činilo se, da ne čuje tiho stenjanje, 
prekinute izraze milovanja, koji se miješahu sa šumom 
ljevajuće kiše. Dok je jeka one noći bučila oko njega 
vijornim zavijanjem, — u njem nastala sparna, troma 
tišina, kao da je niski rastegnuti oblak zaklopio vazduh 
i omamio narav i njega. Što će se zbiti? — pitalo ga 
nešto u duši i on je opetovao mehanički te prazne riječi, 
kojih smisao nije mogla troma savijest da shvati. Kad 
se osjećaj povratio iza rastresenoga bulaznenja, on vidje 
pred sobom mirni, nepomični lik neznanke, koja se pri¬ 
bližila njegovome stocu i mučeći motrila skučeno tijelo 
i tupi pogled pomorca. 

— Što je? . . — reče Pero ustajući naglo sa stoca. 

— Dah života probudio je iz mrtvila ; — odgovori 
djevojka tihim glasom a posmjeh preleti kao sunčani 
trak rumenim potnim licem. Hvala vam, gosparu — — 
spasli ste mi majku.- 

— Moralo je tako da bude, — prihvati Pero za- 

gledav se u punahne, prekrasne usne.-Svaki bi to 

isto učinio. . . 

— Ne recite, ne-osim župnika i-vas, 

ko bi bio dohrlio do ležišta nepoznate, prezrene starice 
— — tudjinke . . . 

— Tudjinka?-ali vi govorite naš jezik? 

— Da, — jer me dovela majka u ove krajeve, kad 

bijah još djetetom-ali ona-moja tužnica, 

borila se, da joj drugi zaborave porijetlo. — Uzalud — 
nazvaše je Grkinjom-i ostaviše u osami. 

Djevojka umuknu. Zadnje rijeci bijaše izgovorila 
oštrim naglaskom: — kao jeka dugih, uzaludnih borba. 

— Ne velim, da je ovdje svijet nemilostan . . . na¬ 
stavi još tiše — — ima dobrih duša — ali ne gleda 
rado ljude za koje nezna, koji su im roditelji bili, — 
koja im je vjera. 

— Vi ste Grkinja, — ■«— zapita Pero neznanku. 

— Po majci, da.-Svijet veli, da smo „Vla¬ 

hinje “, jer nas ne vidi po crkvama; — ali vaša je vjera 
i moja. Nijeste li zar nikada ćuli za Tanasiju, slasti- 
čarku?- 

— Dugo me nije bilo kod kuće — a ja ne imam 
nikoga do oca. 

— Vidjeli ste u našoj siromašnoj izbi lončić i šer- 
bete; — — ne ima vam do moje starice za kuhanje 
širupa, za umoke od ružičnoga lišća, — a njezini marci¬ 
pani, linguadosi,-mi živemo od toga. — 

— Vi joj pomagate?- 

— U zadnje vrijeme počela sam i ja učiti, kako 
se ugadja Lapadskoj i Gruškoj gospodi, — majka je tako 
oslabila-a-živjeti se mora. 

— Ne imate oca?- 

Djevojka pogleda prodirnim okom pomorca. Medju 
obrvama stisnuli se nabori zlovolje i prkosa. Za čas 

umuknu kao da sluša nešto u tmini. Na jednom se 
prene i stane pripovijedati: 

— Bilo je jedne večeri, majka je spremala u ku¬ 
hinji, a ja sam ležala ovdje u ovoj sobi. — Najednom 
začuh vrisak u donjem spratu i štropot, kao da se nešto 
srušilo na zemlju. Počeh plakati i stadoh zvati mamu; 

— stara sluškinja doleti k meni, zamotana tamnom ma¬ 
ramom te uzevši me u naručje odvede me niza stube; 

— na podu ležala majka blijeda, mrtva .... Ja se 
odtrgnuh iz ruku djevojci i zagrlim hladno, nepomično 
tijelo. Cjelivala sam je dotle, dok nije otvorila oči i pre¬ 
poznala me. — „Sirotica!“ šapnu majka i udari u silan 
plač. — Drugi dan začuh, da joj najaviše, da je udova. — 

Kad postadoh starijom, saznadoh, da se otac- 

ubio. — 

Ona govoraše muklo ali naravno, gledajući kat¬ 
kada sa strane prema rasvijetljenim vratima. Jedino 
rukom zgrabila stolac i zahvatila za naslon. Zatim na¬ 
stavi pobrže: 

— Odonda nestade posmjeha sa usana moje tuž- 
nice; — nešto se prevrnulo u njoj. Novaca je i prije 

manjkalo,-majka se nadala, da će joj odnekuda 

pomoć stići, govorila o nekome kapetanu, gospodaru 
bivšega očeva broda, čekala je pomoći, — ali čini mi 
se, ne bi milosrdja za uboge. Zaludu sakrivaše svoje 
muke — bijah dijete — ali razumijevah sve. I tako poče 
raditi za solde, — mučiti se osladjajući usta iinućnicima 
i veseljacima ove okolice. — Jednom nadjoh je one- 
sviještenu i shrvanu, — rekoše mi, da ju je kap udarila. 
Ne povjerovali . . . glad i slaboća je morila. Tad od¬ 
lučili, da ću raditi kao i ona. Nastavih slaštičariju, po¬ 
magala sam joj, prodavala sam slastice, trčala sam do 
grada, da pribavim posla — ali ujedno razmišljala 
sam o našoj nesreći, postavili si ludi cilj, ne bili sa- 

znala uzrok bijedi, koja nas je stigla ;-htjedoh ja, 

neiskusno djevojče, osvetiti očevu smrt, ako je bilo mjesta 
osveti. Ali prije svega, da saznađem ime silnika, koji je 
odbio udovicu i sirotu. 

— I uspjeste . . . 

— Ne — ... ne! — Naše ime bijaše svakomu ne¬ 
poznato ; — naša nesreća, za koju mišljah, da će ganuti 
ljude, zatvarala mi vrata, majku ostavljala pamet; — za¬ 
boravila sve do osjećaja, da smo same ... da nam je 
oca nestalo ... i ja umuknuh. Dobri župnik poštara se, 
da mi posla ne uzmanjka. — Već je petnaesta go¬ 
dina od one strašne večeri; — i eto vidite, što se s 
nama zbilo. 

— Koliko li ste morali trpjeti i očajavati! 

— Mnogo, vjerujte .... prezirala sam svoju sla- 

boću i nepravicu svijeta,-ali i to bi minulo. — 

Znala sam se tješiti na svoj način. — Ne recite, da sam 

razmaženi stvor;-kad bi me nešto stislo u 

vratu i u srcu, — bježala bih po hridinama , umarala 
bih tijelo i dušu, — bacala sam se kao riba u more, — 

— plivala bi, dok me zrak i kretanje ne omamiše- 

tek onda nijesam više osjećala svoje tuge. 

Pero je slušao pohlepno svako riječcu strastvene, 
nagle pripovijetke. Njezino se oko sjalo u polutami; — 
ona bijaše prignula glavu prema slušaocu, govorila po¬ 
tiho, ali riječi izlazijahu kao da joj se diže teško breme 
sa srca. Usne se otvarale otkrivajući prebijele zube, — 
labudji vrat se nadimao, — sve je drhtalo pritajenim 
ganućem, odisalo vatrom mladosti i života. — Nje¬ 
zina iskrena, nenadana pripovijest zablenu šutljivoga 
pomorca; — nevidljiva ruka rek bi razdirala tminu, 

-ražareni žali Lapadske obale blistaju 

u žarkome svjetlu podneva, vjetrić pun balzama pinja i 
pelina šušti beskrajnom pučinom i šapće mu tu smjesu 

tuge, hrabrosti, posmjeha i plača. Što da joj odgovori ? 
Gledao ju je prodirno a nije znao, otkuda mu najednom 
toliko tišine u duši. Zar ga možda prizor ljudske nevolje, 
bjednije od njegovih jada, ganu — ili su ga možda one du¬ 
boke crne oči onijemile, prikovale magnetičnom silom? 

— Sve je šutilo u osamljenoj kućici; samo na pro¬ 
zoru kucale kaplje kiše, kano da vjetar siplje pješčano 
zrnje na staklo. U obližnjoj sobi, gdje je majka ležala, 
čulo se tiho disanje. Djevojka se zagledala u prazninu, 

— upilila oči u nevidljivu točku. Za čas se trgnu. 
Ugledavši kraj sebe visoki stas pomorca, koji je isprav¬ 
ljen, šutljiv promatraše, prođrhtnu. Nehotice se udalji 
od stolice te htjede da stupi na prag bolesničine sobe, 
otkle je živahnije svjetlo đopiralo. 

— Ja odlazim, — reče Pero muklim glasom. 

— Zašto tako brzo ? — odgovori neznanka. 

— Noć je strašna — a put tako loš . . .- 

i mene čekaju doma. 

—- Htjela sam, da vas moja starica vidi . . . 

— Vratit ću se . . . 

Djevojka se zabuni; — vidjelo se, da je mori pi¬ 
tanje, koje nije mogla da izusti. Napokon potiho, ne¬ 
sigurno šapnu: 

— Teško ćete imati vremena da se svrnete do nas 

-— a majka će se htjeti moliti za vas ... . ne 

bi li mi kazali svoje ime, da vam ga u molitvicama spo¬ 
mene . . . 

Pero naglo stupi do nje, podignu ruku, kao da joj 
je hoće pružiti, — ali je za čas spusti. 

— Čemu saznati ime čovjeka, koji učini svoju duž¬ 
nost? -Bijah pomorac-recite sta¬ 

rici, neka preporuči sve one, koji su se noćas borili 
s olujom .... Pustite me, da je još jednom vidim. — 

Ona uđje prva u sobu, a za njome Pero. Tihim ko¬ 
racima približi se oboje k postelji. Starica je spavala. Na 
licu nestalo one stroge mrtvačke ukočenosti. Usne se pri¬ 
klopile, a pravilno disanje podizalo isušene grudi. Glava 
se malko nagnula na stran a pram sijede kose provirio 
kroz žutkasti rubac, koji zamataše ćelo bolesnice. Mirni 
san spustio se na izmučeno tijelo podavajući blijedome 
liku neki svečani izražaj. Rekao bi: naliči starinskoj 
rezbariji iz požutjele kosti. Pero se dohvati njezine tanke 
mršave ruke i opipa bilo. 

— Slaba je, ali za sada nema straha — šapnu po¬ 
morac djevojci, — sutra ću vam poslati liječnika. Ona 
kimnu glavom, dočim se Pero uputi prema vratima. 
Došav do praga, — mahnu rukom prema tudjinki. 

— Pozna li vas liječnik po majčinom imenu, — 
zapita je, kad se ona približila. 

— Recite, da je Grkinja Tasa oboljela. — Gruški 
će liječnik znati odmah, ko ga zove. 

Djevojka htjede ^otpratiti mladića u drugu sobu, 
ali najednom stane i nehotice uhvati Pera za rukav. 
Približiv prst do ustiju, posluša. Duboki uzdah prodre 
tišinom. Oboje pogledaše prema postelji, do koje dopiraše 
slabi crvenkasti trak viseće svjetiljke. Desna ruka sta¬ 
ričina dizala se blijeda i drhtava, — prsti se slabo mi¬ 
cali — približavali se čelu, dočim se lijevom zahvatila 
pokrivača. Glava se pomaknu a usne počeše žvatati. 
Bolesnica se kretala — teško, umorno — napinjala se, 
da rukama podupre gornji dio tijela, — ali slaboća je 
svlada i ona se opet produlji na ležištu. Veđje se ipak 
rastvoriše i oko pogleda tamno prema vratima. Kroz 
otvorena usta prodre tugaljivi drhćući zvuk. Jezik nije 
imao snage, da izgovori probudjenu misao — suhonjavi 
vrat nabieknuo, — žile se zategle kao konoplje. 

— Ksanta — ... bi prva njezina riječ, ali pro¬ 
duljena i slaba kao uzdah. 

Djevojka spusti Perovu ruku. Izraz neopisive radosti 
zasja na problijedjelome licu. 

— Čujete li? . . . izusti ona glasnije sklopiv ruke i 
pritisnuv ih na uzburkane grudi, — prepoznala me! . . . . 

Laganim, hitrim korakom dohrli djevojka do uzglavlja 
te kleknuvši do majke, nasloni lice na pruženu staračku 
ruku. 

— Majko .... reče Ksanta, potiho položiv cijelov 
na njezino čelo-spavala si! ... . 

Bolesnica ne odgovori odmah. Gledala je preda se. 
Obrve se namrštile. Podignuv ruku do glave, prodje 
jednom preko očiju, kao da traži nešto zaboravljeno. 

— Sanjala sam . . . šapnu starica potiho i zagleda 
se na stran prema rasvijetljenome kipu Bogorodice. 
— Srebrni oklop crnoga lika blistao je jasnijim pi- 
knjama, — svijetlio se u tmini, kao da je odnekuda 
zatitrao trak mjesečine i obasjao svetu ikonu. Pogled 
pun začudjenja upili se u domaću svetinju. 

— Je li ti bolje?-zapita Ksanta. — Majka 

šapnu nešto u tudjem jeziku — zatim tankim tresućim, 
jedva razumljivim glasom zamrmoši: 

— Sjećaš li se one pjesme .... znaš . . . bila si 

malena . . . držala sam te na koljenima-drijemala 

si-... 

— Pusti, majko, — odvrati još tiše zabrinuto Ksanta, 

kao da se boji bulažnjenja,-spavaj, — sutra ćemo 

se razgovarati. 

Grkinja zagiba nestrpljivo glavom. Nije razumijevala 
Ksantinih riječi već zurila u svijeću i micala ustima. 
Samo jedna uspomena pomolila se iz maglovite daljine, 
ušuljala se u mozak starici i zaokupila oslabljelu pamet. 

— Kako počima ? . . . kako počima ? . . . . šaptala 
neprestano nevoljnica mašući prstima po zraku. Ivsanta 
pogleda bolno mladića, koji se prislonio do vrata. On 
kimnu glavom, kao da je bodri, neka zadovolji čudnoj 
bulazni starice. 

— Otkud je pjesma? zapita Ksanta, nasloniv lice 
na uzglavje. 

— Bila si sa mnom u . . . Zante;-ne, ne 

-znaš — — — ni bal a sam te-sa 

prozora gledala sam Bospor- 

— Je li vesela pjesma? — — — 0 čem 
zbori? ...- 

Starica pogleda kćerku rastvorenim očima gotovo 
gnjevnim izrazom. 

— Gdje je moja Ksanta?-gdje je? zajaukne 

tugaljivo pjevučajućim naglasom, i suze orosiše suhe 
trepavice. 

— Da nije ona o n verigi“ -odgovori naglo 

djevojka, privinuv k sebi jadnu izmučenu glavu. Pjevala 
sam je prije malo dana, kad si kuhala med. Ne počima 
li ovako: . . . „He ctgape iri ’s ton aera.“ 

— Ne . . . ne . . . 

— Biti će ona o n cijelovu“ : n Dtjo nees ephiliuntan 

— Zaboravila si-zaboravila, — — jecaše 

starica mašući rukom, kao da tjera neharnu, zaboravnu 
kćerku. — — — — 

— Znam je, majko, znam je . . . usMiknu očajno. 
Ksanta dohvativ se plačuć drhtave ruke . . . Kad sam 
nejaka bila, — uspavala bi me pjevucajući —- 

— Da ... da- 

— A onda zagrlila bi me i šapnula: „nani — 
nani“- 

— Dalje — dalje . . . 

— Ja bih te pitala: „čija je majčica?“ — a ti bi 
mi odgovarala: — „samo tvoja, dušo“. — Čekaj, ne po¬ 
čima li: n Fys ageraki drosero 11 — — — 

— Oh! pjevaj mi je . . . Ksanto . . . 

Bilo je nešto prodirno u tom pridušenome vapaju 

bulazneće bolesnice.-Kao zadnji zvuk, kao jeka 

domrle čežnje za dalekom domovinom, istisnuše se jedva 
razumljive riječi kroz uvele, iskrivljene usne. Pamet 
oživljela samo u pjesmi djetinstva Kroz tminu nesvjes¬ 
tice i boli dolebdila, — zazujila iz tihana i probudila 
tudjinku. Lice joj se rastegnu, — oči se sklopile napola 
i zagledale u ljašteću se ikonu. Položiv ruku na Ivsan- 
tinu bujnu kosu uzdahnu i posluhnu. Djevojku klečala, 
nasloniv glavu do uzglavja, — klečala i tiho — tiho 
pjevala. Ali ne kakovu izvijesnu melodiju, koja bi po¬ 
tekla umjetniku iz srca ili narodu iz duše, — ništa 
naučeno, ništa, što bi sjećalo običnih forma pjevanja 
i ritma. Ksanta je šaptala rastegnutim naglasivanjem 
zvučne, zlatne grčke stihove u jeziku starih bogova, — 
pripovijedala je u polutami zapuštene sobe tugaljivim 
glasom, u kom drhtaše neka sjetna monotonija, neko 
blago jecanje, — priču o djetešcu, koje na skutu pod 
sjenom granatih ruža drijema. Ganuće, koje bijaše stiglo 
svu djevojačku ćut, te shrvalo je na tle pred bolesnom 
majkom, — sveza joj grlo. Ona opetovaše pjesmu riječ 
po riječ, hvataše ih iz zaboravljenoga zakutka dječinskih 
zađrijemalih uspomena, nizaše ih jasnom ali bolnom 
točnošću oživljeloj tužnicL 

Slabi dodir majčine ruke prodirao do dna potištene 
joj duše i djelovao na nju kao strah, koji daje snagu, 
gdje je nema, i znanje, gdje ga nije. Otkada li ne bi¬ 
jaše opetovala onu nježnu uspavanku, onu slatku ele- 
giju! — Mladost, boli, siromaštvo, neizvijesne, nejasne 
čežnje ; sav život rascvaloga, prezajućega djevojačtva pro- 

šao, preletio od onih dana, kada je sa majčinih usta 
u polusnu djetinstva čula istu pjesmu; — ali u onome 
očajnome trenutku ona se sjeti svake riječi, — istoga 
zvuka, iste sjetne melopeje, koja je znala uspavati na 
bajnim obalama istoka. 

— „Piri — hladni vjetriću, — zanihaj se gustim 

granatim busom — pohvataj ruže u cvjetnatome polju — 
poberi crljenijeh jabuka sa lisnatoga duba — donesi 
ih djetešcu milome! — Gle kako je dobro, gle kako 
već šapće tiho, tihano — nani — nani! . . . “- 

Ksanta postade malko. Šum ljevajuće kiše napuni 
za čas tihi stan šuškavim praskanjem. Prozori se zadr- 
mali pod vijorom, koji se hvataše zapuštenoga stana. 
Bolesnica se trgnu i rastvori vedje. Prestrašeni, široki 
pogled spusti se sa srebrene Gospe na stran, otkle je 
buka oluje dopirala. Buke joj prođrhtaše, — htjede nešto 
da zavikne, — ali Ksanta nastavi naglo prekinuti pjev. 
Jačim, možnijim glasom vinu se pjesma iz njenoga 
grla — napuni sobicu zvonkim titranjem, nadmaši jeku 
vjetra i oluje.- 

— „Sađjite sanci na krilima zlatnim, — doletite 

hitro u kolibicu bijednu, — raširite krila nad djetetom 
milim, — ali pazite, ne budite mi zlato! — Gledajte 
samo, kako mirno drijema, — dok mu ja šapćem nani 
— nani! u — — — — — — — — — — 

Pero je slušao na pragu pjesmu poznatoga jezika 
i nekako mu zatreptaše vedje. Ksantin glas dozivao to¬ 
liko zaboravljenih osjećaja, toliko iščeznulih slika! . . . 
Oh! ti sanci djetinstva — te lagane prozirne magle, 
koje zastiru dječju dušu, kao bjelkasti dim, koji se ras¬ 
teže i slijega pred zorom po zelenim sagovima cvjetnih 
livada, — gdje im je trag ? . . . Gdje su majčine ruke 
i onaj blagi, sveti cijelov? .... Izniklo — nestalo. — 

Dijete postade čovjekom — a majka? 


Mladić prodje rukom preko lica. Nestade časovite 
obmame; samo na širokome, žuljastome dlanu ostade 
nešto vlažno, kao da je smečio na licu gorku suzu. 
Pjesma se bijaše pretvorila u tiho pjevucanje — riječi 
izumirahu — šaptahu .... Starica usnu. Glava se pri- 
gnula prema pognutoj djevojci, doticala se blijeda, iz¬ 
mučena ali mirna njezinih crnih uvojaka. Dijete ušikalo 
majku, — san dohrlio na djetinji doziv i raširio krila 
nad uzglavjem bolesnice, ne mareći, da je mjesto zlatnih 
pramova i rumena lišća — zakrilio staračke pjege i sijedu 
kosu. — — 

Pero se odmaknu polako. U bližnjoj sobi navuče 
svoju kabanicu, upali fenjer na uljenici — te potiho 
spusti se niza stube. Na zadnjem skalinu susrete malu 
pođvornicu. Drijemala zabiv glavu med zgurena koljena. 
I ključ bijaše u bravi. Hitro otvori kućna vrata i u tren 
ih priklopi. — Kiša je lijevala iz tmastoga neba, po- 
plavljala cijelu narav vodenim oblacima, — ugušivala 
vjetar, more, šumu, — šumila jednoličnim, neprestanim 
pljuskanjem. 

Prignuv glavu, nagnuv se tijelom, pohrli mladić 
tminom. Svjetiljka blistala u daljini, — domalo zakresnu 
za brijegom i iščeznu, — rekao bi, voda i tmina pro¬ 
gutali plamen i odnijeli noćnoga putnika. 


X. 

Jutro virilo kroz pukotine zelenih žaluzija u Perovu 
sobu. Pepeljasto svjetlo tmurnoga neba ne probudi mla¬ 
dića. On je ležao licem napola okrenutim prama stijeni, 
rukama prekrštenijem na razgaljenim prsima. Duboko, 















96 


pravilno disanje prekidalo sveopća tišinu stana. Negdje 
u bližnjoj odaji ura tukla teško, pospano, kao kucanje 
staračkoga bila. Pijetli bili odavno zakukurikali, — 
okna se otvarahu po Lapadu mokrome zraku i tihoj kiši, 
— ali Dubovićev zaselak drijemao zalupanih prozora. 
Nije čudo. Pero, shrvan borbom olujne noći, spavao 
snom umora. Otkad se povratio na kopno i postao 
lijenčinom, — to bijaše prva mirna, blaga noć pod očin¬ 
skim krovom. Tmasto lice ođavaše samo uživanje toga 
tvrdoga, olovnoga sna, koji ga svalio na osamljeno le¬ 
žište. Dan se šuljao sve to bjelji, otkrivajući jedan po 
jedan svaki predmet pomorske sobe. Slike u pozlaćenim 
okvirima gledahu nekako ukočeno jasne pange dana, 
koji se bjelasao kroz skripotine. U obližnjoj sobi Iva 
Dubovića zakašljalo staro grlo, — postelja zacvjelila 
pod teretom teške tjelesnine Starac se micao, prevrtao 
nemiran zbog nenavadne šutnje sina. Kapetan se na¬ 
pinjao, da mu glas prodre kroz zatvorena vrata, ne 
bi li oživio neobičnu tišinu toga jutra. Ne — niti hrop- 
nja, niti kašalj ne pomogoše. 

— Pero! — doviknu otac napokon hrapavim do¬ 
zivom. Glas. ostade bez odgovora, — Ura je zvečala i 
ništo drugo. — Još jednom začu se jači usklik iz ka¬ 
petanove sobe. Malo zatim tromi korak neobivenih nogu 
zatutnji na podu i starac otškrinu vrata svoje sobe. 
Zamotan u dugi tamni ogrtač, stade kraj ulaza i po¬ 
gleda u kut. Kosa mladićeva crnila se na bjelini du¬ 
šeka, Blijedo lice odavaše neku časovitu brigu. Pravilno 
disanje spavajućega doprlo mu do ušiju. 

— Spava!-šapnu Ivo približiv se postelji. 

Sin mu je ležao na uznak. Htjede ga vidjeti mirna, bez 
onih pridušenih briga i prijekora, koji su mu zastirali 
lice strogim, gnjevnim izrazom. 

Nije mu se često nudjala zgoda zateći odsjev nutarnjeg 
spokoja u ovome tamnome oku. Više puta morao je on, 
otac i silnik, spustiti vedje i zagledati se u tle, dok ga 
je pogled sinov pun grčine osudjivao za izgubljenu vlast. 
Sada su baiem one oči zastrte bile. Misli i sanci možda 
lastegoše pjege i tmuše. Lice starčevo prignu se nad 
Perom te se zagleda u taj kip drijemajuće mladosti. 
Je li što zadrhtalo u prsima očevim ? Buljio je u tmasto 
spokojno tijelo, kao da traži kakav znak duha, komu on 
nikada do dna ne dopre, koga bijaše svladao, ali ne šatro. 
Snažna, svježa put razgaljenih prsiju dizala se jednakim 
dihanjem. — usne zatvorile se, stisle se. Ivo Dubović 
svrnu ljutito svoj pogled i pokunjen udalji se potiho 
prema svojoj sobi. Ovaj mir sjetio ga, da imade ljudi, 
kojima je san čas pokoja i počinka. A njemu?.... 
Prije nego starac prodje vrata, ogleda se još jednom 
k stiani sinove postelje. Ipak mu se pričini taj san 
čudnovat. Zašto je jesensko tužno nebo zabijelilo niske 
oblake i proturalo se po skrivenim zakucima lapadskoga 
zaseoka prije nego li je Pero otvorio kao obično za¬ 
tvorene persijane? Staro sumnjičenje zaustavilo Iva na 
pragu. Vječna bojazan, da neko zapriječi tek njegovih 
osnova, strese sa krmežljivili očiju zadnji trag pospa- 
nosti. On se ogleda u polusjeni, kao da miriše po zraku 
uzrok onoga neobičnoga sna. Sve po staru. Odijelo mla¬ 
doga pomorca ležalo razbacano na stocu, čizme slegle 
se na zemlji kao umorene, — a tamo u kutu nešto crno 
zguiilo se na podu kraj ormara. Bijaše njegov ogrtač 
bačen poput kake oderane kože; okolo njega razgranili 

se burci iscijedjene vode. — Izašao!-šapne starac 

namrštiv obrve. Dakle mladić trlanca u noći! Ali 
gdje ? ... . zašto ? ... . Neki gnjevni nemir zgrči star¬ 
čevu pest. Da mu je bilo prodrijeti kroz tu krinku 
spokojnoga odmora, i vidjeti ... što? ... . 

Vojnoriđ: Ksanta. y 

Kapetan Ivo stresnu ramenima i priklopi vrata. 
Ura stade tući osam sati. Zvuk stare brbljavke zaori 
srdito u tišini. Prije nego je zadnji udarac zatitrao, 
Pero se trgnu, uzdahnu i progleda. U prvi mah ne vidje 
drugo van grede niskoga stropa nad glavom. Pospani 
pogled zurio je u njih ne razabirući valjda mjesto, gdje 
ga san ostavio. Nešto je šumilo po zraku ; — šum talasa 
ili zadnja jeka odzvonjele tučnjave. Do onoga časa sanjao 

je nešto drugo.-Bilo mu je, kao da leži ispod 

mora u zelenkastome polusvjetlu dubine. Glavu bio na¬ 
slonio na guste pramove alga. Tiha bibavica nihala 
umoreno tijelo; šapat otvarajućih se školjka, pljuskanje 
srebrnastik riba, neizvijesna šutnja podmorskoga života 
zadrijemala mu ćutila. Nešto kao nesvjestica držalo ga 
privezana, svaljena u hladnome zagrljaju vala. On je 
disao, kao da je na zraku, ali opet grudi bijahu sprije¬ 
čene i stegnute. Htio ustati, jednim hipom podignuti se 
do površine, nad kojom lebde oblaci i ladje, — htjede 
rukama zamahnuti, pohrliti k suncu i vedrini, ali 
meki pramovi morskih trava opleli se oko njegovih uda, 
skopčali ga tankom mrežom, ali gvozdenom silom. Svi¬ 
leni dodir tih vlažnih, nerazrješivih zavoja uhvatio se 
njegova tijela, kao mahovina panjeva. Svaki njegov kret 
povećao pritisak tih spona. Strah ga obuze. Zar da nikada 
ne ostavi vlažno ležište ? Zar nema više plaveti i zemlje ? 
Još jednom htjede razderati morske okove, iščupati ne¬ 
mile niti; — jedna ruka bijaše mu još slobodna, — on 
zgrabi punom šakom, da otrgne pregršt zmijske travu- 
rine, — ali ježnja otresnu morskog uznika. U ruci držao 

pram crne kose.-San — da, ludi san i ništa 

drugo. Mjesto kristalne prozirnosti oceana našao se u 
svome tijesnome stanu. Bijeli zidovi svijetlili se u si¬ 
vome svjetlu jutra, a on ležao na tvrdoj postelji. Bu¬ 
kom zgrabio pokrivač-i gledao, kako se zadnje 

muhe prilijepile na žuljasti drveni strop. Slike iščeznule 
jednim hipom, — ostajao još nemir i hlepnja prekinutih 
sanja. Nehotice pogleda si dlan, ne bi li našao još mokri 
trag istrgnutog zavojka. Što se zbilo, da je blijedo je¬ 
sensko jutro tako prodrlo kroz zaklone ? On se ne sjeti 
u prvi mah noćnih zgoda, — ali ćutio je u praznini 
moždana, u zlovolji i nemiru protrnuloga tijela, da je 
u tmini noćnoj, možda u varavome snivanju, proživio 
nešto neobično. Ali što? što? ... . 

Pero izvuče noge ispod pokrivala i sjedne na rubu 
razvraćene tople postelje. Nije imao snage, da se uspravi 
i obuče. Pogleda uru na stijeni. Kazalo doticalo se prvoga 
četvrta iza osam. Zaspao — kao dječak, koji slavi ne¬ 
djeljni praznik. U sobi očevoj čuo se kašalj starčev. 
Vrata kraj ure zaškrinuše. Zamotana glava sluškinje 
proviri plaho. Žmirila je očima i rastvorila usne kre¬ 
zubim posmjekom. 

— Da, bravo kapetane! . . . bar jednom, da je stara 
Frane uranila prije vas. 

— Kakvo je vrijeme? upita nehajno Pero. Svako 
jutro ponavljao isto pitanje; — običaj iz doba, kad je 
brodio. 

— Ah! Bože prosti, vražje. Da ste noćas čuli!.... 
odvrati stara unišavši u sobu. Mahala je glavom i tetošila 
do prozora, vukući hlamine po podu. — Mislila sam, 
sudnji je dan . . . Gosparu moj, probudila sam se oko 
ponoći i užegla svijeću od straha. Zavijalo oko naše 
kuće, kao da je more prodrlo Petku. Blažena Gospo . . . 
jadni naši pomorci! Smolila sam krunicu i „spasi kra¬ 
ljice". . . . Sad je nešto popustilo. Jadan moj ,,gjardin“ 
... sve potukla i istrgala oluja ... — 

Stara brbljala, žvatala svaku riječ, kao da joj .se 
strah još prilijepio na jezik. Došav do prozora otvori ga 

te raskrili zaklopce. Dan udje u sobu blijed ali jasan 

* 

prema prijašnjoj polutami. Mokri dah vjetra baci neko¬ 
liko kapalja dažda u sobu. 

Pero je sjedio na postelji nepomičan. Gledao je na 
podu svoj mokri ogrtač. Frana opazi taj pogled. 

— Sreća za vas, da ste se vratili brzo doma. Ja vas 
nijesam čula; — što ćete, stisla sam oči! . . . zaisto 
i Mare Lučica mogla bi ostat po tome vremenu, gdje 
joj je kuća. Nije šala dopratit dvije ženske glave po 
daždu i buri .... 

Pero ne odgovori niti riječi. Ne bijaše jutro za raz¬ 
govor. Sluškinja razumije šutnju na svoj način. 

— Hoćete- li, da vam se osuši . . . reče starica, 
podignuv sa zemlje mokri ogrtač. 

Iz nabora procuri voda. Mladić kimnu glavom. 
Frana se odšulja u sobu starčevu, prebaciv kaput 
preko ramena. On pusti, da sluškinja ode, premda 
mu na usne navrla sila pitanja. Čemu ispitavati je ? 
On je znao, što ga ušikalo tvrđje od umora i truda. 
— Da ste noćas čuli! . . . rekla starica. Da li je čuo ? ! 
Sve mu se prikaza najedanput strahotnom jasnoćom 
istine. Crna oluja ostavila u Perovim zjenicama tamne 
kolobare. 

Jedna jedina plamena točka prodrla haos; — za 
nju provalio hridine i stramputice, samo za nju upio 
u se sve vode, sve vjetrove, sav urnebes, dok je u nje¬ 
govoj sobi tišina vladala, dok su ono dvoje starih stvo¬ 
rova drijemali ušikani bukom vražjega vremena. Trebalo 
je samo čas, da probudjena pamet preleti dogadjaje pro¬ 
šle noći, — ali u tome kratkome trenutku razmišljanja 
oćuti Pero sve ono, što ga u hitnji pobudivših se osje¬ 
ćaja bijaše toli silno kosnulo. Ona mu se prikaza u blije¬ 
dome odsjevu kišnog dana, zagonetna i zamamna, kao 
u crnilu neprodirne noći. Svaka potankost njenoga lika, 
ista zlatna prhutina na razgaljenim laktima, onaj vlažni 

blistaj bolnoga pogleda, — njezine riječi pune gnjeva 
i iskrenosti, njezin posmjeh, — ona, neznanka, — 
Ksanta, proviri iz tmine sanja i vihora, predoči mu se, 
kao da je gleda, kao da ćuti pod rukom toplinu nje¬ 
noga struka. Pero se htjede oteti čaru nedavne uspomene; 
ustade, zaodjenu se te rastvorivši prozor pogleda. Kiša 
je ljevala neprestano, tiho, zaodjenuta obzorje jedno¬ 
ličnim zastorom, udušila nebo i gore u sivoj magluštini, 
doticala se neba i smucala se medju rastrganim granama 
Lapadske šume. U daljini šumo val, — mrmošio, kao 
da ključa pod teškim zaklopcem. Borba bila prestala. 
Vjetar ostavio neznatni mokri dah, — prepustio mrtvu 
narav nezasitnoj vodi. 

Taj prizor mrtveža utiša nagli plam osjećaja. — 
San — ništa drugo nego ludi san. — Tmurno svjetlo 
onoga jutra rasprši ushit veličajne borbe; — narav, ko 
i njegova ćud, protegla se i. zaspala. Sanjao je o valu, 
koji ga poklopio. Evo istine. Život bijaše jutro bez sunca. 

Sanjarije iščezle i pretvorile se u tupu dosadu. 
Malo vode na prašnome podu bijaše jedini trag kratkih 
borba i zanosnih osjećaja. Još jedno mu je ostajalo. 
Obećao dozvati neznanki liječnika. Čim se obukao i ispio 
šalicu kafe, pokuca na vrata očeve sobe. Htio je po¬ 
zdraviti oca kao svaki dan. Slabi odziv odgovori njegovu 
kucanju. Ivo Dubović bijaše već ustao. Sjedio je u kož¬ 
natome naslonjaču skučenih ledja. Virio kroz naočale 
u rastvorenu požutjelu knjigu. 

— Dobro jutro, oče! pozdravi ga Pero. Bijaše se 
prignuo nad starcem i položio usne na hladno čelo. 

Otac dignu glavu i zagleda se mučeći u sinovljevo 
lice. Iz oka prodirala neka začudjenost i iznenadjenje. 

— Jeste li mirno spavali? zapita mladić, odvrnuv 
oko prema prozoru. 




102 


— Nijesam te čuo, kad si se vratio, odgovori ka¬ 
petan Dubović, svaliv se u naslonjač. 

— Dopratio sam Maru Lučicu — — bi kratka 
riječ Perova. Polagano okrenuv se dodje do vrata. Neka 
nutarnja smetnja tjerala ga odanle. 

— Kamo ćeš?- 

— Idem u Gruž;-trebaš li štogod ? 

- Ne. — 

I Pero ode ne pogledav oca. Pod spuštenim veđjama 
starca smrknulo se nagrešpano lice. Nije htio pitati 
sina, — da ne oda znatiželjnost i zlovolju. Zaodjenuv se 
ode mladi pomorac iz Lapada. Ljevalo je sve tiše, sve 
gušće. Pred očima ne vidje drugo van mokre putove, 
po kojim se valjali potoci blatne vode i razderenog 
lišća, — i sivu koprenu dažda, koji se cijedio u ravnim 
nebrojenim žicama. Slika izrovanoga bojnoga polja, kada 
se vojske udaljile i ostavile metež, nered, smrt. Godila 
mu je šušnjava pljuskajuće kiše na mokrome granju, na 
izlizanome kamenju; — s nekom nepojmljivom slasti stupao 
je sve dalje, kao da taj potop briše sve, što je noćna 
oluja ostavila tragova na izmorenoj zemlji, u hladnome 
zraku, u njegovim uspomenama. Čim je dalje hodao, 
obuzimalo ga čuvstvo zadovoljstva, komu nije znao naći 
pravoga izraza, pravoga imena. Strah ? — — od koga ? 

.... od budućnosti možda-ili od samoga sebe ? 

On? — bojati se!-Pritisnuli ga doduše k stijeni, 

svezali ga kao nedorasloga dječaka, ali to bijaše sve, 
jer je on napokon tako htio, — jer je u ropstvu gledao 
samo sredstvo svoje buduće slobode. Dakle ? . . . čime 
bi nazvao malodušnu radost, koja ga obuzela u kišnome 
jutru. Koliko nutarnje slaboće i hinjenosti da uguši pla- 

mečak-ne-iskru naravne, čašovite strasti. 

Žamor prskajućih kapalja na kožnatome lišću maslina, 
štropot njegovih koraka na tvrdoj, isklesanoj cesti — 

milio mu se, jer misli prestajale zboriti i šaptati mu 

pjesmu rugalicu: Slab si;-bojiš se crnih očiju! 

Prvu ženicu, koju sastane na pločniku gruške obale, 

zaustavi Pero. ..... . 

— Gdje stanuje gospar liječnikV zapita je Pero. 

— Tamo dolje treća kuća iza Križa, odvrati žurno 
Gruškinja, otrčav u daždu. Do malo zazvoni pomorac na 
niska vratašca nedaleko od župne crkve. Neko potegnu 
iznutra konopcem. Duga odrina sterala se do ulaska 
ljetnika. Na pragu pokaza se starija ženska. Pero se ne 
maknu s mjesta, već opetova glasno svoj upit. 

— Nema ga doma, — odgovori ženski glas oštar 

i zlovoljan. 

— Hoće li se brzo vratiti? 

— Eh!... Bog zna . . — 

_ Kad se vrati, reci mu, da ga tamo u Lapađu 

nužno čekaju.-Grkinja je Tasa na umoru. Nemoj 

zaboravit. . 

Ne počekav odgovora zatvori vrata i stupi na obalu. 
Bio je sam. Malko postane, razgledav mokri put i tihi 
zalijev. Na muljavoj vodi skakutale kišne kaplje poput 
krugljica živoga srebra. Šušnjava dažda šaptala u mir¬ 
nome zraku žuborom šuma, kada vjetrić baca subo lišće. 

Nekoliko ribarskih ladja stislo se kraj pristaništa. 
Tamo put Orašca i Sipana sve iščezlo u niskome iz- 
parivanju oblaka i kiše. — Svuda tišina i tuga. £ 0 
uzdahnu duboko — bijaše izvršio svoje obećanje. Kada 
se vraćao doma, luda ga misao spopane. Pričini mu se, 
da se vraća sa sprovoda. Nije ni sam znao, koga je u 
taj čas dopratio na vječni pokoj, — al utisak toga jutra 
bez svjetla, toga vječnoga plača sa sivog neba sjeti ga 
dana, kada je dopratio do groba kakovog druga, — znanca, 
— prijatelja-šta li. 

Pri raskršću, gdjeno se put penje prema „Babi¬ 
nome kuku“, — podignu sa zemlje otrgnutu mokru 
granu masline. Bila je puna caklećih se crnih jagoda. 
Na svakome zrnu treptila bistra kaplja. Htjede spremiti 
uspomenu. burne kratke noći. — Znam, da se ne ćete 
više vratiti! — rekoše rumene usne noćne prikaze. — 
Bar da se sjeti hrabrosti one, — koju nije htio više 
da vidi. 


XI. 

— Ne — ne, ne — kad pitam, hoću da mi se 
odgovori! ili bijelo ili crno, — a ne mrmljati medju 
zubima, pokunjiti glavu, porumeniti . . . Nijesi dumna, 
santa fede! .... Hoćeš li progovoriti, he? . . . 

I Pasko hipnu batinom po crvenkastim opekama 
saloče. Starac je sjedio kod Mare Lučice jednog vedrog 
dana mjeseca prosinca. Na starinskome stolu pušila se 
iz porculanske šalice kafa, a kraj nje žutjeli se dubro¬ 
vački kolačići. £oba zamiriše toplim dahom moke. Malo 
podalje prignula se Klara nad zategnutim ,,telarom“. 
Sitni prsti zabadali u ljubičasti canevas šarene vunice, 
pak hvatajući iglu, koja bi odozdo provirila, podigli bi 
se u vis, da se točno kao kakov stroj spuste med šup- 
Ijicama. Glavu medjutim držala spuštenu nad vezivom i 
zurila pomno na svaki potez započetoga djela bacajući 
hitre poglede na bližnji primjerak. Blaženo vezivo! šarene 
pruge tvoga prezelenoga lišća, plamteći crveni nesmisao 
tvog eksotičnoga cvijeća — bijaše u tome času muka 
prevrijedna i nenaplativa izlika, da prikriješ stidljivi 
pogled plavokose djevojčice. Žarki odsjev tvoje strahovite 
flore ne vidje tako skoro toli vjerni odsjev, kao na pu- 
nahnome lišcu zabunjene Klare. 

— Zašto sam tako stidljiva, zašto ne mogu kazati 
drugima, što mi je na srcu! — pomisli djevojka na 
bučni upit ratobornoga starine. Od jeda ubode se neho¬ 
tice iglom, — al ne dade odgovora. Kapetan Pasko 
skučen u naslonjaču, žvatao mrvice razdrobljenoga ko¬ 
lačića, ali toli bučno kao da su mu usta prepuna, kao 
da ne smaže zubi, ne bi li progutao sitne ostanke slat¬ 
kiša i svoj gnjev. Čekao je jedno slovo, — mig, — samo 
da nastavi prekinutu navalu. Poslije toliko vremena 
našao se na samu sa svojim kuinčetom, — ulovio rijetku 
zgodu, kad je čevrljava Mare Lučica skočila sama u 
susjedstvo na neizbježivi posjet. Sada ili nikada mogd 
dati oduška svojoj srdžbi, — nastojati da istrgne sa dje- 
tinskik usana Klarice razlog hitrih zaruka. Htio je ispo¬ 
vijedati, — barem tako je Pasko običavao nazivati onu 
naglost prekidanih oštrih pitanja, kojima je cijenio zado¬ 
voljiti svoju radoznalost i postići cilj njemu samomu 
jasan i razborit. 

— Mučiš? . . . prekinu starina šutnju pođignuv 
raskostrešenu sijedu glavu i upirući dva sitna prodirna 
oka u zlatnu kosu male Lučice. — Dakle Pasko je bena, 
ludorija; — — ko bi staromu strašilu kazao ono, što 
svaki gruški gomnar po ulicama zviždi . . . 

— A što da vam rečem, dundo Pasko? — oglasi 
se djevojka potiho, okrenuv napola lice prema prozoru. 
Zatim sa smiješkom na usnama pogleda raskokodaka- 
noga starca. Bilo je mnogo dobrote a nešto lukavosti u 
bistrome oku djevojke, u prpošnome kretanju glave. 

— Što da vam rečem, dundo Pasko .... zareži 

pomorac oponašajući njezin tanki glas. Ništa-ne, 

— nego da li je „ signorina u Klara noćas mirno spala! 
Ah! . . . ove svetice! — Svaku nedjelju na misi, — 
ne bi te pogledale putem od straha, da ih ne proždereš, 

— a tamo kad nikoga nema, onda prevrću očima i 
šapću: mio caro , — caro mio ! 

— A ko me tako naučio ?-prekinu ga Klara 

smijući se. 

— Ne ja — ne boj se,-već tvoja luda majka. 

— Eh, ma što ćeš, kad žena misli, da je pametnija od 

ostalih, — onda uzmi kamen, pak se utopi. — Koji bi 
vrag dao svoje dijete — na, nema joj devetnaest godišta, 
nije vidjela na svijetu nego paroka i sv. Vlaha Cristo 
santo — ko bi je bacio u ždrijelo vukova- 

— Dundo Pasko- 

— Dakle, dakle — ipak si mi se smutila;- 

ala — reci mi, uzimlješ li Pera Dubovića što ga voliš 
ili- 

— Zašto me mučite? 

_ To nije odgovor. — — — Ja sam te držao na 

krštenju, mogu per bacco znati, da li sam ti donio sreću 
ili je bilo bolje, da si izabrala makar Iva ludoga za 
kuma. 

— Vi mrzite Dubovića? — zapita Klara pustiv 
ruku na radnju. Lice postalo ozbiljno a mekani glas 
djeteta zaoštrio se i prodrhto. 

— Kojega? — . . . Staroga? .... 

Pasko ne odgovori odmah, već promotri mučke ča¬ 
šo vitu sjenu na tome mladenačkome čelu te se skuči 
još dublje i nasloni šiljasti podbradak na kvrgastu ba¬ 
tinu. Htjede nešto reći, — možda blesnuti kakovom 
psovkom ili sramotom, — ali dijete ga gledalo plabim 
pogledom. Pasko se smilova njezinoj blagosti. 

— Mrzio sam, — odgovori polagano starac. — I 
na kamenu trava raste. Vidio sam Dubovića kao mla¬ 
dića, upoznao sam ga kao čovjeka i starca; — prezirao 
sam ga, i mrzio iz dna duše; — bilo pak se spominjalo. 
Ti ljubiš sada njegova sina . . . nije li tako? 

Klara bijaše okrenula glavu prema bližnjemu pro¬ 
zoru. Sunce zapadalo u narančastome nebu. Tamno ze¬ 
lenilo bora drhtalo u čistoj prozirnosti plamtećega obzorja. 
Djevojka uprla oko u svjetlo tonućeg zimskog dana. 
Podignuv ruku sa telara, brisala je nemarno lagani hak 
na staklu. A ipak niti riječca ne prodre iz njenih usta. 

— Zašto si taka, Klarice, — nastavi Pasko mekšim 
glasom. Crveni odsjev zapada igrao se na kuštravoj 
sijedoj kosi, u bistrome oku starca. — Znaš, da nemam 
nikoga više od mojih do tebe. Kad mi je kćerka ži¬ 
vjela, — ah — davno je tomu — za nju bih bio poginuo, 
da je samo rukom makla. Ti ne znaš, dijete, što znači 
očeva ljubav. To ti je nešto milo i divlje, što majka ne 
poznaje. — Brodio sam polovicu svoga vijeka, da usre¬ 
ćim svoje dijete,-drugu polovicu, da me val 

proguta i sa mnom moju oeajnost.-Pomisli, 

Klaro moja, da sva sreća tvoga života, sav pokoj mojih 
zadnjih dana odvisi od jedne tvoje riječi, bi li je izu¬ 
stila? . . . Starac stane i izvadivši modri rubac useknu 
se bučno, da sakrije suzu, koja se vijugala po naborima 

nagrešpanoga lica.-Ti si još dijete, a ne znaš 

strasti, koje nas more;-— ja sam griješio — 

mrzio — ali da mi je kćerka pokazala prstom i rekla: 

oče, ja ljubim Dubovića,- Cristo santo , bio bih 

se zagutio od jeda, — — — al ona bi bila njegovom 
ženom. 

Polusvjetlo zadnjeg sunčanoga traka zatitra kao 
kolobar žeženoga zlata oko Klaričine glave. U sobi na¬ 
stade crvenkasta sjena. Zgureno tijelo Paskovo uspravilo 
se u naslonjaču kao da je uzanj prikovano. Djevojka 
bijaše okrenula glavu i slušala drkćući glas starine. Još 
nikada ne ču iz njegovih usta takovo milovanje. Koliko 
„je morala biti duboka 1 ' mržnja tog čovjeka! Nešto kao 
strah spopane Klaru. 

— Hoćeš li sada uslišati moju molbu . . . reci, 
je li te majka prisilila na te zaruke .... 

— Ne-ja ga ljubim, odgovori mirno djevojka, 

samo lice izgubi za čas rumenilo a usne zađrhtaše. 

— Ha! — vikne starac Pasko lupnuv batinom. Htjede 
ustati, ali skvrčena uda nijesu se dala iz naslonjača. — 
— Dakle ipak .... „ja ga ljubim 1 ' i ništa više, — a 
ja se mučim cijeli sat, da te ispovjedim! . . . Dakle 
ljubav — ha, ha, ha! . . . stare diple: -- „Golubice 
bijela, što si zaželjela? 11 — mjesto goluba, začarao je 
jastreb .... 

— Pasko .... šapnu djevojka ustajući i približiv 
se drhtava bjesnećemu starcu. 

— Da, da — — jastreb je; Dubović je, i to je 
dosta. A ona tvoja luda majka zažmirila očima i podala 
te ni ćuš ni buš u njegove pandže .... 

— Ja ga ljubim, Pasko. 

— Znam, znam, ne trebaš mi opetovati; — — i 
to sve kradomice, da svijet ne saznade ništa, da stari 
suludasti Pasko ne dočuje veliku vijest: kći poštenjaka 
ide za ... . 

— Ide, za koga hoće, a komu nije pravo, neka 

začepi uši i sašije usta!-oglasi se iznenada medju 

vratima Mare Lučica. Pođbočiv ruke na bocima stajala 
još zamotane glave, duga, košćata, crna kao dimnjak. 

— Ah, ti si, signora Mare, — — drago mi je, da 
si me čula. 

— A meni još draže, da sam ti odgovorila. — — 
Gdje si naučio skladnost tančati jadno dijete, dok je 
sama .... Bože prosti, ko hudoba. 

— Pusti ga, mamo, mi smo se razgovarali. 

— Ne, ne — prekinu Pasko kriještećim glasom ; — 
ja sam došo, da saznam istinu .... baš zato, bilo 
ti po volji ili ne. 

— Pak, što si čuo? 

— Ono što me raspalilo više nego tvoje prijetnje, 

carissima signora Mare! Djetetu se ne čudim;-ne 

zna, što je život, nije još vidjela lijepoga mladića do 
zvonara Mata, — i do mene; . . . nije čudo da joj 
srce poskoči življe, kad ugleda crno oko i crni brk 
mladićev. Ali ti . . . modre stimatissima, „majko pre-, 
blaga 11 , gdje su tebi oči, nos, usta, — mozak? Zar ne 
znaš, da tvoju kćer čeka samoća i tuga, — zar ne 
poznaješ krvi Dubovića . . . 

— Ko vjeruje babuštinama, — blesnu Mare, bacivši 
rubac i šal preko stoca i postavivši se pripravna na 
borbu prekrštenijeh ruku pred zgrbanim maljuškom. 

Suton se već hvatao stijeni!, sipao neosjetivu tugu zim¬ 
skog sumračja. Jedino kroz prozor virilo nebo kristalne 
čistoće. Klara naslonila čelo na hladno staklo, da sakrije 
smetnju, strah, koji je popadao. Svaka je riječ iz 
starčevih usta probadala kao da joj tanka igla prolazi 
kroz mišice. Bila bi najvoljela pobjeći u hladni večernji 
zrak, — al nešto je svezalo da slusa. Ljubila je Pera, 

— baš zato htjede saznati, što ju je u očima starca 
moglo dijeliti od njega. 

— Ah! ti zoveš babuštinama, ako čovjek, — pomorac 
Dubrovčanin osramoti sebe . . . 

— Pasko! Pasko! .... nijesi li mi opetovao 
stotinu puta lude pripovijesti o brodu, što je stari ka¬ 
petan Ivo prodao prevariv svoga druga, izloživ momčad, 

-o njegovome barku „Angjelina 11 , što je, kako ti 

kažeš, razbio hotomice s pomoću skrivana Malteza! — 

— Pak?-? što znači sve to? . . Je li Pero 

Dubović kriv, da mu svijet ogovara oca ? Nuder, jezičino, 
-što ćeš odgovorit na to? 

— Nemoj, Mare, lajati bez razbora!-Da, rek6 

sam, vikao sam na sva usta svuda i dok sam živ, da je 

Ivo ništa, ne samo jer je okaljao ime pomorca — sra- 

moto!-nego zato, što je za novac — znaš li ti, za- 

novac?-da, za gadne cvancike i dukate upropastio 

toliko jadnika, pomorčića, mornara, — za novac mučio 

ženu, sveticu, pak je i ubio.-I ona je ko i Klara 

donijela vrećicu solada, pošteno zasluženijeh, ali čim je 
stupila na prag Dubovićeve kuće, postala je ropkinjom, 
sirotom. Morala prati pode, — krpati sprave iz djevo- 
jaštva, — gladovati, — da gladovati, — jer bi joj ja 
krišom davao jube i zamoka, njoj, Vici Miletićevoj, bo¬ 
gatašici, zavidjenoj gospodji iz Grada. — Pak — 
znaš li, presvijesna gospo, koliko je godina to trajalo ? 
Petnaest godina muke i sramote! Kad Iva nije bilo doma, 
glad i strah, da je ko na ulici ne vidi u izlizanijem 
opravama i razderanijem crevljama, — a kad bi Ivo 
otpočivao u svojoj kući, onda tresi se i plači, jer inače 
psovke — i batine! 

Starac stane, jer ga sapa izdala. Glas kriještao u 
tišini, ali napokon promuknu, te su riječi izlazile na 
slovke, na komade, zadušene gnjevom, koji ga je treso 
cijelim tijelom, koji ga odlijepio sa stoca kao da su ga 
goruće žerave opekle. Zgrbljeno tijelo gubilo se u su- 
mračju, samo dvije košćate pesti dizale se đrhćuće po 
zraku mašući palicom kao da će sasjeći odsutnoga 
neprijatelja. Klara se ne makla s prozora. Drhtanje je 
spopalo, — morala se držati zida, da je snaga ne izdade. 
Pred očima stala je modrina večernjeg neba crniti se 
— nedogledna, strašna. 

— Što govoriš na to, gospo Mare! — nastavi muklo 
starac gledajući odozdo njezin visoki stas. — A znaš, kako 

je dospjela?-Jednoga dana javili joj: brata, Luku 

Miletića, zatvorili na Triješću u ludnicu. Jedinac našljed- 
nik bogatoga Pavla Miletića živio raskošno kao gospar; — 
imo je otkle, — dok mu se ne prilijepi kao pijavica Ivo, 

muž njegove sestre. Ko zna, što se odonda medju njima 

zbilo,_koja je paklena prevejanost dotjerala Luku 

do slaboće i bezumlja? Viče ne saznade toga, — a niti 
ja. Kad se Ivo vratio nakon godine dana odsutnosti, — 
navijesti hladno, okrutno svojoj ženi: dao sam ga za¬ 
tvoriti u ludnicu;-veseli se, nema drugoga bašti- 

nika do tebe.-Od onog vremena Viče klonula i 

venula, — jadnica šutila kao grob, gutala sramotu kao 
otrov, dok joj ne javi Ivo, da je Luka umro. Godinu 
dana kasnije zakopali je u sv. Mihajlu, —a Ivo 
postao bogatiji. — Pak reci mi, da je ta kuća blago¬ 
slovljena? . . Da, Pero, nije znao za sve to, — ali krv 

očeva kola i u njegovijem žilama:-- sramota i 

okrutnost diše se zrakom, u kome živeš. Zašto je ostavio 
svoj brod? ... za oca je li? ... a onda zaboravio je 
majku — i njezine suze. 

— Dundo Pasko! vi ste okrutni,-presiječe 

ga naglo Klara, koja se okrenula blijeda ukočena prema 
starcu. — Okrutni ste i nepravedni.-Pero je dobar, 

ja ga ljubim. . 

Otkle je smogla slaba, stidljiva djevojka te riječi i 
Majka je pogleda u čudu kao da ne vjeruje istini, 

_zatim pljesnuv rukama prignu se do ušutjeloga starca 

pak pokazav mu lice obasjano neizmjernom zadovoljštinom 
reče mu: 

— Jesi li čuo, .... to je rekla ona — a 
ne ja . . . Budi ti naukom, da ne govoriš o drugim 

ono, što ne znaš.-Ako je stari Dubović bio takva 

hala, kako si ga ti opiso, — što ja ne vjerujem, nije 
zato Pero. Ti ga ne poznaješ, — jer ne bi tako govorio. 
Jesi li čuo Klaru, — bar je ona po tvojoj volji — svetica. 
Ko ti je napunio glavu tim ludorijama? . . . Jed, jed 
i ništa drugo! . . . Lapatkinje i Gruškinje pucaju od 
zavisti, — pak neka puknu. Moja kći je bila i bit će 

gospodja. To reci onim, koji su te poslali .... Jesi li 
razumio ? 

— Sve, što ti rekoh, — bilo je iz duše. Da sam 
tvoj muž, nju bi zatvorio u samostan, — a tebe bi iz- 
mlatio. Ako te jedanput nesreća ujede za jezik, spomeni 
se Paska, — pak si pomogni sama. Ne ćeš me tako 
skoro vidjeti. 

— Nemoj, dundo Pasko, —ja znam, ti me strašiš, 
jer me voliš. Kad budem sretna, — oprostit ćeš meni i 
majci,-ali najviše meni .... ja sam kriva. 

Djevojče položi ruku starcu na zgurena ramena. 
Dobrota obasja nježno lice mladice takovim odsjevom 
ljepote, da se isti Pasko zagleda u nju. Neumoljiva srdžba 
utaži se pred ljubavlju djeteta. 

— Žao mi te je! . . . nijesi za Dubovića, — izusti 
starac zgrabiv šešir i uputiv se prema vratima. Dobra 
si, — to je zlo! — Nijesi ona, koja će im skrhati vrat 
i osvetiti Vicu! — Ove zadnje riječi promrmlja med 
zubima, kao pas kad zareži na otrcanoga putnika. 

— A kafu? . . . zapita Mare ugledav netaknutu 
šalicu. 

— Idem, — pretvorila bi se u žuč, da je sad 
ispijem. 

Ne čekajući odgovora, mrk, — mumljajući koješta 
nerazumljivo odvuče se do vrata ; — htio već da primi 
kvaku, — al izvana začuše se koraci. 

On je, — kliknu Klara i posmjeh preleti blažen 
na njenim usnama. 

— Ko? . . . 

— Pero. 

Stari Pasko pusti naglo kvaku, kao da se dotaknuo 
pužljive hladne zmije. 

— Bjež’ Pasko, bjež’-dolazi „lorko", prožđrijet 

će te,-naruga se stara. 

U isti čas otvoriše se vrata i na pragu pomoli se 
orijaški stas Perov. Tmina je vladala već u sobi, gdje 
je ono troje čekalo. Mladić razabra samo tanki struk 
zaručnice na svijetlome zatku prozora. Ona se maknu 
prva u susret. Nešto je vuklo, da mu se baci u naručje. 
Djevojčica je ćutila potrebu, da ga vidi, da je njegova 
snažna ruka obrani proti napadajima zlobe. Oh! kako 
ga je ljubila — ta mala plavokosa. Prvi put, da je neko 
bacio kamen na svetinju njena srca, — prvi put, da je 
priznala svoju ljubav i da je obranila. Pero ne vidje u 
sumračju pobjedonosna pogleda Marina, a niti izraza 
blaženstva na djevojačkom licu; — njezina ručica pružila 
se prva prema njemu i stisla mu čvrsto željeznu pest. 

— Dobar večer, Klaro — odgovori mladić na meki 
dodir. 

— Jesi li sama? . . . 

— Tmicaje, pak nas ne vidiš,-oglasi se Mare 

Lučica. Otkle, otkle? . . . 

— Prošeto sam se do grada;-al tu je još 

neko. 

— Svijeću, Lucija, — zaviče Lučica na vratima. — Ala 
je uživala! Pasko ulovljen u stupici sa sinom „njegova" 
Dubovića! Trebala je svjetla, da se nauživa neprilike je¬ 
zičavoga rodjaka. Svijeću, svijeću!-neka se starac 

nasladi onoga prokletoga Dubovićeva lika. Sama pobrza 
do služavke, koja je nosila užeženi lukjernar, — sama 
ga unese u sobu i približiv ga grbavome tijelu rasvijetli 
blijedo pjegavo lice. 

— Što?-ne poznaš kapetana Paska? . . . . 

zapita Mare zlobnom bezazlenošću. Pero se smrknu. To 
boležljivo, shrvano lice bijaše mu nestalo ispred očiju. 
Otkad se vratio, ne vidje ga; — mišljaše, da ga je 
zemlja pokrila. A sada stajao prelomljen, sijed — slika 
nemoći — kao prije mnogo, mnogo vremena, kada je 

Vojnović: Ksanta. 8 

dječakom bio. Za čas pričini mu se ko da je neko 
iskopao iz dubljine zaboravi kakov iscrvotočeni ostanak 

prošlosti. . 

— Kapetane, —kad smo se zadnji put vidjeli? — 
reče Pero baciv pogled na starčića. Pasko otare usta 
rupcem i sagnuv ga pomno uvuče ga u rukav, ali 

ne podigne glavu. v . 

— Ja se ne spominjem — odvrati u kratko oštrim 

izgovorom. . 

— Nijeste li poznavali moju majku, primjeti Du- 

bovićev sin. 

_ Jesam, odgovori starac i nešto ga zazebe kao 

gnjev, da je omraženi „sin Dubovića 11 spomenuo pokoj¬ 
nicu. Bijaše odveć strašno zaslijepljen, da bi ga ta uspo¬ 
mena ganula. I ne htjede dalje govoriti. Čemu rvati se, 
kad je već sve svršeno bilo. Ja ga ljubim! rekoše dje¬ 
vojačka usta On ga je mogao mrziti, prezirati, skrhati 
pod tokom sramote, — sve bijaše jur suvišno. Tu pre- 
stajaše njegova moć. Teturajući niz drvene stube Lu- 
čicine kuće, ćutio se potučenim. Propast Vidnoga zlo¬ 
tvora bijaše odveć daleka, kad je zlatno dijete, Klaia, 
miljenče starčevo, zakriljivala pod svojom zaštitom kobnu 
kuću i rod Dubovića. Ko će osvetiti zločine, kad je 
nevinost ustajala na njihovu obranu? 


XII. 

— Ne sjeća se moje majke! — — bi prva riječ 
Pera, kad topot Paskovih koraka uminu. Obrve se stis- 
nuše gnjevno, al ujedno pogleda obje ženske usred očiju, 
ne bi li shvatio grubost onoga čudnoga sastanka. Klara 
približi stolac, da sakrije zadnji tračak uzrujanosti. 

— Što ne poznaješ Paska? . . . začne hitrim gla¬ 
som Mare raspremajući šalice i tarući glatki sto. Osušio 
se od same žuči. Da mu digneš prkos —nestalo bi ga. 

— Zašto nas mrzi ? . . . reče Pero muklo zagledav 
se u svijeću, nasloniv lakte na sto, kao da je zaboravio 
blizinu onijemile Klare. 

— Ne vjeruj . . . šapnu djevojka i pogladi plaho 
zgrčenu Perovu šaku. Meki dodir ublaži časovitu brigu. 
Pest se raskrili i on stisnu toplu utješljivu ruku. 

— Misliš li, Klaro, da nemam dobre oči i dobru 
pamet ? Ako se stari ne sjeća prošlosti, — spominjem se je 
dobro ja. Otkad bijah dijete, pratilo me njegovo srdito, 
neprijateljsko oko. A vjeruj mi, — nijesam ga uvrijedio, 
nijesam mu se rugao a niti krao šipke — kao ostala 

dječurlija. —-Koliko mi se puta zagrozio iz 

daleka batinom: Duboviću, čekaj me samo, da te po¬ 
gladim! — zaviknuo bi, a ja bjež6 kao pomaman i 
sakrio se za ogradama. Bilo je noći, kad sam sanjo o 
njegovijem batinama. 

— Oh! junače moj. 

— Da, da — strašio sam se, ali slutio sam, da 
me proganja, jer .... 

— Jer ga nijesi valjda niti ti volio. 

— Oh ne! —jadnica majka napominjala me često, 
da ga skladno pozdravim, uvjeravala me, da je dobar. 
— Jednoč povela me k njemu. Ja mišljah, eto mi sud¬ 
njega dana . . . 

— A mjesto njega — dobio si kolačića. 

— Dobila ih je majka, ali ne ja ... on je vik6, 
bučio, ali ona tužnica sjedila blijeda, — čini mi se, da 
je vidim — i držala me zagrljena kao da hoće da me 
obrani. Pasko me ni onda ne pogleda ... Ah! kako 

je to daleko . . . sve prošlo i nestalo .... osim nje- 

* 

gova nemiloga pogleda. Ali prije nego rastegne kosti, 
progovorit će, tako mu njegove stare karkaše. 

— Pusti ga u miru, Pero, — presiječe mu gnjev 
djevojčica. Starci imadu svoje nevolje i svoje ludosti. 
Reci mi radje, gdje si se potezo, zličino ? Eto — kad 
tebe nema, moram primati posjete Lapadskih starina. 

— Zar si me žudila ? zapita mladić pogladiv zlatnu 

glavicu. 

_ Čekala sam te kao svaki dan. Znaš, da sam 

naučna na točnost. — — — Majka otišla Luci Mikovoj, 
— nešto joj pozlilo, — a ja uzela telar — uh! . .. da 
znaš, kako je nesnosno brojiti svaku iglu, paziti na 

svaku žicu, kad- 

— Kad pamet nije pri poslu, eh? — oglasi se 
Mare Lučica, koja bješe nataknula očale na grbavi nos 
te uspravljena kao jarbor zamatala klupko pamuka. 

— Bože dragi, — nijesi li se ti nigda pomutila, 
mamice moja, u vrijeme tvojih zaruka ? 

— Nigda. 

— Nigda?-Ah-da — onda nije 

bilo telara- 

— Ali sam zato vezla na svili sa žicama mojih 
kosa. Htjela sam iznenaditi moga pokojnoga — Bog ga 
primio na zlatnu trpezu! zatvorila sam se kroz osam 
dana u komori brata Andrije, a da me nije vidio ni za¬ 
ručnik, ni majka, ni otac.-Take su ti bile 

djevojčice u moje doba, ali vi, dječetino, cijeli dan ne bi 

drugo činili, nego zijati — — 

— Majko, oglasi se Klara molećim pogledom, — ako 
se volimo, nije naša krivnja,-al ne možemo si pred¬ 

baciti nikakovih ludosti. 

— Eh! da je bilo po tvoju! Prvi put, kad sam te 
zapitala: ljubiš li Pera? skočila si kao mahnita i htjela 

si me zadušit od veselja . . . Sreća za te, da je Mare 
Lučica tvoja majka, jer inače bi bila k6 i druge- 

— Je li to istina ? zapita Pero približiv svoje lice, 
pokunjenoj glavi djevojke. 

— Da li je istina? — — odgovori naglo Mare 
baciv oštri pogled na zaljubljene kroz naočale. Ne 
pitaj nju-znaš bolje od mene. 

— Oh! Pero-šapnu djevojka ne podignuv 

oka sa zlatnog prstena, koji je blistao na njenoj ruci. 
Vidiš kako me muče: — malo prije dundo Pasko a 
sada majka! — Što vam je napokon do toga stalo, da 

znate sve, baš sve!-Jeli Pero govorio, da me 

ljubi, je li se on previjao, kad mi reče, da će Klara biti 
njegovom? — 

Mladića nešto stisnu oko srca. On svrnu oko sa dje¬ 
vojke i nasmiješi se prisilno. Zabuna zbog ljupkih Kla- 
rinih riječi zatitrala za čas na tamnome licu pomorca. 
Ćutio jedva osjetljivi ubod kao da mu se oštra sićušna 
drača zabola ispod nokta. Mogao je nešto kazati: kojeka- 
kove preobične fraze ljubavi prikazaše mu se u pameti pri¬ 
pravnim, da zablenu ono nježno djetinsko srce, al 
bojao se zvuka svojih vlastitih, praznih riječi. Iz džepa 
izvadi kesicu duhana i poče smatati smotke. 

Taj muk prodje neopažen. Jedino trag smiješka 
ostade utisnut ispod gustih brkova. Sreća dovede služavku 
Luciju. Zvala je gospodaricu, da je zapita za rublje, koje 
se moralo dan poslije prati. Mare Lučica nije običavala 
ostavljati zaručnika na samu, ne da se bojala česa, 
ali dok je kćerka doma bila, morala je osjećati moć 
zapovijedi. Ali nad svom strogošću majčina auktoriteta 
najviše je morila misao čistoće i reda. Rublje, — cijeli 
prevrat u mirnome stanu! — dan, u kom je najradje poka¬ 
zivala kćeri i staroj Luciji, al ponajviše samoj sebi, ne¬ 
umoljivost svojih strogih načela reda i apsolutizma. 

Kao Pitija na tronošcu, znala je Mare zavraćenih 
rukava potna, nakvašena, razplamćena obraza prebirati 
u isparivanju ,,liksije“ komad po komad, miješati kipuću 
sapunaču, mlatiti škverskom bukom sve što je kisalo 
na dnu kopanje, ne zaustavljajući ni čas prekinutim, 
tvrdim glasom tužaljke na vodu, na sapun, na pepeo, 
na Luciju, na sadašnjost i prošlost. Stari Pasko običa¬ 
vao se u takovim dnevima držati daleko od Lučice i nje¬ 
noga „ dvora“ te svojim zlobnim jezikom nazivao je taj 
dan: „Svetom Saplunarom.“ — 

Klara se radosno trgnu, kad se majka mrmljajući 
uputi prema vratima. Malo lukavče htjede zamamiti pre¬ 
strogu paziteljicu, s toga ustade sa svog mjesta i prignu se 
nad vezivom u zadnjem kutiću kraj prozora. — Mare 
se okrenu i opazi sa zadovoljstvom tu promjenu. 

— Večeras da mi dospiješ ono lišće! blesnu stara, 
zatim nadodav glasno: — Eto me odmah natrag, 
izadje iz sobe. Zaručnici bijahu sami. Mučali su u prvi mah 
i slušali topot majčinih koraka niz drvene stube. Klara 
bijaše izvukla iglu nad zategnutim vezom — već je pu- 
nahna ručica stršila sa zelenom vunenom žicom u vis, 
— ali naglo je spusti. Razvrativ gr’oce nasloni glavu na 
naslon stoca i nasmija se punahnim svježim, djetinskim 
posmjehom. 

— Jadna moja mamica!--kako ju je lasno 

prevariti. Oh — ružno je, da, ružno od mene; — al što 
ću-ulovila se u stupicu.-• 

— Kako to ? zapita Pero, koji gledaše kroz dim ciga¬ 
rete bijeli vrat Klarin. Njezina radost, — onaj neobuzdani, 
nenadani izraz pobjede stvorio mu pred očima drugu 
sliku Klare: — zamamljivu, ljepšu. Čudno ga se doimalo 
to postepeno budjenje tihe, prikovane djevojke — taj prvi 
treptaj leptirovih zlatnih krila. 

— Što ne razumiješ? nastavi Klara pridušenijim 

glasom, s istim posmjehom na licu.-Luče i ja 

sklopile smo urotu. U ponedjeljak pranje, a utorak su¬ 
šenje, u srijedu utijavanje itd. itd., svaki dan nekakvi 
posao, nešto važno, zamršeno, što samo majka može 
urediti i raspremiti, i tako eto nam nekoliko časova 
slobodnih — . . . . Klara ustade na te riječi, kao da 
je iznenada sramežljivost obuzela. Stara plahost sveza 
joj grlo i ona sakri lice rukama, kao dijete, kad se boji 
strogoga lica majčinoga. 

— Nemoj me koriti, Pero, — izreče napokon pri- 
bliživ se kraj pomorca, — luda sam: ne znam, što činim, 
a ni što govorim . . . Sretna sam! 

— Klaro-reče Pero, uhvativ je za obje ruke 

i približiv je tik sebe. Njegova se glava doticala njenih 
grudi — a ona uprla plavo oko u to lice, koje počivaše 
do njenoga srca. 

— Otkad te upoznah, bila si uvijek mila, tiha — 

zlaćana svetica, — ali sada si mi draža.-Ti se 

smiješ, ti me gledaš u oči, — lijepa si, Klaro! — Jed¬ 
nom rukom obavio tanki struk i približio je još tjesnije 
uza se. Slušao je, kako joj srce kuca, kako u svakoj žili 
njenoga tijela tuče bilo zabune i slasti. Za čas nastade 
tišina u sobi. Lukjernar sukljao mirno i obasuo zagrljeni 
par tihim svjetlom. Stisnutih usana, problijedjeloga lica 
ovinu se Klara uz ljubljenoga muža; — trenutak strasti 
prikova je mučaljivu drhćuću u tom prvome zagrljaju. 
Nešto kao strah od čovjeka, čiji je vrući dah ćutila 
do dna duše, — onijemi uskliktalu ljubav. Ruka Perova 
opasala je kao usijanim gvoždjem — Al djetinski po- 
smjeh razvedri namah Klarino lice. Ako se plaha narav 
uzbunila, nije s toga srce oslabilo. Napokon zablištalo 
mladićevo oko nečim drugim nego li je prijazna sućut 
ili dužni dobrostivi obzir prema nedorasloj narinutoj Iju- 

bovei. Ženski nagon prisili je, da zirne dublje u oko, 
čiji je nagli plamen uzburkao kao prvo otkriće ljubavne 
tajne. Klara se nasmiješi i istrgnu iz naručaja. Taj 
smiješak podade joj nešto slavodobitno, prkosno. 

— I laskati znadeš! — šapnu Klara potiše, kao 

da sluša nečiji glas iz daljine. Oh! Pero-ti jedva 

slutiš, kako mi tvoje riječi gode. Ne!-Nijesam 

lijepa, Pero moj, al zato sam tvoja — — — 

— Zašto si se bojala mene ?-reče Pero, ustajući 

sa stoca i podignuv rukom punabni podbradak. 

— Dakle si pogodio! — odvrati Klara i spusti ruke 
niz krilo. Jadna li sam ženica, kad ne znam sakriti, 

što mi je na srcu.-Da, čemu tajiti, strašila 

sam se tvoga pogleda, tvojih kratkih izreka, tvoga ko¬ 
raka, kad si se stubama penjao,-zašto ?-ni 

sama ne znam,-ali koliko sam u tmini svoje so¬ 

bice razmišljala i kroz plač samoj sebi dokazivala, — 

čini mi se, bijaše bojazan, da me ne ljubiš-da 

me ne ćeš nikada ljubiti!- 

— Ivlaro! . . — 

— Da, da, lasno ti se rugati; znaš li ti, što su 
naše tajne muke? Vi pomorci imate jednu veliku brigu, 

— ona vas obuzimlje svekolike, za nju živete i umirete; 

— ali mi jadne ženice . . . stotinu misli, stotinu skrbi. 

— — I ja sam imala svoje, al jedna nije me puštala 
ni danju ni noću — privezala mi se kao pijavica, — 
mučila me — oh! mučila ... — 

— A ta bijaše? — zapita Pero glasnije, gotovo ne¬ 
strpljivo. U to začu se iz donjega poda, kao doziv trub- 
ljara, kriješteći glas majke Mare: 

— Klaro! Klaro! 

— Što je, majko? — zaviknu hitro djevojka, do- 
trčav do vrata i staviv prst na usta. 

— Nemaš gore nikakovih tvojih ogrnača za pranje ? 

— vikala Mare kao da je na dnu Kantafika. 

— Nemam, ne. 

— Skuhaj Peru kafu, — eto me odmah. 

— Hoću, hoću! 

Klara baci u tamni hodnik zadnji odziv, zatim 
se vrati u sobu s lukavim posmjehom. 

— Jesi li čuo, — stoji na straži. Hoćeš — ne ćeš 

— moraš piti kafu. Mora čuti naše korake. 

— Ne muči se, Klaro, — popio sam dvije šalice 
doma. 

— Al moraš nešto zagristi. — Ona otvori ormarić na 
stijeni te izvadiv na staklenome tanjuriću nešto kolačića, 
pruži ih Peru. 

— Ja ću medjutim nastaviti svoje vezivo. To 
rekav sjednu kraj zategnutoga canevasa i počne razabi¬ 
rati žice. 

— Što si mi htjela reći, — zapita je Pero, nasloniv 
se prekrštenijeh ruku na protivnu stranu stijene. 

— Ah . . . zbilja . . . govorila sam o svojim teškim 
brigama — al to te ne će zanimati. 

— Govori, molim te, govori. Slušam te rado . . 

— Vidi se, da nijesi naučan na moj glas 
Da . . . rekoh ti, da me morila jedna jedina misao ne¬ 
snosna i bolna. Ti nijesi opažao, koliko sam te puta 
ispod oka motrila. —-Bio si tako ozbiljan, strog 

— — žalostan. Katkada bi me pogledo ili pogladio 
ruku, reko bi mi još nešto ljubezno, — ali sve to hladno, 

— oprosti mi Pero, baš kao da gledaš nešto u daljinu, 
kao da ne vidiš kraj sebe ni oca, ni sebe . . . niti za¬ 
ručnice. Zaludu sam govorila sama sebi: tako mora da 
bude. Pero Dubović ne može drugačije da ljubi. — 
Varala sam se . . . U tišini svoje sobice, kad bi se po¬ 
molila i preporučila Bogu, da me čuva po danu i po 

noći, onda bi mi zakucalo nešto u glavi, na, baš kao da 
tvrda ruka o drvo tuce, i molitva nehotice prevrnula se 
u gorko pitanje: a zašto bi me Pero ljubio? • • • — 
Djevojka govoraše prebirući vunicama, a probadajući 
vez hitrim kretanjem, bacajući smiješeći, vlažni pogled 
na šutljivoga Pera. — On gledaše njezine usne. Zvuk 
njenih riječi dopirao mu novim, nepoznatim čarom do 
ušiju. Dražesno brbljanje djevojčino otkrivalo mu tajnu 
djeteta, koje je on malo prije prezirao. Njezina ljubav 
pojavljala se poput klice proljetnih pupoljaka. Jedva je 
provirivala, — al on ipak ostade nijem, presenećen pred 
bujnim plodom ugušene, sakrivene, prezrene ljubavi. 
Kako je pogadjala njegovu ćud! kojim oštrim motrenjem 
nagona došla nehotice, neznajući do istine ! — Mladića 
obuzme u dnu duše smilovanje. — Hoteći se otrgnuti 
prijekorom savijesti, stade se šetati po sobi, prebaciv 

ruke iza ledja. . 

— Čudne li misli ? . . . reče mladić, sustaviv se kraj 

Klare i pogladiv plaho svilenu joj kosu. Kako si 
mogla sumnjati o ljubavi, kad ljubavi nijesi poznavala.... 

— Pravo veliš, nijesam znala, što je ljubav po¬ 
morca . . . morila sam se, predbacivajući sebi plahost, 
— prispodabljajući svoje ludo, glupo — da glupo i stra- 
šivo ponašanje sa vladanjem drugih djevojčica. — Ne 
smij se, Pero — uzela bih kadšto zrcalo, da pogledam, 
nije li možda lice bolje od moje lude naravi. Niti lijepa, 
niti pametna, niti zabavljiva; — možda sam bogata, po¬ 
mislih .... 

— Klaro.što luduješ ?!- 

— Pusti me, da se jednom izgovorim. Moraš mi 
prostiti, Pero, — učinih ti krivicu. Rekoše, da si boga¬ 
taš • _ dakle ? . . . zašto bi me Pero ljubio ? .. . 

— Jer si dobra, mila djevojčica, odgovori Pero 
naglo privinuv zlatnu glavicu na svoje grudi i položiv 

usne na meku mirisavu kosu. Predobila ga, — rastrgla 
zadnju stegu, razbila hladni oklop oko njegova srca. 
Slatke riječi djeteta, koje u bezazlenoj iskrenosti onog 
časa raspršivahu sve magle, sve sumnje, ošinuše Pera 
kao usijana pečal. I on je nedužno biće pripravljao žrt¬ 
vom svojih ciljeva, — varao je u zamisli njezine do¬ 
brote, — pripravljao joj budućnost boli i samoće, dok je 
ona sebe korila, svojoj slabosti predbacivala, da je ne 
čini dostojnu Dubovićeve ljubavi! Zašto nema trenutaka 
dugih kao vječnost ? — Zašto čovjek naliči vječnoj mijeni 
oblaka i mora? — Trenutak sreće morao bi rastaliti 
ljudsko srce, kao plamen gromadu zlata, da u hladnoj 
tvrdini svagdanjih kušnja uzdrži istu blistavost, isti sjaj, 
istu dragocjenost. 

— I ako mi nijesi toga kazao, pogodila sam tvoju 
ljubav, — nastavi prva Klara, odstraniv rukom zaruč¬ 
nika. Ne znam, je li tvoja i moja zasluga, — ali otvorih 
oči; — već je tomu preko mjesec dana, što me crne 

misli ostaviše.-Sjećaš li se grozne oluje ekvinok- 

cija? Ti si nas dopratio do vrata, pak onda iščeznuo u 
tmini. Vihor je bjesnio a tebe nestade. One večeri nešto 

me obuzelo kao strah — kao grozna slutnja.- 

Pričini mi se, da te više ne ću nikada vidjeti, kao da te 
tmina progutala za uvijek, onda — osjetih, da bez tebe 
nema za me veselja. — —- Kad bijah sama u svojoj 
sobici, pomolila sam se našoj Gospi od milosrdja, da te 

čuva u burnoj noći.-Gospa me uslišala- 

vidjela sam te opet i onda tek upoznah, da me voliš, 
da me gledaš mirnijim, milijim pogledom . . . Pero me 

ljubio, — a ja bijah posumnjala o njem!- 

Klara se zaustavi i okrenu glavu prema prozoru, da 
sakrije suzu, koja briznula nenadana u veselju toga tre¬ 
nutka. Noć je vani krila zemlju crnom koprenom, nad 
kojom se steraše ljubičasto zvjezdano nebo. Tanki srp 

mjesečev slazio u bljedolikom pojasu zapada, kao jedarce 
sićušne srebrne ladje I Pero se zagleda u nepomični 
nebeski lfik. Rukom stisnuo pram spuštene Klarine ple¬ 
tenice, zgrčio je medju prstima, ne odvrativ niti riječce. 
Pred očima digla se tamna slika jesenske noći. Iz dje¬ 
vojačkih usta doprb mu glas, koji bijaše ušutkao kao 
grižnju savijesti; — po drugi put bezazleno slo\o Kla- 
rino dotaklo se nezaeijeljene rane. Da je moglo djevojče 
poviriti u dubinu njegove duše? Nesnosna misao obuze 
mladića, sakri maglovitom sjenom prvi blistaj sreće. — 
Bojao se njezina pogleda, kao da bi u taj par mogla 
pročitati u potamnjelome licu pomorca tajni uzrok one 
hitre, jedva osjetljive promjene. 

Uzalud časoviti drhtaj pred plavokosom djevom — 
uzalud zagrljaj, kojim svinuo struk Ivlarin, uzalud cijelov 

na meke vlasi-to sve bijaše naravna, fizična uzru- 

janost ćutila, — on je hinio ! Junak morski spleo se u 
kukavne izlike prostih malodušnika, — varao sebe kao 
plašljivo djače živući od dana do dana, udušivao sve 
uspomene, sve osjećaje. Dokle .... dokle Riječi 

Klarine uzdrmaše ga, potresoše ga, kano da mu je nagli 
plamen zaslijepio vid . . . Lik mirnoga mjeseca u kii- 
stalnoj tamnoj vedrini — osvijesti ga. Trenutak nutarnje 
borbe uminu i on osjeti, da se u njegovoj duši rastvorila 
brazgotina starih dneva. Što mu je ostajalo nakon toli¬ 
kih napora da zaboravi, nakon tolikih prezanja da stvori 
drugi novi svijet osjećaja? . . • Varke i ništa nego varke. 
Gorko, ponižljivo uvjerenje, da nije niti gospodar svojih 
čuvstava. — Zato je mogao iza kratke stanke stisnuti 
djevojci ruku i pogledav je bistrijim okom kazati joj 
mirnim, dubokim glasom: — Sretni oni, koji ne vide, 
a ipak vjeruju: — ti si posumnjala o meni, — al ja nikada 
o tebi, Ivlaro! 

Jedva izusti te riječi, Mare Lučica, koja se došuljala 
poput mačke oprezno, planu običnom naglošću : 

— Dakle?-što rekoh? — Čudim ti se, Pero 

__niti pb ure a da ne zagučeš- 

— A o čemu da govorimo, majko . . . 

— Muči, ko te pita . . . jesi li svršila cvijeće,- 

ne?-pak da ne poludiš! . . . 

— Zašto nijeste došli prije? . . . zapita Pero. 

— Jer me zadržao naš dum Frano, — inače ne bih 
vas pustila s oka. Al to je zadnji put! . . . 

— Gdje ste vidjeli paroka? 

— Zakucao mi je na prozor . . . Vjere mi, pre¬ 
strašila sam se . . . ,,Ko je?“ — zapitah iz komina. 
„Otvori, Marijo!“ odgovori neko. — Ja rastvorim staklo. 
„Bože! gosparu paroče! otkle vi? Zima je, a vi se 

skitate po noći!“-Parok jadan zaklimo glavom, 

pak pokaza štapom prema zalijevu. — „Je li ko na 

samrti ?“ nastavih, a on ni dvije ni tri-zapitao me, 

imam li staroga postava, da načini zavoje . . . znate li 
za koga .... 

— Za koga .... 

— Za Tasu kolacarku.-Nemadu niti krpa, da 

zaviju staroj rane. — A gdje joj kći — iamoza Sante zašto 
ne prosi, — zašto ne radi? ... — Ohole kako vrag, a tamo 

nemadu vode, da se umiju.-Čini se, da će 

stara izdahnuti;-žo mi je za kolačiće, njezini bi¬ 

jahu najbolji, — al nestat će nam hale ispred očiju. 

— Majko, zašto navaljuješ na sirote — prekinu 
Klara gnjevnim izljevom. 

— Sirote? ... što znaš ti, djetetino ... ko se po 
svijetu smuče bez imena i bez vjere, ne zaslužuje smilo- 
vanja .... A onaj naš dum Frano .... da je vrag na 

samrti, Bože prosti, pošo bi mu se pomoliti . . . rekla 
sam mu, što ga je hodilo. — 

— Poznaš li Grkinju?-zapita Klara mla¬ 

dića. On je motrio stisnutih obrva košćati suhi vrat 
stare Lučice. Stisnuo zube, da ne prodre disanje iz osu¬ 
šenoga grla. 

— Ne, — odgovoi’i on oštro i odmah umuknu. 

— Ne vrijedi, da se o njima govori — otresnu se 
Lučica. — — Niko i ništa, — i toliko dosta. 


XIII. 

Ne potraja dugo i Pero se oprosti od Klare. Na¬ 
vodeći kojekakove isprike, jedva je čekao, da se nadje 
na samu, da pobjegne. — Zadnje riječi Mare Lučice 
probudiše u njem zlovolju i jed. Zlobni napadaj na siro¬ 
maštvo osamljenih tudjinka, nemilosni prijezir, kojim je 
bogata Lapatkinja osudila bijedu, pričini mu se odur¬ 
nim. Nije htio sebi samome priznati, da ime, koje je 
Lučica iznenada izustila, bijaše uzrokom te zabune. 
Slutio je, da će se jednog dana došuljati zamamna slika 
jasnija od ugušene uspomene i da će se ovi zatajeni 
prijekori oglasiti kao tihe al neotklonive optužbe. 
Pero čekaše taj čas. Iz brbljavih usta udovice Mare 
sinu ime Grkinje, Ksante, — i on prodrhta, kao da ga 
je ko iz zasjede za vrat spopao. Svom snagom željezne 
volje zataji mladić svoju smetnju zanijekav poznanstvo 
onih dviju stvorova. Dok se Mare Lučica nabacivala 
jedom i klevetami, on je šutio. Bijaše odveć navikao 
hiniti. Ne htjede niti povladjivati Klari za njenu do¬ 
brostivu riječ. Čemu da izloži sebe i svoj mir, kad nije 
mogao nikome da pomogne ? A ne bijaše li i on sam 
kriv? . . . Jezičina stare Lučice sjekla je one, koji se 

ne mogahu braniti, — a otkle njemu pravo, da ušutka 
zlobu? Nije li on zapustio bijednice? nije li se on od- 
vrnuo od Ksante u času, kad bi ruka svakog nevolj¬ 
nika njima u pomoć priskočila? Dok se on sakrivo pred 
neizvijesnim strahom, slutnjom ili možda pred samom 
svojom slaboćom, — ona je trpjela, bolovala, oskudije¬ 
vala. „Ako imaš staroga postava", — zamolio župnik ko 
milostinju. Stid spopane Dubovića poput gvozdenih klije¬ 
šta i on ustade sa svoga stoca. Ne mogaše dalje da 
podnese zuj glasovi, svjetlo uljenice; — trebalo mu je 
zi’aka, samoće i tmine, da se riješi tjesnobe. 

— Moram doma . . . sutra idem na lov; — ustat 
ću ranije, — reče Pero, hitro opraštajući se od Klare. 

Ona ga pogleda začudjena. Vidjelo joj se, da ne 
razumije taj hitri odlazak. Pruživ mu ruku, nasmiješi se 
polugnjevno. 

— Ako gdje susretneš zeca, — pozdravi mi ga, — 
pošali se djevojka. 

Mare Lučica doprati ga svijećom do navrh drvenih 
stuba. 

— Reci kapetanu Ivu, prozbori stara, da su doku¬ 
menti došli. On će razumjeti, o čem se radi. S Bogom! 
Za čas bijaše sam u sivkastoj tmini sumračja. Vjetar 
dolazio sa brda i šumio kroz zamračenu narav. Nešto 
drhtaše u sjeni. Masline štropotahu kvrgastim lišćem, 
kao da ih zebe. Na zapadu spustio se još niže mjesec. 
— zacrvenio se u pojasu spuštene magle. Pero koraknu 
dalje Mihaljskom cestom, upijajući požudno hladni noćni 
zrak. Nije znao ni sam, kamo ga noge vuku; — u prvi 
mah oćuti jedino slast samoće i šutnje. Dalje, dalje — 
daleko od prazne buke čevrljavih žena! Noć ne vidi 
snuždena lica, ne istražuje, otkle uzrujanost živaca, ot¬ 
kle bezimene boli. Vjetar šušti po osamljenim stazama, 
zaokružuje samotnoga pješaka, šapće mu tugu njegova 

srca, hladi mu lice — i nestaje medju granjem noseći 
u neizmjernost tamne daljine samo jedan glas samo 
jednu tužaljku. Mladić koracao, naglo ušutkan glasovima 
naravi, _ britkim dahom sjevernjaka. Na jednom opazi 
pred sobom divske crne sjene čempresa. Nehotice bijaše 
dopro do pred župni dvor. Čemu? upita samoga sebe 
i zaustavi se. Gusta rešetka prekriženijeh grana opkolila 
tmastim okrugom čitavo noćno obzorje. Zanesen nepojm¬ 
ljivim nagonom bez misli, bez razmišljanja, stiže Peio 
do pustoga zakutka. On pogleda u vis. Zviezde su trep- 
tile u polutamnoj neizmjernosti. Njihove srebrolike sitne 
luči podrhtavahu, kao da im noćni vjetar zamahuje 
plamenom. Oh ! ta sveta beskrajna tišina. Dolje sve se 
bori i naganja, sve propada i gamzi; — a tamo u visi¬ 
nama nijema nepomičnost — caklenje titrajućih dra¬ 
gulja— nedogledne poljane vječnog rascvaloga proljeća. 
Kad Pero spusti pogled na zemlju, noć mu se pričini 
još tamnijom. Zahman tražiti mir; — do njega nije mogla 
doprijeti njegova duša. Udes ga bacio sa pustoga moia 
na tvrdo tlo, gdje se ljudi taru i gnjave. Nesreća htjela, 
da je u njegovim žilama bjesnila borba prirodjenih ple¬ 
menitih prezanja i naslijedjene naglosti, tiranstva, strasti 
i krvi Dubovića. Turobno čuvstvo svoje slaboće i osam- 
ljenosti prestraši ga. Pobjeći, sakriti se pred rojem 
nesnosnih misli, bješe jedina želja u onaj čas. On okrenu 
naglo prema domu, — slazijaše već kamenastim putelj- 
bom, — ali začu pred sobom štropot koraka. Neko se 
penjao tromim teškim hodom. Do malo raspozna de- 
beljasti stas župnikov. Pomorac se htjede ugnuti 
htjede izbjeći tome sastanku .... kao da ga nije sam 
tražio. Stari svećenik žurio se kući, ne opaziv u prvi 
mah, da je pred njime stao čovjek. - Podignuv glavu, 
ugleda nepomičnu sjenu. 

— Ko je ? zapita dum Frano, pruživ batinu prema 
nenadanoj prikazi. 

— Ja sam, gosparu dum Frano! — oglasi se Pero 
i stupi kraj njega. 

— Pero? ... ti? . . . otkle .... 

— Odocnih se, dum Frano, — a gdje ste se vi za¬ 
držali ? 

— Eh! dijete moje, svud po malo. Nešto bolesnici, 
nešto brbljavost, — eto noći! Dodji malo k meni... odavna 
te ne vidjeh, zlikovče! Daj mi ruku, — oslabio sam 
ti. — Župnik se uhvati za Pera i dovuče se do kućnih 
vrata. Pokucav tucnjem, vrata mu se otvoriše. Sa drvenih 
stuba slazio zvonar Mato s lučju u ruci. 

— Dobro došli, gosparu, — promumlja sluga, vireći 
kroz namrštene obrve na pridošlice. — A to ste vi, go¬ 
sparu Pero . . . sreća da ste nam dum Frana doveli. On 
misli, da je uvijek mlad . . . nije niti zamotao vrat . . . 
ah! . . ah! . . . 

— Ne viči, Mato, — šapnu župnik, penjući se stu¬ 
bama .Dokle Bog pomaže, sve je u redu . . . 

— Bog pomaže! da ... ali kad se nahladite, onda 
Mato ovamo i onamo ... ma! .... vi ste gospar 
zareži med zubima zvonar, bubnuv gnjevno vratima. 

— Ne lupaj, halo, — odvrati župnik plaho . . . pre- 
strašit ćeš majku — 

— Ne bojte se . . . gospodja je zadrijemala; — 
snuždila se radi vas, pak zaspala.-- Laganim ko¬ 

racima stupi dum Frano u saloču'. 

— Pero moj, — hoćeš li čašicu cognaca? Kafu ti 
ne nudjam, jer je docno. Dokle mamica drijema, od¬ 
morit ćemo se . . . 

— Ja moram kući;-znate, da me otac čeka ... 

Tojnović: Ksanta. 0 

•— Eh! s njim sl svab * dan a ja te ne 
vidim nego jedanput na mjesec, . • • otkad si zaručnik - 
ne vidim te često . . Mladosti, sretna mladosti. - 

Pero se spusti na kožnato kanape, dok župnik otva¬ 
raše malu spremu, otkle izvadi dvije čašice i crnu stak¬ 
lenku Punahno rumeno lice starčevo odavase zadovoljstvo. 

Susjedi smo, a rijetko se sastajemo. Koliko sam 
puta zaželio propitkivat te o svijetu, koji si prebrodio^ 
Znaš • ja ti se ne mičem iz Lapada i ne ću ti g 
valjda ostaviti, - al sretan sam slušajući, kako ljudi 
putuju, kako dolaze u kraje, kojih ja harem ne cu ni¬ 
kada vidjeti . . . Ala da, kapljicu, da se zgrijemo .... 

_ Ozebli ste, gosparu dum Frano? ... 

_ Da ti rečem pravo, — jesam. Al da me m o 
ne čuje. Ja sam ti kako dijete, „sicut puer“, mladicu 
mo j, — svi me babuju i maze. Moja jadna starica naj- 
voljela bi, da se ne mičem od nje, — a Mato ? — cu0 
si ga; gori od kakove babe . . . . Ah! . . . to go i . • • 
reče župnik, cmrknuv iz čašice i zasjednuv umoran do 

Pera. Starac dihao usopljen. 

— Vi biste se ipak morali bolje čuvati . . . reče 
Pero, zagledav se u bijelu kosu svećenikovu. Ako ništa 

drugo, barem radi vaše majke .... 

_ To S am i ja često promislio, — odvrati župnik 

kimajući glavom. Što bi moja uboga sljepica bez mene? 
... zar misliš, sinko, da me ta misao ne mon i Teško 
je naše zvanje, kad moramo paziti i na svoje slabo tijelo, 
al ioš teže, kad od nas zavisi pokoj i život naših dragi . 
u ostalom, u Božje ruke . . . Proživio sam toliko toga; 
nadam se, da se Njegova ruka ne će udaljiti od nas. 
— Starac govorio glasom dubokoga svetoga čuvstva. 
Blagost njegove naravi, — onaj ljubezni posmjeh,ikojim 
bijaše predobio srce svih svojih župljana, pretvorio se 
u tihu sjetu, kao odsjev teških misli i briga. 

— Istina, Pero moj, nastavi župnik još tiše zamiš¬ 
ljen i ozbiljan. Ovdje mi je majka — svetica moja, — 
za koju drhćem kao za spas svoje duše; — al tamo 
(i tu pokaza rukom prema prozoru) raštrkano je stado, 
tamo su patnici i grješni«, koji me zovu, koji čekaju 
riječ utjehe, riječ istine — Meni samotniku starcu dade 
Bog milost, da hrabrim duše. Ovdje majka — a tamo 
djeca. — Al pustimo razmišljanja; — raditi, a ne sanja¬ 
riti, to je glavno. 

— Malo ima takovih svećenika, — prozbori Pero 
glasno. 

— Ne reci tako, sinko.-Ne hvali onoga, 

koji ne čini drugo van svoju dužnost. Imade mnogo njih, 
koji propovijedaju riječ Božiju i rade po njenoj zapo¬ 
vijedi. -Mi smo tu, da tješimo, gdje nema više 

ljudske utjehe, da pomažemo, gdje nema više pomoći; — 
ko ne slijedi to vrhovno načelo, taj nije svećenik — 
nije dostojan svetoga zvanja. Popove treba svijet samo 
kao liječnike duše, — —- inače ne bih znao razloga, zašto 
smo tu . . . ako ne, da brijači troše sapluna! 

— Ah! da vas čuju vaši presvijetli i preuzvišeni! 
— nasmija se Pero zanesen odrješitom riječi župnika. 

— Čuli su me, mladiću moj, i to ne jedanput. — 
Zato i ne idem rado u svijet; — vele mi, da sam čudak, 
„filozof 11 , — a to ti je najveća uvrjeda u očima svjetine. 
Ali . . . čekaj! . . . 

Župnik stavi prst na usta i tihim hodom došulja 
se do bližnjih vrata. S najvećim oprezom pritisnu 
kvaku, te pruživ glavu kroz otvor posluša u bližnju 
sobu. Za čas zatvori s istom brižljivošću vrata. 

— Spava! šapnu župnik s dječinskom radosti na licu. 
Činilo mi se, da se budi ., . neka, neka počiva. Osam¬ 
deset i šest godina — dijete moje; — Bog mi je op- 
čuv6! 


* 

Zatim sjednuvši kraj Pera nastavi glasnije gledajući 

— Kad sam otišo iz kuće, reče mi, da ce me pocekati, 
bilo joj je puno do toga, da joj donesem vijesti o 
jednoj bolesniei. Poslala me sama, da joj odnesem mali 

darak. Dobra moja starica! ... 

— A ko je bolestan? . . . zapita Pero, zagledav se 

U ^što ne znaš? . . • stara Tasa! . • . Poznaješ li 
Ksantu ? - zapita iznenada župnik i okrene se prema 
Peru. Bistro oko svećenikovo zaustavi se mali trenutak 
na spuštenim tamnim vedjama mladića. 

_Nye li to kći slastičarke? . . • zapita Pero ne¬ 
hajno. 

— Da. >T 

_ Vidio sam je, — reče Pero hladno, ^a usnama 

utisnu se oštra crta, — rek bi poruga. 

Župnik uzdahnu. . .. v 

— Kolika bijeda! nastavi potiho ali jasno, riječ po 

riiec — Kad se ovamo doseliše — dugo je tome — 
djevojka bijaše dijete. Mati joj Tasa došla tamo negdje 
iz Levanta; - Bog zna, što je ovamo dotjeralo: siro¬ 
maštvo ili nekakova nada. S početka živjela za se, al 
nije oskudijevala. Mislio sam, da je vlahinj'a, jer nije 
zalazila u crkvu. Nešto otajstveno, muklo crtalo se na 
snuždenome, oholome licu mučaljive ženske. Zadala od 
svijeta, - a svijet od nje. Cuo sam, da je dobila od 
muža nešto novaca. Nastojao sam, da dodjem u doticaj 
s njome; - saznadoh, da kuha šerhete, kolačiće sve 
što se na istoku slatkiša poznaje. Prisilio sam nekoje, 
da pomognu tudjinku. Otkad joj navijestiše, da je muz 
umro od onoga vremena potječe slabost njenog uma 
i tijela. Radila je i nadalje, — naučila i kćerku, da joj 
pomaže; - ali kako da živeš od slatkarija? Ksanta od- 

važna i jaka stade plesti, prati, al sve potajno, kao da 
hoće da sakrije svoje muke. Čudne li djevojke! — 
uskliknu življe župnik mašući glavom, — neobuzdano 
veselje kraj skrajne sklonosti duha. Zrak, more, bre- 
govi lapadski vidjevahu je plandujući pjesmom u ustima, 
kao da nema sretnijega stvora na svijetu; — malo zatim 
zatvorila bi se doma, da nije živ čuo njena glasa niti 
joj vidio lika. Rasla je kao divlji šipak, borila se daleko 
od ljudi, zazirući od njih, obožavajući majku. Kap udari 
Tasu dva puta, — a sada gine u bijedi i očajnosti. 

Dok je dum Frano pripovijedao tužne zgode, — 
Pero je sjedio kao i prije gotovo besćutan. Sve što je župnik 
pripovijedao, bijaše mu poznato. Tu žalost, tu shrvanu 
hijedu, to divlje, zanosito biće — njezine boli glas 
i lik nesretnice — sve to gledaše u plamenu svijeće. 
Tužaljka nad bolnom staricom prozuji mu glavom i on 
vidje u duhu vitke ruke, kao da ga kroz daljinu dozivlju 
i mame. 

Župnik slijedio govoriti, — pripovijedao sve potan¬ 
kosti uboške kuće, oskudne dane tih zaboravljenih stvo¬ 
rova, opetovao čak i očajne izljeve djevojčinih jada, ali 
glas starca, koji je molio pomoć od bogataša Dubovića, 
gubio se u naglome kucanju mladićeva srca. Je li starac 
slutio njihovo poznanstvo? Je li Ksanta otkrila sveće¬ 
niku pomoć, pruženu u burnoj noći? 

Peru sine ipak ta misao i oćuti kao gnjev i stid. 
Čemu tjerati ga knjoj, — kada je izbjegavaše? Zar nije 
starac razumijevo, što je ljepota i njezin čar? 

— Kako im je prezime?-zapita Pero hitro 

osjetivši, da je nastao muk u sobi. 

— Zovu se Nikalis, — al sumnjam, da to nije nji¬ 
hovo pravo ime. 

— A zašto bi ga skrivale? . . . 

— Ne znam, dijete moje . . . neka tajna savija se 
oko njib. Nagla smrt muža, nekoliko neopreznih riječi, 
bulažnjenje nemoćnice daje mi naslućivati, da piošlost 
nije bez teških kobnih dogadjaja. 

— Što će djevojka — Ksanta, — kako li joj je 

ime, — kad majka umre? — 

Župnik zaklima glavom podignuvši ruke k nebu. 
— Tome muči, Pero dragi! - Gdje će djevojka bez ro¬ 
ditelji, bez prebijene pare? Da služi? prenagla je 
zato, preohola. — U samostan- 

— Ona? . . prekinu ga naglo Pero i pogleda za- 
čudjenim licem starca. 

— To je još jedino, što joj preostaje, — nastavi 
svećenik mirno, kao da ne opaža mrka pogleda i usklika 
mladićeva. — Nema nigdje roda, — lijepa je . . . Ko bi 
je uzeo? ... U tišini samostanskoga života — tamo kod 
naših dobrih dumana na „Daučama" ili kod „Tri Crkve' 1 
_ našla bi jedino zaklonište od zlobe i napasti. 

— Jeli to njezina želja ? . . zapita Pero ustajući. 

Zgrabiv čašicu na stolu, ulije u nju cognaca i približi 
je k ustima. Ruka zadrhta, kad je podignu sa stola. 
Hitrim kretom izlije bistru goruću kaplju kroz suho 
grlo. 

— Ksanta još ne zna, da će joj majka umrijeti. 
Misao o rastanku sa stvorom, koga ljubi, — ali još više 
tužna istina, dovesti će je nehotice do toga. Ta rekla je 
mojoj starici, da sirotam ne ostaje drugo van četiri 
zidine ili . . . Bog joj prosti — smrt — 

Pero ne odgovori niti rijecce, već stresnu ramenima. 

— Ideš? reče župnik videći, da Pero uzimlje svoju 

kapu. 

— Docno je, gosparu dum Frano! — I ja imam 
nekoga, koji me trebuje. 

_ ] xa ,l ćemo se vidjeti? zapita svećenik nekako 

turobno stisnuvši Perovu šaku. 

_ Do skora, — odgovori pomorac i ode muče do 

vrata. Bijaše već napola izašao na hodnik, kada se 
okrenu. Svjetlo iz sobe nije dopiralo do njega. Htjede 
nešto reći. Žile na vratu nabreknuše i on protepa polu¬ 
glasno^ pošal .. te m . gutra Mata Dat ću mu štogod 

za .... za vaše uboge ... Ne imenujte mene,- 

molim vas. Pero bijaše izustio i otrčao niz stube, ne- 
slušav vruće zahvalne riječi ganutoga radosnoga župnika. 

— Imade majčino srce! šapnu dum Frano, za¬ 
tvarajući sobna vrata. Bijaše ipak jednom sklonuo Du- 
bovića na milostinju. 

Kada Pero stigne doma, nadje oca kod prostoga stola. 
Stari pomorac zataknuo naočale na nos i čitao kup listova. 

— Piše naš Kapetanić, — bijahu prve riječi, kojim 
pozdravi nadošloga sina. Uzmi, pak čitaj! — Pero mu- 
čaljiv sjednu na protivnu stranu i zadube se u prispjele 
listove. 

Lukavi, slavodobitni izraz očiju staroga Dubovića 
ne odsjevnu na mrkome licu sina; čitao je doduše, da 
novi kapetan „drage Vice“ pjeva himne o sreći, o 
silnim postocima kod izvažanja ugljena iz Cardifta, 
o naručbama bez kraja i konca, pače o prijedlogu neke 
engleske trgovačke kuće, da prenese oružje u Indiju. 

’ _ što veliš? zapita Ivo Dubović, ne skinuv pro- 
drljivi pogled sa sina. 

Besćutan, mučaljiv izraz čitatelja bijaše starome 
kapetanu naslada. Slutio je pod krinkom nehajnosti — 
zapanjenost bivšega kapetana „drage VičeU onome 
kratkom upitu mogo je raspoznati Pero zaključak svih 
minulih borba za gospodstvo — : „Sto veliš ? Mislio si, da 
bez tebe nema sreće niti dobitka ? Na gledaj 

čitaj, — nauživaj se moje pobjede. „Draga Vice“ plovi. 
Svaki kret ladje jesu šterlinge, još obilnije nego li pod 
tvojim vodstvom; — a ipak na njoj nema Pera Dubo- 
vića, već mali mornarić, đjetetina, kako si ga nazivao. 
Što veliš ? . . . moja ruka ravna udaljenom ladjom, kako 
ja hoću; — ja sam joj jedini gospodar!“ .... 

Starčevo zastrto oko oživjelo u svijetlome kolobaru 
viseće svjetiljke, — usne su šutile, ali svaka pjega drh¬ 
tave kože disala zadovoljstvom. Pero pročita list te po¬ 
gleda oca, kao da je razumio, zašto je u starčevim 
zjenicama nešto svjetlucalo, kao iskra pobjede. Za čudo, 
na licu mladićevu ne pokaza se niti trag nemira ili 
zavisti. Nemarno pruži mu listove i zapaliv smotku za¬ 
gleda se tupim okom u plavušasti dim. Spomen „drage 
Vice“ gubio se kao pram duhana u polusjeni. 

— Sretan put! reče polagano Pero. — Kad ćete 
mu odgovoriti? 

— Čim stigne novac. Mogao bi ti skočit do Triješća, 
da primiš cheque i utjeraš svotu. 

— Ne — hvala — oče. Pišite Jakobu Mojsesu, 
neka je posije ovamo. — Ali gdje je večera? nastavi 
nestrpljivo mladić. Ivo pregibaše listove gladeći ih rukom, 
milujući ih pogledom. Mirni odgovor sinov utiša nena¬ 
danu radost. — Sve je dobro! sve je u redu! šapnu za 
se i uzdahnu, kao da je otpočinuo od teška hoda. 

— Jesi li vidio Maru Lučicu, — zapita ga malo 
kasnije srčući večernju juhu. 

— Da — poručila vam je, oče, da su došli neki 
dokumenti! . . . 

— Ah! . . . nasmija se Ivo i pogleda šaljivim žmi- 
renjem sina. — Finahnente! . . . tražila dozvolu suda 
za ženidbu-Klarinu. Kad ćemo ? . . . 

— Što? . . zapita Pero rastreseno. 

— Što ? ah ? ah ? . . . Cristo santo -gdje ti je 

glava? Moramo ustanoviti dan svadbe, a ti me pitaš: 
što? . . . 

— Učinite, kad hoćete, odvrati Pero naglo — ali 
samo brzo. 

— Hoću sinko, hoću!-čekajmo do sv. Vlaha, 

— onda će Klara svršit osamnajst godina. Majka je 
ne da prije. 

Pero ne odvrati ništa, već stade gristi koricu kruha. 
Do sv. Vlaha! — U pameti stade brojiti, koliko mu fali 
dana, dok bude Klara njegovom ženom. 


XIV. 

Prije nego je Pero one večeri legao u postelju, otvori 
ladicu svoga pisaćega stola, te izvadi debelu, crnom ko¬ 
žom obloženu knjigu. Na prednjoj strani vidjelo se na 
pola izbrisano pozlaćeno sidro, a pod njime talijanski 
tiskani napis: libro di bordo. Ostavljajući krmilo svoje 
ladje ne htjede se riješiti posvema uspomena prošlosti. 
Ne mareći za propise prisvoji pomorsku knjigu. Ako 
je „draga Vice“ morala bez njega obilaziti svijetom, barem 
je imao u ruci nešto njezina, zalog budućih nada, utjehu 
svagdanje bezposlice. U prvo doba svoga ,,izagnanstva“, 
kad se nemoćnim, grčevitim trzanjem cijele svoje po¬ 
morske ćudi i potlačenoga ponosa otimao ubitač¬ 
noj dosadi ladanjskoga života, ne bijaše dana, da ne 
bi drhćućom rukom i stegnutim srcem prebirao li¬ 
stove svoga dnevnika. Za tudje oko nije pružala „po¬ 
morska knjiga“ nikakove zanimivosti. Dan za danom 
opaske o vjetrovima, o teku morskih bujica, o brodo¬ 
vima, koji se pomaljali na rubu obzorja, o naručbama 
i o pogadjanju sa trgovačkim svijetom, — i sve to u 

onome suhoparnome pokraćivanju riječi, imena, naziva, 
običnome samo mornarskoj terminologiji. — » a 
malo i nerazumljivo štivo za neukoga, - a koji 
čar za mornara! Gdje tudje oko nije razabiralo van 
neku vrst matematičkih zasada, — Peru se otva¬ 
rala prošlost u najzamamnijim, vajmeh! i najistinitiJim 
slikama. Slova nezgrapna i nijema oživljahu po nje¬ 
govim upiljenim pogledom, pretvarahu se u prizore neza¬ 
boravljenih dana, — najneznatmja njeeca dozivala Peru 
na pamet tisuću sitnica, dogadjaja, misli, lica. koje bi¬ 
jaše onog dana vidio, — obale, koje se gubile u mo nni 
pučine, let galeba oko jarbora, zvono krmilara, dah, 
miris balsamnoga zraka, mora i slobode. Kasno u noći 
opojen tim životom uspomena, gorućeg lica zablijestemh 
očiju, sklopio bi Pero korice svoga dnevnika i sakrio ga 
pod ključem kao ljubovnica pisma svoga dragoga. Jsado- 
dje vrijeme, kad se Pero odluči nastaviti prekinutu nit. Fi- 
zična klepnja, da razreže uzao, koji ga pritiskao i gutio, 
nadje svoj naravni odušak. Mučaljivost Perova prestane 
onog dana biti mukom : — imao je nekome da povjen 

svoje slaboće! , , 

S početka, u istom obliku brodarskih opazaka, 

označio je mladić samo kratkim izrekama tok maljušmh 
dogadjaja Lapadskoga života. S prezirnom točnosti napo- 
minjaše sitnarije kućanstva, ističući s nekim posprdnim 
cjepidlačenjem, koliko je glava kupusa sahranio za jesen, 
koliko su jaja snesle kokoši, što je rublja u pranju, 
a na koncu tog ženskadijskog natucanja stajala tek me¬ 
teorološka opaska o onome komadiću neba i mora, koje 
mu se smiješilo kroz uski otvor prozora. Taj reirain na 
koncu kuhinjske pjesme, ta poruga sebi i svojoj nemoći 
zauzme doskora prostor ostalih opazaka, — i on ot ri 
samom sebi skrovište svojih misli, pokaza na bijeloj artiji 
i ono, što je hotio samome sebi da sakrije. 

Pero se prestraši svoje ispovijedke i htjede je zapa¬ 
liti, — ali stid svog nejunaštva zadrža ga. On na¬ 
stavi povijest svih onih borba, koje smo malo prije raz¬ 
ložili, al napisavši svoje dnevno izvješće zatvorio bi 
knjigu i ne bi više čitao svoje misli. 

Jednoga dana napisa: „zaručio sam se“. — Stra¬ 
nica, na kojoj se crnjaku one tri riječi, ostade prazna. 
Koliko se puta dohvatio knjige, — htio nastaviti ot¬ 
kriće svojih tajna! Nešto zamamljivo i gorko vuklo je 
Pera, da zabilježi u knjizi prošlih borba i novu 
fazu svoga života. Ipak list ostade čist, netaknut. 
Njegova ruka ne usudi se ispuniti prazninu; — misli, 
koje ga dovele do onog kratkog napisa, bijahu odveć 
niske, odveć sebične, da bi ih mogao gledati ja¬ 
snoćom pisma. Naslov ostade — jednostavan i kratak. 
„Zaručio sam se“ — — jedno poglavje kukavnoj 
samoći izgona. Pero s&m znadijaše, što je značio muk 
onoga praznoga lista. Nakon jesenske oluje i sastanka 
s tudjinkom on okrenu tu stranicu i zabilježi svaku 
malenkost one kobne noći. 

Odonda nastade promjena u „pomorskoj knjizi,“ 
reko bi, povratio se stil mornarskih bilježaka. Misli i 
promatranja povukoše se u zabit, otkle bi ih nagon istje¬ 
rao. Mjesto njih, čvrsta Perova ruka naznači opet suho¬ 
parnom kratkoćom domaće gospodarske bilješke. Što da 
zabilježi od toliko raznih utisaka onoga izminuloga 
dana? . . . Mnogo toga bijaše čuo i otkrio. Zaključni 
račun glasio: nemir. U sobi bijaše sam. Na stolu gorjela 
svijeća u srebrenome svjetioniku. Nepomični plamečak 
bacao tiho jednako svjetlo na bijeli list otvorene knjige. 
Ta prazna, netaknuta čistoća papira privlačila ga. On 
namoči pero te nakon dugoga buljenja u plamen zadrhta 
rukom i napisa: 

Jedva mjesec i p6 do moga vjenčanja. Danas mi 
to javi otac. Odlučiše — i tako će biti. Klara me Jjubi. 
7 a §to? što učinih da predobijem njezino srce . Bijah 
mučaljiv, osoran, hladan, a ona me ljubi. Danas vidjeh 
joj na licu i u plavome oku, koliko me voli. Pripravna 
e žrtvovati sve mojoj sreći. Možda će mi i to trebo- 
J vati __ Ne mogu tajiti, da mi je sada milija nego li 
prije. Zapustila je strašivost i ukočenost. Nešto je pro¬ 
cvalo u djevojci. Mjesec i P 6! - Iza sv. Vlaha bite 
svadba. Kako brzo prolazi vrjieme, ko bi mi bio lekao 
lani u to doba, kad sam brodio prema „Terra del fuoco. 

0 Božiću stigoh u Santa Cruz. Nakitismo ladju lianama 
i pomama. Krmilar Miho Trumbić ovjenčao kotac na 
krmilu bananama i svjećnicama. Sve se orilo pjesmom 
i gitarama. Lijepe li dobe! Prvi put što se bijah dota¬ 
knuo nepoznatih krajeva. Nosio sam „kank pamuka u 
Mpxico. — —■ — 

Prebrojio sam točno dane do sv. \ laha. Proći ce 
kao tren. Htjeli su moje ropstvo, - neka se svršl ’ bare “ 
ne ću si razbijati glave. Jednom oženjen Sekat ću, dok 
se štogod nepromijeni. A medjutim? . . . Kollk ° P /a 
sam se ludo zanio za sanjarijama! Prvi put kad za 
prosili Klaricu, - - - pomislih, do ženidbe ima 
toliko vremena, - može se koješta dogoditi. A sada eto 
me pred vratima, miran, sjeguran da što je sudjeno, tomu 
se ne možemo oteti. Možda ću biti sretan; - ako msta. 
Klara ne će nikada osjetiti, da je ne ljubim. Mogu li ja 
to kazati? . . • nije li to podlost, zločin, pnseci pred 
oltarom laž ? Ja se mučim, a valjda sve su to djetinja 
rije - umišljanja. Ljubiti ženu, ne znači li dati joj svoje 
ime’, žrtvovati joj slobodu, budućnost, odreći se za nju 
svoje strasti? Ko mi može što predbaciti? Ako je ko dao 
više od mene, - neka mi kaže: što je ljubav. Lako 
zadovoljiti žensko srce. al ko će utažiti našu žedju . © 

se hoće nego li čedno, bojažljivo dijete. Dobra je, da mi 
čuva kuću, njeguje djecu, ako ih bude. 

Sanjao sam više puta, još za vrijeme svojih pu¬ 
tovanja, kako mora ljubiti ljudski stvor, koji te obožava i 
miluje, koga možeš stoput zgaziti, al se ipak uvijek vraća 
pripravna na sve: — na pogrde, na gnjev, na posmjeh, na 
plač, na sve. Ta hlepnja bijaše utažena brigama za ladjom, 

promjenama velikih obzorja, prezanjem za nekim nejasnim 

ciljem, kojega ne mogoh shvatiti i koji valjda drugo ne bi¬ 
jaše van veselje putovanja. Ono malo žena, što upoznah, 
ostavi u meni utisak neslasti i odurnosti. Dodjoh doma — 
zaručih se, — domalo sam svezan za vječnost, a prijašnje 
misli oblijeću me neprestance. — Otkada me odsudiše, 
da ne vidim svoje slobode, svoje ladje, — ćutim divlju, 
da divlju nerazboritu čežnju da sakrijem svoje lice medju 
dvije tople grudi, da se uništim blažen i očajan ji 

naručju žene. Jeli Klara takova žena?-Ne — 

ne t_Jednom vidjeh tu na obali pruženi, zamamni 

stvor i dvije oble čvrste ruke, koje bi me mogle zadušiti, 

_ _ _ Ksanta? . . . zašto se slika te neznanke, koju 

vidjeh samo jedanput u polusjeni bolesničke sobe, utisla 
u pamet, da je nemogu da istrgnem. Vidjeh je u noći 
povezanu tamnu, bolnu, - ali nešto preleti uzbujalom 
krvlju kao da se na mokrome žalu rastegla bajna uda. 
Pobjegoh — pobjegoh! Ala mi junaštva .... kukavice, 

. izbjego si pred slikom, koju dozivaše tvoja udušena 

strast, jer si pomislio, da bi te one ruke za navijeke pii- 
kovale na ovu prezrenu grudu zemlje. A sada — sve 
izgubljeno. Ona ide u samostan.-Ja se ze- 

nim.“ . . 

Pero Dubović klonu glavom te uhvativ se grčevito 

objema rukama za sljepočice zarida muklo, piidušeno, da 
je samo u šupljini hroptećih prsiju zaječila ta nagla pro¬ 
vala tajne očajnosti; ključalo, ključalo pak bnznu očajni. 

vapijući usklik. Nezgrapne, djetinske fraze, kojim zapo¬ 
čeo tu optužbu svoga ništavila, pretvorile se pri koncu u 
strastveni doziv kao da se pred njime stvorio iznenada 
crni jaz, u kom je morao da pogine. Kolika osamljenost 
oltružavaše Pera Dubovića! Tišina zaspaloga stana pre¬ 
tvori se u nešto grobno, izgubljeno. Tu ne bijaše 
do praznine, a u njoj on i njegova bol. Oko buljilo u 
načrčkane stranice, — slova stadoše mu se vrtiti kao da 
su zaplesala kolo i on zablenut gledaše jasnoćom halu¬ 
cinacije tužni tok dogadjaja, koji ga dovukoše sužnja, 
očajna do onog zadnjeg trzanja svladane ćudi, smrvljene 
volje, čas strašne patnje Pero ostade nekoliko trenutaka 
slomljen bez snage da svlada toliku grčinu. Malo po¬ 
malo popusti prva navala strasti — gnjev se gubio u 
bešćutnost. Nepomično motrenje rasvijetljene bijele stra¬ 
nice otupi živce i slaboća skrši bol. U razgrijanu glavu 
ušulja se jednolično, neprestano tucanje hrapave ure. 
Tik, tik, tik ... . nejasno u neizvijesnoj daljini al zatim 
sve to bliže, jasnije neumornije, dok Pero ne podignu 
glavu i zagleda se naokolo kao da se probudio iz ne¬ 
svjestice. Na uri kazivalo ponoć. Jednim kretom zatvori 
knjigu; približivši se staklu pogleda u noćnu tminu. Nebo 
bijaše crveno ali zvijezde žmirile, treptale u tmuši svemira. 
Sve, sve se izgubilo, progutalo, — samo nebeske luči 
probadale crninu odavajući drhtanjem vječni, neutrnjivi 
život nebesa. Pero ne bijaše pobožnik a niti sentimentalac, 
ali pogled na tu zvijezdanu noć utaži buru. On je ljubio 
sitno svjetlo tih nedostiživih krijesnica, mnogo puti poka¬ 
zale mu pravac na tamnoj pučini. Kao i onda smijucale 
se mirno zvijezde zaprašivši dragulj nim praškom pocr¬ 
njelu narav, — kao i onda raspozna ih Pero i razumije 
im otajstveni znak. 

Kada se sa prozora maknu i svojoj postelji približi, 
jedna, jedina misao zaokupila Pera. Jedva je bijaše osjetio 

u glavi da je već i odlučio. On zaspi i nešto mu šapne: 
ti je moraš vidjeti! — 

Nekoliko dana prodje prije nego li se odvaži naslije¬ 
diti ovu svoju namisao. Dvakrat uputio se stazom prema 
zalijevu, — ali nadošavši do raskršća okrenuo se k Petki i 
svrnuo se župniku. Dum Frano primio mladića s običnim 
dobrim posmjebom; jednom promrmlja: 

_Hvala sinko! . . ti si nadario sirote baš gospodski; 

ponijet ću im malo po malo, da se ne uviijede bogatstvom 
tvoga dara. Reko sam ja uvijek: dobro je Dubovićevo 

srce. . . . 

— Ali vražja ćud, prekinu ga Pero smiješeći ali 

uzbunjen. I ne bi više govora o tome gospodskome dai u. 
Jedina stara sluškinja Frana ne mogaše se još oporaviti 
od čuda. Cijeli kup košulja iz spreme pokojne gospodje 
Viče, šest bijelih platnenih — da platnenih ,,lincula“ 
(plahta) i nešto tvrdo u zapečaćenome listu — Bože prosti 
kao da su dukati. Sve to svezano u starome pokrivaču. 

_ Komu da predam ? . . . zapitala stara razrogače- 

nih očiju, kratke sape ne skidajući pogleda sa tog blaga 
božijega. 

— Gosparu paroku — baš njemu u ruke, odgovorio 
Pero oštrim glasom, — reci mu, da ja to šaljem. Ali pazi 
Frane, da mi ne stucaš .... to su moji posli. Jesi li 
razumjela? 

— Jesam, jesam, odvrati Frana hitro. —Nije šale, 
kad gospar Pero nešto zapovijeda. I stari je hud, ali 
noge i ruke klonule. Al mladi kapetan gdje pogodi, tu 
prevali. 0 tome poslanstvu ne bi više niti riječi. Frane 
sanjala svakojake strahote, činilo joj se, da je bilo u 
svežnju nešto živo, te se ne da nositi. Sanjala ali šutila. 

Pero nadje slijedećih dana silu posla. Dopisivao sa 
Tršćanskim bankarima glede novaca stiglih mu iz Engleske 
— i dogovarao za oca nove pothvate. Proti svojoj volji 

i mnijenju popustio očevome prezanju stavljajući kao 
posrednik glasovite trgovačke tvrtke M. svoje pero u 
službu pohlepnosti starca. Ne bijaše Ivu Duboviću dosta 
da mu „draga Vice“ križa u dalekijem krajevima, starac 
nanjušio korist novoga društva, koje se stvorilo u Trstu 
za brodarenje parobrodima. Novac morao radjati novcem. 
Dok je „draga Viče“ grnula šterlinge u daljini, zašto ne 
bi blago, koje ležaše zakopano u ormaru, vadilo korist 
iz novoga izuma, kojim je Trst htio da gospodari našim 
obalama. Starac je znao, da će svi pravi pomorci prezir¬ 
nim okom pratiti nove ladje, da će ih mrziti kao što se 
mrzi neprijatelj, koji ti radi o glavi. Ali baš zato se htjede 
Ivo dogovarati sa Tršćanima. Nešto kao zlokobna slutnja 
predstavi mu moć novotarije i buduću bijedu mornarice. 
Proti volji Pera, komu nije prijala cincarska maljušna 
trgovina sa lukama Dalmacije i Levanta, otac ga piisili, 
da stavi ponude i upite na neprijatelja Tršćanske burze. 
Taj posao zaokupi Pera kroz cijele dane. On se prignu 
na dosadan rad preračunavanja, stvaranja planova, pre¬ 
pisivanja. Ubijao je tim suhoparnim radom svoje misli, 

— veselio se da imade neku ispriku, da se ne podaje 
probudjenoj hlepnji. Ta kratka pauza u nesmiljenom 
teku života bješe čas uživanja za Klaru Lučicu. Poslije 
zadnjega sastanka s Perom ona je živjela u slatkoj 
tlapnji sreće. Sigurnost, da je obožavani muž ljubi, po- 
davaše neiskusnome srcu mladice neobičan čar. Vrući 
dah ljubavi, tihi ali trajni plamen, koji je grijaše, — 
rascvate stidljivu djevojku. Nikada ne bijaše toli lijepa, toli 
dražesna. Svake večeri dolazila s majkom na pohode 
Ivu Duboviću. Zapušteni i tmurni stan odjekivao djetin- 
skim čevrljanjem Kano i prije, jezik joj katkada zapinjao, 

— ali to bijahu zadnji ostanci prvašnje, malodušne, 
strašljive djevojčice. Njezin pogled nije se više sakrivao 
nad započetom radnjom, — igla je letjela mnogo sporije, 

jer je njega gledala. To plavo smiješeće se oko slijedilo 
svaki mig na obrazu dragoga, vidjelo je bolni izraz oz¬ 
biljnoga lica, upijalo čudnovati, ukočeni pogled, kojim je 
on promatraše, uživalo u časovitoj smetnji, u naglome 
rumenilu, u oštroj crti oko ustiju, koja se kao znak pri¬ 
tajenoga posmjeha gubila u crne guste brkove : — za nju 
bijaše sve to odisajem, dokazom njegove ljubavi. 

Bilo je njoj kao djetetu, koje kliče od veselja nad 
zategnutom, plavom površinom mora, jer ne vidi i ne 
sluti ponora, koji se pod njom sakriva. Bilo je časova 
kada je slika tolike bezazlenosti, tolike povjerljivosti 
stresla Pera u njegovoj okrutnoj sebičnosti. — Da je 
slijedio časovito ganuće, bio bi raširio ruke i zagrlio to 
plavokoso čedo, privinuo je do nemirnih grudi i pobjegao 
s njome, kao jastreb sa svojim plijenom. Ali to bijahu hitri 
prelazi, zadnje iskre trnuće žeravke. Bojao se pomorac 
tih naglih hlepnja. Zašto?-Ta ona je moja za¬ 

ručnica! — opetovaše samome sebi Pero. — Bit će ti 
ženom! zborio jače glas u dubini drijemajuće savijesti. 
Žega tih neumoljivih riječi, navala neušutkanih prijekora 
bijaše toli nagla, da je usred razgovora znao otrčati 
nekamo, gdje je mogao sam zaboraviti svoju nemoć. — 
Kad će to prestati ? — pitao je Pero Dubović, al ne 
nalazio odgovora . . . 

Penjući se tromim korakom prema Lapadskome za- 
lijevu, pomisli on jednog dana, da je možda bolestan. 
Nemir ga tjerao duž kršovite obale. Besćutan onoj plam- 
tećoj slavi pozlaćene pučine, neizmjernosti svjetla i boja, 
tome čeznućemu klicanju zimske naravi, u žaru podnev¬ 
noga sunca, ispitivao znakove svoje slaboće, ronio u sa- 
krite zakutke svoje duše, otkle se pomaljao zlokobni, 
crni roj misli, čežnja, očajanja; — htio ipak jednom 
saznati za ime toga bolovanja .... Pero ne opazi, da 
je zaostao na putu. Zamišljen i snužden sio na golu 

Vojnović: Ksanta. 10 

hrid te podbočivši glavu rukama buljio u daljinu, tražeći 
odgovor naglim upitima savijesti. Ništa — ništa .... 
već gorki osjećaj trulosti u praznini moždana, u omla- 
hovljelim mišicama. Zaboravio na svoje patnje i na svoju 
pohlepu. Znao je, da ga nagon dotjerao po stoti put, 
da se otrese svoje kukavštine, da ispuni svoju namisao. 
Pogled naravi djelovao na njega kao omama, u kojoj 
raspoznavaše svaku najtanju pjegu u sicu i u savijesti. 
Pero je stajao na rubu bolesti, kojoj nema lijeka. a 
silna tjelesina ginula u neradu, sunčala se lijena, bes¬ 
poslena po tijesnim obroncima Lapada, — dok se duh, 
naoštren tom apatijom puti, previjao, mučio se, trzao 
se rujući, uništujući sve, što je volja i prezanje radinih 
dana u njem utisnulo bilo. Požar strasti palio onemoglu 
narav pomorca kao osušenu tratinu. 

Hladan vjetar zahuji med grmljem, ošinu ga po 
licu. Pero se trgnu, kao da ga groznica spopala. Za- 
čudjen opazi pred sobom modrinu mora i neba, blistanje 
pozlaćene pučine, bjelasanje hridina ovjenčanih tamnim 
zelenilom prnja, obrubljenih krznom pjenećeg se vala. 
Kako se raskošno smijala narav zimskome suncu, l io- 
sinac lebdio hladnim vjetrom, ali vječna mladost svijeta 
raskrilila se sjajem etera, zagrlila neizmjernost jednim 
vapajem slasti. Zjenice pomorca rašinše se, ko prestrav¬ 
ljene tolikim prostorom, tolikim svjetlom. Sve njegovo 
biće slilo se u jedan pogled. On spusti ruke niz koljena 
i tuga zgrabi ga za srce. Misao svoga kukavstva pred 
veseljem prirode bi toli bolna, da iz očiju brižnu gnjevna, 
plamteća suza, koja mu zasjeni vid maglovitom kopre¬ 
nom. Što je tražio, da mu je bilo u taj čas do ludoga 
pj a g a ? _ Na zadnjem rubu obzorja, gdje se zlatna 
para dizala med zrakom i morem, iščezavala ladja. Ne 
bijaše veća od muhe, ali je on ugleda. Ta crna točka, 
to zrnce sjene u ogromnosti svjetla, nestajala ma o po 

malo. Blistanje vrijuće pučine upijalo je kao da hoće 
da izbriše tu mrlju na prečistome plaštu naravi. Još 
malo — i nestade je. Negdje u daljini zakukurjeknu 
pijetao. — Iščeznuti ? . . . nestati ? . .. nije li to spas?.. . 
pomisli Pero spustivši pogled na dubinu morsku. Kakova 
promjena nastane, ako se jedna sitna točka izgubi u na¬ 
ravi? Val je proguta — a svijet ostaje ko i prije. 

Čudne li misli!-Možda je to' lijek, koga nije po¬ 

znavao, ali koji utažuje — očajnost. Pero Dubović oćuti, 
da ga vrtoglavica obuzimlje. Zategnuta modrina pučine 
privlačila ga, zabliještila ga u taj par, kao da leži 
unatraške i da motri potamnjelu dubinu nebeskoga svoda. 
Htjede se umaknuti; — desnom rukom zahvati pećinu, 
ali nije imao snage da ustane. Košnja hladna kao strava 
preleti mu tijelom, — oči se sklopiše, htjede se nagnuti; 

ali u isti čas-oćuti na desnom ramenom dodir 

čovječje ruke. To bješe tiho kao da je doletio sa strane 
golub, ali čvrsto, da osjeti prste, kako su stisnuli svu 
širinu ramena. Krv stane pomorcu, — u grudima zakuca 
mu kao kovač, kao da ga sa visine pogodio kamen. 
Okrenu se licem . . . i . . krik pridušen ali strašan pro¬ 
dre u tišinu kroz usne Pera: — Ksanta! — — — — 


XV. 

— Da, Ksanta! — — odgovori ona. Nešto kao 
posmjeb zatitra na usnama. Ona ga pogleda zastrtim 
okom i ostade uspravljena, mučaljiva pred njime. U prvi 
mah začudjenja bijaše Pero zgrabio njenu ruku. Dodir 
kamena je vrući od te dugoljaste, ženske ruke, koju po¬ 
morac grčevito stisnu. Muk nastade Dah vjetra prolebđi 
niz pećine zamahnuvši tamnim skutima Ksantina odijela. 

Stisnutih usana, blijeda lica, činilo se, da slijedi bljeska- 

* 

iuće zlatne pojase na zategnutome valu. Plamen sunca 
obasja nepomičnu žensku, — okupa je u žarkome mm- 
busu trakova. Njena se prilika ipak dizala tanana, kao 
hrek stršećeg pinja. Sjena tuge, nećutljivosti, neki zimski 
dah pocrnio samotan kip u veselju sunčanoga podneva. 
Pero to motri. On je sjedio još uvijek na kamenu, kao 
prikovan, kao zablenut u lik svojih nesnenih noći. Bijaše 
li blistavilo kličuće vedrine, da mu se Ksanta pričini 
bolnom, utrnulom? Crte prekrasnoga lika dizale se na 
plaveti zatka oštrinom stare pocrnjele risanje. Smedja 
put postade garavom, a oči velike, crne zaduble se u 
tmastim kolobarima. Crni rubac ponatrag privezan sa¬ 
krivaše posvema kosu, okruživaše udubljene obraze, po- 
davaše joj strogu, gotovo muškaračku priliku. Nigdje na 

njoj tračka bjelini. .... 

_ Otkle, Ksanto? zapita Pero potiho, plašljivo, 

kao da će svaka riječ da uništi čudnu prikazu. Djevojka 
se ne trgnu, već zatrepti očima i spusti pogled sa blistave 
daljine na lice muškarca, koji je motrijaše. 

_ j z župnoga dvora, odgovori ona dubokim, suho¬ 
parnim glasom. Dobar dum Frano prevario se u nečem. 
Zaboravio je, da samo svećenik može pružati pomoć 
i onima, koii je ne traže, - ali niko drugi. Ko imade 
dvije čvrste ruke, da zasluži kruh svagdanji, tomu ne 
treba milostinje već pomoći. Nije li tako - Pero Dubo¬ 
ku? _ Ne bijaše niti traga gnjeva u riječima Ksantinim, 
ona se dapače nasmiješi, naglasivši mu ime i prezime, 
— ali mladiću se smrknu lice. On spusti njenu ruku 
i stade čupati granu vrijesa. 

— Vi ste oholi, kao . . . 

— Kao svaki prosjak, htjedoste reći. . . 

— Zašto mi prekidate riječ u ustima? ... Vi me 
okrivljujete grdnom pomisli.. . Htjedoh vam kazati, da 
ste oholi k6 svaka Grkinja . . . 

— Jadna li sam Grkinja, nasmiješi se Ksanta po- 
klimav glavom i podbočiv se lijevom o pojas. Nije ga 
u tom času gledala, već upilila pogled u dubinu ispod 
pećina, gdje je more stajalo nepomično zelenkasto, kao 
ploča smaragda. Nema dana bez tuge, a veselje . . gdje 
je?. . . 

— Vratit će se i to . . . 

_ Kada? — Kada?-opetova muklo i nešto 

gnjevno zadrhta u njenome glasu. Ksanta bijaše podigla 
glavu. Jednim pogledom zaokruži obzorje, ne bi li u toj 
plavoj praznini našla odgovor, riješenje očajnome upitu! 
Bijaše prosinac a narav se nasmijala, — more se igralo 
u zagrljaju pobjedonosnoga sunca. — Gole hride caklile 
se kristalnim bliskanjem, bjelasale se ; zelenilo Petke 
bijaše gusto, tamno, kao da te zove: „đodji, sakrij se, 
počini"; — planine se gubile na zapadu poput dima, — 
sve _ S ve šaptalo, sve se širilo, sve je klicalo veseljem 

života. Ksanta je gledala tu porugu svoje-ljudske 

boli i oćutila u dnu duše cijelu grčinu svoga tmur¬ 
noga, kukavnoga živovanja. Ruke joj se spustiše niz 
tijelo i prsti nehotice prepletoše se tijesno, tijesno, da 
se zabijeliše na tamnoj suknji. 

— Vi trpite, Ksanto, — reče mladić, koji ne bijaše 
skinuo oka sa njenoga lica. 

— Ja? . . . odvrati djevojka i prodje brzo rukom 
preko čela. — Kadikada snadje me malodušnost. Borim 
se, dok je moći, — ali dodje čas slaboće; — jedna 
riječ, jedan zvuk, još manje : — kakova luda misao znade 
često srušiti moju snagu. Na primjer danas — ovdje 
ovaj proljetni zrak, one zlatne iskre na vodi — — sje¬ 
ćaju me ljeta — radosti . . . Bože, Bože, ala sam luda! 

Djevojka sjedne podalje na široki kamen. Disala je 
krio. Oboje poniknuše tijelom držeći glavu pruženu prema 

plavome obzorju. Činjahu se putnici, koji se odmaraju 
od daleka puta. 

_ Kako je majci ? upita Pero nakon kratke stanke 

ne okrenuv glavu prema djevojci. Ona slegnu ramenima 

_ Sve na gore, odgovori Ksanta prekriživši ruke; 

odonda gine kao uljenica. Prije dva dm mišljah, umrla 
je. Dum Frano došo, pomazao joj čelo svetijem uljem i 

ona otvorila oči. 

— Što govori liječnik? . . 

_ Što i ostali: — nema spasa. Već nekoliko dana 

da me samo na časove prepoznaje, — a onda opet snatri, 
snatri. Sva prošlost razvija se pred umirućim pogledima. 
Naše nesreće dolaze na vidjelo iz ustiju jadnice, — ču¬ 
jem stvari, koje bi kamen slomile. Vi ne znate, ne, koja 
je to muka slušati stare jade, kojim nema pomoći. I to 
moram slušati. Riječ po riječ sve tajne naše prošlosti, 
nesreću očevu — uzrok njego\e smrti sve o je 
nog imena. 

— čijeg?- v 

_ Znam li ga ja ? Dok je zdrava bila, šutua o 

svem; nikada ne saznadoh, zašto dodjosmo ovamo, kao 
da joj udarac uništio svaki trag, svaku sliku bivših dana; 
— a sada oh! sada znam, da je otac sjedio u tamnici, 
dva puna ljeta, znam, da ga okriviše mrskim, gadnim 
zločinom, znam, da se potucao po svijetu, tražio bivšega 

svoga brodovlasnika,-znam, da ga je našao, 

da ga je ovaj protjerao kao psa, dao ga progoniti, zatvo¬ 
riti, dok nije poludio i sebe skončao, — jer se bojao 
jedinoga svjedoka svoga zločinstva. • • • • Znam sve ; 
kobna pripovijest kuca mi u glavi kao mjedeni maljić. 
Ona umire tražeći zadnjim uzdahom nešto zaboiav- 
ljeno. .... Jadnica prekapa svoje uspomene, gramzi, 
gine, da mi kaže ime našega krvnika, da mi ostavi 
mržnju, da mi otruje i budućnost . . . 

Košnja zatrese tijelom Ksantinim. Zvuk svoga glasa, 
ispovijedka svojeg jada prestraši je, kao da sama prvi 
put čuje strašno majčino bulažnjenje. Za čas se ipak 
umiri, ali na kraju usta prodrhtaše zategnuti živci. 

Pero je slušao taj vapaj nevolje ne gledajući dje¬ 
vojke. Njezine riječi dophv.hu mu šumom vjetra i on 
pomisli, da ga mori sakriveni tajni glas savijesti. Okie- 
nuvši malko glavom vidje Ksantu, gdje sjedi na istome 
mjestu, smrštenih obrva, poluotvorenih blijedih usana. 

— Tješite se, i to ne će dugo trajati . . . 

— Oh! što govorite, — prekinu ga Ksanta gnjev¬ 
nim licem. Ne čuo vas Bog . . . život, koji vodim, još 
je sretan prema budućnosti. Majka mi gine, ali je još 
gj Y a, — ona je tu. — Hropnja jadnih izmučenih prsiju 

budi me po noći; - htjela bih zavriskati od boli — 

ali opet srce mi zakuca od veselja, da, da od 
veselja, — jer taj slabi dah z ači'. živa je! I vi izgu- 
biste majku. — kazaše mi ljudi, — ali ostade vam život 
pun rada, — ostade vam kuća, soba, u kojoj izdahnu 
ona ... Ja nemam ništa i nikoga, i moram ostaviti 
jedino što imam . . . Ksanta govoraše sve mirnije i 
muklije okrenuvši se malo po malo smiješećoj se pla- 
veti pučine i neba. Ne bijaše suza na propalome licu. 

— Jeste li što odlučili? kamo ćete? . . zapita za 
kratak čas Pero. 

— Ne ostaje mi nego poći k duvnam. Sama ne mogu, 
— služiti ne znam. Prodat ću sve, puk idem na Dauče. 

— Tako mlada-? 

— Bolje tamo nego prositi. U mladosti ne vidjeh 
nego zlo, — — čemu živjeti? Da imam hrabrosti i da 

se ne bojim Boga-ubila bih se; — ovako ću barem 

imati četiri zida i postelju, da sakrijem svoju nevolju. 

— Ne žalite li — slobodu- 

— Da je ne žalim!-opetova djevojka glasom, 

u kom bijaše kao trag plača! Nasloniv se o kamen 
upili svoj pogled tamo, gdje Petka slazi do mora. Crna 
rupica dubla se u crvenkastom kamenu. Pred njome blije- 
štili se bijeli kamički, — kratki pojas obale zaokružene 
strmijem pećinama. — Djevojka motrila s nekim blagim 
smiješkom tu točku. Kakove uspomene razvedriše strogo, 
uvelo lice? Kakav čar preobrazi djevojačku tugu u odsjev 
tajne, skrovite radosti? — Bilo pak prošlo, nastavi Ksanta 
uzdahnuv i spustiv glavu prama zemlji. 

Pero bijaše dotada slijedio svaki kret čudne dje¬ 
vojke, upijao svako slovo, svaki prijelaz toga dubokog 
glasa, u kom se osjećalo drhtanje gnjeva i obuzdane 
strasti. Niti riječca prijekora ne izadje iz njenih usta; — 
ona ga je gledala kb da se jučer s njime rastala, isti 
dodir ruke na njegovome ramenu bijaše ko prezir 
običnih, usukanih forma, kao znak, da njihovo poznan¬ 
stvo nije poput ostalijeli. Dotada bijaše govorila o sebi. 
Nužda, nagon, da olakša sebi teret nesnosnih misli, razveza 
joj jezik, i Ksanta bi kano prve večeri, kad je Pero slu¬ 
šaše u tišini sobe. 

— Jeste li vi trpjeli ostavivši svoju ladju? — zapita 
za čas djevojka i pogleda ga usred očiju. Taj upit izne¬ 
nadi mladića, smuti ga, ali on ne svrnu svoga pogleda 
sa Ksantinih očiju. 

— U tome smo jednaki, odgovori Pero Dubović 
polakim ali oštrim izgovorom; — onoga dana ostavih 
svoju dušu i svoju sreću na palubi ladje, kojoj drugi 
zapovijeda. Sužanj sam — i ja hlepim za slobodom i 
mirom -- 

— Vi se ženite, — prozbori Ksanta, pogledav u 
svoj dlan. 

Riječ zape mladiću u grlu. — Htio je još da go¬ 
vori o svojoj neutaženoj čežnji; — godilo mu je uzvra¬ 
titi izljevu njezine boli ispovijedkom svog nemira; — 

mislio je, da će svaliti i sa svojih pleća nešto svoga 
bremena; — ali one tri riječi, koje djevojka mirno, 
nehajno izusti, udariše ga kao da ga teška šaka u prsa 
bubnula. Stotinu sumnja, misli poletješe mu glavom, dok, 
iščupav suhonjastu grančicu vrijesa, odgovori s prisiljenim 
posmjehom: 

— Pravo me pitate;-gle! ja čevrljam o iz¬ 

gubljenome blagu a zaboravljam na sreću, koja me oče¬ 
kuje .... 

— Nijeste li sretni? .... 

— Ko vam to veli ?-ženim se, da, ženim, 

sretan presretan. Pustio sam more, pučinu, — gledajte 
je! ljepša je od careva plašta, ima više na njoj zlata, 
nego li je u Stambulu bisera, gled’te, kako se širi i 
smije, čovjek bi od naslade utonuo srećan u njenom 
zagrljaju; — ali što je to prema slasti, koja me čeka ? 
Da, ženim se . . . ostajem u Lapadu. Ljeti ću tjerati 
komare, poljevat ću cvijeće; zimi, oh! zimi začepit ću 
uši pamukom, pit ću narančanu, pod večer drijemat 
ću u vrućoj postelji . . . Zavidite mojoj sreći, ako Boga 

znate.-Gorki smijeh nalik jecanju prodre iz 

njegovih usta i izgubi se u tihome cijuku sjevernjaka. 

— Vi je ne ljubite? .... zapita Ksanta, pogle¬ 
dav ga sa strane. 

— Koga? 

— Klaru Lučicu-vašu zaručnicu . . . 

— 0 ženska znatiželjnosti! — odvrati Pero suho¬ 
parno, neizrazitim licem . . . Ako vam odgovorim: lju¬ 
bim je, — što mi je time pomoženo- 

— Oprostite mi, kapetane. Htjela sam čuti iz vaših 
usta, da ste sretni. Sada sam mirna. Vi mi bijaste jed¬ 
nom u pomoći, — neka vas Bog nadari zato — — — 

— Ne spominjite mi ono, što me još uvijek peče, 

— zavapi pomorac; — vi molite za onoga, koji vas je 
zapustio — — — 

— Vi?- 

— Dobro ste rekli one noći pri rastanku : — „znam, 
da se ne vratiste više“ .... Ja vidjeh vašu bijedu, 
a ipak ne dodjoh. — Lice djevojčino mrknulo se za čas, 
kao da je oblak sakrio svjetlo sunčano, ali to bješe tren. 
Ona ustade i pruži mladiću ruku. 

— Da se 11a vas ljutim, ne bih se danas zaustavila 
i vašega se ramena dotakla. Naši su puti rastavljeni, 
zato se i ne vidjesmo. Ako ništa, barem se sjećajmo, 
vi, da ste učinili dobro djelo, — ja, da za vas molim. 

I Pero bijaše ustao. On stisnu pruženu ruku. Mali 
časak ostadoše jedno prema drugome, oko u oko, ruka u 
ruci. Ganuće, šta li, zarumeni blijedo lice Ksantino, 
razvedri mramorno čelo, zapali plamečak u baršunastim 
crnim zjenicama. Dah mladosti oživi tamni, bolni lik, 
kao da je na suhoj grani prolistao prvi cvijet proljeća. 
Pero uzdrhta. Nagla radost brižnu iznenada iz dna nje¬ 
gove duše i poteče tijelom kao bujica, kao nutarnje 
klicanje, komu ne znadijaše imena niti vrela. U jedan 
čas pričini mu se, da je sve jasnije, blistavije, kao da 
mu zimsko sunce prodrlo i u grudi. Dah njenih usana 
dodirne ga se i poleti dalje tihim šumom vjetra. Bijahu 
sami, a ne rekoše si niti riječi. Ksanta odriješi prva 
svoju ruku i spusti pogled u dubinu. 

— Gle _ šapnu djevojka potiho — svuda modrina ! 
Odavde se ne vidi kraja, — rek bi da lebdimo. 

— Čujete li pljusak mora? . . . 

Ona posluhnu. Tihi šum dizao se sa pučine. U bli¬ 
stavoj, zlatnoj tišini dopiralo do njih tajnovito cjelivanje 
vala sa glatkijem žalima. Nešto milo, razbludno lebdilo 
po zraku. Zvono Mihaljsko oglasi u daljini podne. 
Ksanta se preplaši i otrča hitro do staze. 

— S Bogom, — Pero Dubovi ću, reče ona glasno, 
okrenuv se prema pomorcu, koji bijaše ostao nepomičan. 
Zatim se stade penjati hrlim korakom. 

— S Bogom, — odgovori muklo pomorac i uputi se 
mučaljiv pognute glave k strani, otkuda je rastegnuti 
odjek zvona dopirao. Došavši do raskršća okrenu se. 
U daljini vidjela se maljušna ženska prilika na obronku 
brijega. Crna, sitna sjena bijaše šuštala. On je pogleda 
oštro. Na bistrome zatku neba stršila je tanka, kao vrh 
potonuloga jarbora. Za tren je nestade. 

XVI. 

Imade biljka, kojim ne treba dva prsta zemlje da 
zategnu žile i da prodru zelenim bodcem tanku lupinu 
tla. Narav pomaže kao brižna dojilja slabašnome zrncu. 
Toplota sunca, vlažni dodir dažda dopire hitro do 
njega, — sve mu pomaže, sve ga mazi, dok se cvijetni 
kalež ne zaniše na prutu i razgali svijetu svoj čar. Lako 
tim sretnicima prirode! Ali imade i plodnih bezimenih 
atoma, koje vjetar, bujice raznesu sa rodnoga prašinjaka, 
povuku u dubljinu tamnih rupetina, zakopaju pod nago¬ 
milane humove kamenja, pijeska, ili bace u ponore, gdje 
ih kamena izrovana brazda sakrije i spase. To zrnce 
i ta presitna točka vječne tvari oćuti u svome grobu 
doziv života. Tmina je okružuje, sve je rastavilo, sve je 
dijeli od sunčanoga traka. — a ipak bjelkasti trak ispu- 
zio iz ljuštine; on ruje zemlju, ruje kamenje, ruje du¬ 
binu ; — zavija se kao podzemna zmija, provlači se kroz 
zastrte škripljotine, gramzi dana i mjeseci prema taj¬ 
novitoj nepoznanoj sili, koja ga dozivlje ; biljka se dulji, 
putuje, diže: — još jednu noć u njedru neharne zemlje. 
-Dan osvane nad božjom naravi — a novi 

žarki cvijet raskrilio svilene latice, zatreptio zabliješten, 
stidan, trudan, — ali slavodobitan u jutarnjem svjetlu 
i upro zvjezdani lik prema razplamćenome suncu. 
Ljubav Dubovićeva sina i Grkinje Ksante osjeti iste 
borbe, istu slast. Dugo se šuljala, dugo je rovala ugu¬ 
šena, pritajena, očajna, nepojmljiva, — ali dodje i njoj 
zamamni tren, kada u drhtavome pogledu procvate i 
upozna sebe. — Svaki dan sastajali se, svaki dan \ ukla 
ih tajna, da raspoznaju odsjev svoje obretene sreće. Pero 
je hrlio k osamljenoj djevojci kao k vrelu mira i odmora. 
Umoren od tolikih očajnosti, izranjen u cijelome biću 
svome, — oćuti pomorac napokon slasti tišine, kao da 
se nešto smrznuto tali u ogrijevu njenih crnih očiju. — 
Siromaštvo kukavne kućice ugledalo prvi posmjeli i 
prvu bljedoću njihove čežnje. Stara Tasa umirala u be- 
svjestici; — Tasa umiraše, — a ono dvoje stisnulo si 
ruke, prodrhtalo od boli, — ali zagledalo se dugim, 
nijemim pogledom. Zatravljeni, mirni zaroniše u svojini 
raširenim zjenicama otkrivajući iskru, blistaj probudjene, 
pronikle ljubavi. 

Mirni zakutak Lapadskoga ostrva zakloni njihovu 
tajnu. Crvenkaste hridi i šugavi hreci maslina mogle su 
same gledati izgubljeni par, njihove kratke šetnje, nji¬ 
hove duge stanke pred obzorjem pučine, kad su ruke 
u rukama gledali zalaziti crvenkasti mjesec u zaježeni 
val, ili kada su slušali tužni žamor zimskih pomorskih 
večeri. Pero se vraćaše doma kao i prije žuran, ali na 
čelu nestade oblaka nemira i grožnje. On se nasmiješi. 
Toliko bijaše veselje, klicanje u njegovoj duši! I ta ljubav 
rasla u njem sve to veća, sve to bujnija. On bijaše 
sretan ne samo, jer to čuvstvo bijaše skrajni odisaj svih 
potlačenih čežnja, svih udušenih nagona, nego najviše 
zato, jer se u njem usredotočio sav prkos, sav prezir, 

sav gnjev svjetskih, kukavnih spona i obzira, koji ga 
bijahu zapleli, svezali na toj grudi zemlje. 

Što otac?! . . što Klara? . . što župnik i sva po¬ 
vorka glupih malogradjana?!-Prazne sjene! — 

Ksanta se zvaše njegov spas. U njoj nadje mir, — u 
njoj utopi se bolna, mahnita čežnja za morem, za po¬ 
nositim ladjama i nedoglednim prostorima. Ksanta — 
zvaše se pokoj i hlepnja i strast. Kad je prvi put pri- 
vinu u polusjeni predsoblja, kada se prviput grčevitim, 
snažnim, gotovo divljim pritiskom dovinu njezinih usana, 
šaptnu joj drhtavim glasom: 

— Hoćeš li da budeš mojom? 

— Pusti me — pusti me,-prozbori dje¬ 

vojka istrgnuv se iz njegova naručaja. Glas joj zamuklio. 
Na problijedjelome licu nastade sumor. 

— Oh reci, reci Ksanto! 

— Što da ti odgovorim? 

— Samo jednu riječ — i sve će biti dobro. 

— Ti si zaručnik -- 

— Ja te ljubim, — za tebe žrtvo vat ću sve — sve, 
čuješ li? 

— Prekršit ćeš zakletvu? 

— Nema zakletve, gdje je neznanje, gdje je pritisak. 

— A tvoj otac? 

— Njemu žrtvovah budućnost, — ali ljubavi ne ću. 

Pero se bijaše dohvatio njezine ruke. Vrući dah 
njezinih usana prolebđi mu licem. 

Ksanta se naslonila na prag kućnih vrata i gledaše 
suton zamračenoga neba. činilo se, da slijedi okom teške, 
guste oblake, kako se lijeno vuku prema zapadu. Mladić 
je motrijaše zanesen i prestrašen. 

— Ti me ne ljubiš! planu on iza kratke stanke 
kao da ga ta misao spopala nenadana, očajna. On vidje, 

da se djevojka tužno nasmiješila i pronikla u dubljinu 
njegova pogleda. 

— Ne ljubiš me? — opetova Pero potiše, strastve¬ 
nije. Blijesak gnjeva zamrači mu oko, namršti mu lice 
bolnim izražajem. 

— Ja da te ne ljubim! — reče Ksanta — naslo¬ 
nivši glavu o stijenu zatim položiv čvrsto ruku na nje¬ 
govo rame nastavi po tiho: 

— Pravo imaš, dame koriš, Pero ; toga ti nikada 
ne rekoh. Ja pogodih, što se u tebi zbiva, ma da i mjesi 

dosada izustio tu riječ;-ali ti ? zar ne 

vidje na mome licu, u mojoj boli, u strahu, koji me 
spopada, —da je Ksanta nesretna, jer te ne smije ljubiti V 
— Prije nego si se k meni povratio, — dok sam u samoći 
gutala svoje suze, — mišljah na te sanjah o tebi. Od 
one noći —sjećaš li se — moja je griješila misao letjela k 

tebi-Dok sam gledala svoju nevoljnicu, dok samiaz- 

mišljala o jadima, koji me čekaju, — tebe dozivah, tebe 
zavoljeh. Tudj, nepoznat, odaljen: — ti si bio uvijek uza 
me. Sve mi je nešto šaptalo, da mi od tebe, Pero, dolazi 
nada rijetkih vedrih, časova. — Bježala sam te, bo¬ 
jala sam se svoje lude glave, — ali uhodila sam ipak 
tvoje stope — — saznala sam ti ime, saznadoh sve, 
sve . . . A sada nakon ovih dana sreće, nakon tvoga 
povratka, — kada otkrili tvoje srdee i svoju slaboću. 
sada mi veliš, da te ne ljubim! . . . Oh! neharniče. 

— Ksanto! 

— Zašto si došo, — zašto si me istrgo iz moje 
tuge? . . . nastavi djevojka sve to naglije, kao da su 
riječi briznule nehotice i da ih ne može da zaustavi. 
Suza navrije u tamnom oku i zatrepti na dugijem tie- 
pavicama. — Što ćeš sa mnom, siromaškom? — — Pusti 

me, pusti me.-Ja te ljubim — ali idi! Kad bude 

tu gore sve svršeno, onda će nestati Ksante, a ti 

ćeš biti sretan — — — — Oh! ne boj se, da ću te 

koriti više;-ja ne znam, što govorim — ne!- 

Bolje je tako-i to je vrijedno doživjeti- 

— Ti mi ne vjeruješ? 

— Vjerujem — zato si uza me. Ne govori dalje, — 
molim te.-Tamno je. 

— Još jednu riječ, Ksanto, — nastavi Pero 
stisnuv čvrsto pruženu ruku. — Da nije tih zaprijeka, 

— tih obećanja,-da smo slobodni i sami kao sada, 

bi li ti mojom bila? 

Ksanta se bijaše makla prema njemu. Nešto je 
vuklo, da zagrli, da se stisne uz ljubljenoga čovjeka, — 
ali ipak ostade na mjestu kano prikovana. Pepeljastim 
sumračjem cvilio lagani, mrzli dah. Sve ostalo šutilo. 

— Ježnja zatrese tijelom djevojčinim. Ona nije vidjela 
nego njegov moleći, zatravljeni pogled. 

_ pero!-danas kao i navijek tvoja .... 

On je privinu k sebi. Za tren ostadoše nijemi, blijedi, 
izgubljeni u pustoj tuzi zimske večeri. 

* * 

I Božić dodje. Na svakome ognjištu zaplaintio bad¬ 
njak, zaštropotalo lovorikovo lišće u žeravici, posvuda 
odjekivao: „sretan Božić 11 ! Domaća radost zabijelila 
svaku stijenu, porumenila svako lice Lapadskih dobričina. 
U kuću Iva Dubovića došuljo se nepozvan, neobičan 
gost, — zasio nakon mnogo i mnogo godina prvi put 
za punim stolom, — zablistao u zastrtim zjenicama 
starca, zatreptio poput iskre fosfora u oku mladića, po- 
grijao tamo u skrovitome zakutku, što se srcem nazivlje, 
i ozeblu krv i probudjen mladi život, - — nadošao mir. 
Otac i sin gledahu se slobodnije; — stari vuk pogladio 
sina. A ovaj? Kraj njega je sjedila Klara. Kapljica vina, 
koju okusi djevojka nakon tradicionalnoga „pracića , 

zažarila joj lice kao ružu penjavicu. A1 njezin pogled 
ođavaše zamišljenost, nemir. Dok je mladić govorio 
koješta o Iliji, o Anđri, dok je on neobičnom rječitosti 
razlagao zadnje vijesti iz pomorskoga svijeta, ona je 
slušala prignutom glavom zvuk njegovih riječi okrenuv 
podjedno lice prema prozoru. Bučan bijaše nasuprot 
smijeh Mare Lučice. Podbočiv se na trpezi podavala se 
bezbrižno slasti probavljivanja prekidajući mladića oštrim 
opaskama. Slabi ružičasti odsjev zahaknuo mlohavo lice 
Iva Dubovića. On je treptio od smijeha i zadovoljstva. 
Sve se raširilo, odahnulo u svijetloj toploj saloči. Srebr- 
nina svjetlucala na sniježnoj skupocjenoj „Fij anđri 
plavet neba obložila kristalne kupice opalnim emajlom. 
A povrh svega lebdio tečni vonj ohlađnjele pečenke. 
Taj utisak časovitoga zadovoljstva kao da se nije do¬ 
dirnuo Klare. Njeno rumeno lišće i zlatni pram resio 
božičnu gozbu svježošću kite proljetnog cvijeća, takmio 
se sa veselim žarkim žutilom naranča i četruna name- 
tanih na srebrnome cizeliranome tanjuru. Ona je šutila 
— ili, prekinuta u svom razmišljanju, odgovarala naglo, 
nesigurno. 

Tri same riječi vrzahu se onog dana po njenoj 
glavi. Klara je ćutila, kako su se došuljale, kako su 
vrndale, zujile u moždanima poput zatvorenih muha. 
Htjela se oteti neizvijesnoj dosadi te čudne, nepojmljive 
misli; — sve se u njoj rugalo tome djetinskome strahu, 
koji je spopao.-Uzalud! 

Dok se vince krijesilo u kupama, ona gledaše, kao 
onoga jutra, veselu grušku crkvu sv. Križa. Sve puno, 
prepuno pobožnoga svijeta, novih haljina, očešljanih glava. 
Pred njome zablistao veliki oltar u sjaju nebrojenih vo- 
štanica, u prozirnoj magli tamjana. Orgulje pratijahu 
pjesmu naroda: ,,U to vrijeme godišta!“ — sve se orilo, 
sve klicalo, — tamo gore kroz prozore virilo plavo nebo. 

Na jednom pogled joj se spustio na nekoliko koraka u 
polusjenu zakritih vrata, — — slučajno ali toli sigurno 
i jasno kao da joj nevidljiv prst pokazao —što? Ništa! 
-jedna ženska glava crnim čipkastim rupcem sve¬ 
zana. Lice tamno činjaše se žutkasto, ali toli pravilno, 
toli zamamljivo kao da ga nevješta ruka izrezala sa 
kakovog remek-djela i prilijepila na obijeljenu stijenu. 
Klara, pobožna duša, okrenu hitro glavu k oltaru, prignu 
čelo k molitvi; — ali nešto je vuklo, sililo, da ugleda 
još jednom nepoznato, čudnovato lice. — Dva pogleda: 
Ivlarin plah, ljubak; — onaj drugi crn, tamnovit, stra¬ 
stven susretoše se nad klečećim svijetom, i upiliše se 
za tren prodrljivom ukočenosti. Klara bi prva, koja spusti 
oko. Ivleknuv sakri lice rukama i zamisli se. Pjevanje 
prestađe, narod stade odlaziti Sve je vrvilo pred' žup¬ 
nom gruškom crkvom, kad je Klara izašla s majkom. 
Tik izlaza neko je potegnu za rukav. 

— Buone fešte! — reče slabi, drhtavi glas kape¬ 
tana Paska. 

— Buone fešte! odazove se Klara posmjehnv se. 

— Ne ideš s nama? zapita Mare Lučica videći, da 
se zgrbljeni starac oprašta. 

— Idem za čas do Miha Glavića. — A rivederci! 
— Zatim stisnuv se do Klare, koja bijaše zaostala, na- 
smijav se ujedljivo promrmlja: 

— Pazi na Pera! — Ja bdijem!- 

Najsitniji, najoštriji drač ne bi se žabo tako duboko 
u meso, kao Paskove riječi. Klara oćuti u prvih mah 
hladnu košnju, kano da joj se igla zavukla pod kožu. 
Zatim se nasmija i htjede zaboraviti. — „Pazi na Pera!" 

-što je to značilo? Otkle početi? . . . Sumnjati 

o njem, ali zašto? . . . Nije li je on ljubio?- 

Za mjesec dana morala mu je ženom biti.-Što 

je sumnja?-pitala je Klara za se i prvi put oćuti 

Vojnović : Ksanta. 1 1 

hladnoću Perova ponašanja, njegov nesigurni pogled, 
rastreseni govor, grozničavo drhtanje ruke, a odmah za¬ 
tim posmjeh - sjetan, gorak! ... Čim je više razmiš¬ 
ljala tim je dublje zalazila u razglabanje svoje ljubavi, 
tim je više strah hvataše. Za čas pričini joj se, da je 
sve laž. — sve varka, — da su svi dogovoreni, da joj 
nešto sakriju. Od ljubavi nije poznavala ništa - već 
tihe razgovore pri lukjernaru, brzi pritisak ruke, sra¬ 
mežljivost i plahost. Zašto se dakle bojati? . . . Zar je 
ljubav nešto tajnovito, neizrečeno, što samo majke znadu . 
Što se krije za jednoličnim, domaćim ljubakanjem. 

Ljubi li me Pero? . . . Klara se mučila pod pritiskom 
nenadanih misli. Samo dolazak u Perovu kuću, njegov 
pozdrav veseo i bezbrižan, čevrljavost, koja zavlada obje- 
dom, — ona kapljica žarke malvasije: — sve to utiša 
donekle probudjeni nemir djevojke. Ali na dnu čaše ostade 

grun pelina. , . 

— Djeco — ala da — kucnimo se, — prozbori 

stari Dubović podignuv drhtavom rukom zlatnu kapljicu, 

— dok smo veseli i sretni! . . . . . 

— Sretan Božić! — odvratiše mladenci i podignuše 
čaše. Pero ispi svoju jednim mahom; — Klari zadrbtnu 
kupica i suza se pomoli u njenom oku 

_ A sada — ustanimo, — reče Ivo Dubović, od- 

straniv naslonjač i pridignuv se s teškom mukom. 

— Ja ću za čas u grad, — progovori Pero prema 
ocu -domala sam tu . . . 

’ _ Ti nas ostavljaš? — zakriješti Mare, dok je svilena 

haljina šuštila na košćatome tijelu. 

— Ako mi Klara dopušta, — reče Pero, okrenuv 

se ponešto suhoparno prema djevojci. 

Ona je držala naranču u ruci. Pomirisav je pogleda 
ga plaho. — Ipak me ljubi, — zborilo joj nešto u duši, 
i lice rasplinu se u žarkome rumenilu. 

— Tvoja ti vjerenica dozvoljuje, — odvrati Klara 
jasnim glasom, pogleđav mladića usred očiju. 

Čudna li zvuka iz djetinskih usta! Pero stisne dje¬ 
vojci ruku i hrlo izadje iz sobe. Kad ga hladan zrak 
osinu po licu, — stade za čas neodlučan, poniknute glave. 
Neko bijaše izustio mrsku riječ — vjerenica — — 

Klara! ... Je li sanjao?-a oni dani slasti, 

ona možna ljubav za Ksantom, ona tišina dostignutoga 
cilja, ona strast, koja ga obmamila, oslijepila, oglušila! 

-Zar da je samo varka — umišljenost- 

san?-Brzim korakom zakrenu za kućom, pre¬ 

gazi kamenom stazom, ne opaziv, da je Klara ostala 
kraj kućnih vrata i zurila u sunčanu daljinu, otkle je 
tetošio čovuljak prelomljena tijela — kapetan Pasko. 


XVII. 

Treći dan iza Božića, — nešto oko zdrave Marije 
penjao se Pero Dubović stramputicama prema Ksantinoj 
kućarici. Žurio se ne mareći za tihu kišicu, koja je sla¬ 
zila polako gotovo bez šušnje na mokro kamenje. Bijaše 
zabrinut radi poziva Ksantina. Itano u jutro ne nadje 
je na običnoj stazi, premda se dogovorili i sastanak 
urekli. Što se zbilo? pomisli on i prebroji dane, otkad 
je ne bijaše zagrlio. Zlovoljan probavi Pero taj dan, slu¬ 
šajući sitno kapanje kiše na staklu prozora, prečuv laz- 
govor sa starim ocem. Jedva iza objeda, netom bijaše 
izašao u vrt, da ispuši svoju cigaru i svoju uzrujanost, 
dotrča bosonoga, mokra, mala Ksantina sluškinja. Dijete 
bijaše se poput mačke uspelo nad rešetkom prostrane 
Dubovićeve ograde i zamaknuv mu rukom prozbori po¬ 
tiho, plašljivo : — Rekla vam je, da dodjete — ali odmah ! 
— Dijete nestade u maglovitoj vlazi kišnoga dana. 










164 


Odmah! lako reći, ko je slobodan svoje volje i svojih 
nogu. Stari Ivo gledaše sa prozora plačno nebo i slijedio 
je svaki kret svoga sina. Dijete bijaše mu ipak izbjeglo 
ispred očiju. Kako razjasniti starcu nagli odlazak? 
Medjutim dan se primicaše svomu kraju. Još malo sati 
i suton će pokriti oblake, kišu i zemlju, — pak će se 
zapaliti svjetiljka, zadimit će kafa, — dohrlit će Mare 
Lučica — s Klarom, — a onda — s Bogom časovi uži¬ 
vanja. Odmah! . . . dozivaše ga Ksantin glas — i on 
pohrli ocu, zamrmlja mu nešto o župniku, o škvercu, 
kojekakove preobične laži, — i odjuri prema Lapadskome 
rtu. Pri odlasku bijaše zaboravio poljubiti starca u čelo. 

Ivo Dubović gledaše ga smrštenih obrva. Ne reče 
niti slovca radi nenadanoga odlaska. Bijaše doživio 
i naglijih, suhoparnijih rastanaka; — ali ovaj put su¬ 
morno oko htjede prodrijeti kroz mučaljivu krinku sinova 
lica. Zaman! Pero izbjegne taj prodrljivi nijemi upit 
i otrča, — dok je starac zastenjao i zadrhtao u samoći 
zamrloga stana. Bijaše li tužno nebo, ili kucanje kap¬ 
ljica na staklu, — ili grobna tišina, u kojoj je zaspala 
kuća; — Ivo Dubović oćuti kao strah, — kao slutnju 
nečesa, što se oko njega savijalo zmijskim gluhim za¬ 
vojima. Prije nego obično zazvoni u donjemu spratu, 
i Frane mu donese zapaljeni srebrni đupljer. 

Pero u to trčao, — bježao. Ksanta ga zvala- 

trebovala je njegove pomoći, njegove ruke. Što se zbilo ? 
pitaše mladić sam sebe, gazeći po bodljikavim stram- 
puticama, ne osvrćući se niti na pučinu sivu, nepomičnu, 
teškom sivom parom pokrivenu. Jedva u blizini zapuštene 
kućarice uzdahnu i radost dolaska ušutka probudjeni 
nemir. Iz daleka opazi Ksantu na pragu traljavih vrata. 
Kako je ljubljaše! . . . samo daleki pogled na dragin lik 
rastali stisnuto srce i topli dah preleti mu tijelom. Da, 
ona osamljena, tužna žena bijaše jedinom vladaricom 

njegovih misli, ona bijaše utjeha i život. Dohrliv do 
nje, privinu je k sebi strastveno i zagleda se u njene 
vlažne oči. 

— Plakala si? 

— Umire-umire,-zatepa Ksanta 

prignuv lijepu glavu na njegovo rame. Suze orosiše mu 
ruku, pomiješaše se sa sitnim kapljicama kiše. Stenjala 
je muklo pritisnuv usne na mokro mornarevo odijelo. 
Pero pogladi rukom vranu kosu i istrgnu se prvi iz na¬ 
ručja. 

— Eto me-ne žalosti se ... . reče mladić, 

te udje u kuću. Koji časak kasnije stupiše oboje u bo- 
lesničinu sobu. Pero se prignu nad nemotnjicom, zovnu 
je po imenu, ali kosturasta pocrnjela glava ne maknu 
se. Blijedi, prazni pogled utisnuo se u prazninu a usne 
se otvoriše krezube, prazne, — samo bjelkasti jezik virio 
na kraju. Nagla hropnja nadimala isušene grudi, po¬ 
dizala bijeli pokrivač na postelji. 

— Ne čuje me, — šapnu Pero ne skinuv oka sa 
grdnog prizora zadnjeg raspadanja. — 

— Svršeno, svršeno! — — zaječi Ksanta svinuv 

bolno rukama. Sinoć bijaše kako oživjela;-maknula 

rukama — progovorila. Ja je zagrlih, — ona me pre¬ 
poznala. Ali malo kasnije nešto je steglo. — Jadnica 
ukočila se, zaviknula — oh! tako strahovito: — Ksanto! 
— Ksanto! — zazvala me, pritisnuv me k sebi — i tamo 
pokaza u zraku. Ja je htjedoh tješiti, — zapalih sve, 
što je svijeća bilo u kući, da se ne straši tmine, — ali 
ona ne prestade drhtati . . . Zvala je nešto iz daljine: 

-Santo, Santo-ime pokojnoga oca. — 

Strašne misli morale je mučiti, — ali nije imala snage, 
da ih se riješi, da odahne, da povjeri meni — svojoj 
Ksanti — nevolju, koja je mori, — koja je ubija . . . 
Danas, kako vidiš, ne raspoznaje nikoga-oh! ja 

se strašim .... Ksanta se priguu kao slomljena nad 
posteljom i zajeca tiho. 

— Je si li zvala dum Frana? . . . zapita za kratki 
čas Pero, položiv ruku na njezino rame. 

— Dakle će umrijeti, — zajauknu djevojka zagušiv 
vrisak rukama i raširiv plačući očajni pogled. 

— Oslobodit će se muka! — Ksanto, — budi 
hrabra ... ja sam kraj tebe. Idi k župniku zovi ga. 
Zrak će te rastresti. — — Dok se vratiš, ja sam kraj 
nje . . . Ako je koja misao mori, — ako se k sebi po¬ 
vrati, — bolje da čuje utjehu svećenika .... Mi joj ne 
možemo više pomoći. 

— Pero, Pero! ... ako izdahne . . . ako mene zovne. 

— Zagrlit će mene-tvoga zaštitnika. Ne 

boj se, da će tako brzo izdahnuti; — — idi brzo 

Ksanta se okrenu prema ukočenoj starici i sva pro- 
trnu. Pruživ obje ruke prema njoj, spusti se na koljena 
i zakopa lice na suhe, izmorene majčine grudi. 

— S Bogom-s Bogom, — šaptala je potiho 

cjelivajući staračke isušene pjege.- 

Pero je prihvati, podignu svom silom i odvede je 
van sobe. Kad se umiri, — Ksanta otrča piema La- 
padu. On ostade sam u kukavnoj sobi. Tmina se bijaše 
zahvatila stijena i prašnoga pokućstva, rek bi duhnula 
i svijeću pred Bogorodicom. Slabi drhtavi plamečak 
treptio pod srebrnom ikonom, za čas nestajao, pak bi 
se opet podignuo kao crveni jezičac i zasjao umirućim 
blijeskom na metalnome oklopu svete slike. Pero je zuiio 
u taj izdišući plamen, — nije imao više misli niti pre- 
zanja. Sjedio je miran i odlučan podaleko od postelje, 
slušao sikanje staričinog daha i kapanje kiše. Bilo 
mu je u duši, kao da bdije u tamnoj, gluhoj noći na 
crnome nepreglednome valu. Sve je zamrlo, liiornai i 
zadrijemati ili šutili kao i on. Jedna jedina crvena točka 

sjala na vrhu jarbora, probadajući tminu krvavom svjet¬ 
losti. Posvuda sparina — zadušljiva šutnja nestašica 
zraka i svjetla. Ladja zasjela na nepomičnoj površini, 
izgubljena — osamljena, čekajući oluju, koja će buknuti 
iz toga mrtvila i potisnuti je dalje i dalje. — Slabi, 
bolni jauk trgne ga iz sumora. On baci pogled na po- 
stelju — i ustade sa stoca. 

Starica se kretala, drhtala. Mršave, blijede ruke 
stršile su u vis raspruženim košćatim prstima. Peio se 
prignu te podmetnuv šaku pod ledja bolesnice piidignu 
je malko u vis. Lice oživjelo zadnim titranjem umiiu- 
ćega života. Strašna bijaše mršavost žutkaste, presuhe 
glave, onih izbočenih ličnih kosti, onih upalih laloka. 
Sijede, raščupane kose prilijepile se na nagrešpanome 
čelu. Same oči bljeskale su u tome času življim plame¬ 
nom, — raširile se, zacaklile se u slabome crvenkastome 
odsjevu viseće uljanice. Život ostavljao nesretnicu, nje¬ 
zino izglodano tijelo bijaše mrzlo, nećutljivo, ali u 
prsima hropilo snažnije, — u oku zakrijesila se misao. 
Ona pogleda besćutno Dubovića, pak se zagleda u kut 
kraj prozora i usne maknuše se . . . 

Pera zazebe. Još nikada ne bješe sam s tako\om 
smrću pred očima. Njezino probudjenje bijaše goie od 
prijašnjega mrtvila. Nešto ga primilo za srce; za 

sreću došulja se u sobu mala sluškinja. 

— Zapali lukjernar, reče Pero maloj, — i donesi 

bocu vode. 

Dijete se maknu. Mali časak zatim soba se ra¬ 
svijetli. Uzev čašu približi je usnama bolesnice. Ona 
gutnu požudno i uzdahnu. 

— Ksanto! šapnu Tasa iznenada tiho, slomljeno, 
ne skinuv pogleda sa točke, u koju se upilila. Ksanto! 
. . . spremi tu svjetiljku ... otac će doći - ne ^ a 
bude sve u redu. — — 

Pero se stavi malo na stran uspravljen, uzrujan, 
te stisnu košćatu hladnu ruku. Ona mu nije vidjela lica 
već samo tamni rukav. 

— Dobro mi đošo! . . . nastavi jadnica jedva razum¬ 
ljivim tepanjem podignuv malko lijevu ruku te spustiv 
je odmah, kao da je odsječena. — Koliko, da te ne vidjeh; 

-— pocrnio si Santo! — A gdje si brodio? . . . 

lijepih li dukata — svilenih ubručića. 

— Miruj,-odzove se nehotice Pero muklim, 

drhtavim glasom. 

— Zašto mi odlaziš ?-vidiš, vidiš, ,,Angjelina“ 

razapela jedra — ostani — oh! ostani . . . Tijelo se 
strese a ruka zgrabi grčevito bijeli pokrivač. Pero spusti 
joj desnicu i posluša bulažnjenje umiruće starice. Oh! 
da dodje Ksanta, pomisli on ne pazeći na djevojčicu, koja 
se naslonila do vrata i gledala ga. 

Čudno se kosnu mladića ime ,,Angjelina“; — kad 
je dječakom bio, poznavo i on takovu ladju, — brodio je 
u njoj, — dok mu javili pokojnoj majci, da se razbila. 

— Santo! . . . vrisnu najednom Grkinja prodrljivim, 
zadušnim jaukom. Nepojmljivom silom podigla gornji dio 
tijela te raširenih ustiju, s užasom na licu, zahvati se 
mladićeve ruke. On oćuti kao dodir željeznih šibaka. 

— Ne idi, ne idi . . . Zašto ga moriš, huljo ?- 

nije kriv, ne,-— on je poslušao — a ti si ga na¬ 
pojio -obmamio — ti si razbio. ,,Angjelinu“- 

ti si bacio Santa u tamnicu, — obećao mu stotine, hi¬ 
ljade ; — podmitio si sve i svakoga, — a on je šutio, 

on je tebe spasao,-a ti . . a ti ? . . protjerao, 

progonio-ubio ga . . . 

Starica se svali unatraške i bijela pjena prodre kroz; 
usne. Sve je drhtalo u toj šupljini, a pogled velik, 
strahovit u svojoj ukočenosti postao tamniji, blistaviji. 

Strašno li bijaše u tome času Perovo lice. Niti 
kapi krvi ne bijaše na njem. Odstraniv se malko od po¬ 
stelje, zagleda se s užasom u krezuba usta umiruće. 

Da, da-iz tih usta izašle riječi, strahovite u 

svojoj nezgrapnosti, u tamnovitome smislu prekidanih 
izreka. Strah — drhtavi strah kukavica zatrese Pera. 
kao šibu u oluji; — bio bi pobjegao, da ga mine užas 
toga prizora, da strese sa sebe grdnu neman, neku pa¬ 
klenu slutnju, koja se zaplela u njegove moždane.- 

Zašto ne bijaše sve to varavi, grozničavi san . . . zašto 
nije ta blijeda kostura izdahnula prije, nego mu otruje 

zadnju kap krvi ?-Nagnutim tijelom, zabezeknutim 

mahnitim pogledom zagledao se u Tasu, u njezine uko¬ 
čene oči, u njezin iscijedjeni vrat;-gledaše je 

začaranim zmijskim pogledom. 

— Taso-šapnu muklo mladić, zgrabiv je 

grčevito, ko u ludilu, za drhćuće, suhonjave prste, — 

Taso!-zašto ga nis: osvetila, — zašto nisi otkrila 

svijetu, ko je ubojica- 

Stara raskreči blijede usne i posluša taj muški du¬ 
boki glas, koji je zujio kraj njezine glave. 

— Gdje je . . . gdje je? . . . promrmlja jadnica, 
pruživ nagrešpani vrat, dočim je nešto davilo u grlu. 

— Ištem — ištem cijeli vijek — sto godini — ne 

ima ga ne!-Ksanto! . . . Ksanto, uzmi svijeću: — 

traži ga — nadji ga. — Ubio ti oca, — ubio majku, 

— a ti ga-— Pomoć će ti mladić, znaš- 

Pero . .. 

On se nasloni do njenoga uzglavja stisnuv glavu 
objema rukama. Nadčovječna borba zavrti mu za čas 

mozgom,-bila je preveć velika muka, — al je 

Pero prevali. Kada se uspravi, zašumi mu krv u ušima 
i oćuti, kao da je u njem nešto puklo. Nije znao ništa, 

— sve tmina i‘ snatrenje, — ali bljeskovito svjetlo 

puce ispred njegovih očiju, i on — ugleda nešto strašno, 
nešto, čemu je moralo biti ime: istina! 

Oslabljelo tijelo nemoćnice zađrhta zadnjim trza¬ 
njem. Sva postelja zacvili pod bijesnim drmanjem skvr¬ 
čenoga tijela. Kosti su pucale, savijale se, kao da ih 
žeže nutarnja vatra. Pero priskoči, pograbi je ispod pa¬ 
zuha i stade je poljevati vodom. Dah života hropotao 
je zadušljivim klokotanjem u suhome grlu. 

— Ksanto! . . . gdje si. . . izusti jedva razumljivi 

glas. 

— Ja sam tu, — protepa pomorac, nesigurno tarući 
hladni znoj sa čela,-poznate li me — Dubović? — 

Strašan krik iztisnu se iz staričinih usta. — Sav 
taj kup kostiju i pjega protrnu. — Podignuv još jednom 
raskrečene ruke s divljim posmjehom zadovoljstva, mržnje ; 
straha, — zgrabi Pera za vrat; — bila bi ga zagutila, 
da je taj grč dulje potrajao. 

— Dubović! — zapišti Grkinja kroz poluzatvorene 
usne — on ... on . . . ubojica. ... I ne reče više niti 
riječi. Bjelkasta mrena zasjeni crni pogled, — još za- 
trepti rukama i glava klonu, kao da je nevidljiva ruka 
prekinula nit, na kojoj je visjela Tijelo skliznu iz uko¬ 
čenih Perovih prstiju na postelju. Dubović se ne maknu. 
Prekriživ ruke na prsima, ostade nijem, uspravljen pred 
mrtvim tijelom. Slaba ježnja kao zadnja jeka života za¬ 
igra se oko nakrivljenih ustiju staričinih, — i sve bi 
tiho, nepomično — mrtvo. U kutu jecala mala sluškinja 
od straha. Svjetiljka klimala, malaksala, — jedva se do¬ 
ticala pozlaćenoga okvira. Grčkoj ikoni ne bijaše vidjeti 
niti tamnoga lica niti srebrnoga oklopa. 

Hrlim korakom približi se malo kasnije Ksanta sa 
dum Franom do odra. Prvo što opaziše, bijaše mrtvac 
s razbuljenim pogledom. Pero sjedio na bližnjem stocu 


i upro glavu o tvrdu drvenu postelju. Ksanta vrisnu, 
malaksa i sruši se onesviještena na tle. 

— Pomozi, Pero, — reče župnik, prignuv se do 
zemlje k ležećoj djevojci. 

Pomorac se dignu sa stoca, kleknu na opekastome 
podu i zgrabi Ksantu posred tijela. Obojica je podigoše 
te odnesoše u bližnju sobu. Svećenik položi ruku, gdje 
joj je srce tuklo, zatim pogladiv blijedo mramorno čelo, 
svrne prodrljivo oko na mladića. Strogost staračkoga 
pogleda, u kom bijaše trag prijekora i upita, ne ganu 
nijemu ukočenost Dubovićeva sina. On je gledao nju 
pruženu besvijesnu, kao da ne shvata sliku tolike boli. 

— Ti si je poznavao? . . . zapita župnik čvrstim, 
zapovijedajućim glasom. 

— Jesam,-odgovori Pero besćutno. 

— Ti je ljubiš?- 

Mladić podignu glavu, zagleda se smjelo u sijedoga 
starca i odgovori muklo: 

— Ljubim- 

— Kamo vodi ta ljubav? —- 

Niti riječca ne istisnu se iz njegovih ustiju 

— Pred ovom jadnicom pitam te, mladiću, što si 

nakanio?-Sirota je, zapuštena, omražena, a ti? 

— ti nijesi slobodan! Zašto si tu? — Ako imaš grijeh 
na duši, — ako si zaveo nesretnicu, — znaš, što ti je 
dužnost; — ako ne, a onda bježi, da te ne vidim. 

Pero se trgnu i zahvati snažnom desnicom sveće¬ 
niku ruku, koja se proti njemu prijeteći podigla, 

— Znate li, oče, — ko je ona? 

— Znam; — — kćerka Santa Mauri-a, — škri- 

vana tvoga oca;-on je izgubio sve, čak i život 

svoj, jer ga tvoj otac zapustio, — a ti hoćeš da na¬ 
staviš zlo djelo Dubovića- 

— Dakle je istina! — kliknu Pero, udariv se 
šakom u čelo. Bijesni vapaj istrgnu se iz njegovih ustiju 
i zazveči u sumurnoj sparini kukavnoga stana. — Vi 
ste znali- 

— Da — — otkrio sam tajnu; — htjedoh se 
obratiti tvome ocu, — Tasina me smrt zatekla. — Ja 
ću k njemu, — zaklinjat ću ga, neka očisti ljagu, — 

neka spase nedužnu žrtvu.- 

— Ne treba, dum Frano!-To ću mu ja 

kazati.- 

_Ti? - 

— čujte me, oče; — — — vidite li ovaj mili 
shrvani stvor, — već se dah života vraća u njene grudi. 

-Prije nego otvori oči i ugleda mene, — kunem 

vam se njenim djevičanskim tijelom, okajat ću grijeh 
svoga oca: — — Ksanta će biti mojom ženom! Ako 
je postala nesretnom kroz Dubovića, — to će joj Dubo- 

vić povratiti život i sreću.- 

— A Klara?-upita župnik zastrašenim 

drhtavim glasom. 

Pero postane malko. Daleka sjena plavokose dje¬ 
vojke prolebdi mimo njega kao trak mjesečine kroz go- 
milajuće se oblake. On baci pogled na ležeću djevojku. 
Prepuno srce protrnu, zakuca silno, kao da se sva očaj- 
nost strašne one večeri razlila, rastalila u jedinu sve- 
možnu silu, koja ga dotjerala, dozvala i shrvala pred 
jedinom njegovom ljubavi. Plamen strasti i gnjeva rastjera 
svaku sumnju — svaku slaboću — svako sažaljivanje. 

— I da nijesam saznao za sramotu svoga imena, 
— Ksanta bi bila moja, — reče Pero snažno, kao izaziv 
prošlosti i svijetu. — Bog me doveo ovamo, da spasem 

nju-i sebe.- 

Svećenik se nagnu nad onesviještenom djevojkom. 

Jadnica pružila ruke i duboko uzdahnula. Lagano ru¬ 
menilo zastre bljedoću nepomičnoga lica. 

— Budi se,-progovori on potiho.-Ja 

ostajem ovdje. Idi. — 

— Oh! ne — — 

— Idi — velim ti; — pokucaj do bližnje kuće 
i reci prvoj ženici, koju sastaneš, da je Tasa umrla i da 
je župnik zove. — Dosta je nesretnici muka. Idi svojoj 

kući;-spomeni se, da je tamo starac- 

otac i da sam Bog ima pravo suditi. — Sutra te čekam 
u svom stanu. 

Pero spusti mrki pogled na zemlju. Župnikove riječi, 
ona sijeda svećenikova glava rasvijetljena plamečkom 
uljanice, snažni zapovijedajući glas starca, koji bijaše 
izustio ime svemožnoga suca pravice, skrha svaku 
srdžbu i protimbu. Baciv zatravljeni pogled na budeću 
se djevojku, — dohrli do praga bližnjih vrata, — po¬ 
stane još časak — i nestade ga. 

Kiša je pljuštila na prozorima, puzla suzljivim ne¬ 
brojenim trakovima po staklu. Drhtave, suhe grane sta¬ 
bala virile su u mrtvačku sobu. — Župnik je molio kraj 
pokojnice, a Ksanta je jecala. 


XVIII. 

Kad je Pero stigao do svoje kuće, bila je kasna, 
tamna noć. S prozora očeve sobe prođiralo svjetlo, — 
znak, da nije još usnuo. Pero ne htjede unići, — bojao 
se, da ga lice ili govor ne izdade. Kao u snu prijedje 
preko svoga vrta i zakloni se pod ođrinom na drvenoj 
klupi. Kiša je prodirala kroz rešetku i curila na bijeli 
pločnik. Umoran sjednu i zagleda se u narančasti ođ- 

sjev rasvijetljenog okna. Tamo bijaše — otac!- 

> 

Nešto ga strese, — hladna košnja zaježi mu tijelo. Oko 
njega tmina i šušnjava tihoga đažda; — u duši tupo 
zablenuće i mrtvilo. Malo mjeseci otkad se bio vratio 
u otačbinu — zagrliv starca, našao očevo srce, — 
a sada, kao tudjinac, kao noćni zabludjeli prosjak, 
stajao u mokrini zimske kišne noći pred svojim stanom, 

— gdje mu nije bilo više mjesta. Večeras, — da, još 
večeras mogao je leći na svoju postelju i ugušiti, za¬ 
kopati svoju tajnu; — ali sutra, kad starac ustane, 

otvori vrata sobe, pozdravi ga,-pogleda mu u oči 

-oh!-grozne li muke! Ne smjeti 

uprijeti bistro, nepomično oko u sijedu kosu svoga oca; 
-ne moći ga poljubiti, kao svaki dan u čelo ; 

— morati sumnjati o njegovoj časti, o njegovome po¬ 
štenju — — — — Pero oćuti takov žalac u tijelu 
i u duši, da zajauknu i sakri lice medju rukama. Ponor, 
koji mu se toliko puta pred nogama otvorio, da proguta 
njegove muke i boli očajnosti, — rastvorio se i u jedan 
mah zakopao njega — i njegov ponos. Oko njega ležali 
ostanci njegove prošlosti i njegovih sanja zgaženi, utop¬ 
ljeni, okaljani u blatu. Njegov život, pun borba i očaj¬ 
nosti, punprezanja i čežnja, bi prekinut; — ne vidljivi 
orijaški zid podignuo se, zakrio mu svaki vidik, stvorio 
mu novi, uski, potišteni nedični svijet. Kad Grkinja iz- 
dahnu proklinjući Dubovićevo ime, — on se oćuti kriv¬ 
cem, on prignu glavu, kao da se nepoznata ljaga po¬ 
javila na čelu. Župnik bijaše potvrdio njezinu osvadu ; 

— što mu je još ostajalo ? Tolika bijaše bol tih raz¬ 
mišljanja, da pomorac ustade i htjede pobjeći, ali svrnuv 
oko na svoj zapušteni dom — ne vidje više svjetla. 
Otac zaspao — sam, sameat. Valjda ga zvao, tražio, 

-pak usnuo. — U donjem spratu prodirao slabi 

trak svjetla iz hodnika. On se približi i zakuca na ku- 

hinjski prozor jedanput — dvaput!-prozor se po¬ 

tiho otvori. 

— Ko je? zapita plašljivo Frane. 

— Muči, — ja sam- 

— Gospe moja! — gosparu Pero!-zašto ne 

udjete; — jadan vaš otac- 

— Je li zaspo? 

— Baš u ovaj čas.-Ala se strašio za vas! 

nešto ga muči,-gledo je svaki čas na ,,funjestru“ ; 

— pošlo me dvaputa u gospara paroka!-Jadan, 

bio vam je sam; — niti stare Lučice!- 

— Pazi na njega, — prekinu je Pero muklo, — 
lezi u moju sobu, a ja ću se sutra vratiti — rano. — 
— Kamo ćete, za Boga! — — — 

— Nije tvoja stvar-gledaj na oca.- 

— Bog vas pratio, gosparu,-šapnu sluškinja. 

Pera nestade u tmini. Pobrzav kraj Lučićeve kuće, koja 
se sva zavila u noćnoj tmuši, preskoči preko tijesne ka¬ 
mene staze, spusti se prema Gružu te došav do viso¬ 
koga zida i čvrstih drvenih vrata, postade. Niko ga ne 
bijaše vidio. Noć pokrila sve, a kiša ljevala tiho, ne¬ 
prestano. Lagana šušnjava napunila nijemi zrak — kao 
da slabi dah šapće kroz suho lišće, ili kao da se val 
provlači sa pržinaste obale. Pero posluša malko, — bi¬ 
jaše mu se pričinilo, kao da ga nešto potiho doziva. 
Varka uzburkane krvi. Bijaše odlučio i moralo je biti. 
Snažnom rukom potegnu konopac na zidu. Zvek zvonca 
oglasi se iznutra. Malo postaja i prozor se rastvori; — 
jedna ženska zamotana glava proviri. 

— Sto je?-zapita kreštavi, pospani glas. 

Ko te naučio buditi čeljad po noći? . . 

— Je li gospar doma? . . . 

— A gdje bi bio?- 

— Može li se k njemu? 

— Što ćete? . . . ko ste? . . . 

— Mjesam ni lupež, ni hajduk. — Reci mu, po¬ 
morac . . . nešto važno .... 

Prozor ostade za čas prazan. Slabi odjek razgovora 
dopre do Pera, zatim smucanje plamena po stubama, 
vrndanje ključa po bravi — i nuto otvoriše se vrata. 
Mala, debela poštara ženska sa bijelom kapom na glavi 
i s lukjernom u ruci pojavi se na pragu. 

— Pomorcima je kuća otvorena po danu i po noći, 
reko vam je gospar, udjite!-— 

Ženica bijaše podigla svijeću gotovo do lica Pera 
Dubovića. Nije ga poznavala. 

— Ravno pred vama, — reče stara zlovoljno, po- 
kazav prstom na srednja vrata. 

Pero pokuca i unidje. 

Kapetan Pasko sjedio je u niskome naslonjaču, 
okrenutim ledjima prema ulazu. Zamotan u sivo, izlizano 
odijelo, s izvezenom kapom na glavi, čitao je iz velike 
knjige. Starinske očale spuziše mu do kraja nosa. Kad 
vrata zaškripiše, okrenu malko glavom te skinuv naočale 
zapita hrapavo: 

— Ko je? 

Pero se maknu mučaljiv prema bližnjemu stolu, na 
kom je svijetlio srebrni lukjernar, te došav prema starcu, 
ostade uspravljen i odgovori potiho: — Ja. — 

Pasko stisnu obrve i kao da ga plamen zabliještio, 
zažmiri očima. U isti čas rastvoriše mu se usta, oči, 
— knjiga se sruši na tle i on htjede viknuti, ali glas 
ne htjede da izadje iz zategnutoga vrata. Zgrabiv objema 
rukama naslonjač, podignu skvrčeno drhćuće tijelo. 

— Sjednite, kapetane Pasko, — — reče Pero, ne 
maknuv se s mjesta. — 

— Ti ? . . . Ti ? . . . Pero Dubović! — planu sta- 

rae i svali se natrag u svoje sjedalo. Ustane, prodrhta 
a pogled upili mu se u tmurno blijedo mladićevo lice. 
Ne čudite se, da dolazim k vama u noćno doba 

- progovori mladić polagano, s nekim tužnim izrazom 

u glasu. — Znao sam, da vas moj posjet neće razvese¬ 
liti; da nije nešto odveć važno, ne bih se usudio 

prekoračiti vašega praga. 

Pasko nije razumijevao riječi niti držanja mladićeva 
Nepovjerljivim pogledima slijedio je svaki njegov mig' 
-Nutarnja uzrujanost, možda i jeđ onijemiše ga. Skinuv 

mladiću 1,0 ^ 6 rUk ° m Prek ° ĆekVe §laVe 1 P ° kaZa St0lac 

— Prije mnogo ljeta bijah kod vas, kapetane, — 

- uspomena na moju majku prisilila me, da vas po¬ 
tražim, da čujem iz vaših ustiju moju osudu — a možda 
i utjehu. . . 

— Od mene? 

- Da, od vas. Ja ne znam, zašto vas dosada ne 
potrazih; — bijaše s moje strane zlo, — bez sumnje zlo 
ali sada vi sami možete me izbavit._ ’ 

Riječi zapeše Peru u grlu. Spustiv glavu zagleda se 
u pod. U tome položaju izgledao je shrvan - slomljen • 
kapetan Pasko nagnu se malko i prodrljivim pogledom 

motrijase tu pokunjenu ljuđeskaru, — ali ne odvrati niti 
slova. 

— Hoćete li odgovoriti na moj upit? — prozbori 
Dukmc nakon kratke stanke te pogleda starca očajno 

— Možda . . šapnu Pasko presenećen. 

— Recite mi, tako vam zdravlja vašega, recite mi, 
Kapetane, zašto zamrziste moga oca 

Pitanje bijaše toli čudno, toli nenadano, glas po- 
moreev izdavao tako duboki jad, takovu molbu, da sta¬ 
rinu zazebe, i on spusti svoj gnjevni, prezirni pogled. 

Vojnović: Ksanta. 

X Jj 

— Odveć tražiš od mene, mladiću, — odgovori 

Pasko oštro.-Zašto pitaš mene? — 

— Jer se sjećam svoje majke. 

_ A da ti.rečem,-koja korist od toga? . . 

Nećeš li me proklinjati ? • • • 

Pero zaklima glavom, zatim strastvenim, prekida¬ 
nim glasom, zgrabiv suhonjavu starčevu ruku, reče: 

— Govorite, kapetane,-govorite ! Ja ću vas 

slušati .... Pomislite, da od vaših riječi odvisi spas 

_moj i mnogih drugih.-Zaboravite, ko sam 

i kako se zovem ... Ja nijesam sadaDubović, već 
čovjek, koji stoji na rubu propasti, koji želi žrtvovati 

sve, sve:-i svoj mir, — i svoj ponos, i svoju 

sreću, samo da se razdere ta prokleta tmina, — da 
ugledam istinu, — pak makar se skončao. — ’V i ste 
starac, — rekoše mi, da vam je devedeset godina, — 
vi nemate zavisti niti gramzite za čim, — govorite, go¬ 
vorite. ,. 

Sažaljenje, ganuće orosi isušene starčeve vedje. 

Prizor toga sina, koji je dohrlio neprijatelju, da otkrije 
prošlost svoga oca, bijaše odveć čudan, strašan, da se 
starca ne kosne. Svakojake sumnje navališe na njega. 

— Ne razumijem te, Pero! — Ako ljubiš oca, čemu 
onda dolaziš, da mu saznadeš grijehe; — zašto da truješ 
sebi život, — — zašto da budeš nehaian. 

— Ja, neharan?-oglasi se Pero gorkim po- 

smjehom, udariv šakom na stol. — — Do danas, do 
malo prije bijah dohar sin, žrtvovah sve, što čovjek 
žrtvovati može: — bijah pripravan vratiti milo za drago, 
— njegovati, bditi nad njime, — ali sada? - ()h! 
ne korite me, strašno je sumnjati o svome ocu. Vi mo¬ 
rate sve znati, kazujte kapetane;-možda če tne 

vaše riječi spasti; — saznav prošlost moći ću lašnje 
oprostiti, okajati. 

— Ali što se zbilo?- 

— Ništa i sve. Prije malo sati umrla je tamo na 

kraj Lapada nesretnica-slastičarka. — 

— Tasa? — Ksantina majka! — reče Pasko i zlo¬ 
ban posmjeh izkrivi mu usne. 

— Da.-Tasa ili bolje žena Santa Mauri-a, 

skrivana na ,,Angjelini“.- 

Kao da ga je neko bičem po živome mesu ošinuo, 
starac skoči na noge te dotaknuv se objema rukama 
Perova ramena, upili unj pogled suludastoga začudjenja. 

Ona!-vrisnu starac, zadrmav ga grče¬ 

vitim pritiskom. 

— Je li istina, da je kapetan Dubović razbio 
„Angjelinu“ ? zapita Pero muklo, dok ga strah ščepao 
za dušu. 

— Jest; — nepoznata ruka poslala mi je ovih 
dana iz daljine sva pisma onoga nesretnika, — sve tu¬ 
žaljke — sve očajnosti!-Ah! ti hoćeš da sazna¬ 

deš, zašto je Tasa umrla u siromaštvu, zašto joj se muž 
ubio, zašto Ksanta — — — 

— Ne izustite toga imena, zaklinjem vas- 

— Ne ću, ne ću;-razumijem sve, — shva- 

tam te, jadni moj mladiću!-Dobro je Viče 

slutila, da će osveta doći od tebe, od vlastitoga sina. 

Zato se bojala, zato je od straha i jada umrla. 

— Oh! majko moja! 

— Tvoj otac bijaše imućan al ne bogat. Vuletići, 

^ ukasovići, Miletići i stotina drugih naših pomoraca 
grnuli su vreće cekina., — ali on se borio, životario, a ’ 
da nije dostigao nijednoga od njih. Bio je osoran, po¬ 
nosit, strastven, — samo novac bijaše cilj i sreća njegova. 
Nije čudo, da se na tome tlu porodila zavist — T okrut¬ 
nost i da je svršio zločinom .... 

Kapetane-planu Pero nehotice — 

* 

— Htio si čuti, — a sad slušaj. Ti si došao 
kmeni, mučio si me, a sada eto ti odgovora. Da ti nije 
bila majkom Viče, bio bih te protjerao, bio bili la¬ 
gao, _ ali ne ću da ogriješim duše.-U tebi je 

nešto bolje nego je Dubovićeva krv ... Ja sam o 
tebi sumnjao, — sada hoću da saznades ono, sto je na 
tebi da okaješ i da popraviš. Kad je brod u plamenu, 
bolje da potone; — a sada čuj: 

— Ružne li pripovijesti. —grdnoga li otkrića ! Koje 
gramženje za bogatstvom, koja bezdušnost do postignuća 
svoga cilja! Od rane mladosti, kad je prvi put zajedrio 
Ivo Dubović pučinom, nastavljala se ta crna nit nje¬ 
gova značaja, — ta neutaživa pohlepa za bogatstvom. 
Sumnjive trgovine, kriomčarenja, potucanje po trži- 
štih Istoka; uvijek zapleten u poslove sumnjive na¬ 
ravi, uvijek mešetareći sa tudjinci, da uklepa u zamku 
kakova domaćega poštovanoga pomorca; mešetar i 
trgovac* neka vrst novovjekoga gusara, — dočepao se 
bio Ivo Dubović nešto novaca, — al izgubio svoj glas. 
Domaći sinovi, brodovlasnici velikih dubrovačkih kuća, 
koji su krcali i prenosili robu na sve strane svijeta, 
čija su se imena natjeeala sa prvim tvrtkama inozemstva, 
gledahu prezirno na toga zemljaka, koji se smucao po 
svim neznatnim lukama tjerajući cincarski gnjusni posao, 
prenašanjem robova med Tunisom i Marokom, iznaj¬ 
mljen sada od pohlepnih vezira ili od kakova paše, da 
navali noću na koji otok Egejskoga mora i opljačka, 
pokrade, popali uboge zaseoke. Glas o brodarenju Du- 
bovića, — o prodanoj mu duši, razlijegao se potiho, 
vucario se diljem nedoglednih pučina, prenosio se od o 
broda do broda, — dopirao do samoga Dubrovnika da¬ 
lekom pustom jekom njegovih pustolovina. Rijetko se 
vraćao stasiti smjeli mornar u malenu kućariću, što mu 

ostavio otac, pošteni trgovac iz Stona; ali kada bi do- 
iedrio, onda su imali Gružani što gledati. 

Sami Arbanasi i Maltezi sačinjavahu njegovu mom¬ 
čad, hajdučka lica i čudnovate nošnje, — a uz to nešto 
sumnjivo na starome brodu, neka gnjusoba, neki nered 
kao da je trbušasta krma ležala godina i godina usi¬ 
drena u tromoj, smrdećoj vodi. Ivo Dubović ostajao je 
toliko, koliko mu je bilo dosta, da se pokaže Dubrov¬ 
čaninom, da se prošeta pun zlatnih lanaca na prsima i 
prezirne bahatosti na licu. Nakon više godina toga sum¬ 
njivoga brodarenja prodade iznenada taj svoj brod, — 
prodađe ga za komad hljeba nekakovim Englezom, kako 
su neki pogovarali, ili nekim gusarom sirijske obale po 
kazivanju drugih. Za neko vrijeme nestade glasa Ivu. 
Utopio se, — govorkali pomorci; — kupio veliko svra- 
tište negdje u Kairu, šaptali drugi; — dok jednoga 
dana dojurio odnekuda s gustom crnom bradom i silom 
kesa u kovčezima. To bješe doba, kad se Ivo nastani u 
Lapadu, sagradi kuću i začne graditi u škveru „Angje- 
linu“. 

Dubrovčani i pomorci, koji su pratili šuteći razne 
preobrazbe Iva, ne htjedoše mu oprostiti hitroga uza- 
šašća i punih džepova. Šaptalo se, klevetalo se, rovarilo 
se oko Dubovića; — ostavili ga ko i prije u osami, 
naprtili mu na ledja pogibeljni pridjevak „gusara" — 
očekujući svaki dan, da će se igra promijeniti i da će 
se Ivo strovaliti sa svojim novcem, svojom oholosti i 
svojim gradnjama. Mjesto toga Dubović dogradio kuću, 
dogradio brod vitku „Angjelinu", nakupio mornara iz 
okolice te zaključav bijeli zaselak u Lapadskoj šumici, 
odjedri na zapad. Jedrio, jedrio Ivo, — takmio se sada 
sa najboljima, tjerao svoje stare sumnjive poslove pod 
plaštem pristojnosti i gospodstva. Duša njegovih podu¬ 
zeća bijaše neki Maltezac rodom, — Santo Mauri ime- 

nom. Više trgovac nego li mornar, mešetar prvoga reda, 
poznavajući sve krajeve i sve varke svoga zanata, — on 
mu bješe desna ruka. Laskao mu, lizao mu pete, ali 
tjerao ga ostanom lakomosti i natjecanja. Njegovim na¬ 
govorom postade Dubović orudjem spekulacije inozem- 
skih firma, neka vrst brodećeg agioteura, kojim se 
otvarala konkurencija cjenika i vožnja. Brodario je pod 
nečuvene uvjete, prenosio robe za polovicu običnih tr¬ 
žišnih cijena, uhodio domaće i tudje brodove, poremećivao 
sklapajuće se nuručbe, — šuljajući se kao jegulja, nudjajući 
svemoguće i nemoguće, naganjajući slabiće, da pobjegnu, a 
silnike, da otkupe novcem šutnju ili prijateljstvo. Glas dopre 
medjutim, da se sreća iznevjerila Duboviću. Govorkalo 
se o nebrojenim zalihama robe, koje su mu nestajale, o 
strašnim gubicima kod kupnje i prevažanja pamuka; — 
već se u Tršćanskoj burzi očekivala vijest o nekakovoj 
katastrofi, — kada najednom puče glas: „Angjelina" se 
razbila, — Dubović i momčad spasli život. Ta nenadana 
vijest uzdrma mnoge. Požališe ga, — ali velika većina 
uzdahnu kao da bi šapnula: pravo mu je. Asekuracija 
na ,,Angjelini“, za ono vrijeme ogromna svota od 30 
hiljada franaka, bješe mu nakon duljega vremena ispla¬ 
ćena i on dodje u Trst ponizan, ponešto bolan ali s nekim 
čudnim odsjevom u lukavome oku. Sve sam izgubio — 
sve! — ponavljaše jadikujući, tražeći kupca za svoju 
„jadnu kućicu" u Lapadu, — nudjajući svakome svoju 
nesreću, šuteći o dignutoj asekuraciji. Jednoga dana 
nestade Iva Dubovića sa Tršćanskoga tržišta ostaviv 
Santa Mauri-a, da uredi nekakove zaostale poslove. Osam 
dana kasnije na veliko čudo trgovačkoga i pomorskoga 
svijeta bi Mauri zatvoren. Po gradu pukne nepojmljiva 
vijest: Dubović i Mauri razbili hotomice „Angjelinu"; 
izdao ih jedan od spašenih mornara. Strašne bijahu po¬ 
tankosti toga nečuvenoga slučaja. One noći približavala 

se ladja prema ostrvima. Vjetar duhao silan raznoseći 
pjenu na sve strane. Na brodu sve zamrlo, — zaspalo. 
Teški san dohvatio se mornara, koji popadali polu pijani 
po kuvijerti. Dubović grdio, psovao, premda je s njegovim 
znanjem rastočen lagvić gin-a. On i Mauri ostadoše kraj 
krme, nekoliko polu opojenih mornara vršilo lijeno i 
nespretno zapovijedi. Brod je letio punih jedara na ne¬ 
koliko milja od obale. Gusti obaći sakrili svaki vidik. 
Na jednom jedan od mornara ugleda na desno jednu 
svjetiljku. „Brod — brod!" — zaviknu, ali u isti čas 
silan udarac zaustavi ladju i val preleti preko nje. 
Urlik, plač, kletve, odjeknuše u gluhoj noći. Brod se 
nagibao na zabodenoj hridi, — jarbori pucali, — a ka¬ 
petan s revolverom u ruci stao na vrh kasara, zapovije¬ 
dajući, da se barke sa izbočina spuste, ravnajući iskr¬ 
cavanjem, pazeći da se niti jedan ne izgubi u groznoj 
vrevi. Svi se iskrcaše a on ostade sam s Mauri-em, 
hvatajući se konoplja, penjući se po palubi kao vjeve¬ 
rica. Kada novi val udari u bok nagnute ladje, skočiše 
oba u more i odploviše prema crnoj obali na protivnoj 
strani, otkle svjetionik bacao crvenkastu žarku nit u 
tolikoj tmini. Jedan jedini mornar nestade, — more ga 
progutalo. 

Ovako pripovijedaše neki Mlječanin, Dubovićev 
mornar, koji dovede Mauri-a u zatvor. Silna borba na¬ 
stade u općinstvu. Nije se govorilo nego o Duboviću: 

— raspravljalo se o njem, — pomorci ga osudili na 
prvi mah, — prokleli ga, izbrisali ga iz svoje dične, 
poštene družbe. Već se očekivalo, da će do malo biti 
negdje uhvaćen — dopraćen, — on i Mauri odsudjeni u 
grdnim tamnicama Capodistrije. Ali to se ne zbi. — 

— Dubović se vrati u Trst sposmjehom na usnama, odhrli 
ravno u tribunal, — bješe preslušan, — sravnjen sa 
Mlječaninom i za kratko vrijeme Mauri izadje iz tamnice 

te parnica bi obustavljena. — Dubović velikodušno mjesto 
da se osveti njekadanjemu mornaru, — dade mu novaca 
i njega ne bi više u Trstu. 

Dotle dopire pripovijest, — pripovijest, koju zna 
svako, — o kojoj se nagadja, sumnja, ali koja ostade 
kao crna sjena na Dubovićevu imenu. Od onda bijaše 
potekla njegova moć. Sagradiv novi brod, — oženiv se 
za bogatu Vicu, — naslijediv veliki imetak od ženina 
brata Luke, komu bješe on smrt, postade bogatašem. 
Novac grnuo, tekao u njegove džepove kao da znade, 
kamo mu je put. Sve mu pošlo za rukom; — brodio 
i ušutkao preglasne uspomene na sumnjivu prošlost. 
Širio se u opačini prezirući druge, — pozdravljen od 
rijetkih, ali zavidjen od sviju. Sve potankosti Angjeli- 
nine katastrofe gubile su se u daljinu, — izvraćale se, 
preobražavale, dok ih svijet ne zaboravi, osim imena po¬ 
tonule ladje i njenoga gospodara. Nestade Mlječanina, — 
nestade Mauri-a. Sreća Dubovićeva bijaše za vanjski 
svijet nešto možno, ogromno, — ali govorilo se o njoj 
s nekom otajstvenosti, s nekim značajnim stiskanjem 
ramena, kao o palačama, u kojim se kakav ,,duh“ po¬ 
javio. To bijaše vanjština; — u skrovištu Dubovićeva 
života slijedila dugo, dugo nakon rečenih zgoda mukla 
borba na život i na smrt. Niko ne saznade ništa; — 
sumnjalo se, — al nigdje tračka istini. Dubović ostari, 
ti si Pero odjedrio, — Viče umrla, — sve se promijenilo. 

Nekoga dana dodje, nastavi kapetan Pasko, nepoznati 
mornar u moj stan i predade mi svežanj listova. Reče, da 
mu je prije nekoliko godina u Cadixu dao austrijski konzul, 
da mi je uruči. Otkle i kako, niti riječi. Ja otvorio 
listove i smrklo mi se. Bijahu na grubome papiru čvr¬ 
stom ali nezgrapnom rukom pisma Santa Mauri-a na 
Dubovića i dva lista ovoga. Strašne li osvade u tim 
kukavnim ostancima samoubojice! Bijesan, izmučen ne¬ 

srećom i jadom, pun jeda i osvete, zaklinjao ga za 
potporu, zahvaljivao se u tim pismima za rijetke da¬ 
rove, koje je primao, ali napokon zapušten, oskudan, 
potucajući se, praćen bijedom i gladom, sada zatvoren, 
sada osokoljen kakovom varavom nadom, — prijetio je 
Mauri, da će izaći na vidjelo, da će odati sve, što 
bijaše u Trstu zamučao, — opetujući sve potankosti one 
kobne noći: njihove dogovore, priprave, osnove; — raz¬ 
vijajući svu podlu, gadnu zamisao dvaju zločinaca, — 
grozeći se tamnicom. Listovi bijahu po svoj prilici pre¬ 
pisani, — ali u njima vidio si trag istine i sramote. 
Mnogo vremena prolazilo od jednog do drugog pisma. Iz 
Genove napokon dojavi GrkDuboviću, daće doći s obitelju, 
da će ga pred cijelim svijetom spopasti za vrat i na¬ 
zvati ga varalicom, lupežem. Iza te skrajnje prijetnje 
odgovorio Dubović kratko al hladno: „čekaj me u 
Liverpoolu. Ne žesti se, sve ćemo urediti". Zadnji Mau- 
rijev list jedva čitljivim pismom, zamrljan, polurazderan 
datirao dvije godine kasnije; kipio divljim jedom, — 
proklinjao ga u svemu, što je imao na tome svijetu. 
Okrivljen zbog kradje od nekoga trgovca u Smirni bijaše 
osudjen na više godina robije: „Ja ću se ubiti, znaj 
Duboviću. Na svijetu ostavljam ženu i kćer, preslabe, 
da se osvete. Htjedoh da saznadu za tvoje ime, za 
mjesto gdje se žiriš, huljo, ali predomislih se. Da ti 
pod ruke dodju, uništio bi ih k6 i mene. Neka živu 
nesretnice, i neka mole Boga — ako ga ima — za 
tvoju propast. Htio sam te prije smrti osramotiti pred 
svijetom, — ali ko će lupežu, uzniku vjerovati? Ostav¬ 
ljam te sretna, bogata, — ali čuj me: — osveta će 
doći, pa makar na smrtnoj postelji. Ti si mene zapustio, 
dao si mi koru kruha, dočim si ti proždro hiljade. 
Proganjao si me, bacao si potajno sumnju na me, pri¬ 
povijedao si u potaji, da sam proživio u tamnici. Sad je 

sve svršeno — ne mogoh ti nauditi. Kajem se, da sam 
zamučao svoju i tvoju sramotu. Proklet bio! . . .“ 

Kada kapetan Pasko svrši ovim riječima svoje kazivanje 
— Pero bijaše ustao. Lice mu je goijelo, a jezik se osušio 
u rastvorenim ustima. Oh! bijaše preveć — preveć 
strahote. Zastor se podigao, — magle se raspršile i on 
ugledao groznu sliku. Prekidane, hrapave riječi starca 
palile su mu svaku žilu, svaki zakutak uništenoga po¬ 
nosa. Stoputa bilo mu je da skoči, da zgrabi starca za 
grkljan, da prodrma krhkim tijelom, da ga smrvi jednim 
jedinim usklikom: ti lažeš! — Prošlost mu se prikaza 
u jedan mah gadnom varkom, u kojoj raspoznavaše samo 
očevu sramotu. Bijaše do kraja poslušao Paska, — al nije 
mogao više. činilo mu se, da se sve vrti oko njega, da 
je u tmini samo jedan glas poruge, smijeha, prezira za 
Dubovićeva sina. — Svršeno! — zazveči mu nešto u 
grudima — svršeno! Odsada je morao nositi na svojim 
plećima teret tolikih grijeha, tolikih tudjih nedjela. 
Pasko bijaše samo natuknuo o prvoj mladosti Iva Du- 
bovića, ali Pero prodrhta misleći, koliko se moralo 
sramote sakrivati u nejasnoj davnoj dobi, dok mu se 

otac dočepao imetka. I otac uživaše mir!-on je 

mučao i živio,-nikada traga kakovome prijekoru, 

vedrina i zadovoljstvo dostignute sreće! — 

Misao na Ksantu potrese još dubje izmrcvarenu 
dušu pomorčevu. S nekim tajnovitim strahom slijedio je 
u Paskovoj pripovijesti daleku tanku nit dogadjaja, onu 
sakrivenu kariku, koja je vezala sve ljudske čine, koja 
ga dovela do nenadane, silne ljubavi za nepoznatu, za¬ 
mamnu tudjinku. Samoća pak očajnost, sažaljenje pak 
strast svališe ga pred noge Grkinje, — a ona bijaše 
kći očeva sukrivca! 

Koja moć, koja nevidljiva, neumoljiva ruka splela 
sve te tanke paučine, upriličila njegovu ćud, njegovo 

srce, svu narav njegovu, da obljubi Mauri-evu kćer? 

Slučaj?-lude li pomisli! .... Osveta? ne, 

-oni se nadjoše, da okaju ili da kazne! . . 

— Dajte mi taj poslijednji list? . . . reče Pero 
drhćućim glasom. 


Pasko ne odgovori ništa već ustane, otvori ladicu 
iz niskoga ormarića, izvadi pismo zamazano i žuto te 
mu ga pruži. 

— Ne zahvaljujem vam — kapetane, — nastavi 
mladić spuštene glave upirući pogled u surovi papir, — 
— vi ste me unesrećili; — ali tako je bolje. Jedno vas 

molim — kažite sutra-— Klari —-tješite 

ju ... . preboljet će . . . 

— Ti je ostavljaš ? . . . zapita Pasko i bolna pjega 
pomoli se na čelu. 

— Tako mora da bude! odgovori Pero. 

— Jadno moje dijete! . . . zastenja starac. — Hoćeš 
li je vidjeti? 

— Hoću, — molit ću je, da mi oprosti. 


XIX. 

Mihaljsko zvono tužno ječilo u mokrome zraku. 
Vlaga i teški vazđuh zatušili mu glas, koji jedva pro- 
diraše jecajucim cinkanjem kroz sive masline. Plavkaste 
magle šuljahu se medju granjem, dizahu se tromim 
letom prema olovnome, zategnutome nebu. Gore iščezle 
u pamučnoj gustini oblaka, — samo pučina raširila se 
siva bez nabora, bez daha poput ploče obijeljenoga ko- 
sitera. Narav upijala mokrinu i tugu tih vlažnih, mrtvih 
dana — i jadikovala glasom Lapadskoga zvona. Davno 
već podanilo, — ali slabo svjetlo prodiralo po stazama, 
a još slabije u zamrljanim Lapadskim zaseocima. Mnogi 

se pomorci još rastezali poluobučeni po hladnim sobama, 
zurili kroz mala okna, zijevali nad tmušom i daždem, — 
samo u Dubovićevoj kud nije niko pogledao s prozora, 
da li je nebo naoblačeno. 

Ivo Dubović bijaše sproveo tešku, nemirnu noć. 
Odsutnost sina kod večere ne mogaše ničim opravdati. 
Nešto sumnjivo, nepojmljivo moralo se zbiti. A Mare 
Lučica — a Klara? Nestale — zaboravile nanj. Čudno 
— čudno! Starac nije mogao dugo usnuti. Ugasiv svijeću, 
htjede zaspati, ali srce mu stade tući kao kladivac na 
šupljem zidu; činilo mu se, da se neko približava u 
tmini, da će ga dvije ruke ščepati i zagutiti. Jedva 
prema jutru zadrijemao, ali san bi nemiran, — disanje 
mu oteščalo, pobrzalo, kao da ga i u snu strah spo¬ 
pada. Probudiv se zazvoni. 

Frane se pojavi na vratima. 

Grđje je Pero? . . . bjehu njegove prve riječi. 

— Izašao. 

Starac se uspravi na postelji. 

— Izašao? . . . tako rano? . . . 

— Prošlo je osam ura!-rekao je, da će od¬ 

mah doći. 

Frane svrnu pogled sa staroga; bojala se, da joj 
ne otkrije zabunu i laž. 

Donesi mi doručak, — reče starac, slazeći s 
postelje. Mučaljiv, trom, zamrlih očiju, navuče na se 
dugu jutrnju haljinu, polije si lice hladnom vodom te 
otvoriv vrata bližnje sobe okruži sumnjivim okom stijene, 
pod i svaku malenkost. Prvo što mu za oči zape, bješe 
netaknuta Perova postelja. Drhtavom rukom dotaknu se 

Dubović bijelih dušeka, hladnoga platna,-za čas 

zamagli mu se pred očima, morade se uhvatiti zida, da 
ne pane. Zašto ? . . . zašto ? . . . pitao je sam sebe 
vraćajući se tromim korakom u svoju sobu. Ali upitu 

ne bijaše odgovora. Nije znao, otkle da počne, kakav 
trag, kakovu nit da dohvati. Spuštene glave svali se u 
svoj naslonjač i ostade nepomičan kao pospan. I rane 
ulazila s doručkom. Položiv srebrnu tacu na sto, 
htjede se okrenuti. Slabi, ali posve jasni zvuk Mihalj- 
skoga zvona prodre u tišinu Dubovićeve sobe. Po staroj 
navadi dignu starac glavu i posluša. 

— Ko je umro? . . . zapita znatiželjno. 

— Tasa kolačarica, — odvrati Frane kraj vrata. — 
Jadnica ostavlja samo kćer; — — lijepa kao sunce 
a uboga kao trn. — 

Ivo ne odgovori niti riječi. Što mu je napokon bilo 
stalo za Tasu. Umrli su toliki, — došo i na nju red. 
Njega mučilo nešto drugo; — on je živio, — a to bijaše 
dosta. Ispiv svoju kafu htjede opet u Perovu sobu. 
Nešto ga je vuklo tamo, gdje mu je sin spavao; — 
možda bi otkrio, — ali što ? što ? 

U to se začuše koraci po drvenim stubama. Ivo se 
stresnu, ustade i otvori vrata Perove sobe. Ne bijaše još 
niti koraknuo do prozora, kad se na ulazu sa strane 
stuba pojavi Pero. Obojica stadoše za tren nepomični, 
ukočeni, uočiv se dugim, nijemim pogledom. Starac za- 
drhta pred raširenim zjenicama sina. Njegovo izmučeno 
lice, dvije crte medju obrvama, one upale grozničave oči 

odavale su toliko patnje i-gnjeva, da Ivo Dubović 

protrnu, kao da je uočio već nepoznatu, otajstvenu, 
odavna naslućenu nesreću, koja ga od nekoliko dana 
okruživala, koja mu otimala sapu, koja mu ubijala mir. 
Ali ne bijaše on čovjek, da pobjegne pred neprijateljem. 
Oštrijim glasom nego li je običavao, podav svome mlo¬ 
havome, pjegastome licu neumoljiv izražaj, on prvi razbi 
šutnju toga kobnoga časa. 

— Čini mi se, da je dosta smucanja, — reče on 
napola okrenut prema sinu a dohvativ se rukom držala 

svojih vrata. Svaki pošten građjanin miruje po noći, _ 

a ti se klatariš kao da nemaš kuće ni kućišta. Ne pitam, 

gdje si bio, — nego želim, da se tako šta više ne ope¬ 
tuje .... 

Pero ne odgovori niti riječi. Kao u snu približi se 
svojoj postelji, strgne sa sebe mokro odijelo i sjedne na 
rub postelje zgrčenih pesti i poniknute glave. Pogled na 
oea, - tišina, koja ga okruživala, ono blijedo svjetlo, 
koje prodiraše kroz staklo, — smutilo ga, otelo mu dah. 
Ništa se ne bijaše promijenilo u njegovoj kući —ništa; 
~ J e ktio mučati, progutati strahotu svojih misli — 
iščeznuti s tim paklom u duši, — ne bi se u Dubovi- 
ćevu stanu, osim njegove odsutnosti, ništa preobrazilo. 
Otac bio bi samotan, ali miran dalje životario, — kao 
da se nije ništa dogodilo, kao da sve, što se zbilo prije 
toliko godina, ne bijaše nego puka, prazna riječ. Zašto 
srušiti taj mir — pa makar zločinom postignut, — zašto 
suditi starcu, koga udes bijaše učinio sretnim? Ko je 
imao to pravo? . . 

“ ^iđim, da si umoran, — nastavi otac poruglji- 
vnn izrazom, ali ne prijašnjom sigurnošću. Shrvano dr¬ 
žanje sina probudilo sve sumnje. — Sretan ti, koji na¬ 
laziš u Lapadu dokolicu — i noćnih zabavica! — 

To lekav otvori vrata, da se vrati u svoju sobu, 
ah ne bijaše se još maknuo, — i glas Perov, drh- 
ćući, plačan, slomljen, šapnu više nego reče: 

— Oče! — 

To bijaše vapaj, doziv, molba.-Ivo Dubo- 

vić se okrenu prema sinu ne pustiv vrata, za koja se 
zakvačio. Neizmijerno začudjenje odsjevnu se na star¬ 
čevu licu. 

.1 ® zapita on upiliv svoj pogled u mrtvo 

bljedilo Perova obraza. 

_ Htio sam vam nešto reći .... nastavi Pero 

ne dignuv se sa postelje, — ja sam se odrekao Klare. 

_ Pero! vrisnu stari pjenom na ustima, — ti si 

zamahnitao! — — 

— Oh! ne, oče.- 

_ j) a j _ opetuj još tu riječ; — nijesamrazumio; 
-ti ili ja bulaznimo.- 

— Odrekao sam se Klare, — opetova čvrsto, od¬ 
lučno mladić podignuv polako glavu. 

— Ha! ha! ... . razdreči se Dubović te prodje 

drhćućim rukama preko sijede kose;-što mi 

tu veliš!-vidji ti gospara! . . . „Odrekao sam se 

Klare“ — ni ćuš ni buš-kao da je to dosta, da 

razvrgneš zakletvu, koju si dao, da pljuneš sebi u lice ... 

— Ne ljutite se, oče, tako valja da bude. 

— Valja,-valja!-ko te naučio za¬ 
povijedati, kršiti svoju riječ?-A ja ti velim, ti 

ćeš je uzeti — ili . . . 

— Nemoguće . . . 

Starac drhtao na cijelome tijelu. Jed preobrazio 
njegovo lice, žile nabrekle, pocrnjele. On se zahvati 
stoca i upre bijesni pogled u svoga sina. Zloća, okrut¬ 
nost prošlih davnih vremena skinu krinku staračke su- 
mornosti. 

— Kako se zove ? nastavi Dubović tresućim usnama, 
hrapavim, hropećim glasom, — gdje je tvoja ljubovca? ... 

— Oče! viknu Pero i uspravi se kao da ga zmija 

ujela,-ne govorite tako, ako vam je do vašega 

zdravlja stalo!-— 

— Ti se groziš, kako mi se čini; — — ne bojim 

te se, dječače. Ja te pitam, koja te lija zavela!- 

jer toga nijesi izmislio ti; — tu je ženska lukavost i 
besramnost.- 

; — Vi poznate moju slabost, — oče, i pravo, da mi 

, se rugate. Zaveli ste me, a ja bijah sretan, da sam 

: oca našao; — zaručiste me, a ja poslušah, da vas ne 

i ostavim; — plakao sam, očajao sam, — ali toga vi ne 

opaziste, — jer htjedoh biti dobrim sinom; — ali sada 
i je prestalo sve.-Ja hoću i to mora biti.- 

i — Naprijed — naprijed — sve to ljepše .... 

c — Pitate me, ko je ona — a ja vam odgovaram: 

1 jest, — žena me obmamila — sii'ota nesretnica — za- 

1 puštena od cijeloga svijeta i ja je ljubim. 

— A kako je ime toj Dulcinei; — nuder! 

ii Pero se bijaše približio na malo koračaja od svoga 

ć oca. Obojica umuknuše za mali trenutak. Njihovo di- 

C sanje šumilo u tihoj sobi, gdje je ura kucala lijeno, po- 

d spano. 

t( — Sinoć ga zaznadoh, — odgovori Pero muklo . . . 

si do jučer zvali su ju Ksantom-kćerkom Tase ko¬ 
si lačarice .... 

in Dubović podignu stolac pak udari njime o pod i gr¬ 

čeviti smijeh ga spopade. Smijao se, smijao, da je lice 
vi nabreklo potamnjelo. 

ža — Čestitam,-čestitam!-prozbori napo¬ 
la kon kriještećim glasom .... Dakle prosjake- 

pustolovke.-Ne šali se, tako ti vjere, ne šali se, 

al velim ti. I ja bijah mlad, — znam, što su te ljubavi. .. 

ću šaku novaca i nje nema .... 

— Šutite — šutite,-prekinu ga Pero dokvativ 

se njegove ruke. Strahovito bijaše njegovo lice u tome 
vi< času. 

zai — Ti si me krenuo, — pazi- 

če 1 — Ne vrijeđjajte nesreću .... Promislite, da joj 

je majka umrla u bijedi i očajnosti, pomislite, da nije 
bij vidjela vedroga dana u svome životu. Progonjena, tu¬ 

marala od mjesta do mjesta, životarila radeći za tudji 

svijet _ tražeći mir i hljeb .... Bilo je vrijeme, kad 
je sretnija bila, kada je nesretna Tasa imala muža . . . 
a on se ubio . . . 

Dubović protrnu i zagleda se u rašireno prijeteće oko 
svoga sina. Nešto užasno, otajstveno sakrivalo se u tome 
pogledu. 

— Razumijete li, oče ... . nastavi Pero šapćući 
mu do uha, — razumijete li! ... . Otac se ubio od 
bijede, jer ga sve nade prevarile . . . Bijaše grješnik, 
zločinac — ali kukavica. Ostavio dvije sirote.-—■ 

— Zašto me tako gledaš .... dahnu Dubović 
napola besvijestan. - 

— Oh! zašto doživjeh ovaj čas-oče, oče! . . . 

Ona mora, čujete li, — da bude mojom ženom .... 
To je okajanje i kazna za vaše zločine .... 

— Pero ! . . . jauknu stari, ulivativ ga objema ru¬ 
kama za ramena,-to je laž -7- — potvora. — 

Ne . . . ne ... ti mahnitaš — - sašao si s uma. 

— Nijesam;- privoljujete li sada? . . . . 

znate li, ko je ona? — 

— Muči, halo . . . muči! . . vrisnu stari, turnuv 
od sebe sina, zgrabiv se kao pomaman zida. Staro tijelo 
treslo se kao u groznici, a oči izbuljile se, da ne skoče 
Nikada — nikada ! — Odatle — bjež’, da te ne vidim, 
— ti nijesi Dubović, — izđajniče ! . . . 

— Oče, smiluj se! — 

— Bjež’, izdajico . . . Kći lupeža ne prekorači mo¬ 
jega praga . . . 

— Santo Mauri bijaše vaša desna ruka,- 

zaboraviste li ,,Angjelinu“ ? — 

Dubović rastvori usne , — oči se zavrtiše; — on 
mahnu rukama po zraku i starčevo tijelo malaksa kao 
prazna vreća. Pero ga dohvati, da ne bubne 0 zemlju 
i dovuče onesviještenoga oca do svoga kreveta. Ali prije 

Vojnović: Ksanta. 13 

nego bijaše oca podignuo, — vrata se otvoriše i- 

Klara blijeda, zaplakanih očiju dotrča do ležećega Du- 
* bovića. Nježnim zagrljajem obujmi sijedu glavu, kao 
da će je sakriti, obraniti. 

— Što ste učinili," Pero! . . . progovori djevojka, 
— Oh! zašto ne dodjoh prije. — Pasko me poslao, — 
rekao mi: bjež’ . . . staromu će pozliti. I ja dodjoh . . . 

ostavih majku kod pranja ... Ali gdje je voda?- 

Frane, Frane . . . 

Sluškinja dohrli, htjede jaukati, — ali Klara je 
osokoli. Obadvije poljevale žutkasto lice staroga, — raz- 
kopčale mu ovratnik, mahale ga rupcima. 

— Bit će se najađio — uh! pomozi nas blažena 
Gospe!-zajeca Frane. 

Pero je stajao na strani naslonjen o zid. Gledao 
tupim okom pruženu ljudeskaru. U glavi mu nestalo 
misli, — nije imao snage, da se makne sa svoga mjesta. 

— Trebalo bi liječnika! - već se miče . . . 

Hvala ti Bože, — — ali hod’te po liječnika, gosparu 
Pero.- 

Mladić se maknu i duboko uzdahnu. Prošav rukom 
preko čela razgleda se sve naokolo, pak ode niza stube 
ne otvoriv usta, izgubljen u svojoj tupoj očajnosti. Otvo- 
riv kućna vrata htjede otići, ali neko ga zovnu. On se 
okrenu i srce mu se stisnu bolno. Klara bijaše izašla 
za njime i dozvala ga. Pero se približi djevojčici i ugleda 
bljedjahno paćeno lice pod zlatnim zavojima. Njezino 
modro oko bijaše vlažno i toli sjetno. Nešto ju zateglo 
u grlu kao da ne će pravo da izadje, ali ipak prozbori: 

— Mi se rastajemo — — oh! ne znate, koli sam 
tužna. Bože moj, bila sam sretna kao malo koja žena 
na svijetu, — a sada? . . . Pero! ne ljutite se; — čula 
sam od Paska, da me vi morate ostaviti . . . Je li 
istinu govorio? 

— Jest, — odvrati Pero ne podignuv pogleda sa 
njena tužnog lica. 

Klara umuknu, ali jednom rukom stisnu si grudi,^; 
kao da joj sape nestaje. 

— Neka bude volja Gospodnja,-šapnu dje¬ 

vojka drhtavim glasom. — Još jedno recite mi, Pero, 
da budem mirna. . . . Ljubite li Ksantu?- 

Pero se lecnu. Življi odsjev oživi u zamrlim očima, 

— i on glasom strastvenim, okrutnim odvrati joj: / 

— Obožavam je - 

— S Bogom, Pero,-reče tiho Klara, položiv 

ledenu ruku na njegovo rame. — Budi sretan .... 
molit ću za te ... Idi .. . 

Pomorac osjeti za čas kao slutnju, što se moralo 
u djet nskome srcu Klarinom zbivati. Smilovanje, prije¬ 
kor privezaše ga kraj nje, — nešto ga tjeralo, da se 
rasplače s tom hrabrom, junačkom djevojkom. On je 
naglo pri vinu k sebi i položi cijelov na zlatnu kosu; 

— zatim se okrenu i pobjegne u maglovito jutro. Pero 
ne vidje Klare, kako je naslonila glavu o kućna vrata 
te pratila njegov lik, dok iščeznu za mokrim zelenilom. 

Tek onda se razplakala tiho, tiho nad uništenim zlat¬ 
nim sankom. 

* 

* *- 

Proljeće procvalo po gorama i stazama. Na plaveti 
neizmjerne vedrine lebdili ružičasti oblaci, nestajali u 
srebrolikoj daljini. More se proteglo, raširilo posmjehom 
razbludnoga uživanja, — — mala ježnja potamnila mu 
na mjestima svileni plašt. Svuda klicanje, svuda opojni 
dah uskrsnuća, slava svjetla i modrine. 

Na obronku Lapada sustavio se Pero i Ksanta. 

Pred bljeskajućom pučinom ušuti oboje, zaboraviv u taj 
čas sve boli i sve tmine prošlosti. 





— Sami smo, — progovori Ksanta pogledav za¬ 
mamnim posmjeliom svoga muža — Na svijetu nikoga, 
— ali cijeli svijet za nas! 

— Ksanto, — ženo moja, reče Pero i lice omršav- 
Ijeno, turobno razvedri se. Privinuv je k sebi ostadoše 
za koji čas stisnuti, nijemi, — opojeni svojom ljubavlju, 
zatravljeni proljećem, koje se budilo u njihovim grudima. 

— Dosta žalosti, — nastavi pomorac, — prošlosti 
nema, — sirote smo, — a pred nama vijek rada i . . . 
možda sreće! — 



















